I LFS un PETROVS IĻJA un JEVGEŅIJS

DIVPADSMIT KRĒSLU

DIVPADSMIT KRĒSLU

IĻJA ILFS un JEVGEŅIJS PETROVS

LATVIJAS VALSTS IZDEVNIECĪBA • RĪGA 1958

DIVPADSMIT KRĒSLU

PIRMĀ DAĻA

STARGORODAS LAUVA

I nodaļa BEZENČUKS UN «NIMFAS»

Apriņķa pilsētā N. bija tik daudz frizētavu un apbedīšanas biroju, ka likās, pilsētas iedzīvotāji dzima tikai tāpēc, lai noskūtos, apcirptu matus, atsvaidzinātu galvu ar vežetalu un tūlīt arī nomirtu. Bet patiesībā apriņķa pilsētā N. cilvēki dzima, skuvās un mira visai reti. N. pilsētas dzīve ritēja ļoti klusi. Pavasara vakari bija reibinoši, dubļi mēness gaismā mirdzēja kā antracits, un visi pilsētas jaunieši bija tik šausmīgi iemīlējušies komunālās saimniecības darbinieku vietējās komitejas sekretārē, ka tas pat traucēja viņai iekasēt biedru naudu.

Mīlas un nāves jautājumi nesatrauca Ipolitu Matvejeviču Vo- robjaņinovu, kaut gan viņš ar šiem jautājumiem, pildot savus dienesta pienākumus, noņēmās katru dienu no pulksten deviņiem rītā līdz pieciem vakarā ar pusstundas pārtraukumu brokastīs.

Rītos no matētas, svēdrainas glāzes izdzēris savu porciju karsta piena, ko pasniedza Klaudija Ivanovna, viņš no krēslainās mājiņas izgāja plašajā, neparasti spilgtas pavasara gaismas pielietajā biedra Gubernska vārdā nosauktajā ielā. Tā bija viena no vistīkamākajām ielām, kādas vien sastopamas apriņķu pilsētās. Kreisajā pusē aiz viļņotiem, zaļganiem stikliem sidraboja apbedīšanas biroja «Nimfa» zārki. Pa labi aiz maziem logiem ar izdrupušu ķiti drūmi zvilnēja noputējušie un nepievilcīgie zārku meistara Bezenčuka ozola zārki. Tālāk «Friziermeistars Pjers un Konstantins» solīja saviem klientiem «nagu kopšanu» un «ondu- lation ar meistara ierašanos mājās». Vēl tālāk bija novietojusies viesnīca ar frizētavu, bet aiz tās lielā, neapbūvētā laukumā stavēja palss telēns un maigi laizīja sarusejušu, pie nomaļiem vārtiem pieslietu izkārtni:

APBEDĪŠANAS KANTORIS »Laipni lūdzam"

Lai gan apbedīšanas biroju bija daudz, taču klientūra tiem bija stipri knapa. «Laipni lūdzam» bija izputējis vēl trīs gadus pirms tam, kad Ipolits Matvejevičs apmetās N. pilsētā, bet meistars Bezenčuks dzēra sīvo un reiz pat mēģināja ieķīlāt lombardā savu labāko skatloga zārku.

Cilvēki N. pilsētā mira reti, un Ipolits Matvejevičs to zināja labāk par jebkuru citu, jo strādāja dzimtsarakstu birojā, kur pārzināja miršanas un laulību reģistrācijās lietas.

Galds, pie kura sēdēja Ipolits Matvejevičs, atgādināja vecu kapa plāksni. Tā kreiso stūri bija nograuzušas žurkas. Galda vārgās kājiņas ļodzījās zem reģistrācijās lapu pietūcinātām tabakas krāsas mapēm, kurās varēja smelties ziņas par N. pilsētas iedzīvotāju izcelšanos, par viņu ģenealoģijas saknēm, kas bija ieaugušas apriņķa nabadzīgajā augsnē.

Piektdien, 1927. gada 15. aprilī, Ipolits Matvejevičs kā parasti pamodās pusastoņos un tūlīt iebāza degunu vecmodīgā pensnejā ar zelta kniebi. Brilles viņš nelietoja. Reiz gan, nodomājis, ka pensneju nēsāt nav higiēniski, Ipolits Matvejevičs devās pie optika un nopirka brilles bez ietvariem, ar apzeltītiem turētājiem. Brilles viņam tūlīt iepatikās, bet sievai (tas bija neilgi pirms viņas nāves) likās, ka brillēs viņš izskatoties kā izspļauts Miļu- kovs, un tādēļ Ipolits Matvejevičs tās atdeva sētniekam. Sētnieks, kaut arī nebija tuvredzīgs, pie brillēm pierada un labprāt tās nēsāja.

— Bonžur! — pats sevi sveica Ipolits Matvejevičs, izbāzdams kājas no gultas. «Bonžur» norādīja, ka Ipolits Matvejevičs pamodies labā garastāvoklī. Ja pamostoties viņš sacīja «gut morgen», tad tas parasti nozīmēja, ka aknas niķojas, ka piecdesmit divi gadi nav joka lieta un ka laiks šodien drēgns.

Ipolits Matvejevičs iebāza savas kalsnās kājas pirms kara pirktās biksēs, sasēja tās pie potītēm ar lentītēm un iekāpa īsos, mīkstos zābakos ar šauriem, kvadrātveidīgiem purniem. Pēc piecām minūtēm Ipolits Matvejevičs jau dižojās mēness krāsas vestē, kas bija nobērta sīkām, sidrabainām zvaigznītēm, un lāsmojošos listriņa svārķeļos. Noslaucījis no saviem sirmajiem matiem pēc mazgāšanās palikušās ūdens lāses, Ipolits Matvejevičs kā jūras lauva pakustināja ūsas, nedroši pataustīja ar roku savu saraino zodu, pārbrauca ar suku pār īsi apcirptajiem, sudrabainajiem matiem un, laipni smaidīdams, devās pretī istabā ienākošajai sievasmātei Klaudijai Ivanovnai.

—   Epole-ēt, — viņa nodārdināja, — es šonakt redzēju sliktu sapni.

Vārdu «sapni» viņa izrunāja ar franču akcentu.

Ipolits Matvejevičs paskatījās sievasmātē no augšas uz leju. Viņa augums sasniedza simt astoņdesmit piecus centimetrus, un no tāda augstuma viņam bija viegli un ērti pret sievasmāti izturēties zināmā mērā nevērīgi.

Klaudija Ivanovna turpināja:

—   Es redzēju nelaiķi Marī ar vaļējiem matiem un zelta jostu.

Klaudijas Ivanovnas balss grāva kā no lielgabala, tā ka drebēja čuguna lampa ar skrotīm piepildīto atsvaru un noputējušiem stikla karekļiem.

—   Es esmu ļoti uztraukusies. Baidos, ka tik kas nenotiktu.

Pēdējos vārdus viņa pateica ar tādu sparu, ka matu sakārtojums uz Ipolita Matvejeviča galvas pašķīrās uz visām pusēm. Viņš savieba seju un, skaidri izrunādams katru vārdu, sacīja:

—   Nekas nenotiks, maman. Par ūdeni jūs jau samaksājāt?

Izrādījās, ka nav samaksāts. Galošas arī nebija nomazgātas.

Ipolits Matvejevičs nemīlēja savu sievasmāti. Klaudija Ivanovna bija dumja, un viņas sirmais vecums nedeva nekādas cerības, ka kādreiz tā kļūs gudrāka. Viņa bija skopa līdz nejēdzībai, un tikai Ipolita Matvejeviča nabadzība neļāva izvērsties šīm valdonīgajām tieksmēm. Klaudijas Ivanovnas balss bija tik spēcīga un sulīga, ka to varētu apskaust pat Richards Lauvas Sirds, no kura kliedziena, kā zināms, pat zirgi pietupušies. Bez tam — un tas bija pats šausmīgākais, — Klaudija Ivanovna redzēja sapņus. Viņa tos redzēja vienmēr. Sapņos tai rādījās meitenes ar jostām, zirgi, greznoti dzeltenām dragunu apšuvēm, uz arfām spēlējoši sētnieki, ercenģeļi, kas naktssargu kažokos pa naktīm staigāja ar klabekļiem rokās, un adāmadatas, kas pašas no sevis lēkāja pa istabu, žēli šķindēdamas. Klaudija Ivanovna bija aprobežota vecene. Turklāt viņai zem deguna bija izaugušas ūsas, kas līdzinājās divām bārdas skūšanas otām.

Ipolits Matvejevičs mazliet uzbudināts izgāja no mājas.

Pie sava paputējušā uzņēmuma ieejas, atspiedies pret durvju stenderi un sakrustojis rokas,, stāvēja zārku meistars Bezenčuks. No sistemātiskiem viņa komercpasākumu bankrotiem un no ilgstošas alkoholisku dzērienu iekšķīgas lietošanas meistara acis bija kļuvušas spilgti dzeltenas kā kaķim un kvēloja nedziestošās ugunīs.

—   Lai godināts dārgais viesis! — viņš ātri nobēra, ieraudzījis Ipolitu Matvejeviču. — Labu rītu!

Ipolits Matvejevičs pieklājīgi pacēla nosmulēto kastora platmali.

—   Kā sievasmātei ar veselību, atļaujiet pavaicāt?

—   Mr^nr-mr, — nenoteikti noburkšķēja Ipolits Matvejevičs un, taisnos plecus paraustījis, gāja tālāk.

—   Nu, lai dievs dod veselībiņu, — vīlies noteica Bezenčuks, — zaudējumus vien ciešam, kaut viņu jupis! Un atkal, sakrustojis rokas uz krūtīm, atslējās pret durvīm.

Pie apbedīšanas biroja «Nimfa» vārtiem Ipolitu Matvejeviču atkal aizkavēja.

«Nimfai» bija trīs īpašnieki. Viņi visi reizē paklanījās Ipoli- tam Matvejevičam un korī apvaicājās par sievasmātes veselību.

—   Vesela, vesela, — Ipolits Matvejevičs atbildēja, — kas šai lēksies! Šonakt redzējusi zeltotu meiteni vaļējiem matiem. Tāds sapnis parādījies.

Trīs «nimfas» saskatījās un skaļi nopūtās.

Visas šīs sarunas aizkavēja Ipolitu Matvejeviču, un viņš pretēji ieradumam atnāca darbā, kad pulkstenis, kas karājās virs lozunga «Dari, kas tev darāms, lieki neaizkavē!», rādīja piecas minūtes uz desmitiem.

Ipolitu Matvejeviču lielā auguma un jo sevišķi ūsu dēļ darbā bija iedēvējuši par Macistu, kaut gan īstajam Macistam nekādu ūsu nebija.

Izņēmis no galda atvilktnes zilu filca spilventiņu, Ipolits Matvejevičs nolika to uz krēsla, saglauda ūsas pareizā virzienā (paralēli galda līnijai) un apsēdās uz spilventiņa, mazliet paceldamies pāri saviem trim darba biedriem. Ipolits Matvejevičs nebaidījās no hemoroidiem, viņš baidījās izsēdēt bikses un tāpēc lietoja zilo filcu.

Visas šīs padomju kalpotāja manipulācijās kautrīgi vēroja divi jauni cilvēki — vīrietis un sieviete. Vīrieti vatētos vadmalas svārkos bija pilnīgi nomākusi šī atmosfēra — alizarina tintes smaka, pulkstenis, kas bieži un smagi elsoja, bet it sevišķi bargais plakats «Dari, kas tev darāms, lieki neaizkavē!». Un, kaut gan vīrietis svārkos savu vajadzību vēl nemaz nebija minējis, taču viņam jau gribējās iet prom. Viņam likās, ka vajadzība, kuras dēļ nācis, ir tik nenozīmīga, ka taisni kauns traucēt tādu ievērojamu, sirmu pilsoni, kāds bija Ipolits Matvejevičs. Ipolits Matvejevičs arī saprata, ka atnācējam ir niecīga vajadzība, ka tā neaizbēgs, un tāpēc, atvēris ātršuvēju Nr. 2 un saraucis pieri, iegrima papīru lasīšanā. Jaunava ar spīdošu, melnu lentu apšūtā garā žaketē sačukstējās ar vīrieti un, no kauna sarkdama, lēnām tuvojās Ipolitam Matvejevičam.

—   Biedri, — viņa sacīja, — kur te varētu …

Vīrietis svārkos atviegloti nopūtās un, pašam pilnīgi negaidot, iesaucās:

—   Salaulāties?

Ipolits Matvejevičs uzmanīgi paskatījās uz barjeru, aiz kuras stāvēja jaunais pāris.

—   Dzimšana? Miršana?

—   Salaulāties, — atkārtoja vīrietis svārkos un samulsis paskatījās apkārt.

Jaunava iespurdzās. Viss gāja kā pa taukiem. Ipolits Matvejevičs ar burvju mākslinieka veiklību ķērās pie darba. Vecīgā rokrakstā biezās grāmatās ierakstīja jaunlaulājamo vārdus, stingri nopratināja lieciniekus, pēc kuriem līgava izskrēja pagalmā, ilgi un maigi pūta elpu uz kvadrātveidīgiem spiedogiem un, piecēlies kājās, iespieda zīmogus apdriskātās pasēs. Saņēmis no jaunlaulātajiem divus rubļus un izsniedzis kvīti, Ipolits'Matvejevičs smīnēdams sacīja: «Viss tapis piepildīts,» — un izslējās savā lieliskajā augumā, pēc paraduma izgāzis krūtis (savā laikā viņš valkāja korseti). Plata, dzeltena saules strēle mirgoja uz viņa pleciem kā zelta uzpleči. Viņš izskatījās mazliet smieklīgs, toties neparasti svinīgs. Bikonkavie pensneja stikli izstaroja spožu gaismu kā prožektori. Jaunlaulātie stāvēja kā jēriņi.

—  Jaunie cilvēki, — svinīgi sacīja Ipolits Matvejevičs, — atļaujiet jūs apsveikt, kā agrāk mēdza teikt, ar došanos likumīgā laulībā. Ļoti ļo-oti patīkami redzēt tādus jaunus cilvēkus kā jūs, kas, rokās sadevušies, dodas pretī mūžīgajiem ideāliem. Ļoti ļo-oti patīkami!

Norunājis šo tirādi, Ipolits Matvejevičs paspieda jaunlaulātajiem rokas, apsēdās un ļoti apmierināts pats ar sevi turpināja lasīt ātršuvēja Nr. 2 papīrus.

Kalpotāji pie blakus galda nolīka pār tintnīcām.

Darba diena ritēja savā mierīgajā gaitā. Neviens netraucēja

miršanas un laulību reģistrācijās galdu. Pa logu varēja redzēt, kā pilsoņi, pavasara aukstumā sarāvušies, izklīda pa savām mājām. Tieši dienas vidū kooperativā «Arkls un āmurs» iedziedājās gailis. Neviens par to nebrīnījās. Tad atskanēja metāliskā čīkstēšana un motora sprauslošana. No biedra Gubernska vārdā nosauktās ielas izvēlās blīvs violetu dūmu mutulis. Sprauslošana pastiprinājās. Drīz cauri dūmiem iznira apriņķa izpildkomitejas automobiļa GOS Nr. 1 kontūras, tam bija niecīgs radiators, bet liela un smaga kravas kaste. Automobilis, ķepurodamies dubļos, šķērsoja Staropanskas laukumu un līgodamies izgaisa kodīgajos dūmos. Kalpotāji vēl ilgi stāvēja pie loga, komentēdami notikumu un saistīdami to ar iespējamo štatu samazināšanu. Pēc kāda laika pa koka laipām uzmanīgi pārgāja meistars Bezenčuks. Viņš augām dienām slaistījās pa pilsētu, okšķerēdams, vai kāds nav miris.

Darba diena tuvojās beigām. Tepat kaimiņos dzelteni un balti krāsotajā zvanu tornī pilnā sparā iešķindējās zvani. Drebēja logu rūtis. No zvanu torņa izspurdza kovārņu bars, tie paplosījās virs laukuma un aizlaidās. Vakara debesis zaļgani blāzmoja pār tukšo laukumu.

Ipolitam Matvejevičam bija laiks doties prom. Visi, kam šajā dienā jādzimst, bija piedzimuši un ierakstīti biezās grāmatās. Visi, kas vēlējās laulāties, bija salaulāti un arī ierakstīti biezās grāmatās. Un tikai nebija neviena nāves gadījuma, kas zārku taisītājiem draudēja ar nenovēršamu izputēšanu. Ipolits Matvejevičs nolika lietas, noslēpa atvilktnē filca spilventiņu, uzbužināja ar matu suku ūsas un, sapņodams par svelmaini karstu zupu, jau taisījās doties mājās, kad pēkšņi atsprāga kancelejas durvis un uz sliekšņa parādījās zārku meistars Bezenčuks.

—   Lai godināts dārgais viesis, — pasmaidīja Ipolits Matvejevičs. — Ko labu pateiksi?

Un, kaut gan meistara mežonīgais mūlis puskrēslā staroja priekā, taču pateikt viņš nekā nespēja.

—   Nu? — jau stingrāk jautāja Ipolits Matvejevičs.

—  «Nimfa», — kaut viņu jupis, vai tad tai ir kāda prece? — mīklaini ierunājās zārku meistars. — Vai tā var apmierināt pircēju? Zārks — cik tas kokmateriala vien prasa …

—   Ko? — Ipolits Matvejevičs nesaprata.

—  Nu tā pati «Nimfa» … Trīs ģimenes tur pārtiek no tirdzniecības vien. Viņiem vairs nav īsta materiala, un nostrādājurns sliktāks, arī bārkstis šķidras, kaut viņus jupis. Bet man — veca

firma. Dibināta tūkstoš deviņi simti septītajā gadā. Man zārks kā bilde, vienreizējs, iecienīts …

—   Ko tu mels, vai prātā esi jucis, vai? — rāmi jautāja Ipolits Matvejevičs un virzījās uz izeju. —• Sajēgu ar saviem zārkiem esi zaudējis.

Bezenčuks iztapīgi atvēra durvis, palaida Ipolitu Matvejeviču pa priekšu un pats sekoja tam pa pēdām, trīcēdams nepacietībā.

—   Kad vēl bija «Laipni lūdzam», tad cita lieta. Viņu glazē- jumam neviena firma nevarēja pretī stāties, pat pašā Tverā ne, kaut viņu jupis. Bet tagad, teikšu atklāti, par manu preci labākas nav. Un nemaz nemeklējiet.

Ipolits Matvejevičs nikni atskatījās, mirkli dusmīgi noraudzījās Bezenčukā un sāka iet mazliet ātrāk. Kaut gan darbā šodien nekādas nepatikšanas nebija atgadījušās, taču viņš jutās visai riebīgi.

«Nimfas» trīs īpašnieki stāvēja pie sava uzņēmuma tanīs pašās pozās, kādās Ipolits Matvejevičs tos bija šorīt atstājis. Likās, kopš tā mirkļa viņi nav teikuši viens otram ne vārda, taču spilgti izteiktā pārmaiņa viņu sejās, noslēpumainā apmierinātība, kas neskaidri spīdēja viņu acīs, liecināja, ka tiem zināms kaut kas nozīmīgs.

Ieraugot savus komercienaidniekus, Bezenčuks izmisīgi atmeta ar roku, apstājās un čukstēja aizejošajam Vorobjaņinovam:

—   Atdošu par trīsdesmit diviem rubulīšiem.

Ipolits Matvejevičs saviebās un pielika soli.

—  Var arī uz kredita, — Bezenčuks piemetināja.

«Nimfas» trīs īpašnieki neteica nekā. Tie klusēdami sekoja

Vorobjaņinovam, ejot nepārtraukti cilāja savas naģenes un laipni klanījās.

Galīgi pārskaities par zārcinieku muļķīgo uzmācību, Ipolits Matvejevičs ātrāk nekā parasti ieskrēja lievenī, īgni noberzēja gar kāpnītēm dubļus un, sajuzdams stipru izsalkumu, iegāja

priekšnamā. Viņam pretī, smagi tusnīdams, no istabas iznāca Frola un Laura baznīcas garīdznieks svētais tēvs Fjodors. Ar labo roku pacēlis talaru un nepievērsdams uzmanību Ipolitam Maīvejevičam, svētais tēvs Fjodors joza uz izeju.

Pēkšņi Ipolits Matvejevičs pamanīja pārāk lielu tīrību, jaunu, acīs krītošu nekārtību nedaudzo mēbeļu izvietojumā un sajuta kairinājumu degunā, ko radīja stiprā zāļu smaka. Pirmajā istabā Ipolitu Matvejeviču sagaidīja kaimiņiene, agronoma sieva Kuzņe- cova. Tā čukstēja un māja ar rokām:

—  Viņai ir sliktāk, viņa tikko izsūdzēja grēkus. Neklaudziniet ar zābakiem.

—   Es jau neklaudzinu, — padevīgi atbildēja Ipolits Matvejevičs. — Bet kas tad noticis?

Kuzņecova madama saknieba lūpas un ar roku norādīja uz otrās istabas durvīm:

—   Ļoti stipra sirds lēkme.

Un, acīm redzot atkārtodama cita sacītus vārdus, kas tai iepa- tikušies ar savu nozīmīgumu, piemetināja:

—  Nav izslēgts nāves gadījums. Es šodien visu dienu uz kājām. Atnāku šorīt pēc gaļas mašīnas, skatos — durvis vaļā, virtuvē nevienas dzīvas dvēseles un šinī istabā arī ne, nu, es nodomāju, Klaudija Ivanovna būs aizgājusi pēc kuliču miltiem. Vakar viņa tā kā taisījās iet. Milti tagad, pats zināt, ja laikā nenopirksi …

Kuzņecova madama vēl ilgi būtu stāstījusi par miltiem, dārdzību un par to, ka viņa atradusi Klaudiju Ivanovnu guļam pie podiņu krāsns bez mazākām dzīvības zīmēm, ja vaids, kas atskanēja no blakus istabas, nebūtu sāpīgi ķēris Ipolita Matvejeviča dzirdi. Viņš ar viegli notirpušu roku steidzīgi pārmeta krustu un iegāja sievasmātes istabā.

II nodala MADAMAS PETUCHOVAS NAVE

Klaudija Ivanovna gulēja uz muguras, pabāzusi vienu roku zem pakauša. Galvā tai bija spilgtas aprikožu krāsas aube; šī krāsa senāk — diezin kādā tur gadā bija modē, kad damas nesāja «šanteklerus» un tikko sāka dejot Argentinas tango.

Klaudijas Ivanovnas seja bija svinīga, taču absolūti neko neizteica. Acis raudzījās griestos.

—   Klaudija Ivanovna, — Vorobjaņinovs pasauca.

Sievasmātes lūpas ātri sakustējās, bet parastās bazunīgās

balss vietā, pie kuras tik joti bija pieradusi Ipolita Matvejeviča auss, viņš izdzirda klusu, vāju un tik žēlīgu vaidu, ka viņam sažņaudzās sirds. Pēkšņi acīs ātri sariesās mirdzoša asara un kā dzīvsudrabs noritēja pār vaigu.

—   Klaudija Ivanovna, — atkārtoja Vorobjaņinovs, — kas jums kaiš?

Bet viņš atkal nesaņēma atbildi. Vecene aizvēra acis un mazliet sagāzās uz sāniem.

Istabā klusi ienāca agronoma sieva un aizveda Ipolitu Matvejeviču pie rokas kā zēnu, kuru ved mazgāties.

—  Viņa ir aizmigusi. Ārsts teica, lai netraucējot. Jūs, mīļais, ziniet ko — aizejiet uz aptieku. Ņemiet kvīti un uzziniet, cik maksā ledus pūšļi.

Ipolits Matvejevičs visos šajos jautājumos pilnīgi pakļāvās Kuzņecova madamai, sajuzdams tās neapstrīdamo pārākumu tamlīdzīgās lietās.

Līdz aptiekai bija tālu. Un Ipolits Matvejevičs, kā ģimnāzists sažņaudzis recepti saujā, steidzīgi izgāja uz ielas.

Bija jau gandrīz tumšs. Dzirkstošās vakara blāzmas fonā rēgojās zārku meistara Bezenčuka vārgais stāvs, kurš, piespiedies pie egļu koka vārtiem, uzkoda maizi ar sīpoliem. Turpat viņam līdzās pietupušās sēdēja trīs «nimfas» un, karotes aplaizīdamas, ēda no čuguna poda griķu biezputru. Pamanījuši Ipolitu Matvejeviču, zārcinieki izstiepās kā zaldāti. Bezenčuks aizvainoti paraustīja plecus un, izstiepis roku konkurentu virzienā, norūca:

—   Pinās, kaut viņus jupis, pa kājām.

Staropanskas laukumā pie dzejnieka 2ukovska bistes, kuras cokolā bija izcirsts uzraksts «Poēzija ir dievs zemes svētajos sapņos», risinājās dzīvas pārrunas, ko bija radījusi ziņa par Klaudijas Ivanovnas smago slimību. Sapulcējušos pilsētnieku kopējās domas bija tādas, ka «visi tur nonāksim» un «dievs devis, dievs ari ņēmis».

Frizieris «Pjers un Konstantins», kas, starp citu, labprāt atsaucās arī uz «Andreja Ivanoviča» vārda, ari šeit nepalaida garām izdevību parādīt savas zināšanas medicīnas nozarē, smeltas no Maskavas žurnālā «Ogoņok».

—   Mūslaiku zinātne, — teica Andrejs Ivanovičs, — ir sasniegusi neiespējamo. Ņemiet, teiksim, tādu gadījumu, pacientam uz zoda uzmetusies pūtīte. Agrāk beidzās ar asins saindēšanos, bet tagad, stāsta, Maskavā esot — nezinu tikai, vai tā ir taisnība vai ne — katram pacientam paredzēta sava sterilizēta otiņa.

Pilsoņi smagi nopūtās.

—   Nu gan tu, Andrej, mazliet šauj pār strīpu …

—   Kur tad tas ir redzēts, ka katram cilvēkam ņemtu savu otiņu? Ko tik visu neizdomā!

Bijušais garīgā darba proletārietis, bet tagadējais stenda tir- " gotājs kļuva pat nervozs:

—   Piedodiet, Andrej Ivanovič, Maskavā pēc pēdējām iedzīvotāju skaitīšanas ziņām vairāk par diviem miljoniem iedzīvotāju. Tātad tas nozīmē, ka vajag vairāk par diviem miljoniem otiņu? Diezgan oriģināli.

Saruna kļuva aizvien dedzīgāka, un velns zin, kur tas būtu novedis, ja Osipnas ielas galā neparādītos Ipolits Matvejevičs.

—   Atkal aizskrēja uz aptieku. Tātad stāvoklis bēdīgs.

—   Vecene mirs. Ne jau velti Bezenčuks kā prātu zaudējis bizo pa pilsētu.

—   Bet ko tad ārsts saka?

—   Ko nu ārsts! Vai tad apdrošināšanas kasē ir ārsti? Tur veselu par slimu pataisīs!

«Pjers un Konstantins», kas jau sen tiecās sniegt ziņojumu medicinas jautājumos, bailīgi atskatījies, sacīja:

—   Tagad viss spēks ir hemoglobinā …

To pateicis, «Pjers un Konstantins» apklusa.

Apklusa arī pilsētnieki, klusībā katrs pie sevis apsvērdams hemoglobinā noslēpumainos spēkus.

Kad uzlēca mēness un blāvā gaisma apspīdēja Zukovska miniatūro bisti, uz tā vara muguras skaidri varēja salasīt ar krītu uzrakstītu īsu lamu vārdu.

Pirmoreiz tamlīdzīgs uzraksts parādījās uz bistes 1897. gada 15. jūnijā, tūlīt pirmajā naktī pēc pieminekļa atklāšanas. Un, lai kā policijas, vēlāk milicijas pārstāvji centās ievest kārtību, peļošais uzraksts akurati atjaunojās katru dienu.

Koka mājiņās ar ārējiem slēģiem jau sīca patvāri. Bija vakariņu laiks. Pilsoņi velti vairs neuzkavējās un izklīda. Sacēlās vējš.

Bet Klaudija Ivanovna pa to laiku dzisa. Viņa te prasīja dzert, te sacīja, ka esot jāceļoties augšā un jāejot pēc labošana nodotajiem Ipolita Matvejeviča izejamiem puszābakiem, te žēlojās par putekļiem, no kuriem, viņas vārdiem runājot, varēja vai galu dabūt, te lūdza aizdegt visas lampas.

Ipolits Matvejevičs, kas jau bija piekusis uztraukdamies, staigāja pa istabu. Galvā līda nepatīkamas domas par saimnieciskiem jautājumiem. Viņš domāja par to, ka vajadzēs ņemt avansu pašpalīdzības kasē, skriet pēc popa un atbildēt uz radinieku līdzjūtības vēstulēm. Lai mazliet izklaidētos, Ipolits Matvejevičs izgāja lievenī. Mēness zaļajā gaismā stāvēja zārku meistars Bezenčuks.

—   Nu, kā tad pavēlēsiet, Vorobjaņinova kungs? — jautāja meistars, spiezdams naģeni pie krūtīm.

—   Ko lai dara, laikam taču vajadzēs, — drūmi atbildēja Ipolits Matvejevičs.

—   Bet «Nimfa», kaut viņu jupis, vai tad tai ir kāda prece! — Bezenčuks uztraucās.

•— Vācies pie velna! Apnicis!

—   Es jau neko. Es par bārkstīm un glazējumu. I<ā taisīt, kaut viņu jupis? Vai pirmās šķiras, primā? Vai kā citādi?

—   Bez jebkādām bārkstīm un glazējumiem. Vienkāršu koka zārku. Priedes koka. Vai saprati?

Bezenčuks pielika pirkstu pie lūpām, ar to rādīdams, ka visu sapratis, pagriezās un, balansēdams ar savu naģeni, bet tomēr streipuļodams, devās mājup. Un tikai tagad Ipolits Matvejevičs pamanīja, ka meistars nāvīgi piedzēries.

Ipolitam Matvejevičam atkal kļuva neparasti riebīgi ap sirdi. Viņš nevarēja iedomāties, kā tas būs, kad vajadzēs pēc darba pārnākt tukšā, piegružotā dzīvoklī. Viņam likās, ka reizē ar sievasmātes nāvi zudīs arī visas mazās ērtībiņas un ieražas, kuras viņš ar tādām pūlēm bija radījis pēc revolūcijas, kas viņam laupīja lielas ērtības un plaša vēriena parašas. «Apprecēties?» Ipolits Matvejevičs domāja. «Bet ar ko? Ar milicijas priekšnieka brāļameitu Varvaru Stepanovnu, Prūša māsu? Vai varbūt nolīgt mājkalpotāju? Kur nu! Pa tiesām novazās. Un pie tam sālīti iznāk.»

Dzīve Ipolita Matvejeviča acīs uzreiz kļuva drūmāka. Sašutuma un riebuma pilns pret visu pasauli, viņš atgriezās istabā.

Klaudija Ivanovna vairs nemurgoja. Gulēdama augsti uzbu- žinātos spilvenos, viņa pavisam saprātīgi un, kā viņam likās, pat bargi noraudzījās iekšā nākošajā Ipolitā Matvejeviča.

—   Ipolit, — viņa skaidri sadzirdami nočukstēja, — apsēdieties man blakus. Mans pienākums ir jums pastāstīt. ..

Ipolits Matvejevičs neapmierināts apsēdās, lūkodamies sievasmātes novājējušajā, ūsainajā sejā. Viņš centās pasmaidīt un pateikt kaut ko uzmundrinošu. Bet no smaida iznāca ķemīga grimase, un uzmundrinošie vārdi vispār nerādās. Ipolits Matvejevičs izdvesa tikai neveiklu pīkstienu.

—   Ipolit, — sievasmāte atkārtoja, — vai jūs atceraties mūsu viesistabas garnituru?

—   Kādu? — Ipolits Matvejevičs jautāja tik laipni, kā tas iespējams tikai pret ļoti slimiem cilvēkiem.

—   To … Ar angļu katunu pārvilkto …

—   Ak to, kas bija manā mājā?

—  Jā, Stargorodā …

—  Atceros, ļoti labi atceros .. . Dīvāns, ducis krēslu un apaļš galdiņš uz sešām kājām. Bija lieliskas mēbeles. Gambsa ražotas… Bet kāpēc jūs tās atcerējāties?

Taču Klaudija Ivanovna nespēja atbildēt. Viņas seja pamazām pieņēma vitriola krāsu. Nez kāpēc arī Ipolitam Matvejevičam aizrāvās elpa. Viņš spilgti atcerējās viesistabu savā savrupmājā, simetriski izvietotās riekstkoka mēbeles ar izliektām kājiņām, ar vasku uzspodrināto grīdu, brūnās veclaiku klavieres un ovālos, melnos bilžu rāmīšus ar dagerotipijā uzņemtām dižciltīgo radinieku ģīmetnēm pie sienām.

Šai mirklī Klaudija Ivanovna kokainā, vienaldzīgā balsī sacīja:

—   Krēsla sēdeklī es iešuvu savus briljantus.

Ipolits Matvejevičs pablenza uz veceni.

—   Kādus briljantus? — viņš automatiski jautāja, bet tūdaļ apķērās. — Vai tad tos neatņēma toreiz kratīšanas laikā?

—   Es paslēpu briljantus krēslā, — ietiepīgi atkārtoja vecene.

Ipolits Matvejevičs pielēca kājās un, paskatījies uz Klaudijas

Ivanovnas petrolejas lampas apgaismoto, pārakmeņojušos seju„ saprata, ka viņa nemurgo.

—  Jūsu briljanti? — viņš iekliedzās, izbīdāmies pats savas balss spēka. — Krēslā! Kur jums prāts? Kāpēc jūs tos neatdevāt man?

—   Kā es jums varēju dot briljantus, ja jūs izputinājāt manas meitas muižu? — vecene mierīgi un naidīgi iebilda.

Ipolits Matvejevičs apsēdās un tūdaļ atkal piecēlās. Viņa sirds joņaini trenca asinis pa visu miesu. Galva džinkstēja.

—   Jūs taču izņēmāt briljantus no turienes? Tie ir šeit?

Vecene noraidoši papurināja galvu.

—   Es nepaguvu. Jūs atceraties, cik ātri un negaidīti mums vajadzēja bēgt? Tie palika krēslā, kas stāvēja starp terakota lampu un kaminu.

—  Bet tas taču ir ārprāts! Cik jus esat līdzīga savai meitai! — ska]ā balsī kliedza Ipolits Matvejevičs.

Un, vairs nekautrēdamies no tā, ka atrodas pie mirējas gultas, viņš ar troksni atgrūda krēslu un sīkiem solīšiem sāka tipināt pa istabu. Vecene vienaldzīgi vēroja visas Ipolita Matvejeviča izdarības.

—  Bet vai jums ir jel kāda jēga, kur tie krēsli varētu būt? Vai jūs varbūt domājat, ka tie mierīgi stāv manas mājas viesistabā un gaida, kamēr jūs nāksiet pēc savām regalijām?

Vecene nekā neatbildēja.

Dzimtsarakstu nodaļas lietvedim aiz dusmām nokrita no deguna pensnejs un, pazibšņojis zelta kniebi virs ceļiem, triecās pret zemi.

—   Kā? Iebāzt krēslā briljantus par septiņdesmit tūkstošiem! Krēslā, par kuru pat nav zināms, kas uz tā sēž! …

Te Klaudija Ivanovna iešņukstējās un ar visu ķermeni sagāzās uz gultas malas. Viņas roka, apvilkusi gaisā pusloku, mēģināja satvert Ipolitu Matvejeviču, bet tūdaļ nokrita atpakaļ uz violetās, vatētās segas.

Ipolits Matvejevičs, no bailēm spiegdams, metās pie kaimiņienes.

—   Liekas, viņa mirst!

Agronoma sieva lietišķi pārmeta krustu un, neslēpdama savu ziņkāri, kopā ar vīru — bārdainu agronomu skrēja uz Ipolita Matvejeviča māju. Pats Vorobjaņinovs, kā sajēgu zaudējis, iemaldījās pilsētas dārzā.

Kamēr agronomu laulātais pāris kopā ar savu kalponi piekopa nelaiķes istabu, Ipolits Matvejevičs klīda pa dārzu, uzgrūzdamies soliem un noturēdams agrā pavasara mīlā sastingušos pārīšus par krūmiem.

Pats velns zina, kas notika Ipolita Matvejeviča galvā. Skandēja čigānu kori, apaļīgu dāmu orķestri nepārtraukti izpildīja «tango-amapa», acu priekšā atainojās Maskavas ziema un slaids, melns rikšotājs, kas nicinoši sprauslāja par kājāmgājējiem. Daudz kas atainojās Ipolita Matvejeviča iztēlē: ir reibinoši dārgās oranž- krāsas apakšbikses, ir sulaiņu padevība, ir iespējamais brauciens uz Kannām.

Ipolits Matvejevičs palēnināja soli un pēkšņi paklupa par guļošo zārku meistaru Bezenčuku. Meistars, kažokā satinies, gulēja šķērsām pāri dārza celiņam. No dunkas viņš pamodās, nošķaudījās un mundri piecēlās kājās.

—   Esiet bez rūpēm, Vorobjaņinova kungs, — viņš dedzīgi teica, it kā turpinādams pirmīt sākto sarunu. — Zārks paģērē darbu.

—   Nomira Klaudija Ivanovna, — pavēstīja pasūtītājs.

—   Nu, lai viņai debesu valstība, — piekrita Bezenčuks. — Aizgājusi tātad vecenīte … Vecenītes, viņas vienmēr aiziet… Vai arī dievam dvēseli atdod, — raugoties, kāda vecenīte. Jūsējā, piemēram, sīciņa miesās, — tātad aizgājusi. Bet, ja, piemēram, kāda lielāka un vēl vājāka, tad skaitās, ka dievam dvēseli atdevusi.. .

—   Kas tas ir — skaitās? Kam tad tā skaitās?

—   Pie mums tas tā skaitās. Pie meistariem. Jūs, piemēram, esat izskatīgs vīrs, pagarāka auguma, kaut arī pavājš. Ja jūs, lai dievs nedod, nomirtu, tad skaitītos, ka esat karoti nolicis. Bet, ja nu kāds no tirgotājiem, no bijušās kupču ģildes, nomirtu, tas tātad būtu aizgājis uz mūžīgu dzīvošanu. Turpretim, ja kāds dienesta pakāpē zemāks, piemēram, sētnieks vai arīdzan kāds no zemniekiem, tad par tādu saka: izlaidis garu vai atstiepis kājas. Bet, ja mirst visu varenie, dzelzceļa konduktori vai kāds no priekšniecības, tad skaitās, ka aizgājis uz mūža māju. Tā arī par viņiem saka: «Bet mūsējais, vai esat dzirdējuši, aizgājis uz mūža māju.»

Satriekts no šāda dīvaina cilvēku nāves klasificējuma, Ipolits Matvejevičs jautāja:

—   Nu, bet, kad tu pats nomirsi, kā par tevi meistari sacīs?

—   Es esmu mazs cilvēciņš. Teiks: «Bezenčuks nostirinājis kājas.» Un vairāk neko neteiks.

Un nopietni piebilda:

—  Man aiziet uz mūža māju vai nolikt karoti nav iespējams: miesas būve par sīku .. . Bet kā tad paliek ar zārku, Vorobjaņinova kungs? Vai tiešām pavēlēsiet taisīt bez bārkstīm un glazē- juma?

Taču Ipolits Matvejevičs, atkal iegrimis savos žilbinošajos sapņos, neatbildēja nekā un devās uz priekšu. Bezenčuks, sekodams viņam, uz pirkstiem kaut ko rēķināja un pa paradumam pie sevis murmināja.

Mēness jau sen bija nozudis. Bija auksts kā ziemā. Peļķes atkal pārklāja ledus, trausls kā vafele. Biedra Gubernska vārdā nosauktajā ielā, kur iznāca abi ceļa biedri, vējš spēkojās ar izkārtnēm. No Staropanska laukuma puses rībēdams un žvadzēdams izbrauca ugunsdzēsēju pajūgs ar izkāmējušiem zirgiem.

Ugunsdzēsēji, pārkāruši savas buraudekla biksēs tērptās kājas par pajūga maļam, šūpoja kaskotas galvas un tīšam pretīgas balsīs dziedāja:

Mūsu brandmeisteram slava,

Mūsu dārgajam biedram Pumpim sla-ava!…

—   Brandmeistara dēla Kojkas kāzās uzdzīvojuši, — Bezenčuks vienaldzīgi sacīja un pakasīja zem kažoka krūtis. Vai tad patiešām bez glazējuma un bez visa kā taisīt?

Tieši šai brīdī Ipolits Matvejevičs jau visu bija izlēmis. «Braukšu,» viņš nolēma, «atradīšu. Un tad paskatīsimies.» Un sapņos par briljantiem pat nelaiķe sievasmāte viņam likās tīkamāka, nekā bija īstenībā. Viņš pagriezās pret Bezenčuku:

—   Velns ar tevi! Taisi arī! Glazētu! Ar bārkstīm!

III nodala GRĒCINIEKA SPOGULIS

Pieņēmis mirstošās Klaudijas Ivanovnas grēksūdzi, Frola un Laura baznīcas garīdznieks svētais tēvs Fjodors Vostrikovs iznāca no Vorobjaņinova mājas galīgi apjucis un visu ceļu līdz savai mājai nogāja, izklaidīgi raudzīdamies apkārt un mulsi smaidīdams. Ceļa beigu posmā viņa izklaidība bija sasniegusi tādu pakāpi, ka viņš, cik tur trūka, būtu pakļuvis zem apriņķa izpildkomitejas automobiļa GOS Nr. 1. Izkūlies no mēļās miglas, kuru bija uzlaidusi ellišķīgā mašīna, svētais tēvs Vostrikovs pilnīgi zaudēja pašsavaldīšanos un, neraugoties uz cienījamo amatu un gadu nastu, atlikušo ceļa gabalu noskrēja frivolos pusaulekšos.

Cienīgmāte Katrina Aleksandrovna klāja vakariņu galdu. Dienās, kad nebija vakara dievkalpojuma, svētais tēvs Fjodors mīlēja agri vakariņot. Bet tagad, noņēmis platmali un silto, vatēto talaru, svētais tēvs ātri iespruka guļamistabā, cienīgmātei par izbrīnu tur ieslēdzās un klusinātā balsī sāka vilkt «Svētīgam būt».

Cienīgmāte atsēdās uz krēsla un bikli čukstēja:

— Atkal kaut ko uzsācis . ..

Svētā tēva Fjodora trauksmainā dvēsele nepazina miera. Nekad tā nezināja miera. Ne toreiz, kad viņš bija garīgās skolas audzēknis, ne arī toreiz, kad jau bija ūsains seminārists Fjodors Ivaničs. Pārgājis no seminārā uz universitāti un nomācījies juridiskajā fakultatē trīs gadus, Vostrikovs 1915. gadā nobijās no iespejamas mobilizācijas un atkal pievērsās garīdzniecībai. Sākumā viņu ieveda diakonu kārtā, bet pēc tam iesvētīja garīdznieka amatā un nozīmēja darbā apriņķa pilsētā N. Un vienmēr visos garīgās un civilās karjeras etapos svētais tēvs Fjodors bija un palika ierāvējs.

Svētais tēvs Vostrikovs sapņoja par savu privātu sveču fabriku. Viņam acu priekšā rēgojās fabrikas ruļļi, uz kuriem tinās resnas vaska virves; un tas tik ļoti plosīja viņa dvēseli, ka svētais tēvs Fjodors izgudroja dažādus projektus, kurus realizējot vajadzētu iegūt pamata un apgrozības kapitalu, lai nopirktu Samarā jau sen noskatītu fabriciņu.

Idejas svētajam tēvam Fjodoram iešāvās prātā pilnīgi negaidīti, un viņš tūlīt ķērās pie darba. Svētais tēvs Fjodors uzsāka vārīt raibās veļas ziepes; savārīja tās pudiem, bet ziepes, kaut gan saturēja milzīgu tauku procentu, neputoja un pie tam vel maksāja trīsreiz dārgāk nekā «Arkla un āmura» ražotās. Ziepes pēc tam ilgi mirka un trūdēja priekšnamā, un Katerina Aleksandrovna, tām garām iedama, reizēm pat apraudājās. Bet vēl pēc kāda laika ziepes izmeta atkritumu bedrē.

Izlasījis kādā lopkopības žurnālā, ka trušu gaļa esot tikpat maiga kā cālim, ka tie ātri vairojoties un trušu audzēšana rūpīgam saimniekam varot dot krietnu peļņu, svētais tēvs Fjodors nekavējoties iegādājās pusduci vaislinieku, un jau pēc diviem mēnešiem suns Nerka, izbijies no garausaino radījumu pulkiem, kuri piepildīja visu sētu un māju, nezin kur aizmuka. Nolādētie N._pilsētas iedzīvotāji izrādījās ārkārtīgi konservativi un vienprātīgi nepirka Vostrikova trušus. Tad svētais tēvs, aprunājies ar savu cienīto, nolēma kuplināt pats savu ēdienkarti ar trušu gaļu, kas garšojot labāk pat par cāļu gaļu. No trušu gaļas gatavoja cepešus, siteņus, ātros klopšus; vārīja trušu zupu, pasniedza vakariņās aukstā veidā un sacepa kuličos. Tas viss neka nelīdzeja. Svētais tēvs Fjodors aprēķināja, ka, ēdot vienīgi trušu gaļu,_ ģimene mēnesī var patērēt ne vairāk par četrdesmit dzīvniekiem, kamēr ikmēneša pieaugums ir deviņdesmit gabalu, pie kam šis skaits ar katru mēnesi pieaugs ģeometriskā progresijā.

Tad Vostrikovi nolēma tirgoties ar majas pusdienām. Svētais tēvs Fjodors visu vakaru ar ķīmisko zīmuli uz rūpīgi sagrieztam rūtiņu papīra lapām rakstīja sludinājumus par garšīgam majas pusdienām, kas pagatavotas vienīgi un tikai svaiga sviesta. Sludinājums sākās ar vārdiem: «Lēti un garšīgi.» Cienīgmāte emaljētu bļodiņu sataisīja pilnu ar miltu klīsteri, un svētais tēvs

Fjodors vēlu vakarā izlīmēja sludinājumus uz visiem telegrāfā stabiem un padomju iestāžu tuvumā.

Jaunajam pasākumam bija lieli panākumi. Jau pirmajā dienā ieradās septiņi cilvēki, tanī skaitā arī kara komisariata lietvedis Bendins un labierīcību apakšnodaļas pārzinis Kozlovs, ar kura gādību pilsētā nesen tika noārdīts vienīgais senatnes piemineklis — Elizabetes laiku triumfa arka, kas, viņa vārdiem izsakoties, traucējot ielu satiksmi. Viņiem visiem pusdienas ļoti iepatikās. Otrā dienā ieradās četrpadsmit cilvēku. Trusīšus nespēja piedīrāt vien. Veselu nedēļu šim pasākumam bija lieliski panākumi, un svētais tēvs Fjodors jau sapņoja par nelielas bezmotora kažokādu apstrādāšanas darbnīcas atvēršanu, kad atgadījās pilnīgi neparedzēts notikums.

Kooperativs «Arkls un āmurs», kas bija slēgts jau trīs nedēļas sakarā ar preču inventarizāciju, tika atvērts, un veikala darbinieki, elsdami aiz piepūles, izvēla pagalmā mucu ar sapuvušiem kāpostiem un izgāza tos atkritumu bedrē; puse pagalma piederēja svētajam tēvam Fjodoram. Pikantās smakas valdzināti, pie bedres saskrēja truši, un jau nākošās dienas rītā maigo grauzēju vidū sākās sērga. Tā plosījās tikai trīs stundas, bet noguldīja divi simti četrdesmit vaislinieku un neskaitāmu daudzumu jaundzimušo.

Satriektais svētais tēvs Fjodors izturējās pavisam rāmi veselus divus mēnešus, un viņa dvēsele bija atspirgusi tikai tagad, atgriežoties no Vorobjaņinova mājas un cienīgmātei par izbrīnu ieslēdzoties guļamistabā. Visas zīmes rādīja, ka svēto tēvu Fjodoru apmirdzējusi jauna ideja, kas pārņēmusi visu viņa dvēseli.

Katrina Aleksandrovna, saliekusi pirkstu, pieklauvēja pie guļamistabas durvīm. Atbildes nebija, tikai dziedāšana kļuva skaļāka. Pēc brītiņa durvis pavērās un spraugā parādījās svētā tēva Fjodora jaunavīgā sārtumā kvēlojošā seja.

—  Iedod man, māt, šķēres, tikai labi veikli, — ātri nobēra svētais tēvs Fjodors.

—   Bet kā tad ar vakariņām?

—   Nekas. Vēlāk.

Svētais tēvs Fjodors paķēra šķēres, atkal ieslēdzās un piegāja pie sienas spoguļa melnā, saskrambātā rāmī.

Līdzās spogulim karājās veca tautiska bilde «Grēcinieka spogulis», iespiesta vara gravējumā un ar roku jauki izkrāsota. «Grēcinieka spogulis» sevišķi nomierināja svēto tēvu Fjodoru pēc neveiksmes ar trušiem. Bilde skaidri parādīja visa pasaulīgā mirstīgumu. Tās augšējā daļā bija četri zīmējumi, parakstīti ar slavu burtiem, tie bija nozīmīgi un dvēseli mierinoši: «Sems lūdz no svētā gara, Kams kviešu druvu ara, Javets iraid vīrs, kam vara, nāve visiem savu dara.» Nāve bija ar spārniem, tā turēja rokā izkapti un smilšu pulksteni. Viņa bija iztaisīta it kā no protēzēm un ortopēdiskām detaļām un stāvēja, plati ieplētusi kājas, uz kailas, paugurainas zemes. Tās izskats runāja nepārprotamu valodu, ka neveiksme ar trušiem tāds nieks vien ir.

Pašreiz svētajam tēvam vairāk patika bildīte «Javets iraid vīrs, kam vara». Nelielā telpā resns, bagāts cilvēks ar bārdu sēdēja troņkrēslā.

Svētais tēvs Fjodors pasmaidīja un, uzmanīgi vērodams sevi spogulī, sāka apcirpt savu cienīgo bārdu. Bārdas šķipsnas bira uz grīdas, šķēres šņakstēja, un pēc piecām minūtēm svētais tēvs Fjodors pārliecinājās, ka apgriezt bārdu viņš galīgi neprot. Bārda bija apcirpta šķībi, tā izskatījās piedauzīga un pat aizdomīga.

Pagrozījies spoguļa priekšā vēl kādu brīdi, svētais tēvs Fjodors noskaitās, pasauca sievu un, sniegdams tai šķēres, saīdzis sacīja:

—  Palīdzi man kaut tu, rnāmuliņ. Nekādi, redzi, nevaru tikt galā ar savām krēpēm.

Cienīgmāte izbrīnā pat sasita plaukstas.

—   Ko tu ar sevi esi izdarījis? — beidzot viņa izdvesa.

-— Nekā neesmu izdarījis. Matus apgriežu. Palīdzi man, esi tik labiņa. Lūk, šeit tā kā greizi nogājis .. .

—  Ak kungs, — iesaucās cienīgmāte, ķerdamās pie svētā tēva Fjodora matu sprogām, ■— vai tiešām, Fedjeņka, tu taisies pāriet obnovļencos?

Par tādu sarunas virzienu svētais tēvs Fjodors ļoti nopriecājās.

—■ Ber kāpēc es, māt, nevarētu pāriet ticības atjaunotāju pusē? Vai tad obnovļenci nav cilvēki?

—  Cilvēki, protams, ka cilvēki, — dzēlīgi piekrita cienīgmāte, •— kā tad: miglas bildes skatās, alimentus maksā . . .

—   Nu, un ari es skraidīšu uz miglas bildēm.

—   Lūdzu, skrien vien!

—   Un skriešu ar.

—   Gan saskriesi sev nelaimi. Tu paskaties uz sevi_ spogulī!

Un tiešām, no spoguļa svētajā tēvā Fjodorā raudzījās žirgta,

melnacaina fizionomija ar nelielu, mežonīgu bārdeli un nejedzīgi garām ūsām.

Sāka apcirpt ūsas, tās proporcionāli samazinot.

Turpmākie notikumi cienīgmāti pārsteidza vēl vairāk. Svētais

tēvs Fjodors pavēstīja, ka jau šovakar viņam vajagot izbraukt darīšanās, un pieprasīja, lai Kat- rina Aleksandrovna aizskrien pie brāļa maiznieka un palien no viņa uz vienu nedēļu mēteli ar jērādas apkakli un tumšbrūno cepuri ar pīļknābja nagu.

—   Es nekur neiešu! — cienīgmāte pretojās un sāka raudāt. Pusstundu svētais tēvs Fjodors staigāja pa istabu un, biedēdams sievu ar savu pārvērsto seju, muldēja visādus niekus. Cienīgmāte saprata tikai vienu: svētais tēvs Fjodors ne no šā, ne no tā apcirpis bārdu, grib ar muļķīgo naģeni galvā nezin uz kurieni braukt un viņu pamest.

-— Es tevi nepametu, — svētais tēvs Fjodors atkārtoja, — nepametu, pēc nedēļas būšu atpakaļ. Var taču cilvēkam gadīties kādas darīšanas. Var vai nevar?

—   Nevar, — teica popiene.

Svētajam tēvam Fjodoram, kas pret saviem tuviniekiem izturējās lēnprātīgi, vajadzēja pat sist ar dūri pa galdu. Un, kaut gan viņš sita piesardzīgi un nemākulīgi, jo nekad agrāk to nebija darījis, tomēr popiene ārkārtīgi nobijās un, uzmetusi lakatu, aizskrēja pie brāļa pēc civilā tērpa.

Palicis viens, svētais tēvs Fjodors mirkli padomāja un noteica:

«Sievietēm ari ir grūti,» — un izvilka no gultas apakšas ar skārdu apsistu lādīti. Tādas lādītes pa lielākai daļai sastopamas sarkanarmiešiem. Tās izlīmētas ar strīpainām tapetēm, virs kurām lepojas Budjonija portrets vai papirosu kārbas «Pludmale» vāks ar trim skaistulēm, kas izstiepušās oļiem nobērtajā Batumi pludmalē. Vostrikovu lādīte svētajam tēvam Fjodoram par nepatiku arī bija izlīmēta ar bildītēm, bet tur nebija ne Budjonija, ne Batumi skaistuļu. Popiene bija izlīmējusi visu lādītes iekšieni ar fotogrāfijām, kas izgrieztas no žurnālā «1914. gada kara kronika». Te bija ir «Peremišļas ieņemšana», ir «Silto apģērbu sadale pozicijās zemāko dienesta pakāpju karavīriem», un kas tik tur vēl nebija.

Izlicis uz grīdas gramatas, kas atradas pašā virsū: žurnālā «Krievu svētceļnieks» 1903. gada komplektu, biezo «Šķelšanās vēsturi» un brošureli «Krievs Itālijā», uz kuras vāka bija iespiests kūpošais Vezuvs, svētais tēvs Fjodors iebāza roku līdz pašam lādītes dibenam un izvilka vecu, apbružātu sievas kapuci. Viebdamies no naftalina smakas, kas pēkšņi izplūda no lādītes, svētais tēvs Fjodors, saplēsdams mežģines un šuves, izņēma no kapuces smagu linu audekla desu. Desā bija divdesmit zelta desmitnieku — viss, kas palicis pāri no svētā tēva Fjodora tirdzniecības avantūrām.

Ar pierastām kustībām viņš pacēla talara stūri un iebāza desu strīpaino bikšu kabatā. Tad viņš piegāja pie kumodes, izņēma no konfekšu kārbas trijniekus un piecniekus, pavisam piecdesmit rubļus. Kārbiņā palika vēl divdesmit rubļu.

— Saimniecībai pietiks, — viņš nolēma.

IV nodaļa TĀLO CEĻOJUMU MUZA

Stundu pirms vakara pasta vilciena pienākšanas svētais tēvs Fjodors īsā mētelī knapi pāri ceļiem, ar pītu grozu uz rokas stāvēja pie kases rindā un raidīja bailīgus skatienus uz ieejas durvīm. Viņš baidījās, ka cienīgmāte pretēji viņa stingrajam aizliegumam varētu atskriet uz staciju viņu pavadīt, un tad stenda pārdevējs Prūsis, kas sēdēja bufetē un cienāja ar alu finansu aģentu, tūlīt viņu pazītu. Svētais tēvs Fjodors ar izbrīnu un kaunu raudzījās uz savām svītrainajām biksēm, kas bija atklātas visas pasaules skatieniem.

Iekāpšana vilcienā bez plackartēm kā parasti bija trokšņaina. Pasažieri, salīkuši zem pārlieki lielo maisu smaguma, skraidīja gar vilcienu turp un atpakaļ no viena gala uz otru. Svētais tēvs Fjodors izmisis skraidīja visiem līdz. Viņš, tāpat kā visi, glaimīgā balsī iztaujāja pavadoņus, tāpat kā visi baidījās, ka kasieris iedevis «nepareizu» biļeti, un tikai beidzot, ticis iekšā vagonā, atguva savu parasto mieru un kļuva pat jautrs.

Lokomotive pilnā balsī ieaurojās, un vilciens sakustējās, aizvezdams sev līdzi svēto tēvu Fjodoru nezināmā tālē pretī mīklainam pasākumam, kas acīm redzot laikam solīja lielus labumus.

Sāda dzelzceļa vajadzībām atsavināta teritorija ir dīvaina. Nokļuvis tanī, visparastākais pilsonis sajūt zināmas raizes un nemieru un drīz vien kļūst vai nu par pasažieri, vai par kravas saņēmēju, vai arī vienkārši par dauzoni bezbiļetnieku, kas sarūgtina dzīvi un dienestu konduktoru brigādēm un peronu kontrolieriem.

No tā mirkļa, kopš pilsonis ieiet šajā teritorijā, kuru viņš diletantiski sauc par staciju vai uzgaidāmām telpām, viņa dzīvē notiek straujš pagrieziens. Tūlīt viņu aplido Jermaki Timofejeviči baltos priekšautos ar niķelētiem bļendukiem uz sirdīm un pakalpīgi paķer bagažu. No šā mirkļa pilsonis vairs nepieder pats sev. Viņš ir pasažieris un sāk izpildīt visus pasažiera pienākumus. Sie pienākumi ir lielā skaitā un sarežģīti, taču patīkami.

Pasažieris ļoti daudz ēd. Vienkāršie mirstīgie naktī neēd, bet pasažieris ēd arī naktī. Viņš ēd sautētu cāli, kas viņam ir par dārgu, cieti novārītas olas, kas kaitīgas kuņģim, un olives. Kad vilciens šķērso pārmijas, plauktos šķind neskaitāmas tējkannas un lēkā avīzēs ietītie cāļi bez kājām, kuras tiem pasažieri izrāvuši ar visām saknēm.

Taču pasažieri nekā no tā nemana. Viņi stāsta anekdotes. Regulāri pēc katrām trim minūtēm viss vagons vai plīst no smiekliem. Pēc tam iestājās klusums, un kāda samtaina balss stāsta nākošo anekdoti:

—  Mirst vecs ebrejs. Pie gultas stāv sieva, bērni. «Vai Moņa ir šeit?» ebrejs ar mokām izdveš. «Ir gan.» — «Un vai tante Brana ir atnākusi?» — «Atnākusi gan.» — «Bet kur tad vecmāmiņa? Es viņu neredzu.» — «Rau, kur viņa stāv.» — «Bet Izaks?» — «Izaks tepat vien ir.» — «Un bērni?» — «Lūk, visi bērni.» — «Bet kas tad palika bodē?!»

Un tai pašā mirklī sāk šķindēt tējkannas un augšējos plauktos lakstīt cāļi, pērkonīgo smieklu iztraucēti. Bet pasažieri to nemana. Katram uz sirds ir kāda iemīļota anekdote, kura satraukti gaida savu kārtu. Jaunais teicējs, ar elkoņiem grūstīdams kaimiņus, lūdzošā balsī saukdams: «Bet man stāstīja!» — ar grūtībām saista klausītāju uzmanību un iesāk:

—  Kāds ebrejs atnāk.mājās. un liekas..guM,.i>Jakus say.aL.sier vai. Pēkšņi viņš dzird — zem gultas kads grabinas. Ebrejs pabāž roku zem gultas un jautā: «Vai tas esi tu, Džek?» Bet Džeks nolaiza roku un atbild: «Tas esmu es.»

Pasažieri vai mirst no smiekliem. Nakts tumsa aizsedz laukus, no lokomotives dūmeņa virpuļo gaistošas dzirksteles, un garam aizslīd klīrīgi tievi semafori ar zaļām, spīdošam brillēm, no augšas noraudzīdamies uz vilcienu.

Jocīga ir tāda dzelzceļa vajadzībām atsavināta teritorija! Uz visām valsts malām joņo gari, smagi tālsatiksmes vilcieni. Ceļš visur ir brīvs. It visur deg zaļas uguntiņas — ceļš brīvs. Polarais ekspresis dodas uz Murmansku. Sakumpis un izliecies uz pārmijas, no Kurskas stacijas izdrāžas «Pirmais-K», lauzdams ceļu uz Tiflisu. Tālo Austrumu ātrvilciens apbrauc Baikala ezeru, ar pilnu tvaiku tuvodamies Klusajam okeanam.

Tālo ceļojumu muza vilina cilvēku. Tā jau aizrāvusi svēto tēvu Fjodoru no klusā apriņķa klostera un iemetusi diezin kādā guberņā. Arī bijušais muižniecības vadonis un pašreizējais dzimtsarakstu nodaļas lietvedis Ipolits Matvejevičs Vorobjaņinovs jau satraukts līdz dvēseles dziļumiem un velns zina, ko nolēmis darīt.

Ļaudis klaiņo pa pasauli. Viens desmit tūkstošu kilometru tālu no darba vietas atrod sev smaidošu līgavu. Otrs, dzīdamies pēc dārglietām, pamet pasta un telegrāfā nodaļu un kā skolnieks skrien uz Aldanu. Bet trešais mierīgi sēž mājās, mīlīgi glauda savu vecu veco bruku un lasa grafa Saliasa rakstus, kas maksā rubli, taču viņš tos nopircis par piecām kapeikām.

Otrā dienā pēc bērēm, kuru vadību laipni uzņēmās zārku meistars Bezenčuks, Ipolits Matvejevičs devās darbā un, izpildīdams savus pienākumus, pašrocīgi iereģistrēja, ka mirusi Klaudija Ivanovna Petuchova, piecdesmit deviņus gadus veca, mājsaimniece, bezpartejiska, ar dzīves vietu apriņķa pilsētā N. un izcelšanos no Stargorodas guberņas muižniekiem. Pēc tam Ipolits Matvejevičs izlūdzās likumīgi pienākošos divnedēļu atvaļinājumu, saņēma četrdesmit vienu rubli atvaļinājuma naudas un, atvadījies no darba biedriem, devās mājās. Pa ceļam viņš iegriezās aptiekā.

Provizors Leopolds Grigorjevičs, kuru mājnieki un draugi sauca par Lipu, stāvēja aiz sarkanas, lakotas letes starp piena baltām, ar indi pildītām burkām un nervozēdams pārdeva brand- meistara svainienei «Ango krēmu pret iedegumu un vasaras raibumiem, kas ādu padara sevišķi baltu». Brandmeistara svainiene turpretī pieprasīja «Rašeļa zeltainās krāsas pūderi, kas piedod ādai vienmērīgu, dabiski nesasniedzamu iedegumu». Taču aptieka bija tikai Ango krēms pret iedegumu, un tik pretēju parfimērijas produktu cīņa ilga pusstundu. Tomēr uzvarēja Lipa, kas pārdeva brandmeistara svainienei lūpu krāsu un pēc patvāra principa pagatavotu blakšu izplucināšanas ierīci, kas no ārpuses izskatijas kā lejkanna.

—   Ko jūs vēlaties?

—   Matu līdzekli.

•— Vai augšanas veicināšanai, iznīdēšanai, krāsošanai?

—   Ko nu par augšanu! — sacīja Ipolits Matvejevičs. — Krāsošanas līdzekli.

—   Krāsošanai ir brīnišķīgs līdzeklis «Titaniks». Saņemts no muitas. Kontrabandas prece. Nav nomazgājama ne ar aukstu, ne karstu ūdeni, ne ar ziepju putām, ne petroleju. Radikali melna krāsa. Flakons pusgadam maksā trīs rubļi divpadsmit kapeikas. Ieteicu kā labam paziņam.

Ipolits Matvejevičs pagrozīja rokās «Titanika» četrkantaino flakonu, nopūzdamies apskatīja etiķeti un nolika naudu uz letes.

ipolits Matvejevičs atgriezās mājās un riebuma pilns ņēmās aplaistīt galvu un ūsas ar «Titaniku». Dzīvoklī izplatījās nelaba smirdoņa.

Pēcpusdienā smirdoņa samazinājās, ūsas apžuva un salipa kopā, tās izsukāt varēja tikai ar lielu piepūli. Radikali melnā krāsa zaļgani lāsmoja, bet otrreiz krāsot vairs nebija laika.

Ipolits Matvejevičs izņēma no sievasmātes lādītes iepriekšējā vakarā atrasto dārglietu sarakstu, saskaitīja visu naudu, noslēdza dzīvokli, noslēpa atslēgas dziļi kabatā, iesēdās ātrvilcienā Nr. 7 un brauca uz Stargorodu.

V n o d a 1 a LIELAIS KOMBINATORS

Pulksten pusdivpadsmitos no ziemeļrietumiem, no Cmarovkas sādžas puses, Stargorodā ienāca kāds apmēram divdesmit astoņus gadus vecs jauneklis. Viņam pakaļ skrēja bezpajumtnieks.

—   Onkulīt, — viņš jautri sauca, — dod desmit, kapeikas! — Jauneklis izņēma no kabatas sasilušu ābolu un pasniedza bezpajumtniekam, bet tas neatlaidās. Tad gājējs apstājās, ironiski paskatījās uz zēnu un klusi sacīja:

—   Varbūt tu vēl gribētu atslēgas no dzīvokļa, kur atrodas nauda?

Mēra sajūtu zaudējušais bezpajumtnieks saprata savu pretenziju nepamatotību un likās mierā.

Jauneklis meloja: viņam nebija nedz naudas, nedz dzīvokļa, kur tā varētu atrasties, nedz atslēgas, ar kuru varētu dzīvokli atslēgt. Viņam nebija pat mēteļa. Pilsētā jauneklis ienāca zaļa uzvalka ar pieguļošu vidukli. Viņa spēcīgo kaklu vairākkārt apņēma veca vilnas šalle, kājās bija lakādas puszābaki ar apelsinu krāsas ziemišķādas virsu. Zeķu kājās nebija. Rokā jauneklis turēja astrolabu.

«O, bajadera, tri-ri-rim, ti-ri-ra!» viņš dziedāja, tuvodamies tirgum.

Te viņam bija daudz darīšanu. Viņš iespraucās pārdevēju rindā, kuri tirgojās uz drupu kaudzes, nolika sev priekšā astrolabu un nopietnā balsī sauca:

—  Kam vajag astrolabu? Lēti pārdodu astrolabu! Delegācijām un sieviešu nodaļām atlaide.

Negaidītais piedāvājums ilgu laiku nerada pieprasījumu. Mājsaimnieču delegācijās vairāk interesējās par deficitām precēm un drūzmējās pie manufaktūras stendiem. Astrolaba pārdevējam jau divreiz pagāja garām Stargorodas guberņas krimina!izmeklēšanas aģents. Bet, tā kā astrolabs nekādi nelīdzinājās vakar nozagtajai Sviesta centra kancelejas rakstāmmašīnai, aģents beidza ar skatieniem magnetizēt jaunekli un aizgāja prom.

Ap pusdienas laiku astrolabs tika pārdots atslēdzniekam par trim rubļiem.

—  Tas ir instrumentiņš, kas pats mērī, — teica jauneklis, atdodams astrolabu pircējam, — būtu tikai ko mērīt.

Atbrīvojies no komplicētā instrumenta, jauneklis ēdnīcā «Gardais stūrītis» paēda pusdienas un devās apskatit pilsētu. Viņš izstaigāja Padomju ielu, izgāja uz Sarkanarmijas ielas (bijušās Lielās Puškina ielas), šķērsoja Kooperativa ielu un atkal atradās Padomju ielā. Bet šī vairs nebija tā Padomju iela, pa kuru viņš nupat bija staigājis: pilsētā bija divas Padomju ielas. Ne mazums par to pabrīnījies, jaunais cilvēks nokļuva Ļenas notikumu ielā (bijusī Deņisova iela). Līdzās skaistai divstāvu savrupmājai Nr. 28 ar izkārtni

PSRS, KPFSR STARGORODAS GUBERŅAS SOCIĀLĀS NODROSINASANAS NODAĻAS INVALIDU NAMS Nr. 2

jaunais cilvēks apstājās un palūdza sētniekam, kas sēdēja uz akmens soliņa pie vārtiņiem, atļauju piesmēķēt.

—   Sakiet man, tētiņ, — ievilcis dūmu, jautāja jaunais cilvēks, — vai līgavas jūsu pilsētā ir?

Vecīgais sētnieks par šādu jautājumu nemaz nebija izbrīnījies.

—   Dažam ari ķēve ir līgava, — viņš atbildēja, labprāt ielaizdamies sarunā.

—   Vairāk man jautājumu nav, — ātri noteica jaunais cilvēks.

Un tūlīt uzdeva jaunu jautājumu:

—  Tāda māja un bez līgavām?

—  Mūsu līgavas, — sētnieks iebilda, — jau sen viņpasaulē ar lukturiem meklē. Pie mums te ir valsts nabagmāja: vecenes dzīvo pilnā pansijā.

—   Sa'protu. Tās, kuras dzimušas vēl pirms vēsturiskā materialisma?

—   Tas gan tiesa. Kad nu piedzimušas, tad arī piedzimušas.

—   Bet kas šai mājā bija pirms vēsturiskā materialisma?

—   Kad bija?

—   Nu toreiz, vecos laikos.

—   Ahā, vecos laikos šeit dzīvoja mans kungs.

—   Buržujs?

—   Pats tu buržujs! Es tev saku ■— muižniecības vadonis.

—   Tātad proletārietis.

—   Pats tu proletārietis! Es taču sacīju — vadonis.

Saruna ar gudro sētnieku, kas vāji orientējās sabiedrības šķiriskajā uzbūvē, būtu turpinājusies vēl dievs zin cik ilgi, ja jaunais cilvēks tūlīt negrābtu vērsi aiz ragiem.

—   Ziniet ko, vectētiņ, — viņš teica, — nebūtu slikti iedzert kādu lāsīti sīvā.

—   Nu pacienā.

Uz stundu abi pazuda, bet, kad atgriezās, sētnieks jau bija jaunā cilvēka visuzticamākais draugs.

—   Nu, tad es pie tevis pārnakšņošu, — jaunais draugs_ teica.

—   Manis pēc kaut vai visu mūžu dzīvo, tu esi labs cilvēks. _

Tik ātri sasniedzis savu mērķi, viesis izveicīgi nokāpa_ set-

nieka dzīvoklī, noāva apelsina krāsas puszābakus un izstiepās uz sola, pārdomādams rītdienas darbības plānu.

Jauno cilvēku sauca — Ostaps Benders. No savas biogrāfijās viņš parasti pastāstīja tikai vienu detaļu: «Mans tēvs,» viņš teica, «bija Turcijas pavalstnieks.» Turcijas pavalstnieka dēls savā dzīvē bija mainījis daudzas nodarbības. Rakstura možums, kas viņam traucēja veltīt sevi kādam noteiktam darbam, pastāvīgi viņu mētāja no vienas valsts malas uz otru un tagad bija novedis Stargorodā bez zeķēm, bez atslēgas, bez dzīvokļa un bez naudas.

Gulēdams smacīgi siltajā sētnieka dzīvoklī, Ostaps Benders domās noslīpēja divus viņa iespējamās karjeras variantus.

Varēja apprecēt daudz sievu un mierīgi braukāt no pilsētas uz pilsētu, stiepjot līdzi jaunu čemodānu ar kārtējai sievai nogran- tētām dārgām mantām. Bet varēja arī jau rīt aiziet uz Stargo- rodas bērnu komisiju un ierosināt viņiem uzņemties vēl neuzgleznotās, bet toties ģeniāli iecerētās gleznas «Boļševiki raksta vēstuli Cemberlenam» izplatīšanu pēc mākslinieka Repina populārās gleznas parauga «Aizkrācieši raksta vēstuli sultanam». Izdošanās gadījumā šis variants varētu ienest kādus četrsimt rubļus. Abus variantus Ostaps bija izdomājis, pēdējo reizi uzturoties Maskavā. Variants par daudzsievību radās pēc vakara avīzē izlasītās tiesu chronikas, kur skaidri bija teikts, ka kāds poligamists sodīts tikai ar diviem gadiem bez stingras izolācijās. Variants Nr. 2 dzima Bendera galvā, kad viņš ar kontramarku bija iekļuvis RKMA [1] izstādē un to apskatījis.

Tomēr abiem projektiem bija savi trūkumi. Iesākt poligamista karjeru bez brīnišķīga, pelēki lāsumota uzvalka bija neiespējami. Bez tam vajadzīgi kaut vai desmit rubļi, lai varētu paspīdat un savaldzināt. Varēja, protams, apprecēties ari zaļajā ceļojuma uzvalkā, jo Bendera vīrišķīgais spēks un skaistums bija pilnīgi neatvairāms provinciālajām Grietiņām precību gados, bet tā būtu, kā izteicās pats Ostaps, «zemākā klase, melnstrādnieka darbs». Ar gleznu arī nebija nemaz tik vienkārši — varēja rasties_ tīri techniskas grūtības. Vai būs ērti gleznot b. Kaļiņinu kažokādas cepurē un baltā tūbas apmetnī un b. Cičerinu — līdz jostas vietai kailu? Drošības pēc, protams, varētu visas personas gleznot parastos uzvalkos, bet tas vairs nebūtu tas.

— Nebūs tāda efekta! — Ostaps skaļā balsī noteica.

Te viņš pamanīja, ka sētnieks jau labu brīdi kaut ko dedzīgi runā. Izrādījās, ka sētnieks nogrimis atmiņās par bijušo majas īpašnieku:

—_ Policijas priekšnieks viņu sveicināja … Tu atnāc pie viņa, nu tapat, kā sacīt,apsveikt ar Jauno gadu — tev trijnieku iedod … Uz lieldienām tāpat, kā sacīt — atkal trijnieku. Ja vēl dzimšanas diena viņu, kā sacīt, apsveic … Un skaties, apsveikuma naudas vien gadā sanāk rublīšu piecpadsmit… Solījās mani pat ar medali apbalvot. «Es,» viņš saka, «vēlos, lai mans sētnieks butu ar medali.»

—   Nu un kā tad iznāca, vai iedeva?

—   Tu pagaidi . .. «Man,» viņš saka, «sētnieka bez medaļas nevajag.» Uz Sanktu Pēterburgu aizbrauca pēc medaļa. Nu, pirmoreiz, kā sacīt, neizdevās. Cinavnieku kungi negribēja. «Cars,» saka, «uz ārzemēm aizbraucis, tagad nevar.» Kungs pieteica gaidīt. «Tu,» saka, «Tichon, gaidi, bez medaļas nepaliksi.»

—   Bet tavu kungu nožmiedza, vai? — Ostaps pēkšņi pavaicāja.

—   Neviens nav žmiedzis. Pats aizbrauca. Ko viņš te ar zaldātiem būtu iesācis… Bet vai tagad par sētnieka darbu dod medaļas?

—   Kā tad, ka dod. Varu tev izgādāt.

Sētnieks ar cieņu paskatījās Benderā.

—   Es bez medaļas nevaru. Man tāds dienests.

—   Uz kurieni tad tavs kungs aizbrauca?

—   Kas to lai zin! Cilvēki stāsta — uz Parizi aizbraucis.

—  Ahā! . . . Baltās akacijas ziedi emigrācijā . . . Tātad viņš ir emigrants?

—   Pats tu esi emigrants… Uz Parizi, cilvēki stāsta, aizbraucis. Bet māju paņēma vecenēm. Tās kaut vai katru dienu vari apsveikt — ne griveņiku nedabūsi! .. . Ek! Tas tik bija kungs! …

Šai mirklī virs durvīm ieklinkšķējās sarūsējušais zvans. Sētnieks krekšķēdams aiztenterēja līdz durvīm, atvēra tās un ārkārtīgā uzbudinājumā kāpās atpakaļ.

Uz augšējā pakāpiena stāvēja melnūsains un melnmatains Ipolits Matvejevičs Vorobjaņinovs. Viņa acis zem pensneja mirdzēja agrākā spožumā.

—   Kungs! — dedzīgi iebļāvās Tichons. — No Parizecl

Ipolits Matvejevičs, apmulsis, ka sētnieka dzīvoklī mi* kāds

sveša persona, kuras kailās, violetās pēdas viņš tikai tagad bij< ieraudzījis aiz galda malas, galīgi apjuka un gribēja begt_ prom bet Ostaps Benders veikli pielēca kājās un zemu paklanījas Ipo lita Matvejeviča priekšā.

—   Kaut ari pie mums nav Parize, tomēr laipni lūdzam mūsu būdā!

—   Labdien, Tichon, — Ipolits Matvejevičs bija spiests atbildēt, — es nemaz neesmu ieradies no Parizes. Kas tev nāk prātā?

Bet Ostaps Benders, kura garais, dižciltīgais deguns skaidri juta cepeša smaržu, neļāva sētniekam ne iepīkstēties.

—   Lieliski, — pamirkšķinājis ar aci, viņš sacīja, — jūs neesat ieradies no Parizes. Protams, jūs esat atbraucis no Kologri- vas aociemot savu nelaiķi vecomāti.

Tā runādams, viņš maigi apņēma ap vidu galīgi apstulbušo sētnieku un izbīdīja viņu aiz durvīm, pirms tas bija sapratis, kas noticis, bet, kad viņš atguvās, tad apjēdza tikai to, ka no Parizes atbraucis kungs, ka viņu, Tichonu, izlikuši no sētnieka dzīvokļa un viņam kreisajā rokā sažņaugts papīra rublis.

Runīgi noslēdzis aiz sētnieka durvis, Benders pagriezās pret Vorobjaņinovu, kas vēl arvien stāvēja istabas vidū, un sacīja:

—   Neuztraucieties, viss ir kārtībā. Mans uzvārds Benders? Varbūt esat dzirdējis?

—   Neesmu dzirdējis, — nervozi atbildēja Ipolits Matvejevičs.

—   Nu jā, no kurienes tad Parizē būtu pazīstams Ostapa Bendera vārds? Vai Parizē tagad ir silts? Laba pilsēta. Mana māsīca uz turieni izprecēta. Nesen ierakstītā vēstulē man atsūtīja zīda lakatiņu . . .

—   Kas par blēņām! — Ipolits Matvejevičs iesaucās. — Kādi lakatiņi? Es atbraucu nevis no Parizes, bet no …

—   Brīnišķīgi, brīnišķīgi! No Moršanskas.

Ipolitam Matvejevičam vēl nekad nebija bijušas darīšanas ar tik temperamentīgu jaunu cilvēku kā Benders, un tāpēc viņš jutās slikti.

—   Nu, ziniet, es iešu, — viņš sacīja.

—   Uz kurieni tad jūs iesiet? Jums nav kur steigties. GPU pati pie jums atnāks.

Ipolits Matvejevičs nezināja, ko atbildēt, atpogāja mēteli ar noplukušu samta apkakli un apsēdās uz sola, naidīgi raudzīdamies Benderā.

—   Es jūs nesaprotu, — viņš sacīja vārgā balsī.

—   Tas nav nekas briesmīgs. Tūlīt sapratīsiet. Acumirkli! — Ostaps uzvilka basajās kājās apelsina krāsas puszābakus un, staigādams pa istabu, sāka tincināt:

—   Kādu robežu jūs pārgājāt? Polijas? Somijas? Rumanijas? Droši vien dārgs prieks. Kāds mans paziņa nesen pargaja robežu,

viņš dzīvo Slavutā mūsu pusē, bet viņa sievas vecāki — otrā pusē. Ģimenes domstarpību dēļ viņš sastrīdējies ar sievu, bet šī bijusi viegli aizvainojama. Iespļāvusi viņam ģīmī un aizmukusi pāri robežai pie vecākiem. Sis mans paziņa padzīvojis dienas trīs viens pats un skatās — slikti būs: pusdienu nav, istaba netīra un nolēmis salīgt mieru. Izgājis naktī un devies pāri robežai pie sievastēva. Robežsargi viņu saņēmuši ciet, piesējuši lietu, ietupinājuši uz sešiem mēnešiem, bet vēlāk izslēguši no arodbiedrības. Tagad, stāsta, sieva, muļķe tāda, atskrējusi atpakaļ,, bet vīrs sēž aiz restēm. Viņa tam paciņas nesot… Vai jūs arī pārgājāt poļu robežu?

—   Goda vārds, — izdvesa Ipolits Matvejevičs, pēkšņi juzdamies atkarīgs no runīgā jaunā cilvēka, kas bija nostājies viņam ceļā uz briljantiem, — goda vārds, es esmu K.PFSR pavalstnieks. Galu galā es varu uzrādīt pasi…

—   Pie pašreizējās poligrāfijas attīstības Rietumos iespiest padomju pasi ir tāds nieks, ka par to runāt smieklīgi… Kāds mans paziņa nonāca tik tālu, ka iespieda pat dolārus. Jūs taču zināt, cik grūti viltot amerikaņu dolārus? Tur papīrs ar tādām, ziniet, daudzkrāsainām dzīsliņām. Spīdoši jāpārzin technika. Viņš tos sekmīgi ieplūdināja Maskavas melnajā biržā, bet vēlāk izrādījās, ka viņa vectētiņš, slavens valūtas specs, tos uzpircis Kijevā un galīgi izputējis, jo dolāri taču tomēr bija viltoti. Tā ka jūs ar savu pasi arī varat pārrēķināties.

Ipolits Matvejevičs, noskaities, ka kavējas enerģiska briljantu meklēšana un viņš spiests nīkt sētnieka smirdošajā mitekli un klausīties bezkaunīga jaunekļa tarkšķēšanā par savu paziņu tumšajiem darījumiem, tomēr nekādi neuzdrošinājās iet prom. Viņš jutās stipri neērti, iedomājoties vien, ka nepazīstamais jaunais cilvēks var izpļāpāt visai pilsētai, ka atbraucis bijušais muižniecības vadonis. Tad visam beigas, un varbūt pat vēl ietupinās.

—  Jūs tomēr nevienam nestāstiet, ka esat mani saticis, — lūdzoši sacīja Ipolits Matvejevičs, — var vēl patiešām iedomāties, ka esmu emigrants.

—  Tā! Tā! Tas ir konģeniali! Vispirms aplūkosim aktivu: tur ir emigrants, kas atgriezies savā dzimtajā pilsētā. Pasivā: viņš baidās, ka viņu varētu paņemt ciet GPU.

—   Es taču jums jau tūkstoškārt esmu teicis, ka neesmu nekāds emigrants.

—   Bet kas tad jūs esat? Kādēļ uz šejieni atbraucāt?

—   Nu, es atbraucu no N. pilsētas darīšanās.

—   Kādās darīšanās?

—   Personiskās darīšanās.

—   Un pēc visa tā jūs vēl apgalvojat, ka neesat emigrants? … Kāds mans paziņa arī atbrauca …

Ipolitu Matvejeviču Bendera stāsti par saviem paziņām bija noveduši līdz izmisumam, un viņš, redzēdams, ka Benderu no sliedēm nevarēs izsist, pēkšņi padevās.

… ak >,.

—   Labi, — viņš teica, — es jums visu paskaidrošu. «Galu galā bez palīga grūti,» Ipolits Matvejevičs nodomāja, «un blēdis, kā rādās, viņš ir liels. Tāds var noderēt.»

VI nodaļa BRILJANTU TVANS

Ipolits Matvejevičs noņēma lāsumaino kastora platmali,, sasukāja ūsas, no .kurām, sukai pieskaroties, izlēca spriganas elektriskās dzirksteles, un, apņēmīgi noklepojies, pastāstīja Ostapam Benderam, pirmajam garāmgājējam, ko bija saticis, itin visu, ko vien viņš par briljantiem zināja no mirstošās sievasmātes izteicieniem.

Stāsta laikā Ostaps vairākkārt pietrūkās kājās un, griezdamies pie dzelzs krāsns, jūsmīgi sauca:

—   Ledus ir sakustējies, zvērināto piesēdētāju kungi! Ledus sakustējies.

Un jau pēc stundas abi sēdēja pie ļodzīgā galdiņa un, saspieduši galvas kopā, lasīja garu dārglietu sarakstu, kuras kādreiz rotājušas sievasmātes pirkstus, kaklu, ausis, krūtis un matus.

Ipolits Matvejevičs, ik brīdi sakārtodams uz deguna slīdošo pensneju un uzsvērdams katru vārdu, runāja:

—  Trīs pērļu vītenes … Labi atceros. Divās pa četrdesmit pērlēm, bet trešajā, garajā — simt desmit. Briljanta kaklarota .. . Klaudija Ivanovna teica, tā maksājot četri tūkstoši, veclaiku darbs…

Tālāk nāca gredzeni: ne jau resnie, muļķīgie un lētie laulības gredzeni, bet gan tievi, viegli, ar tanīs ielodētiem tīriem, spodrinātiem briljantiem; smagi, žilbinoši auskari, kas uz mazo, sievišķīgo austiņu meta daudzkrāsainas ugunis; čuskveidīgas rokassprādzes ar smaragda zvīņām; kaklarota ar slēdzeni, kuras iegūšanai izdeva ienākumus no piecsimt desetinu ražas; pērļu kakla

rota, kuru būtu pa spēkam iegādāties tikai slavenai operas pri- madonai; visu vainagoja četrdesmit tūkstošus vērtā diadēma.

Ipolits Matvejevičs atskatījās. Tumšajos, piesūbējušos sētnieka mitekļa kaktos uzliesmoja un drebēja smaragdzaļa pavasara gaisma. Briljantu dūmaka spiedās pie pašiem griestiem. Pērles ripoja pa galdu un lēkāja uz grīdas. Istabu bija pārņēmusi dārglietu miraža.

Uzbudinātais Ipolits Matvejevičs attapās tikai no Ostapa balss, skaņas.

—   Nav slikta gaume. Dārgakmeņi, es redzu, lietpratīgi izvelēti. Cik tas viss joks maksāja?

—   Kādus tūkstošus septiņdesmit vai septiņdesmit piecus.

—   M-jā … Tagad tas maksā apmēram pusotra simta tūkstošu.

—  Vai patiešām tik daudz? — iepriecināts jautāja Vorobjaņinovs.

—   Ne mazāk. Tikai jūs, dārgais biedri no Parizes, uzspļaujiet tam visam.

—   Kā tad tā — uzspļaut?

—   Ar siekalām, — Ostaps atbildēja, — tāpat kā spļāva līdz vēsturiskā materialisma laikmetam. Nekas tur neiznāks.

—   Kālab tad tā?

—   Nu tapat vien. Cik krēslu bija?

—   Ducis. Viesistabas garnitūra.

—   Jūsu viesistabas garnitūra droši vien jau sen sadegusi krāsnis.

Vorobjaņinovs tā izbijās, ka pat piecēlās no krēsla.

—   Tikai bez uztraukumiem, bez uztraukumiem. Pie šī pasākuma ķeršos es pats. Sēde turpinās. Starp citu, mums abiem nepieciešams noslēgt nelielu līgumiņu.

Smagi elsojošais Ipolits Matvejevičs ar galvas mājienu izteica savu piekrišanu. Tad Ostaps Benders ņēmās izstrādāt noteikumus.

—   Slepenās bagātības realizacijas gadījumā es kā 'koncesijas tiešs dalībnieks un pasākuma techniskais vadītājs saņemu sešdesmit procentus, bet sociālās apdrošināšanas naudu par mani varat nemaksāt. Tas man ir vienalga.

Ipolits Matvejevičs kļuva pelēks.

—   Tā ir laupīšana gaišā dienas laikā.

— Un cik tad jūs domājat man piedāvāt?

—   N-n-nu, piecas procentes, nu galu galā desmit. Jūs saprotat, tas taču ir piecpadsmit tūkstošu rubļu!

—   Vairāk jūs nekā nevēlaties?

—   N-nē.

—   Bet varbūt jūs vēlaties, lai es strādātu par velti un pie tam vēl iedotu jums dzīvokļa atslēgu, kur glabājas nauda?

—   Tādā gadījumā atvainojiet, — Vorobjaņinovs nomurmināja zem deguna. — Man ir pilnīgs pamats domāt, ka es arī viens pats tikšu galā ar šo pasākumu.

—   Ahā! Tādā gadījumā atvainojiet, — iebilda lieliskais Ostaps, — man ir ne mazāks pamats, kā sacīja Endi Takers, domāt, ka arī es viens pats varētu paveikt jūsu pasākumu. •

—   Krāpnieks! — drebēdams iekliedzās Ipolits Matvejevičs.

Ostaps bija nesatricināms.

—   Klausieties, kungs no Parizes, vai to jūs zināt, ka jūsu briljanti man tikpat kā kabatā! Un jūs mani interesējat tikai par tik, par cik es vēlos nodrošināt jūsu vecumdienas.

Tikai tagad Ipolits Matvejevičs saprata, kādas dzelzs ķetnas viņu sagrābušas aiz rīkles.

—   Divdesmit procentus, — viņš drūmi sacīja.

—   Un mans uzturs?,— Ostaps zobgalīgi jautāja.

—   Divdesmit piecus.

—   Un dzīvokļa atslēgu?

—  Tas taču trīsdesmit septiņi ar pusi tūkstoša!

-— Kāpēc tāda precizitāte? Nu, lai notiek — piecdesmit procentus. Puse jūsu, puse — mana.

Tirgošanās turpinājās. Ostaps vēl piekāpās. Viņš aiz cienības pret Vorobjaņinova personību piekrita strādāt par četrdesmit procentiem.

—• Sešdesmit tūkstoši, — kliedza Vorobjaņinovs.

—  Jūs esat visai banals cilvēks, — Benders iebilda, — jūs pārlieku mīlat naudu.

—   Bet vai jūs nemīlat naudu? — fleitas balsī iespiedzās Ipolits Matvejevičs.

—   Nemīlu vis.

—   Kāpēc tad jums vajadzīgi sešdesmit tūkstoši?

—   Principa pēc!

Ipolits Matvejevičs tikai smagi elsa.

—   Nu, kā ir, vai ledus sakustējies? — Ostaps kala dzelzi, kamēr tā vēl karsta.

Vorobjaņinovs tusnīdams padevīgi sacīja:

—   Sakustējies gan.

—   Nu, sit saujā, apriņķa mēroga indiāņu virsaiti! Ledus sakustējies! Ledus sakustējies, zvērināto piesēdētāju kungi!

Ipolits Matvejevičs, apvainojies par «indiāņu virsaiša» titulu, pieprasīja, lai Ostaps atvainotos, un pēc tam, kad Ostaps, noturēdams atvainošanās runu, bija viņu nosaucis par feldmaršalu, varēja stāties pie dispozicijas izstrādāšanas.

Pusnaktī sētnieks Tichons, ķerdamies pie visiem dārziņu žogiem un ilgstoši pieglauzdamies stabiem, vilkās uz savu pagraba mitekli. Viņam par nelaimi spīdēja jauns mēness.

—  Ahā! Garīgā darba proletārietis! Slotas darbinieks! — iesaucās Ostaps, pamanīdams ritenī saliekušos sētnieku.

Sētnieks ieīdējās zemā un baismīgā balsī, kādā reizēm nakts klusumā dedzīgi un norūpējušās pēkšņi sāk murmināt izlietnes.

—   Tas ir konģeniali, — Ostaps sacīja Ipolitam Matvejevi- čam, — jūsu sētnieks tomēr ir diezgan liels pļēgurs. Vai tad tā var piedzerties par rubli?

—   V-var, —- sētnieks pēkšņi sacīja.

—   Klausies, Tichon, — Ipolits Matvejevičs ieteicās, — vai tu, draudziņ, nezini, kas noticis ar manām mēbelēm?

Ostaps uzmanīgi pieturēja Tichonu, lai runa varētu brīvi plūst no viņa plati atplestās mutes. Ipolits Matvejevičs sasprindzināti gaidīja. Bet no sētnieka mutes, kurā zobi auga nevis cieši kopā, bet reti kā redeles, paspruka apdullinošs kliedziens:

—   Reizzzz bija dienas jautrrrajās .. .

Sētnieka mājokli piepildīja dārdoņa un šķindoņa. Sētnieks ar īstu darba mīlestību un centību dziedāja dziesmu, neizlaizdams nevienu pašu vārdu. Viņš auroja, streipuļodams pa istabu, te neapzinīgi panirdams zem galda, te atsizdamies ar naģeni pret sienas pulksteņa cilindrisko vara bumbu, te nomezdamies uz viena ceļa. Viņš jutās šausmīgi jautri.

Ipolits Matvejevičs bija galīgi izmisis.

—   Vajadzēs liecinieka nopratināšanu atlikt līdz rītam, — Ostaps sacīja. — Iesim gulēt.

Sētnieku, miegā smagu kā kumodi, pārnesa uz sola.

Vorobjaņinovs un Ostaps nolēma gulēt kopā sētnieka gultā. Ostapam zem svārkiem bija kovboja krekls ar melnām un sarkanām rūtīm. Zem tā nebija vairāk nekā. Toties Ipolitam Matveje- vičam zem lasītājam jau pazīstamās mēness krāsas vestes atradās vēl otra — spilgta, gaiši zila adīta veste.

—   Veste kā radīta pārdošanai, — Benders skaudīgi sacīja, — tā man noteikti piestāvētu Pārdodiet!

Ipolitam Matvejevičam bija neērti atsacīt savam jaunajam kompanjonam un tiešajam koncesijas līdzdalībniekam.

Viņš viebdamies piekrita pārdot vesti par to pašu naudu, ko pats bija maksājis, — par astoņiem rubļiem.

—   Naudu saņemsiet pēc mūsu slepenās dārglietu krātuves realizarijas, — Benders sacīja, saņemdams no Vorobjaņinova vēl silto vesti.

—   Nē, tā es nevaru, — sarkdams pretojās Ipolits Matvejevičs. — Lūdzu, dodiet vesti atpakaļ!

Ostapa delikātā daba sašuta.

—   Nu tā taču ir sīkumainība! — viņš iesaucās. -— Ķerties pie pasākuma par pusotra simta tūkstošiem un strīdēties par astoņiem rubļiem! Mācieties dzīvot ar plašāku vērienu!

Ipolits Matvejevičs piesarka vēl vairāk, izvilka mazu blokno- tiņu un kaligrafiski ierakstīja:

25.1 IV-27. g.

Izdots b. Benderam R.-8

Ostaps ielūkojās grāmatiņā.

—• Oho! Ja jau jūs man atverat personīgo rēķinu, tad kaut vediet to pareizi. Ievediet debetu, ievediet kreditu. Debetā neaizmirstiet ierakstīt sešdesmit tūkstošus rubļu, kurus jūs man esat parādā, bet kreditā — vesti. Saldo man par labu — piecdesmit deviņi tūkstoši deviņi simti deviņdesmit divi rubļi. Vēl var dzīvot.

Pēc tam Ostaps iemiga maigā bērna miegā. Bet Ipolits Matvejevičs novilka vilnas apročus, barona zābakus un, palicis salāpītā, smalkā veļā, stenēdams palīda zem segas. Viņam bija ļoti neērti. Arējam sānam, kuru nenosedza sega, bija auksti, bet otru sānu dedzināja lielā kombinatora jaunais, svelošo ideju pilnais augums.

Visi trīs redzēja sapņus.

Vorobjaņinovam rādījās drūmi sapņi: mikrobi, kriminalnodaļa, samta tolstojiešu krekli un zārku meistars Bezenčuks smokingā, bet neskuvies.

Ostaps redzēja Fudzijamas vulkānu, Sviesta tresta vadītāju un Tarasu Buļbu, kas pārdeva atklātnes ar Dņeprostroja skatiem.

Bet sētnieks sapnī redzēja, ka no staļļa bija aizgājis zirgs. Viņš to meklēja līdz pašam rītam un neatradis pamodās galīgi salauzts un drūms. Viņš ilgi ar izbrīnu noraudzījās uz savā gultā guļošajiem vīriem. Neko nesapratis, viņš paņēma slotu un devās uz ielu, lai izpildītu savus tiešos pienākumus: novāktu zirgābolus un lamātu ubadzes . . .

VII noda]a «TITANIKA» PĒDAS

Ipolits Matvejevičs pa ieradumam pamodās pusastoņos, noteica «gut morgen» un devās pie mazgājamā trauka. Viņš mazgājās ar baudu: sprauslāja, šņaukājās un purināja galvu, lai pasargātos no ūdens, kas tecēja ausīs. Slaucīties bija patīkami, taču, atņēmis dvieli no sejas, Ipolits Matvejevičs ieraudzīja, ka tas nosmērēts ar radikali melno krāsu, ar kuru kopš aizvakardienas bija nokrāsotas viņa horizontālās ūsas. Ipolita Matvejiča sirds vai pamira. Viņš paķēra savu kabatas spogulīti. Tanī atspoguļojās lieļs deguns un kreisā ūsa zaļa kā jauna zālīte. Ipolits Matvejevičs steigšus pavirzīja spogulīti pa labi. Labā ūsa arī bija tada paša riebīgā krāsā. Noliecis galvu, it kā grasīdamies sabadīt spogulīti, nelaimīgais ieraudzīja, ka radikali melnā krāsa vel dominēja tikai pašā pakausī, bet malas ieskāva tā pati zaļaina apmale.

Visa Ipolita Matvejeviča būtne izgrūda tik skaļu noputu, ka Ostaps Benders atvēra acis.

—   Jūs esat prātā jucis! — Benders iesaucās un tūlīt atkal aizvēra miegainos plakstus.

—   Biedri Bender, — lūdzoši iečukstējās «Titanika» upuris.

Ostaps pamodās pēc daudzām dunkām un lūgumiem. Viņš uzmanīgi paskatījās uz Ipolitu Matvejeviču un jautri iesmējās. Novērsies no direktora koncesijas nodibinātāja, galvenais darbu vadītājs un techniskais direktors kratījās smieklos un ķērās pie gultas gala, izsaukdamies: «Nevaru!» — un atkal vai plīsa no smiekliem.

—   No jūsu puses tas nav glīti, biedri Bender, — sacīja Ipolits Matvejevičs, drebelīgi kustinādams zaļās ūsas.

Tas deva jaunus spēkus Ostapam, kas bija pārsmējies līdz nemaņai. Viņa atklātie, sirsnīgie smiekli turpinājās vēl kādas desmit minūtes. Atguvies viņš uzreiz kļuva ļoti nopietns.

—   Ko jūs skatāties manī ar tik niknām acīm kā zaldāts U7 uti? Labāk paskatieties pats uz sevi!

—   Bet man taču aptiekars sacīja, ka tā būšot radikali me.'ua krāsa. Nevarēšot nomazgāt ne ar aukstu, ne karstu ūdeni, ne ziepju putām, ne petroleju . . . Kontrabandas prece.

—   Kontrabandas? Visu kontrabandu taisa Odesā, Mazajā Arnautu ielā. Parādiet flakonu … Un bez tam paskatieties, — vai to jūs esat lasījis?

—   Lasīju.

—   Bet, lūk, šo — ar maziem burtiņiem? Tur skaidri sacīts, ka pēc mazgāšanas ar karstu un aukstu ūdeni vai ziepju putām un petroleju matus nepavisam nedrīkst slaucīt, bet tie jāžāvē saulē vai uz primusa .. . Kādēļ jūs nežāvējāt? Kur jūs tagad tāds iesiet kā zaļā vārna?

Ipolits Matvejevičs jutās nomākts. Ienāca Tichons. Ieraudzījis kungu ar zaļām ūsām, viņš pārkrustījās un palūdza naudu paģiru lāpīšanai.

—   Izsniedziet rubli šim darba varonim, — Ostaps ierosināja, — un, lūdzu, nerakstiet to manā rēķinā. Tā ir jūsu intima darīšana ar bijušo darba kolēģi… Pagaidi, vecīt, neej prom, man maza darīšana pie tevis.

Ostaps ar sētnieku ievadīja sarunu par mēbelēm, un jau pēc piecām minūtēm koncesionari zināja visu. Visas mēbeles 1919. gadā aizveduši uz dzīvokļu daļu, izņemot vienu viesistabas krēslu, kas vispirms atradies Tichona pārziņā, bet vēlāk to paņēmis sociālās nodrošināšanas otrā invalidu nama saimniecības vadītajs.

—   Tad kur tas ir, vai šai pašā mājā?

—   Seit pat stāv.

—   Bet saki, draudziņ, — ar aizturētu elpu jautāja Vorobjaņinovs, — kad krēsls bija pie tevis, tu to … netiki labojis?

—   Labot nebija nekādas vajadzības. Vecos laikos mantu labi nostrādāja. Tāds krēsls vēl trīsdesmit gadus var izturēt.

—   Nu, ej vien, draudziņ, še vēl rublis, klausies — tikai nevienam nesaki, ka es esmu atbraucis.

—   Mēms kā kaps, pilsoni Vorobjaņinov.

Aizsūtījis sētnieku un izsaucies: «Ledus sakustējies!» — Ostaps Benders atkal pievērsās Ipolita Matvejeviča ūsām.

—   Vajadzēs no jauna nokrāsot. Dodiet naudu, es aiziešu uz aptieku. Jūsu «Titaniks» ne velnam neder, ar tādu tikai suņus krāsot… Vecos laikos, tā tik bija krāsiņa! … Man kāds skriešāv nās sacīkšu profesors pastāstīja aizraujošu notikumu. Jūs interesējaties par zirgu skriešanās sacensībām? Nē? 2ēl. Aizraujoša nodarbošanās. Nu, lūk . . . Bijis tāds slavens kombinators, grafs Druckis. Viņš zirgu skriešanās sacensībās pazaudējis piecsimt tūkstošus. Zaudēšanas karalis! Un brīdī, kad viņam bez parādiem vairāk nekā nebijis un grafs jau apcerējis pašnāvības iespējas, kāds zibenszellis par piecdesmit rubļiem viņam devis lielisku padomu. Grafs aizbraucis un pēc gada atgriezies ar Orlova rikšotāju, trīsgadnieku. Tagad grafs atguvis ne tikai savu naudu, bet pat vēl vinnējis kādus trīssimt tūkstošus. Viņa orlovietis «Mak- īers» ar teicamu atestatu vienmēr pienācis pirmais. Derbijā viņš pa veselu auguma tiesu aizgājis priekšā «Makmagonam». Ak tu vētra! . .. Bet te Kuročkins (vai pazīstat?) pamana, ka visi orlo- vieši sāk mainīt krāsu, tikai «Maklers» viens pats kā balodītis — nemaina krāsu. Izcēlās milzīgs skandals! Grafu ietupināja uz trim gadiem. Izrādījās, ka «Maklers» nav nekāds orlovietis, bet pārkrāsots metiss, bet metisi taču daudz straujāki par orloviešiem un tos pie orloviešiem pa versti tuvāk nelaiž. Ko tu neteiksi? … Tā tik bija krāsiņa! Kur nu jūsu ūsas! …

—   Bet atestats? Viņam taču bija teicams atestats?

—   Tāds pats kā etiķete uz jūsu «Titanika» — viltots! Dodiet naudu krāsai!

Ostaps atgriezās ar jaunu miksturu.

—   «Najada». Iespējams, ka labāka par jūsu «Titaniku». Velciet nost svārkus!

Sākās pārkrāsošanas ceremonija. Bet «brīnišķīgā kastaņbrūnā krāsa, kas matiem piedod maigumu un kuplumu», sajaukusies ar zaļo «Titaniku», negaidot nokrāsoja Ipolita Matvejeviča galvu un ūsas saules spektra krāsās.

No rīta vēl neko neēdušais Vorobjaņinovs nikni lamāja visas parfimērijas rūpnīcas, kā valsts, tā arī pagrīdes, kas atradās Odesā Mazajā Arnauta ielā.

—   Tādu ūsu droši vien nav pat Aristidam Brianam, — Ostaps mundri piezīmēja, — un ar tādiem ultravioletiem matiem dzīvot Padomju Krievijā nav ieteicams. Vajadzēs noskūt.

—   Es nevaru, — skumīgi atbildēja Ipolits Matvejevičs, — tas nav iespējams.

—   Ko, vai ūsas jums ir dārga piemiņa?

—   Nevaru, — atkārtoja Vorobjaņinovs, bēdīgi nokāris galvu.

—   Nu tad palieciet arī visu mūžu šai sētnieka miteklī, bet es iešu pēc krēsliem. Starp citu, pirmais krēsls atrodas virs mūsu galvām.

—   Skuj iet nost!

Sameklējis šķēres, Benders vienā mirklī nocirpa ūsas, tās klusi nokrita uz grīdas. Beidzis griezt, techniskais direktors izņēma no kabatas apdzeltējušu žileti, bet no kabatas portfeļa — rezerves 'asmeni un sāka skūt gandrīz raudošo Ipolitu Matvejeviču.

—   Pēdējo asmeni jums iztērēju. Neaizmirstiet ierakstīt manā debetā divus rubļus par skūšanu un matu griešanu.

Drebēdams aiz bēdām, Ipolits Matvejevičs tomēr pajautāja:

—   Kāpēc tad tik dārgi? Visur maksā tikai četrdesmit kapeikas!

—   Par konspirāciju, biedri feldmaršal, — Benders ātri atbildēja.

Cilvēka ciešanas, kuram skuj galvu ar žileti, ir neiedomājamas. To Ipolits Matvejevičs saprata jau pašā operācijās sākumā

Bet gals, kas visam pienāk, pienāca arī šīm ciešanām.

—   Kārtībā. Sēde turpinās! Cilvēkus ar vājiem nerviem lūdzam neskatīties! Tagad jūs esat līdzīgs Boborikinam, pazīstamajam kupleju autoram.

Ipolits Matvejevičs nopurināja riebīgās pinkas, kuras vēl tik nesen bija skaistas sirmu matu cirtas, nomazgājās un, juzdams, ka visa galva spēcīgi sūrst, šodien vai simto reizi ielūkojās spogulī. Redzētais viņam pēkšņi iepatikās. Ipolitam pretī raudzījas ciešanās izmocīta* bet diezgan jauna, bez angažementa palikuša aktiera seja.

—   Uz priekšu trauc, jau taure sauc! — iesaucās Ostaps.

— Es — pa karstām pēdām uz dzīvokļu daļu vai, pareizāk, uz to māju, kur kādreiz bija dzīvokļu daļa, bet jūs — pie vecenēm!

—   Es nevaru, — sacīja Ipolits Matvejevičs, — man būs ļoti smagi ieiet paša mājā.

—   Ak jā! .. . Satraucošs notikums! Barons trimdinieks! Labi. Ejiet uz dzīvokļu daļu, bet šeit pastrādāšu es. Sapulcēšanās vieta — sētnieka istabā. Parade aller!

VIII nodala KAUNĪGAIS ZAGLĒNS

Stargorodas sociālās nodrošināšanas nodaļas otrā invalidu nama saimniecības pārzinis bija kaunīgs zaglītis. Visa viņa būtība protestēja pret zādzībām, bet nezagt viņš nevarēja. Viņš zaga, un viņam bija kauns. Zaga viņš pastāvīgi, pastāvīgi kaunējās, un tāpēc viņa gludi skūtajos vaigos vienmēr dega samulsuma, kauna un neveiklības sārtums. Saimniecības pārzini sauca par Aleksandru Jakovļeviču, bet viņa sievu — Aleksandru Jakov- ļevnu. Viņš viņu sauca par Sašchenu, viņa viņu par Aļchenu. Pasaule vēl nebija redzējusi tik kaunīgu zaglēnu kā Aleksandrs Jakovļevičs.

Viņš bija ne tikai saimniecības pārzinis vien, bet pārzinis vispār. Iepriekšējo par rupju izturēšanos pret audzēknēm atcēla no darba un nozīmēja par simfoniskā orķestra kapelmeistaru. Aļchens nekādi nelīdzinājās savam neaudzinātajam priekšniekam. Koncentrējot darba dienu, viņš pats uzņēmās nama pārzināšanu un pret pensionārēm izturējās sevišķi laipni, izvezdams namā svarīgas reformas un jauninājumus.

Ostaps Benders pavilka Vorobjaņinova savrupmājas smagās ozolkoka durvis un iegāja vestibilā. Šeit oda pēc piedegušas biezputras. No augšējām telpām atskanēja balsu jūklis, kas atgādināja kareivju ierindā uzsauktu «urā». Neviena nebija, un neviens arī nenāca. Uz augšu veda divi ozolkoka kāpņu posmi ar kādreiz lakotiem pakāpieniem. Tagad tur atradās tikai riņķi, bet misiņa stieņu, kuri agrāk piespieda paklāju pie pakāpieniem, vairs nebija.

«Indiāņu virsaitis tomēr dzīvojis banalā greznībā,» Ostaps domāja, kāpdams augšā.

Jau pirmajā gaišajā un plašajā istabā sēdēja pulciņš sirmu vecenīšu, ģērbušās vislētākā pelēcīgā tualdenora auduma kleitas.

došo vīrieti, vecenes dziedaja:

Atskan zvaniņu šķindas iz tāles, Tā ir mīļotā trijjūga balss. Ietin kalnus un lejas, un āres Dzirkstošs sniegpārslu pllvuris palss!…

Kora diriģents pelēkā tolstojietī no tā paša tualdenora un tualdenora biksēs ar abām rokām sita takti un, grozīdamies apkārt, uzsauca:

—   Diskanti, klusāk! Kokuškina, ne tik spēcīgi!

Viņš ieraudzīja Ostapu, bet, nespēdams apturēt savu roku kustības, tikai īgni paskatījās uz ienācēju un turpināja diriģēt. Koris ar pūlēm apslāpēti noskandēja:

Ta-ta-ta, ta-ta-ta, ta-ta-ta, To-ro-rom, tu-ru-rum, tu-ru-rum …

—   Sakiet: kur šeit varētu sastapt saimniecības pārzini? — Ostaps vaicāja, izmantodams pirmo pauzi.

—   Bet ko jūs gribējāt, biedri?

Ostaps sniedza diriģentam roku un draudzīgi jautāja:

—  Vai tautas dziesmas? Ļoti interesanti. Es esmu ugunsdzēsības apsardzes inspektors.

Saimniecības pārzinis nokaunējās.

—  Jā, jā, — viņš mulsdams sacīja, — jūs esat ieradies īsta reizē. Es pat ziņojumu gatavojos rakstīt.

—   Jums nav ko uztraukties, — Ostaps augstsirdīgi teica, — es pats uzrakstīšu ziņojumu. Nu, sāksim apskatīt telpas.

Aļchens ar rokas mājienu atlaida kori, un vecenes sīkiem, mundriem solīšiem izklīda.

—   Lūdzu, sekojiet man, — aicināja saimniecības pārzinis.

Pirms devās tālāk, Ostaps ar acīm nopētīja pirmās istabas

mēbeles. Istabā stāvēja galds, divi dārza soli uz dzelzs kājām (vienam no tiem atzveltnē bija dziļi iegriezts vārds «Koļa») un sarkanbrūns harmonijs.

—   Vai šajā istabā primusus nededzina? Pagaidu krāsnis vai kaut ko līdzīgu neizmantojat?

—   Nē, nē, šeit mums nodarbojas pulciņi: koris, dramatiskais, tēlojošās mākslas un mūzikas pulciņš …

Pateicis vārdu «mūzikas», Aleksandrs Jakovļevičs nosarka Sākumā iekvēlojās zods, pēc tam piere un vaigi. Aļchens ļoti kaunējās. Viņš jau sen bija pārdevis visus pūtēju kapelas instrumentus. Tā kā tā veceņu vājās plaušas varēja no tiem izpūst tikai kuslu kucēnu smilkstus. Bija smieklīgi redzēt tādu milzumu metālā tik nožēlojamā stāvoklī. Aļchens nevarēja nenozagt kapelu. Un tagad viņam bija ļoti kauns.

Pie sienas, izstiepies no loga līdz logam, karājās lozungs, uzrakstīts ar baltiem burtiem uz pelēcīga tualdenora gabala:

«Pūtēju orķestris ir ceļš uz kolektivu daiļradi.»

—   Ļoti labi, — Ostaps sacīja, — pašdarbības pulciņu nodarbības istabai no ugunsdrošības viedokļa nekādas briesmas nedraud. Iesim tālāk.

Atri izstaigājot Vorobjaņinova savrupmājas priekšējās istabas, Ostaps nekur nemanīja riekstu koka krēslu ar izliektām kājiņām, apvilktu ar gaišu, puķainu angļu katunu. Uz gludajām marmora sienām bija izlīmētas Stargorodas sociālās nodrošināšanas nodaļas otrā invalidu nama pavēles. Ostaps tās lasīja, laiku pa laikam enerģiski jautādams: «Vai dūmvadus regulāri tīra? Krāsnis kārtībā?» Un, saņēmis izsmeļošas atbildes, devās tālāk.

Ugunsdzēsības apsardzes inspektors cītīgi meklēja maja kaut vai vienu kaktu, kas nebūtu ugunsdrošs, bet šai ziņā viss bija kārtībā Toties meklēšana bija nesekmīga. Ostaps iegāja guļamistabās. Viņam parādoties, vecenes piecēlās un zemu klanījas. Šeit stāvēja gultas, apklātas ar plūksnainām kā suņu spalva segām, kurām vienā pusē fabrikā bija ieausts vārds «Kājas». Zem gultām stāvēja lādītes, kuras pēc Aleksandra Jakovļeviča iniciati- vas, kurš mīlēja militāru kārtību, bija izvilktas ārā tieši par vienu trešo daļu.

Namā Nr. 2 itin viss pārsteidza aci ar savu pārliecīgo pieticību: ir no Aleksandra, tagadējā Proletārisko sestdiennieku bul- vara atvestie soli, kas šeit pārstāvēja mēbeles, ir petrolejas kaķ- acītes, ir pašas segas ar atbaidošo vārdu «Kājas». Un vienīgais, kas šai mājā bija ierīkots stipri un grezni, bija durvju atsperes

Durvju piederumi bija Aleksandra Jakovļeviča kaislība. Ieguldījis milzīgu darbu, viņš apgādāja visas durvis bez izņēmuma ar visdažādāko sistēmu un fasonu atsperēm. Seit bija visvienkāršākās stieņveidīgās atsperes. Bija pneimatiskās .atsperes ar cilindriskiem misiņa sūkņiem. Bija ierīces ar blokiem un smagiem skrošu atsvaru maisiņiem. Bija arī tik sarežģītas konstrukcijas atsperes, ka sociālās nodrošināšanas nodaļas atslēdznieks izbrīnījies tikai šūpoja galvu. Visiem šiem cilindriem, atsperēm un atsvariem bija varens spēks. Durvis aizcirtās ar tādu sparu kā peļu slazdu durtiņas. No mechanismu darba drebēja visa māja. Vecenes, žēli pīkstēdamas, glābās no uzbrūkošajām durvīm, taču izbēgt izdevās ne vienmēr. Durvis panāca bēgles un deva dunku mugurā, bet no.augšas, dobji ķērkdami, jau laidās lejā pretsvari, aizšaudamies garām deniņiem kā lode.

Kad Benders un saimniecības pārzinis apstaigāja māju, durvis salutēja ar šausmīgiem dārdiem.

Aiz visas -šīs dzimtbūtnieciskās dižmanības nekas nepalika apslēpts — krēsla nebija. Meklējot ugunsgrēka apdraudētās vietas, inspektors nokļuva virtuvē. Tur lielā veļas katlā vārījās biezputra, kuras smaku lielais kombinators bija jutis jau vestibila Ostaps paostīja gaisu un sacīja:

—   Vai mašīneļļā vārāt, vai?

— Jānudien, tīrā sviestā! — Aļchens sacīja, sarkdams līdz asarām. — Mēs fermā pērkam.

Viņam bija ļoti kauns.

—   Starp citu, tas nav uguns nedroši, — piezīmeja Ostaps

Arī virtuvē krēsla nebija. Bija tikai ķeblītis, uz kura sēdēja

pavārs tualdenora priekšautā un cepurē.^

—  Kāpēc pie jums visi apģērbi ir pelēka krāsa, ja, un arī logu aizkari tādi paši, tie derētu tikai logu slaucīšanai?

Kautrīgais Aļchens vēl vairāk nodūra galvu.

—   Kreditus nepiešķir pietiekamā daudzumā.

Viņš izjuta riebumu pats pret sevi.

Ostaps aizdomīgi paskatījās uz viņu un sacīja:

—   Uz ugunsdrošību, kuru es šai brīdī pārstāvu, tas neattiecas.

Aļchens nobijās.

—   Pret ugunsgrēku, — viņš pavēstīja, — mēs esam spēruši visus soļus. Ir pat ugunsslāpētājs «Eklers».

Inspektors, pa ceļam ielūkodamies pieliekamos kambarišos, negribīgi gāja pie ugunsslāpētāja. Sarkanais skārda konuss, lai gan tas bija mājā vienīgais priekšmets, kam bija kāds sakars ar aizsardzību pret ugunsgrēku, padarīja inspektoru sevišķi ērcīgu.

—   Utenī pirkāt?

Un, nesagaidījis kā zibens spēriena ķertā Aleksandra Jakov- ļeviča atbildi, noņēma «Ekleru» no sarūsējušās naglas, nebrīdinādams sasita kapseli un ātri pagrieza konusu uz augšu. Bet gaidītās putu strūklas vietā konuss izdvesa smalku šņākoņu, kas atgādināja veclaicīgo meldiju «Lai slavēts mūsu kungs Cionā».

—   Nu, protams, utenī, — Ostaps apstiprināja pats savu domu un pakarināja ugunsslāpētāju agrākajā vietā, kur tas turpināja dziedāt.

Šņākoņas pavadīti, viņi gāja tālāk.

«Kur tas krēsls varētu būt?» Ostaps domāja. «Man tas sāk krist uz nerviem.» Un viņš nolēma nepamest tualdenora pili tik ilgi, kamēr viss būs noskaidrots.

Kamēr inspektors un saimniecības pārzinis lodāja pa bēniņiem, iedziļinādamies visos pretugunsgrēku aizsardzības sīkumos un dūmvadu izvietojumā, Stargorodas sociālās nodrošināšanas otrā invalidu namā ritēja ierastā, ikdienišķā dzīve.

Pusdienas bija gatavas. Piedegušās biezputras smaka manāmi pastiprinājās un pārspēja visas pārējās skābās smakas, kas piemita mājai. Gaiteņos atskanēja soļu švīka. Vecenes, abās rokās saņēmušas, nesa skārda bļodiņas ar biezputru, uzmanīgi iznāca no virtuves un sēdās pusdienot pie kopējā galda, cenzdamās neskatīties uz ēdnīcā izkārtajiem lozungiem, kurus bija sacerējis personīgi pats Aleksandrs Jakovļevičs un mākslinieciski uzzīmējusi Aleksandra Jakovļevna. Lozungi bija šādi:

«BARĪBA IR VESELĪBAS AVOTS» «VIENA OLA SATUR TIKPAT DAUDZ TAUKVIELU, CIK 1/2 MĀRCIŅĀ GAĻAS» «RŪPĪGI SAKOŠĻĀDAMS BARĪBU, TU PALĪDZI SABIEDRĪBAI» un

«GAĻA IR KAITĪGA»

Visi šie svētie vārdi vecenēm atsauca atmiņā vēl pirms revolūcijas zaudētos zobus, olas, kas bija pazudušas apmēram tanī pašā laikā, gaļu, kas tauku ziņā atpaliek no olām, un varbūt ari sabiedrību, kurai viņas nevarēja palīdzēt, rūpīgi sakošļājot barību.

Bez vecenēm pie galda sēdēja Izidors Jakovļevičs, Afanasijs Jakovļevičs, Kirils Jakovļevičs, Oļegs Jakovļevičs un Paša Emil- jevičs. Ne pēc vecuma, ne dzimuma šie jaunie cilvēki neatbilda sociālās nodrošināšanas mērķiem, toties četri Jakovļeviči bija Aļ- chena jaunākie brāļi, bet Paša Emiljevičs — Aleksandras Jakov- ļevnas māsasdēls. Jaunie cilvēki, no kuriem vecākajam Pašam Emiljevičam bija 32 gadi, neuzskatīja savu dzīvi sociālās nodrošināšanas namā par kaut ko nenormālu. Viņi dzīvoja namā ar vecenīšu tiesībām, arī viņiem bija valsts gultas ar segām, uz kurām lepojās uzraksts «Kājas», tērpās viņi tāpat kā vecenes peļu krāsas tualdenorā, bet, pateicoties jaunībai un spēkam, jaunekļi ēda labāk nekā iemītnieces. Viņi šeit zaga visu, ko nebija paspējis nozagt Aļchens. Paša Emiljevičs varēja vienā rāvienā notiesāt divus kilogramus reņģu, ko ari vienreiz izdarīja, atstādams visu namu bez pusdienām.

Vecenes vēl nebija paguvušas pamatīgi nogaršot biezputru, kad Jakovļeviči kopā ar Emiljeviču, notiesājuši savas porcijas, atraugādamies piecēlās no galda un devās uz virtuvi meklēt kaut ko viegli sagiemojamu.

Pusdienas turpinājās. Vecenes brēkāja:

—   Tagad pierīsies, sāks dziesmas klaigāt!

—   Un Paša Emiljevičs šorīt pārdeva krēslu no sarkanā stūrīša. Pa sētas durvīm iznesa uzpircējam.

—   Redzēsiet, šodien pārnāks piedzēries . ..

Sai brīdī iemītnieču sarunu pārtrauca skaļš šņāciens, kas pārspēja pat ugunsslāpētāja dziedāšanu, un neizteiksmīga balss iesāka:

—   … gudrojums . . .

Vecenes, salīkušas un nepagriezdamās pret skaļruni, kas stāvēja kaktā uz mazgātās parketa grīdas, turpināja ēst, cerēdamas, ka viņām paies secen šis kauss. Bet skaļrunis mundri turpināja:

—  Viņakrrrahhh sakarar . . . vērtīgs izgudrojums. Murman- skas dzelzceļa ceļu meistars biedrs Sokuckis, —■ Samara, Orla, Kleopatra, Ustina, Caricina, Klementijs, Ifigenija, Samara, — So-kuc-kis . . .

Taure sēkdama ievilka gaisu un aizsmakušā balsī atjaunoja raidījumu:

—   … Izgudrojis gaismas signalizāciju uz sniega tīrītājiem. Izgudrojumu atzinis Dorizuls, —- Darja, Oņega, Raimonds..

Vecenes kā pelēkas pīles aizklumpačoja uz savām istabām. Taure, palēkdamās no iekšēja sprieguma, turpināja klaigāt tukšā istabā:

—   .. . Bet tagad paklausieties Novgorodas častuškas.

Tālu tālu pašā zemes centrā kāds pieskārās balalaikas stīgām, un melnzemes Batistīni iedziedājās:

Blakts, uz sienas sēdēdama Un uz sauli lūrēdama, Fininspektoru pamanīja — Tūlīt ar pagalam bija . . .

Zemes centrā šīs častuškas radīja vētrainu darbību. Taurē atskanēja šausmīga krākšana. Tie vai nu bija pērkoņdārdīgi aplausi, vai arī bija sākuši darboties pazemes vulkāni.

Pa to laiku sadrūmušais ugunsdrošības inspektors atmuguriski rāpās lejā pa bēniņu kāpnēm un, atkal nokļuvis virtuvē, ieraudzīja piecus pilsoņus, kas tieši no mucas ar rokām ķeselēja ārā skābus kāpostus un čammāja pilnām mutēm. Viņi ēda klusēdami. Vienīgi Paša Emiljevičs kā gardēdis grozīja galvu un, slaucīdams no ūsām kāpostu sulas lāses, ar pūlēm izdvesa:

—   Tādus kāpostus grēks ēst bez sīvā.

—   Vai tā ir jauna vecenīšu partija? — Ostaps jautāja.

—   Tie ir bāreņi, — Aļchens atbildēja, ar plecu bīdīdams inspektoru ārā no virtuves un paslepus draudēdams bāreņiem ar dūri.

—   Vai tie ir Pievolgas bērni?

Aļchens apjuka.

—   Cariskā režima smagais mantojums?

Aļchens noplātīja rokas: sak, ko tur lai dara, ja tāds tas mantojums ir.

—• Abu dzimumu kopēja audzināšana pēc kompleksās metodes?

Kaunīgais Aleksandrs Jakovļevičs nekavējoties uzaicināja ugunsdzēsības inspektoru iebaudīt pusdienas, ko dievs devis.

Tai dienā Aleksandram Jakovļevičam pusdienās dievs deva pudeli zubrovkas, mājās ietaisītas sēnītes, siļķu sacepumu, Ukrainas boršču ar pirmās šķiras gaļu, vistu ar rīsiem un žāvētu ābolu kompotu.

—   Sašchen, — sacīja Aleksandrs Jakovļevičs, — iepazīsties ar biedru no guberņas ugunsdzēsības.

Ostaps iznesīgi paklanījās mājas saimniecei un pateica viņai tik garu un divdomīgu komplimentu, ka nevarēja pat nobeigt. Sašchena — solida auguma dāma, kuras piemīlīgumu mazliet bojaja pusvaigubārda ā la Nicolas, klusu iesmējās un sadzēra ar vīriešiem.

—- Dzeru par jūsu komunālo saimniecību! — Ostaps uzsauca.

Pusdienas pagāja jautri, un tikai pie kompota Ostaps atcerējās sava apmeklējuma mērķi.

—   Kāpēc, — viņš jautāja, -— jūsu kefira iestādē tik nabadzīgs inventārs?

—   Eita nu, — Aļchens uztraucās, — bet harmonijs?

—  Zinu, zinu, vox humanum. Bet pasēdēt pie jums ar baudu pilnīgi nav iespējams. Ir tikai parku krāģi.

—   Sarkanajā stūrītī ir krēsls, — Aļchens apvainojās, — angļu krēsls. Stāsta, tas esot saglabājies vēl no vecās iekārtas laikiem.

—   Bet es, starp citu, neesmu redzējis jūsu sarkano stūrīti. Kā tur ar ugunsdrošību? Viss kārtībā? Vajadzēs paskatīties.

—   Laipni lūdzam.

Ostaps pateicās saimniecei par pusdienām un devās dienesta darīšanās.

Sarkanajā stūrītī primusus nededzināja, pagaidu krāšņu nebija, dūmvadi bija kārtībā un tika regulāri tīrīti, bet krēsla Aļchenam par ārkārtīgu pārsteigumu nebija. Metās meklēt krēslu. Ielūkojās zem gultām un soliem, diez kāpēc atbīdīja harmoniju, centās izzināt no vecenītēm, kuras piesardzīgi šķielēja uz Pašu Emiljeviču, bet krēslu tā arī neatrada. Paša Emiljevičs krēsla meklēšanai nodevās ar lielu aizrautību. Visi jau bija nomierinājušies, bet Paša Emiljevičs vēl aizvien klaiņoja pa istabām, lūkojās zem karafēm, grūstīja skārda tējas krūzītes un murmināja:

—   Kur tas varētu būt? Šodien tas vēl bija, es to redzēju pats savām acīm! Vienkārši smieklīgi.

—   Bēdīgi, skuķiši, — ledainā balsī sacīja Ostaps.

—  Tas ir vienkārši smieklīgi! — nekaunīgi atkārtoja Paša Emiljevičs.

Pēkšņi visu laiku dziedošais ugunsslāpētājs «Eklers» uzņēma pašu augstāko fā, ko spēj vienīgi republikas Tautas māksliniece Ņeždanova, tad uz mirkli apklusa un iebrēkdamies izmeta pirmo putu strūklu, kas aplaistīja griestus un notrieca pavāram no galvas tualdenora mici. Tūlīt pēc pirmā_s strūklas ugunsslāpētājs izlaida otru strūklu tualdenora krāsā, kas notrieca no kajam nepilngadīgo Izidoru Jakovļeviču. Tagad «Eklers» strādāja bez pārtraukuma.

Notikuma vietā atskrēja Paša Emiljevičs, Aļchens un visi veseli palikušie Jakovļeviči.

—   Pamatīgi nostrādāts! — Ostaps sacīja. — Idiotiska izdoma!

Vecenes, palikušas vienatnē ar Ostapu un bez priekšniecības, tūlīt sāka klāstīt savas pretenzijas:

—   Savus radus namā iemitinājis. Ēd kā negauši.

—   Sivēnus ar pienu baro, bet mums grūž biezputru.

—  Visu no šejienes aizvazā prom.

—   Tikai mieru, meičas, — Ostaps atkāpdamies sacīja, — šai jautājumā pie jums atnāks darba inspekcija. Mani senāts nav pilnvarojis.

Vecenes viņā neklausījās.

—   Bet Paša Melentjevičs to krēslu šodien aiznesa un pārdeva. Pati redzēju.

—   Kam? — Ostaps iekliedzās.

—   Pārdeva — un viss. Manu segu gribēja pārdot.

Gaitenī notika nikna cīņa ar ugunsslāpētāju. Pēdīgi cilvēka ģēnijs uzvarēja, un ugunsslāpētājs, Pašas Emiljeviča dzelžaino kāju samīdīts, izlaida pēdējo vājo strūklu un apklusa uz visiem laikiem.

Vecenes aizsūtīja mazgāt grīdu. Ugunsdzēsības inspektors pielieca galvu un, viegli gurnos šūpodamies, piegāja pie Pašas Emiljeviča.

—   Kāds mans paziņa, — svarīgi sacīja Ostaps, — arī pārdeva valsts mēbeles. Tagad viņš iestājies mūkos — sēž aiz restēm.

—   Man jūsu nepamatotie apvainojumi liekas savādi, — iebilda Paša Emiljevičs, no kura nāca spēcīga putu strūklas smaka.

—   Kam tu pārdevi krēslu? — skanīgā čukstā jautāja Ostaps.

Sai mirkli Paša Emiljevičs, kam piemita pārdabiskas nojautas

spējas, saprata, ka tūlīt viņu sitīs, varbūt pat spārdīs ar kājām.

—   Uzpircējam, — viņš atbildēja.

—   Adrese?

—   Es viņu redzēju pirmo reizi mūžā.

—   Pirmo reizi mūžā?

—  Jānudien.

—   Es tev kārtīgi iegāztu pa purnu, — sapņaini ieteicās Ostaps, — tikai Zaratustra neļauj. Nu, vācies pie velna.

Paša Emiljevičs iztapīgi pasmaidīja un devās prom.

—   Ei tu, kretīn, — Ostaps augstprātīgi uzsauca, — panāc šurp, nelaidies lapās. Kāds tas uzpircējs bija, blondins, brūnēts?

Paša Emiljevičs sīki jo sīki skaidroja. Ostaps viņu vērīgi uzklausīja un interviju nobeidza ar vārdiem:

—   Tas, bez šaubām, neattiecas uz ugunsdrošību.

Gaitenī pie aizejošā Bendera pienāca kaunīgais Aļchens un iedeva viņam červoncu.

—   Tas ir pēc Kriminālkodeksā simt četrpadsmitā panta, — Ostaps sacīja, — kukuļdošana dienestpersonai dienesta pienākumu izpildīšanas laikā.

Taču naudu paņēma un, neatvadījies no Aleksandra Jakov- jeviča, devās uz izeju. Durvis, apgādātas ar varenu ierīci, ar grūtībām atvērās un deva Ostapam pa dibenu pusotras tonnas smagu beizienu.

—   Trieciens izdarīts, — Ostaps sacīja, berzēdams cietušo vietu, — sēde turpinās!

IX nodaļa KUR JŪSU CIRTAS?

Pa to laiku, kamēr Ostaps apskatīja Stargorodas sociālās nodrošināšanas otro invalidu namu, Ipolits Matvejevičs, iznācis no sētnieka dzīvokļa un ar skūto galvu juzdams dzestrumu, devās pa dzimtās pilsētas ielām.

Pa bruģi guldzēja gaišs pavasara ūdens. Nepārtraukti plīkšķēja un būkšķēja no jumtiem pilošās briljanta palāses. Zvirbuļi nodevās mēslu medībām. Saule ripoja pa namu jumtiem. Zelta vērtie darba zirgi tīšām skaļi klaudzināja ar pakaviem pa kailo bruģi un, nokāruši ausis, ar patiku klausījās pašu soļu rakstā. Pie mitrajiem telegrāfu stabiem čokurojās slapji paziņojumi ar izplūdušiem burtiem: «Mācu spēlēt ģitāru pēc skaitļu sistēmas» un «Pasniedzu sabiedrisko zinātņu stundas tiem, kas gatavojas iestāties tautas konservatorijā.» Sarkanarmiešu vads ar ziemas cepurēm galvās šķērsoja peļķi, kas sākās pie S t a r g i ko [2] veikala un stiepās līdz pat guberņas plānu komisijas ēkai, kuras ģēveli greznoja ģipša tīģeri, Nlkas tēli un kobras.

Ipolits Matvejevičs gāja, ar interesi raudzīdamies pretimnācējos un garāmgājējos. Viņš, kas Krievijā bija nodzīvojis visu mūžu un pārdzīvojis revoluciju, redzeja, kā lūza, pārveidojās un mainījās sadzīve. Viņš bija pieradis pie tā, bet izrādījās, ka bija pieradis tikai vienā zemeslodes punktā — apriņķa pilsētā N. Atbraucis dzimtajā pilsētā, viņš redzēja, ka neko nesaprot. Viņš jutās neērti un jocīgi, it kā patiešām būtu emigrants un tikai tagad atbraucis no Parizes. Agrākos laikos, ekipāžā braucot pa pilsētu, viņš noteikti satika paziņas vai arī redzēja pavirši pazīstamu ļaužu sejas. Tagad viņš bija nogājis jau četrus kvartalus pa Ļenas notikumu ielu, bet pazīstamus negadījās satikt. Viņi bija nozuduši vai arī tā novecojuši, ka viņus vairs nevarēja pazīt, vai varbūt pārveidojušies līdz nepazīšanai, jo valkāja citu apģērbu, citas platmales. Varbūt viņi bija mainījuši gaitu. Lai nu šā vai tā, bet viņu nebija.

Ipolits Matvejevičs gāja bāls, nosalis, bēdīgs. Viņš bija pavisam aizmirsis, ka jāmeklē dzīvokļu daļa. Viņš pārgāja no trotuārā uz trotuāru un nogriezās šķērsielās, kur izlaidīgie darba zirgi jau gluži tīšām klaudzināja ar pakaviem. Šķērsielās bija vēl paglābusies ziema, un šur tur patrāpījās pat izburbis ledus. Visa pilsēta bija mainījusi krāsu. Zilās mājas kļuvušas zaļas, dzeltenās — pelēkas, no sargtorņa nozudušas bumbas, pa torni vairs nestaigāja ugunsdzēsējs, un ielas, kā šķita Ipolitam Mat- vejevičam, bija daudz trokšņainākas nekā agrāk.

Lielajā Puškina ielā Ipolitu Matvejeviču izbrīnīja Stargorodā nekad neredzētās sliedes un tramvaja stabi ar vadiem. Ipolits Matvejevičs nelasīja avīzes un nezināja, ka uz Pirmo Maiju Stargorodā gatavojas atklāt divas tramvaja līnijas: Stacijas un Pie- vedu. Lāgiem Ipolitam Matvejevičam likās, ka viņš Stargorodu nekad nav pametis, lāgiem Stargoroda šķita pavisam nepazīstama vieta.

Tādās domās iegrimis, viņš nonāca līdz Marksa un Engelsa ielai. Šai vietā viņu pārņēma bērnišķīga sajūta, ka kuru katru mirkli aiz divstāvīgās mājas ar garo balkonu noteikti parādīsies kāds paziņa. Ipolits Matvejevičs gaidīdams pat apstājās. Bet paziņa nenāca. Vispirms aiz stūra parādījās stiklinieks ar Bērna stiklu kasti un kapara krāsas ķites piku. No stūra iznāca frants ziemišķādas cepurē ar dzeltenu ādas nagu. Aiz viņa izskrēja bērni, pirmās pakāpes skolas skolnieki ar siksniņās iesietām gra- matām.

Pēkšņi Ipolits Matvejevičs sajuta karstumu delnās un vēsumu vedera. Tieši viņam pretī nāca nepazīstams pilsonis ar labsirdīgu seju, nesdams krēslu kā violončellu. Ipolits Matvejevičs, kam negaidīti piemetās žagošanās, ieskatījās vērīgāk un uzreiz pazina savu krēslu.

Jā! Tas bija Gambsa krēsls, pārvilkts ar revolūcijas vētrās nomelnējušu, puķainu angļu katunu, tas bija riekstkoka krēsls ar izliektām kājiņām. Ipolits Matvejevičs jutās tā, it kā viņam kāds būtu izšāvis pie auss.

—   Uzasinu nažus, šķēres, bārdas nažus! — tuvumā iesaucās baritonisks bass.

Un tūlīt atskanēja smalka atbalss:

—   Lodē, izlabo! . . .

—   Maskavas avīze «Izvestija», žurnāls «Smechač», «Kras- naja Ņiva»! . . .

Kaut kur augšā nošķindēja izsists stikls. Rībinādama pilsētu, aizbrauca Dzirnavu celtniecības kravas automašīna. Iesvilpās milicis. Dzīve mutuļoja un meta augstu vilni. Laiku nedrīkstēja zaudēt.

Ar leoparda lēcienu Ipolits Matvejevičs uzbruka nekrietnajam svešiniekam un klusēdams parāva krēslu uz savu pusi. Svešinieks rāva krēslu atpakaļ. Tad Ipolits Matvejevičs, ar kreiso roku turēdamies pie kājiņas, ar varu atlieca svešinieka resnos pirkstus no krēsla.

—   Laupa, — čukstot sacīja svešinieks, vēl ciešāk turēdamies pie krēsla.

—   Atļaujiet, atļaujiet, — šļupstēja Ipolits Matvejevičs, turpinādams atlipināt svešinieka pirkstus.

Apkārt lasījās ļaudis. Cilvēki trīs jau stāvēja tuvumā, ar visdzīvāko interesi sekodami konfliktam.

Tad abi cīkstoņi piesardzīgi paraudzījās apkārt un, viens uz otru neskatīdamies, taču neizlaizdami krēslu no sīkstajām rokām, ātri devās uz priekšu, it kā nekas nebūtu noticis.

«Ko tas nozīmē?» izmisīgi domāja Ipolits Matvejevičs.

Ko domāja svešinieks, nevarēja saprast, bet viņa gaita bija ļoti noteikta.

Viņi gāja aizvien ātrāk un, ieraudzījuši nomaļā sķērsieliņa ar šķembām un celtniecības materialiem nobērtu tukšu laukumu, kā pēc komandas nogriezās turp. Seit Ipolita Matvejeviča spēki četrkāršojās.

—   Atļaujiet taču! — viņš nekautrēdamies iekliedzās.

—   Palīgā! — tikko dzirdami izdvesa svešinieks.

Un, tā kā rokas abiem bija aizņemtas, turot krēslu, viņi sāka* viens otru spārdīt ar kājām. Svešinieka zābaki bija apkalti, un Ipolitam Matvejevičam sākumā klājās diezgan plāni. Bet viņš drīz piemērojās un, lēkādams te uz labo, te kreiso pusi, it kā krakov- jaku dejodams, izvairījās no pretinieka triecieniem, un centās trāpīt ienaidniekam pa vēderu. Pa vēderu trāpīt viņam neizdevās, jo traucēja krēsls, toties viņš iegāza pa pretinieka ceļa skriemeli, un tagad svešinieks varēja spert tikai ar kreiso kāju.

—   Ak kungs! — iečukstējās svešinieks.

Tagad Ipolits Matvejevičs pazina, ka svešinieks, kas visnekrietnākā kārtā nozadzis viņa krēslu, nav neviens cits kā Flora un Laura baznīcas garīdznieks svētais tēvs Fjodors Vostrikovs.

Ipolits Matvejevičs apstulba.

—    Ko es redzu! — viņš iesaucās, izbrīnā palaizdams krēslu vaļā.

Svētais tēvs Vostrikovs kļuva violets un pēdīgi arī atlaida pirkstus. Krēsls, neviena neturēts, nokrita uz sadrupušiem ķieģeļiem.

—   Kur tad jūsu ūsas, cienījamais Ipolit Matvejevič? — cik vien iespējams dzēlīgi jautāja garīgā persona.

—   Bet kur jūsu cirtas? Jums taču bija cirtas?

Ipolita Matvejeviča vārdos skanēja neizsakāma nicināšana. Viņš apveltīja svēto tēvu Fjodoru ar neparastas augstsirdības pilnu skatienu un, paņēmis padusē krēslu, pagriezās un devās prom. Bet svētais tēvs Fjodors, jau atguvies no apmulsuma, nejāva Vorobjaņinovam tik viegli uzvarēt. Iekliedzies: «Nē, esiet tik laipns!» — viņš atkal pieķērās krēslam. Atjaunojās pirmā pozi- cija. Pretinieki stāvēja, ieķērušies krēsla kājiņās, un kā kaķi vai bokseri mēroja viens otru ar skatieniem, paiedamies no vienas puses uz otru.

Sirdi mokošā pauze ilga veselu minūti.

—  Tad tāds jūs esat, svētais tēv, — Ipolits Matvejevičs grieza zobus, — dzenaties pēc mana īpašuma?

Pie šiem vārdiem Ipolits Matvejevičs spēra svētajam tēvam pa gurnu.

Svētais tēvs izmanījās un nikni iebelza ar kāju muižniecības vadonim pa cirksni, tā ka tas saliecās līkumā.

—   Tas nav jūsu īpašums.

—   Bet kā tad?

—   Nav jūsu.

—   Bet kā tad?

—   Nav jūsu, nav jūsu.

—   Bet kā tad, kā?

—   Nav jūsu.

Tā šņākdami, viņi nikni raustīja krēslu un spārdījās.

—   Bet kā īpašums tad tas ir? — spalgi kliedza muižniecības vadonis, trāpīdams ar kāju svētajam tēvam pa vēderu.

Pārvarēdams sāpes, svētais tēvs stingri sacīja:

—  Tas ir nacionalizēts īpašums.

—   Nacionalizēts?

—   Jā, jā gan, nacionalizēts.

Viņi runāja tik neparasti ātri, ka vārdi saplūda.

—   Kas nacionalizēja?

—   Padomju vara' Padomju vara!

—   Kāda vara?

—   Darbaļaužu vara.

—  A-h-ā! — stingdams dvesa Ipolits Matvejevičs. — Strādnieku un zemnieku vara?

—   Jā-ā-ā!

—   Hm-m-m! . . . Tad varbūt jūs, svētais tēv, esat partijnieks?

—   V-varbūt!

Te Ipolits Matvejevičs vairs neizturēja un, izsaukdamies: «Varbūt!» — sulīgi iespļāva svētā tēva Fjodora labsirdīgajā sejā. Svētais tēvs nekavējoties spļāva Ipolitam Matvejevičam sejā un arī trāpīja. Siekalas nevarēja noslaucīt: rokas bija aizņemtas. Ipolits Matvejevičs izdvesa čīkstoņu kā virinātas durvis un no visa spēka pagrūda ienaidnieku ar krēslu. Ienaidnieks nokrita, paraudams sev līdzi aizelsušos Vorobjaņinovu. Cīņa turpinājās parterī.

Pēkšņi nokrakšķēja un reizē atlūza abas priekšējās kājiņas. Aizmirsuši viens otru, pretinieki ņēmās plosīt riekstkoka dārgumu glabātavu. Plīsdams skumīgi kā kaija novaidējās puķainais angļu katūns. Atzveltne, varena spēka rauta, aizlidoja sānis. Dārgumu glabātavas meklētāji plēsa nost mašu kopā ar misiņa podziņām un, rakņādamies starp atsperēm, iegremdēja pirkstus vilnas popējumā. Skartās atsperes dziedāja. Pēc piecām minūtēm krēsls bija apgrauzts. No tā bija palikuši tikai radziņi un nadziņi. Uz visām pusēm ripoja atsperes. Vējš pa laukumu dzenāja satrunējušu vilnu. Izliektās kājiņas mētājās bedrē. Briljantu nebija.

—   Nu kā tad ir, vai atradāt? — aizelsdamies jautāja Ipolits Matvejevičs.

Svētais tēvs Fjodors, viscauri aplipis ar vilnas pinkām, elsa un klusēja.

—  Jūs esat afērists! — Ipolits Matvejevičs iesaucās. — Es jums, svēto tēv Fjodor, sadošu pa mūli.

—   Rokas par īsām, — atbildēja svētais tēvs.

—   Kur jūs tāds iesiet — viss vienās pūkās?

—   Kas jums par daļu?

—   Kaunēties vajadzētu, svēto tēv! Jūs vienkārši esat zaglis!

—   Es jums nekā neesmu nozadzis!

—   Kā jūs to uzzinājāt? Izmantojāt savās interesēs grēksūdzes noslēpumu? Ļoti labi! Ļoti skaisti!

Ipolits Matvejevičs ar sašutuma pilnu «fui» pameta laukumu un, ejot tīrīdams mēteļa piedurknes, devās mājup. Uz Ļenas notikumu ielas un Jerofejeva šķērsielas stūra Vorobjaņinovs ieraudzīja savu kompanjonu. Techniskais direktors un koncesijas galvenais vadītājs stāvēja, pacēlis kreiso kāju, — viņam tīrīja kurpju ziemišķādas augšējo daļu ar kanarijkrāsas krēmu. Ipolits Matvejevičs pieskrēja pie viņa. Direktors bezrūpīgi dudināja «šīberi».

Agrāk visi dejoj tikai valcerus, Tagad visi dejo tikai šīberus …

—   Nu, kas dzīvokļu daļā? — viņš lietišķi jautāja un tūlīt piemetināja: — Pagaidiet, nestāstiet, jūs esat ļoti uztraukts, nomierinieties!

Iedevis kurpju tīrītājam septiņas kapeikas, Ostaps paņēma Vorobjaņinovu zem rokas un aizvilka pa ielu. Visu, ko stāstīja uztrauktais Ipolits Matvejevičs, Ostaps noklausījās ar lielu uzmanību.

—   Ahā! Neliela, melna bārdele? Pareizi! Mētelis ar jērādas apkakli? Saprotu. Tas krēsls ir no nabagmājas. Šorīt nopirkts par trim rubļiem.

—   Nu pagaidiet taču . . .

Un Ipolits Matvejevičs pastāstīja galvenajam koncesionaram visas svētā tēva Fjodora nelietības.

Ostaps sadrūma.

—   Draņķīga lieta, — viņš sacīja, — Leichtveisa ala. Noslēpumains konkurents. Mums viņam jāaizsteidzas priekšā, bet sadot pa mūli mēs vienmēr paspēsim.

Kamēr draugi alus bodē «Steņka Razins» iekoda un Ostaps uzzināja, kādā mājā agrāk atradusies dzīvokļu daļa un kādas iestādes tur atrodas tagad, diena bija beigusies.

Zeltainie darba zirgi atkal kļuva brūni. Briljanta palāses sasala un sašķīda drumstalās, atsizdamās pret zemi. Dzertuvēs un restorānā «Fenikss» cēlās alus cena: bija iestājies vakars. Lielajā Puškina ielā iedegās elektriskās spuldzes, un, atgriezdamās mājās no pirmās pavasara pastaigas, bungas rībinādama, garām aizgāja pionieru nodaļa.

Guberņas plānu komisijas tīģeri, Nīkas tēli un kobras noslēpumaini mirgoja mēness, gaismas pielietajā pilsētā.

Ejot mājā kopā ar pēkšņi apklusušo Ostapu, Ipolits Matvejevičs paskatījās uz guberņas plānu komisijas tīģeriem un kobrām. Viņa laikā šeit atradās guberņas zemstes valde, un pilsoņi ļoti lepojās ar kobrām, uzskatīdami tās par Stargorodas ievērības cienīgu vietu.

«Atradīšu,» nodomāja Ipolits Matvejevičs, ielūkodamies ģipša Nīkā.

Tīģeri mīlīgi luncināja astes, kobras priecīgi locījās, un Ipolita Matvejeviča sirds pildījās ar paļāvību.

X nodaļa ATSLĒDZNIEKS, PAPAGAILIS UN ZĪLĒTĀJA

Pereļešinskas šķērsielas māja Nr. 7 nepiederēja pie Stargorodas labākajām ēkām. Tās divi stāvi, būvēti Otrās impērijas stilā, bija greznoti ar aplupušiem lauvu purniem, kas ļoti atgādināja savā laikā slavenā rakstnieka Arčibaševa seju. Arčibaševa sejas bija tieši astoņas, tikpat, cik logu, kas iznāca uz šķērsielu. Sie lauvu purni bija novietojušies vidū virs logiem.

Mājai bija vēl divi izgreznojumi, bet jau tīri komerciāla rakstura. Vienā pusē karājās gaiši zila izkārtne:

ODESAS KLIŅĢERI

Maskavas baranku artelis

Uz izkārtnes bija attēlots jauns cilvēks ar kaklasaiti, ģērbies īsās franču biksēs. Viņš paceltā rokā turēja pasakainu pārpilnības ragu, no kura kā lavina vēlās ārā okera krāsas Maskavas baranki, kurus vajadzības gadījumā reklamēja arī par Odesas kliņģeriem. Un pie tam jaunais cilvēks saldkaisli smaidīja. Otrā pusē iesaiņošanas kantoris «Atrsaiņotājs» cienījamiem pilsoņiem pasūtītājiem vēstīja par savu eksistenci ar melnu izkārtni un apaļiem zelta burtiem.

Neraugoties uz izkārtņu un apgrozības kapitala lielumu ievērojamu atšķirību, abi šie dažāda veida uzņēmumi nodarbojās ar vienu un to pašu pasākumu: spekulēja ar visāda veida manufak- turu — rupjvilnas, smalkvilnas, kokvilnas un, ja pa rokai gadī- jās labas krāsas vai puķots zīds, tad arī ar zīdu.

Izejot caur vārtiem, kas bija pielijuši ar tuneļa tumsu un tīdeni, un nogriežoties pa labi — pagalmā ar cementa aku, kļuva redzamas divas durvis bez lieveņiem, tās veda tieši akmeņiem bruģētajā pagalmā. Uz labajām durvīm bija pienaglota apsūbējusi vara plāksnīte, kur ar rakstītiem burtiem bija iegravēts:

v. M. POĻESOVS

Kreisajām bija piestiprināts bālgans skārds:

MODES un PLATMALES

Arī tā bija tikai izlikšanās.

Platmaļu un modes darbnīcā nebija ne tūka, ne rotājumu, ne bezgalvainu manekenu ar virsnieku stāju, ne arī veidņu krāšņām dāmu cepurēm. Visas šās greznības vietā trīsistabu dzīvoklī mājoja nevainojami balts papagailis sarkanās apakšbiksēs. Papagaili mocīja blusas, bet izsūdzēt savas bēdas viņš nevienam nevarēja, jo nerunāja cilvēka balsī. Augas dienas papagailis grauza sēkliņas un spļāva čaumalas uz grīdsegas pa torņveidīgā būra stienīšu starpām. Viņam trūka tikai ermoņiku un jaunu, čīkstošu kamašu, lai atgādinātu iereibušu privatamatnieku. Pie logiem, viļņojās tumšbrūni aizkari ar metala karekļiem. Dzīvoklī valdīja tumšbrūni toņi. Virs pianino tumšzaļā, pulētā ozolkoka rāmī zem stikla karājās Beklina gleznas «Miroņu sala» reprodukcija. Viens, stikla stūris jau sen bija nodrupis, un gleznas neapsegtā daļa bija tik ļoti mušu notraipīta, ka pilnīgi saplūda ar rāmi. Kas notika šajā miroņu salas stūrī, — to uzzināt vairs nebija iespējams.

Guļamistabā uz gultas sēdēja pati saimniece un, ar elkoņiem atbalstījusies pret astoņstūrainu, ar netīru rišeljē galdautu pārklātu galdiņu, lika kārtis. Viņai priekšā sēdēja atraitne Gricacu- jeva puķainā šallē.

—   Man jūs jābrīdina, meitenīt, ka es par seansu mazāk par piecdesmit kapeikām neņemu, — saimniece sacīja.

Atraitne, nepazīdama šķēršļu savai vēlmei sameklēt jaunu vīru, piekrita maksāt noteikto cenu.

—  Tikai es jūs lūgtu arī par nākotni, — vina žēlā balsī piebilda.

—   Jums jāzīlē pēc kreiču dāmas.

Atraitne pretojās:

—   Es vienmēr esmu bijusi ercena dāma.

Saimniece vienaldzīgi piekrita un sāka izlikt kārtis.

Melnrakstā atraitnes liktenis tika nosacīts jau pēc dažam

minūtēm. Atraitni gaidīja lielas un mazas nepatikšanas, un viņas sirdī mājoja kreiča kungs, ar kuru draudzējās kāravu dāma.

Tīrrakstā zīlēja pēc rokas. Atraitnei Gricacujevai rokas līnijas bija tīras, spēcīgas un bez kādas vainas. Dzīvības līnija sniedzās tik tālu, ka tās gals aizsniedza pulsu, un, ja līnija pauda patiesību, atraitnei vajadzēja nodzīvot līdz pastardienai. Prāta un mākslas līnijas deva tiesības cerēt, ka atraitne atmetīs tirdzniecību ar pārtikas precēm un dāvās cilvēcei nepārspētus šedevrus jebkurā mākslas, zinātnes vai sabiedrisko zinātņu nozarē. Veneras pauguriņi atraitnei bija kā Mančžurijas sopkas un atklāja lieliskas mīlestības un maiguma rezerves.

To visu zīlētāja paskaidroja atraitnei, izmantodama vārdus un terminus, kādi pieņemti starp grafologiem, hieromantiem un zirgu mijējiem.

—   Liels paldies jums, madamiņ, — sacīja atraitne, — tagad es zinu, kas ir kreiča kungs. Un kāravu dāma arī man joti labi pazīstama. Bet vai tas karalis vēl dabūnams?

—• Dabūnams, meitenīt, dabūnams.

Atraitne kā spārnos aizsoļoja uz mājām. Bet zīlētāja, iemetusi kārtis atvilktnē, nožāvājās, parādīja piecdesmitgadīgas sievietes muti un iegāja virtuvē. Tur viņa mazliet noņēmās ar pusdienām, kas sila uz petrolejas plīts «Grec», kā ķēkša noslaucīja rokas priekšautā, paņēma spaini, kuram vietām bija atlupusi emalja, un izgāja pagalmā pēc ūdens.

Viņa gāja pa pagalmu, smagi likdama plakanās pēdas. Viņas noļukušās krūtis laiski kuļājās zem pārkrāsotās blūzītes. Uz galvas kā pirts slotiņa slējās iesirmu matu ērkuls. Viņa bija visai netīrīga vecene, uz visiem raudzījās ar aizdomām un mīlēja saldos ēdienus. Ja šo sievu tagad būtu ieraudzījis Ipolits Matvejevičs, viņš nekad tajā nebūtu pazinis Helenu Bouru, savu veco mīlestību, par kuru tiesas sekretārs reiz dzejā bija teicis, ka viņa esot «uz skūpstiem aicinoša, visa tāda kairinoša». Pie akas ma- damu Bouru sveicināia kaimiņš Viktors Michailovičs Poļesovs, atslēdznieks inteliģents, kurš lēja ūdeni benzina kannā. Poļeso- vam bija operas velna seja, kuru pirms laišanas uz skatuves rūpīgi nosmērē ar sodrējiem.

Sasveicinājušies kaimiņi sāka runāt par notikumu, kas nodarbināja visu Stargorodu.

•— Tik tālu nu ir nonākuši, — ironiski sacīja Pojesovs, — vakar visu pilsētu apskrēju, trīs astotdaļcollu vītņgriezi nevarēju dabūt. Nav un nav! Un vēl taisās tramvaja satiķsmi ierīkot.

Helena Staņislavovna, kurai par trīsastotdaļcollu vitņgriezi bija tāda pati jēga kā par lauksaimniecību Leonardo da Vinči vārdā nosaukto horeogrāfisko kursu klausītājai, kura domā, ka biezpienu iegūst no biezpiena pīrādziņiem, tomēr izteica līdzjūtību:

—   Kas nu tagad par veikaliem! Tagad ir tikai rindas, bet veikalu nav. Un nosaukumi šiem veikaliem vienkārši šausmīgi. Stargiko! .. .

—   Nē, ziniet, Helena Staņislavovna, tas vēl nav nekas!

Viņiem palikuši četri «Vispārējās Elektrības kompānijās» motori. Nu, tie vēl kaut kā kustēsies, lai gan karoserijas ir īstas grabažas! . . . Stikli nav iestiprināti gumijās. Es pats redzēju Viss šķindēs vien . . . Tumsonība! Bet pārējie motori — charkoviešu darbs. Viscauri tikai valsts krāsaino metālu rūpniecības darbs. Ne versti nepavilks. Es tos apskatīju . ..

Atslēdznieks sakaitināts apklusa. Viņa melnā seja spīdēja saulē. Acu baltumi bija dzeltenīgi. Starp mechanizētnjiem maj- amatniekiem, ar kādiem bija pilna visa Stargoroda, Viktors Michailovičs Poļesovs bija pats neizmanīgākais un biežāk par citiem negaidīti iekrita. Tam par iemeslu bija viņa pārlieku dedzīgā daba. Tas bija kvēls sliņķis. Viņš pastāvīgi meta dzirksteles. Personīgajā darbnīcā, kas atradās Pereļešinskas šķērsielas Nr. 7 otrajā pagalmā, viņu sastapt nebija iespējams. Nodzisusī pārvietojamā ēze vientulīgi stāvēja akmens šķūņa vidū, kakti bija piemētāti ar pārdurtām kamerām, saplēstiem • protektoriem «Treugoļņik», aprūsējušām, tik milzīgām atslēgām, ka ar tām varētu noslēgt pilsētu vārtus, gludām degvielu tvertnēm ar uzrakstiem «Indian» un «lVanderer», bērnu atsperu ratiņiem, uz mūžu apklusušu dinamo mašīnu, satrūdējušām jēlāda? siksnām, eļļas piesūcinātām pakulām, noberztu smilšpapīru, austriešu durkli un veselu kaudzi salauztu, saliektu un saspiestu lūžņu. Pasūtītāji nevarēja sastapt Viktoru Michailoviču. Viktors Michailovičs jau kaut kur rosijās. Kad gan lai viņš strādātu. Viņš nevarēja mierīgi noskatīties, ja viņa vai citu pagalmā iebrauca smagais ormanis ar kravu. Poļesovs tūlīt izgāja ārā un, salicis rokas uz muguras, nievājoši vēroja ormaņa darbību. Pēdīgi viņa sirds neizturēja.

—   Kas tad tā brauc iekšā? — viņš šausminādamies sauca. — Pagriez!

Ormanis nobijies pagrieza.

—   Kur tu griez, mūlis tāds? — uztraucās Viktors Michailovičs, pieskriedama pie zirga. — Vecos laikos tev būtu cirtuši tādu pliķi, ka tu tūlit attaptu, kā jāgriež.

Pusstundu tā pakomandējis, Poļesovs jau taisījās atgriezties darbnīcā, kur gaidīja neizlabots velosipeda sūknis, bet pēkšņi pilsētas mierīgo dzīvi atkal iztraucēja kāds pārpratums. Te uz ielas ar asu galiem saāķējās divi rati, un Viktors Michailovičs nojādīja, kā vislabāk un ātrāk tos atāķēt, te mainīja telegrāfā stabu, un Poļesovs pārbaudīja staba perpendikularitati pret zemi ar personīgu, speciāli no darbnīcas iznestu svērteni; vai arī garām

brauca ugunsdzēsēji, un Poļesovs, tauru skaņu satraukts, degdams nemiera ugunīs, skrēja pakaļ ugunsdzēsēju ratiem.

Tomēr lāgiem Viktoru Michailoviču pārņēma reālās darbības stichija. Uz vairākām dienām viņš pazuda darbnīcā un klusēdams strādāja. Bērni brīvi skraidīja pa pagalmu un klaigāja, cik vien patikās, smagie ormaņi pagalmos grieza pajūgus, kā gribēja, rati uz ielas vispār vairs nesaāķējās, un ugunsdzēsēju rati un katafalki vientuļi ripoja uz ugunsgrēkiem, — Viktors Michailovičs strādāja. Reiz pēc tāda aizrautīga darba viņš kā aunu aiz ragiem izveda pagalmā motocikletu, kas bija samontēts no automobiļu, ugunsslāpētāju, velosipedu un rakstāmmašīnu detaļām. Pusotra zirgu spēka motors bija Vanderera, riteņi Davidsona, bet pārējās nozīmīgās daļas jau sen zaudējušas firmu. Pie segliem aukliņā piesiets karājās papes plakats «Mēģinājums». Salasījās pūlis. Ne uz vienu neskatīdamies, Viktors Michailovičs ar roku sagrieza pedāli. Dzirksteles nebija minūtes desmit. Tad atskanēja dzelzs šmakstināšana, ierīce nodrebēja un ietinās duļķainos dūmos. Viktors Michailovičs metās seglos, un motociklets, uzņēmis ārprātīgu ātrumu, iznesa viņu caur tuneli ielas vidū un spēji apstājās kā lodes ķerts. Viktors Michailovičs jau taisījās nokāpt un izrevidēt savu noslēpumaino mašīnu, bet tā pēkšņi deva atpakaļ- gājienu un, iznesdama savu radītāju caur tuneli, apstājās tanī pašā vietā, kur bija sākusi braucienu — pagalma vidū, pikti ievaidējās un eksplodēja. Taisni brīnums, kā Viktors Michailovičs palika dzīvs, bet no motocikleta drupām viņš nākošajā aizrautīga darba periodā izgatavoja stacionaru motoru, kas bija ļoti līdzīgs īstajam, tikai nestrādāja.

Atslēdznjeka-inteliģenta akadēmiskās darbības kronis bija epopeja ar blakus mājas Nr. 5 vārtiem. Sīs mājas dzīvokļu biedrība noslēdza ar Viktoru Michailoviču līgumu, pēc kura Poļesovs apņēmās pilnīgi izlabot mājas dzelzs vārtus un nokrāsot tos kādā ekonomiskā krāsā pēc paša ieskatiem. No otras puses dzīvokļu biedrība apņēmās samaksāt V. M. Poļesovam, kad darbu būs pieņēmusi speciālā komisija, divdesmit vienu rubli septiņdesmit piecas kapeikas. Zīmogmarku naudu ieskaitīja darba izpildītāja rēķinā.

Viktors Michailovičs kā Samsons aizstiepa vārtus. Darbnīcā viņš ar entuziasmu ķērās pie darba. Divas dienas pagāja, kamē tos atkniedēja. Vārtus izjauca sastāvdaļās. Čuguna riņķīšus sa lika bērnu ratiņos; dzelzs stieņus un šķēpus pabāza zem ēvel- sola. Vēl dažas dienas pagāja, apskatot bojājumus. Un tad

pilsētā notika lielas nepatikšanas: Malkas ielā pārplīsa maģistralā ūdensvada caurule, un Viktors Michailovičs nedēļas atlikušās dienas pavadīja avarijas vietā, ironiski smīnēdams, klaigādams uz strādniekiem un ik brīdi ielūkodamies iebrukumā.

Kad Viktora Michailoviča organizatoriskā kaisle bija daudzmaz nomierinājusies, viņš atkal stājās pie vārtiem, bet bija par vēlu: pagalma bērni jau spēlējās ar mājas Nr. 5 vārtu čuguna riņķīšiem un šķēpiem. Ieraudzījuši saniknoto atslēdznieku, bērni izbailēs pameta spēlītes un aizmuka. Ļoti daudz riņķīšu trūka, un tos atrast neizdevās. Pēc tam Viktora Michailoviča interese par vārtiem galīgi atsala.

Bet mājā Nr. 5, kas tagad bija visiem pieejama, notika drausmīgas lietas. No bēniņiem zaga slapju veļu, un reiz kādā vakarā no pagalma aiznesa verdošu patvāri. Viktors Michailovičs personīgi piedalījās zagļa ķeršanā, bet zaglis, izstieptajās rokās nesdams verdošo patvāri, no kura skārda dūmeņa rāvās ārā liesmu mēles, tomēr skrēja ļoti strauji un, pagriezdamies atpakaļ, neķītriem vārdiem paļāja visiem priekšā skrejošo Viktoru Michailoviču. Taču par visiem vairāk dabūja ciest mājas Nr. 5 sētnieks. Viņš pazaudēja savu iknakts peļņu — vārtu nebija, nebija ko atvērt, un vēlīnājiem mājā nācējiem nebija iemesla dot sētniekam griveņiku. Sākumā sētnieks ieradās uzzināt, vai vārti drīz būšot samontēti, vēlāk jau lūdzās dieva tā kunga vārdā, bet uz beigām sāka pat draudēt. Dzīvokļu biedrība aizsūtīja Viktoram Michailo- vičam rakstisku atgādinājumu. Oda pēc tiesas. Stāvoklis kļuva aizvien saspīlētaks.

Stāvēdami pie akas, zīlētāja un atslēdznieks entuziasts turpināja sarunu.

—   Pie tādiem apstākļiem, kad nav impregnētu gulšņu, — Viktors Michailovičs kliedza, ka skanēja viss pagalms, — tas nebūs nekāds tramvajs, bet tīrā nelaime!

—   Kad reiz tas viss beigsies! — iesaucās Helena Staņislavovna. — Dzīvojam kā mežoņi.

—   Gala neredz … Jā! Zināt, ko es šodien redzēju? Vorobja- ņinovu.

Helena Staņislavovna atspiedās pret aku, pārsteigumā turēdama paceltu pilnu spaini ar ūdeni.

—   Es ierodos komunalsaimniecībā pagarināt darbnīcas rentes līgumu, eju pa koridoru. Pēkšņi divi vīri pienāk man klāt. Es skatos — tāds kā pazīstams. Tā kā būtu Vorobjaņinova seja. Un

jautā: «Sakiet, lūdzu, kāda iestāde šai ēkā bija agrāk?» Es atbildu, ka agrāk šeit bija sieviešu ģimnāzijā, bet pēc tam dzīvokļu daļa. «Kam tas jums vajadzīgs?» es jautāju. Bet viņš saka «pateicos» un aizgāja tālāk. Tad es skaidri sapratu, ka tas ir pats Vorobjaņinovs, tikai bez ūsām. No kurienes viņš šeit radies? Un tas otrs, kas bija viņam līdzi, ārkārtīgi skaists vīrietis. Skaidri redzams — bijušais oficieris. Un tad es iedomājos . . .

Sai brīdī Viktors Michailovičs pamanīja kaut ko nepatīkamu. Pārtraucis sarunu, viņš paķēra savu kannu un ātri noslēpās aiz atkritumu kastes. Pagalmā lēnām ienāca mājas Nr. 5 sētnieks, apstājies pie akas, viņš ņēmās aplūkot pagalma celtnes. Nekur nemanījis Viktoru Michailoviču, viņš kļuva bēdīgs.

—   Atslēdznieka Vitjkas atkal nav? — viņš jautāja Helenaii Staņislavovnai.

—   Ak, es neko nezinu, — zīlniece atsaucās, —- es neko nezinu..

Un neparasti uzbudināta, šļakstinādama ūdeni no spaiņa,

viņa steidzīgi aizgāja uz savu dzīvokli.

Sētnieks noglāstīja akas cementa bloku un aizgāja pie darbnīcas. Divus soļus tālāk aiz izkārtnes:

IEEJA

ATSLĒDZNIEKU DARBNĪCA

lepojas izkārtne:

ATSLĒDZNIEKU DARBNĪCA UN

PRIMUSU IZLABOŠANA

zem kuras karajas smaga atslēga. Setnieks iespera ar kaļu pa atslēgu un naidīgi izsaucās: „».

—   Uh, mēris tāds!

Sētnieks vēl minūtes trīs pastāvēja pie darbnīcas un, visindīgāko naida jūtu pārņemts, ar troksni noplēsa izkārtni, aiznesa pagalma vidū pie akas un, uzkāpis tai virsū ar abām kājām, sacēla traci.

—   Zagļi pie jums septītajā numurā dzīvo! — sētnieks ārdījās Visādi salašņas! Septiņgalvainais odžu dzimums! Tādam vēl

vidējā izglītība!… Es neskatīšos uz tavu vidējo izglītību!… Mēris nolādētais! . ..

Šajā laikā septiņgalvainā odze ar vidējo izglītību sēdēja aiz atkritumu kastes uz kannas un garlaikojās.

Ar troksni atvērās logi, un tajos parādījās jautri iedzīvotāji. No ielas pagalmā nesteigdamies ienāca ziņkārīgie. Pamanījis auditoriju, sētnieks vēl vairāk iedegās dusmās.

—- Atslēdznieks mechaniķis! — iesaucās sētnieks. — Aristokrātiskais cūka!

Parlamentaros izteicienus sētnieks bagātīgi mija ar necenzējamiem vārdiem, kuriem viņš deva priekšroku. Vājais sieviešu dzimums, gubām pielipis pie palodzēm, ļoti sašuta par sētnieku, bet no logiem nost negāja.

—   Purnu sašķaidīšu! — sētnieks plosījās. — Izglītotais! Kad skandals sasniedza zenitu, ieradās milicis un klusēdams

aizvilka trača cēlēju uz iecirkni. Milicim palīdzēja zeļļi no «Ātr- saiņotāja».

Sētnieks padevīgi apķērās' milicim ap kaklu un sāka raudāt. Briesmas bija garām.

Tad aiz atkritumu kastes pietrūkās kājās iztvīkušais Viktors Michailovičs. Auditoriju pāršalca čala.

—   Bezgodis! — Viktors Michailovičs uzsauca svinīgajam gājienam. — Bezgodis. Es tev parādīšu! Nelietis!

Rūgti raudošais sētnieks nekā no tā nedzirdēja. Viņu uz rokām ienesa nodaļā. Turp kā lietišķu pierādījumu aizstiepa arī izkārtni «Atslēdznieku darbnīca un primusu izlabošana». Viktors Michailovičs vēl ilgi nevarēja nomierināties.

—   Cūku bērtuļi, — viņš teica, griezdamies pie skatītājiem, — diezin ko no seVis iedomājas. Bezgoži!

—   Rimstieties'jel, Viktor Michailovič! — pa logu uzsauca Helena Staņislavovna. — Ienāciet pie manis uz brītiņu.

'Viņa nolika Viktoram Michailovičam priekšā bļodiņu ar kompotu un, staigādama pa istabu, ņēmās iztaujāt.

—   Nu es taču jums saku, ka tas ir viņš, bez ūsām, bet tomēr viņš, — kā agrāk kliedza Viktors Michailovičs, — es taču viņu |oti labi pazīstu! Kā izspļauts Vorobjaņinovs!

—   Klusāk, ak kungs! Kāpēc viņš atbraucis, kā jūs domājat?

Viktora Michailoviča melnajā sejā iezagās ironisks smīns.

—   Nu, bet kā jūs domājat?

Viņš iesmējās ar vēl lielāku ironiju.

—   Katrā ziņā ne jau līgumus ar boļševikiem parakstīt.

— Jūs domājat, ka viņam draud briesmas?

Ironijas rezerves, kuras Viktors Michailovičs bija uzkrājis pa desmit revolūcijas gadiem, bija neizsmeļamas. Viņa sejā atspoguļojās dažādas pakāpes skeptisku smīnu sērija.

—   Kam gan Padomju Krievijā nedraud briesmas, vēl jo vairāk cilvēkam tādā stāvoklī kā Vorobjaņinovs? Ūsas, Helena Staņislavovna, bez iemesla nenoskuj.

—   Vai viņš atsūtīts no ārzemēm? — jautāja Helena Staņislavovna, gandrīz vai aizelsdamas.

—   Bez šaubām, — atbildēja ģenialais atslēdznieks.

—   Kāds viņam varētu būt mērķis?

—   Neesiet tāds bērns.

—   Vienalga. Man vajag viņu redzēt.

—   Vai jūs zināt, ar ko riskējat?

—   Ak, vienalga! Pēc desmit gadu ilgas šķiršanās es nevaru netikties ar Ipolitu Matvejeviču.

Viņai patiešām likās, ka liktenis viņus izšķīris tanī laikā, kad viņi viens otru mīlējuši.

—   No sirds jūs lūdzu, sameklējiet viņu! Uzziniet, kur viņš ir! Jūs visur mēdzat apgrozīties! Jums tas nebūs grūti! Pasakiet, ka vēlos viņu redzēt. Dzirdat?

Papagailis sarkanās apakšbiksēs, snauzdams laktā, izbijās no skaļās sarunas, pagriezās ar galvu uz leju un palika tādā stāvoklī,.

—   Helena Staņislavovna, — atslēdznieks mechaniķis sacīja, paceldamies un piespiezdams roku pie krūtīm, — es viņu atradīšu un saistīšos ar viņu.

—   Varbūt jūs vēl gribētu kompotu? — zīlniece jutās aizgrābta.

Viktors Michailovičs apēda kompotu, nolasīja niknu lekciju par nepareizu papagaiļa būra konstrukciju un atvadījās no He- lenas Staņislavovnas, ieteikdams viņai visu turēt visstingrākā slepenībā.

XI nodala ALFABĒTS «DZĪVES SPOGULIS»

Otrā dienā kompanjoni pārliecinājās, ka turpināt dzīvot sētnieka miteklī ir neērti. Tichons burkšķēja, pavisam apdullis no tā, ka sākumā ieraudzījis kungu ar melnām ūsām, pēc tam ar zaļām ūsām un vispēdīgi pavisam bez usam. Nebija uz ka gulēt. Sētnieka istabā smirdēja pēc pūstošiem mēsliem, šo smaku izplatīja Tichona jaunie velteņi. Vecie velteņi stāvēja kaktā un arī ■gaisu neozonēja.

—   Uzskatu atmiņu vakaru par slēgtu, —• sacīja Ostaps, — mums vajag pārcelties uz viesnīcu.

Ipolits Matvejevičs nodrebēja.

—   To nevar.

—   Kāpēc tad?

—   Tur vajadzēs pierakstīties.

—   Vai jums pase nav kārtībā?

—   Nē jau, pase ir kārtībā, bet pilsētā manu uzvārdu labi pazīst. Sāksies valodas.

Koncesionari, domās iegrimuši, klusēja.

—   Bet vai uzvārds Michelsons jums patīk? — pēkšņi jautāja lieliskais Ostaps.

—   Kāds Michelsons? Senators?

—   Nē. Padomju tirdzniecības kalpotāju biedrības loceklis.

—   Es jūs nesaprotu.

—   Tas tāpēc, ka jums trūkst techniskas iemaņas. Neesfēt tāda dievgosniņa.

Benders izņēma no zaļajiem svārkiem arodbiedrības biedra karti un iedeva Ipolitam Matvejevičam.

- Konrāds Karlovičs Michelsons, četrdesmit astoņi gadi, bezpartejiskais, neprecējies, arodbiedrības biedrs no 1921. gada, augstākā mērā tikumīga personība, mans labs paziņa, liekas, liels bērnu draugs .. . Bet jūs varat nedraudzēties ar bērniem — to no jums milicija neprasīs.

Ipolits Matvejevičs pietvīka.

—   Bet vai būs ērti?

—   Salīdzinot ar mūsu koncesiju,' šī rīcība, lai gan paredzēta Kriminālkodeksā, tomēr ir tikai nevainīga bērnu paslēpju spēlīte.

Vorobjaņinovs tomēr sastomījās.

—    Jūs esat ideālists, Konrād Karlovič. Jums vēl ir laimējies, iedomājieties tikai, ja jums pēkšņi vajadzētu kļūt par kaut kādu Papā-Kristozopulo vai Zlovunovu.

Sekoja drīza piekrišana, un koncesionari, neatvadījušies no Tichona, izgāja uz ielas.

Viņi apmetās mēbelētās istabās «Sorbona». Ostaps sacēla kājās visu nelielo viesnīcas kalpotāju štatu. Vispirms viņš apskatīja septiņrubļu numurus, bet bija neapmierināts ar to iekārtojumu. Piecrubļu numuru iekārtojums viņam patikās jau labāk, bet tepiķi bija tādi kā apdiluši, un sašutumu radīja uzbāzīgā smaka. Trīsrubļu numuros viss bija labi, izņemot gleznas.

—- Es nevaru dzīvot vienā istabā ar dabas ainavām, — Ostaps sacīja.

Vajadzēja apmesties numurā par rubli astoņdesmit. Tur nebija dabas ainavu, nebija tepiķu, istabas iekārta bija tīri sparta- niska: divas gultas un naktsgaldiņš.

—   Akmens laikmeta stils, — atzinīgi piezīmēja Ostaps. — Bet vai aizvēsturiskie dzīvnieki matračos nemājo?

—   Raugoties, kāda sezona, -— atbildēja viltīgais apkopējs, — ja, piemēram, sanāk kāds guberņas kongress, tad, protams, nav, jo pasažieru ir daudz un pirms tam notiek liela tīrīšana. Bet pārējā laikā tiešām gadās, ka arī iemājo. Ielaužas no kaimiņu «Livadijas» numuriem.

Tanī pašā dienā koncesionari ieradās Stargorodas komunal- saimniecības nodaļā, kur dabūja visas nepieciešamās ziņas. Izrādījās, ka dzīvokļu daļa bija izformēta 1921. gadā un tās plašais archivs apvienots ar Stargorodas komunalsaimniecības nodaļas archivu.

Pie darba ķērās lielais kombinators. Pievakarē kompanjoni jau zināja archiva pārziņa Bartolomeja Korobeiņikova, bijušā pilsētas priekšniecības kancelejas ierēdņa, tagad kantordarbi- nieka mājas adresi.

Ostaps ietērpās dzīparu vestē, izdauzīja pret gultas galu svārkus, izprasīja no Ipolita Matvejeviča rubli un divdesmit kapeikas reprezentācijai un devās vizitē pie archivara. Ipolits Matvejevičs palika «Sorbonā» un satraukumā staigāja spraugā starp divām gultām. Šajā zaļajā un aukstajā vakarā izšķīrās visa pasākuma liktenis. Ja izdosies dabūt orderu kopijas, pēc kuriem sadalītas no Vorobjaņinova savrupmājas paņemtās mēbeles, tad pasākumu varēja uzskatīt pa pusei izdevušos. Nākotnē, protams, vēl gaidītu neiedomājamas grūtības, bet pavediens jau būtu rokās.

—  Ja tikai dabūtu orderus, — čukstēja Ipolits Matvejevičs, vārtīdamies pa gultu, ja tikai būtu orderi! . . .

Izgulētā matrača atsperes dzēla viņu kā blusas. Viņš to nejuta. Viņš vēl visai miglaini nojauta, kas notiks pēc orderu saņemšanas, bet bija pārliecināts, ka tad viss norisēs iabi: «Bet labs,» diezin kāpēc viņam neizgāja no prāta, «labu nemaitā.»

īstenībā ievārījās lielas ziepes. Rožaino sapņu pārņemts, Ipolits Matvejevičs grozījās gultā no vieniem sāniem uz otriem. Atsperes vaidēja zem viņa smaguma.

Ostapam bija jāšķērso visa pilsēta. Korobeiņikovs dzīvoja Gusiščē Stargorodas nomalē.

Tur pa lielākai daļai dzīvoja dzelzceļnieki. Reizēm virs mājām, pa uzbērumu, kas norobežots ar plānu betona žogu, atpakaļ- gājienā pabrauca garām šņācošas lokomotives. Māju jumtus uz mirkli apgaismoja lokomotives kurtuves liesmojošā uguns. Reizēm ripoja tukši vagoni, reizēm sprāga petardes. Starp būdām un pagaidu barakām stiepās garie, vēl neizžuvušie, kooperativu celtie ķieģeļu ēku korpusi.

Ostaps pagāja garām mirdzošai salai — dzelzceļnieku klubam, pēc papīrīša pārbaudīja adresi un apstājās pie archivara mājiņas. Viņš pagrieza durvju zvanu ar reljefiem burtiem «lūdzu griezt».

Pēc garas iztaujāšanas, «pie kā viņš nākot» un «kāpēc», durvis atvērās, un viņš atradās tumšā, ar skapjiem piebāztā priekšnamā. Tumsā kāds elpoja Ostapam sejā, bet neko nesacīja.

—  Kur šeit varētu sastapt pilsoni Korobeiņikovu? — jautāja Benders.

Elpoiošais cilvēks paņēma Ostapu aiz rokas un ieveda ēdamistabā, kuru apgaismoja petrolejas griestu lampa. Ostaps ieraudzīja savā priekšā mazu, ārkārtīgi tīrīgu vecīti ar neparasti lokanu muguru. Nebija šaubu, ka šis večuks ir tas pats pilsonis Korobeiņikovs. Ostaps bez uzaicinājuma paņēma krēslu un apsēdās.

Večuks drosmīgi skatījās viņa patvarīgajās izdarībās un klusēja. Ostaps pirmais laipni uzsāka sarunu:

—   Es pie jums darīšanās. Vai jūs strādājat Stargorodas komunalsaimniecības nodaļas archivā?

Večuka mugura sakustējās un apstiprinoši izliecās.

—   Bet agrāk jūs strādājāt dzīvokļu daļā?

—   Es visur esmu strādājis, — večuks jautri atsaucās.

—   Pat pilsētas priekšnieka kancelejā?

To sakot, Ostaps piemīlīgi pasmaidīja. Večuka mugura ilgi izlocījās un pēdīgi apstājās tādā stāvoklī, kas liecināja, ka dienests pilsētas priekšniecībā ir veca lieta un visu atcerēties nav nemaz iespējams.

—   Bet varbūt jūs tomēr būtu tik laipns un pateiktu, ar ko varu pakalpot? — jautāja saimnieks, ar interesi vērodams viesi.

—   Lūdzu, — atbildēja viesis. — Es esmu Vorobjaņinova dēls.

—   Kura Vorobjaņinova? Muižniecības vadoņa?

—   Tā paša.

—   Vai viņš vēl dzīvs?

—   Miris, pilsoni Korobeiņikov. Aizgājis dieva miera.

—   Jā, — bez sevišķām skumjām sacīja večuks, — bēdīgs notikums. Bet, liekas, viņam taču bērnu nebija?

—   Nebija gan, — Ostaps laipni apstiprināja.

—   Kā tad jūs? . ..

—   Nekas. Es no morganatiskām laulībām.

—   Vai nebūsiet Helenas Staņislavovnas dēliņš?

—   Jā. Tieši tā.

—   Un kā viņai ar veselību?

—   Memmīte sen kapā.

—   Tā, tā, ah, kādas bēdas!

Un vēl ilgi večuks ar asarām acīs līdzjūtīgi skatījās uz Ostapu, kaut gan vēl šodien bija redzējis Helenu Staņislavovnu tirgū, gaļas rindā.

—   Visi esam mirstīgi, — viņš sacīja. — Bet tomēr atļaujiet zināt, kādā lietā esat nācis, cienījamais, jūsu vārdu gan nezinu …

—   Voldemārs, — ātri atsaucās Ostaps.

—   Vladimirs Ipolitovičs? Ļoti labi. Tā. Es jūs klausos, Vladimir Ipolitovič.

Večuks apsēdās pie galda, ko klāja musturota vaska drāna, un ieskatījās Ostapam tieši acīs.

Ostaps ar izmeklētiem vārdiem izteica savas skumjas par vecākiem. Viņš ļoti nožēloja, ka tik vēlu iebrucis ļoti cienījamā archivara mājoklī un traucējis viņu ar savu viziti, bet cerot, ka ļoti cienījamais archivars piedošot, kad uzzināšot, kādas jūtas viņu uz to mudinājušas.

—   Es gribētu, — ar neizsakāmu dēla mīlestību nobeidza Ostaps, — sameklēt kaut ko no tētuka mēbelēm, lai saglabātu viņa piemiņu. Vai jums nav zināms, kur nodotas tētiņa nama mēbeles?

—    Sarežģīts uzdevums, — padomājis atbildēja večuks, — tas ir pa spēkam tikai nodrošinātam cilvēkam . .. Bet jūs, atvainojiet, ar ko nodarbojaties?

—   Brīva profesija. Personīga lopkautuve un saldētava Samara, dibināta pēc arteļa principiem.

Večuks aizdomīgi paskatījās uz jaunā Vorobjaņinova zaļo ietērpu, bet iebildumus necēla.

«Izveicīgs jauns cilvēks,» viņš nodomāja.

Ostaps, kas šai brīdī bija beidzis Korobeiņikova novērošanu, nolēma, ka «večuks ir tipisks nelietis».

—   Tā nu tas ir, — sacīja Ostaps.

—   Tā gan, — archivars atbildēja, — grūti, bet izdarīt var . . .

—   Būs vajadzīgi līdzekļi? — palīdzēja lopkautuves un saldētavas īpašnieks.

—   Neliela suma …

—   Tuvāk pie miesas, kā saka Mopasans. Par ziņām tiks samaksāts …

—   Nu labi, lieciet galdā septiņdesmit rubļus.

—   Kāpēc tad tik daudz? Vai auzas tagad dārgas?

Večuks, izlocīdams mugurkaulu, smalkā balstiņā noskandēja:

—   Atļaujaties jokot…

—   Piekrītu, tētiņ. Nauda pret orderiem. Kad lai es pie jums pienāku?

—   Vai nauda jums līdz?

Ostaps tūlīt uzsita sev pa kabatu.

—   Tad lūdzu kaut vai tūlīt, — Korobeiņikovs svinīgi sacīja.

Viņš iededzināja sveci un aizveda Ostapu blakus istabā. Tur

bez gultas, kurā acīm redzot gulēja mājas saimnieks, stāvēja ar grāmatvedības grāmatām pierūķēts rakstāmgalds un garš kancelejas skapis ar vaļējiem plauktiem. Pie plauktu šķautnēm bija pielīmēti drukāti burti: A, B, C un tālāk līdz arjergarda burtam 2. Plauktos atradās ar jaunu auklu pārsieti orderu sainīši.

—   Oho! — Ostaps sajūsmināts izsaucās. — Pilnīgs mājas archivs.

—   Pavisam pilnīgs, — kautri atbildēja archivars. — Es, ziniet, katram gadījumam … Komunalsaimniecības nodaļai tas nav vajadzīgs, bet man uz vecumdienām var noderēt. . . Mēs dzīvojam, ziniet, kā uz vulkānā . . . viss kas var notikt. . . Ļaudis tad metīsies meklēt savas mēbeles, bet kur tās ir, šīs mēbeles? Ače, kur tās ir? Seit tās ir! Skapī. Un kas saglabāja, kas pasargāja? Korobeiņikovs. Tad kungi paldies vecītim pateiks, palīdzēs vecuma dienās . .. Bet man daudz nevajag — iedos pa desmitnie- ciņam par orderīti — un paldies par to pašu .. . Bet bez manis lai pamēģina, tas būs tikpat kā meklēt adatu siena kaudzē. Bez manis neatradis!

Ostaps ar sajūsmu skatījās uz večuku.

—   Brīnišķīga kanceleja, — viņš sacīja, — pilnīga mechani- zacija. Jūs esat īsts darba varonis!

Glaimotais archivars ņēmās viesi iepazīstināt ar mīļotā darba sīkumiem. Viņš atvēra biezās uzskaites un sadales grāmatas.

—   Šeit ir viss, — viņš sacīja, — visa Stargoroda! Visas mēbeles! No kā un kad paņemtas, kam un kad izsniegtas. Bet šī te ir alfabēta grāmata, dzīves spogulis! Kādas mēbeles jūs interesē? Pirmās ģildes tirgoņa Angelova? Lū-ūdzu! Skatieties uz burtu A. Burts A, Ak, Am, An, Angelovs . . . Kāds numurs? Lūk, 82742 Tagad dod šurp uzskaites grāmatu. Lappuse 142. Kur ir Angelovs? Te ir Angelovs. No Angelova 1918. gada 18. decembrī paņemts: klavieres «Bekker» Nr. 97012, mīkstais ķeblītis pie tām, rakstāmgaldi, divi gabali, drēbju skapji četri (divi no sarkankoka), šifonjers, viens, un tā tālāk… Un kam iedots?… Paskatīsimies sadales grāmatā. Tas pats numurs 82742 . .. Izsniegts. Šifonjers — pilsētas kara komisariatam, drēbju skapji, trīs gabali, — bērnu internatam «Cīrulītis» … Un vēl viens drēbju skapis — Stargorodas pārtikas kombinātā sekretārā personīgā lietošanā. Bet kur palikušas klavieres? Klavieres aizvestas uz sociālās nodrošināšanas otro invalidu namu. Un klavieres tur atrodas līdz šai dienai.

«Es tā :kā netiku tur redzējis tādas klavieres,» Ostaps nodomāja, atcerējies Aļchena kaunīgo ģīmīti.

—   Vai, piemēram, pilsētas valdes kancelejas pārvaldniekam Murinam . . . Tātad jāmeklē burts M. Te ir itin viss. Visa pilsēta. Te ir klavieres, visādas kušetītes, trimo, krēsli, dīvaniņi, pufi, lustras . . . Servizes, pat tās arī ir . . .

—   Jā! — sacīja Ostaps. — Jums vajadzētu uzcelt pieminekli, kas mūžos cildinātu jūsu darbu. Tomēr tuvāk pie lietas. Piemēram, burts V.

— Lūdzu, burts V, — labprāt atsaucās Korobeiņikovs. — Tūlīt. Vor, Vor, Vorickis, Nr. 48238. Vorobjaņinovs Ipolits Matvejevičs, jūsu tētiņš, lai viņam debesu valstība, bija cilvēks ar plašu dvēseli. . . Klavieres «Bekker» Nr. 54809, četras marķētas ķīniešu vāzes, franču rūpnīcas «Sevra» ražojums, astoņi dažāda lieluma Obisonas tepiķi, gobelēns «Ganiņš», gobelēns «Gans», divi Teki- nas tepiķi, viens Chorezmas tepiķis, lāča izbāznis ar bļodu — viens, guļamistabas garnitūra — divpadsmit priekšmeti, ēdamistabas garnitūra — sešpadsmit priekšmeti, viesistabas garnitūra — četrpadsmit priekšmeti — riekstkoka, meistara Gambsa darbs…

—   Bet kam izdots? — Ostaps nepacietīgi jautāja.

— To mēs tūlīt redzēsim. Lāča izbāznis ar bļodu — otrai milicijas nodaļai. Gobelens «Gans» — mākslas vērtību fondā. Gobe- lens «Ganiņš» — ūdensceļu transporta_ darbinieku klubā. Obiso- nas, Tekinas un Chorezmas tepiķi — Arējās tirdzniecības tautas komisariatā. Guļamistabas garnitūra — mednieku biedrībā, ēdamistabas garnitūra — Tējnīcu galvenās pārvaldes Stargorodas nodaļā. Viesistabas riekstkoka garnitūra — dažādās vietās. Apaļais galds un viens krēsls — sociālās nodrošināšanas nodaļas otrajā invalidu namā, dīvāns ar izliektu atzveltni — dzīvokļu daļas rīcībā (līdz šim laikam stāv priekštelpā, visu pārvalku, nelieši tādi, nospeķojuši) un vēl viens krēsls — biedram Gricacujevam kā imperiālistiskā kara invalidam, izsniegts uz viņa lūguma un dzīvokļu daļas vadītāja b. Burkina rezolūcijas pamata. Desmit krēsli aizsūtīti uz Maskavu uz mēbeļu amatniecības muzeju saskaņā ar Izglītības tautas komisariata apkārtrakstu .. . Ķīniešu vāzes, marķētas …

—   Cildinu, — gavilēdams iesaucās Ostaps, — tas ir konģeniāli! Būtu patīkami ieskatīties arī orderos.

—   Tūlīt, tūlīt tiksim ari pie orderiem. Nr. 48238, burts V.

Archivars piegāja pie skapja un, pacēlies uz pirkstgaliem, paņēma vajadzīgo sainīti.

—   Are. Seit ir visas jūsu tētiņa mēbeles. Vai jūs vēlaties visus orderus?

—   Kur nu visus … Tā … Bērnības atmiņas — viesistabas garnituru … Atceros, kā es viesistabā lēkāju pa Chorezmas tepiķi un skatījos gobelenā «Ganiņš».. . Skaists bija tas laiks, zelta bērnība! … Tātad ar viesistabas garnituru mēs, tēvocīt, ari aprobežosimies.

Archivars rūpīgi tina vaļā zaļo pasakņu sainīti un meklēja pieprasītos orderus. Korobeiņikovs atlasīja piecus gabalus. Viens orderis par desmit krēsliem, divi — pa vienam krēslam, viens — par apaļo galdu un viens — par gobelenu «Ganiņš».

—  Varbūt jums labpatiktos paskatīties. Viss kārtībā. Kur kas atrodas — viss zināms. Uz pasakņiem pierakstītas visas adreses un saņēmēja pašrocīgs paraksts. Tā kā, ja rodas vajadzība, neviens nevarēs noliegt. Varbūt vēlaties ģeneralienes Popovas garnituru? Ļoti laba. Ari Gambsa darbs.

Bet Ostaps, vienīgi vecākus bezgalīgi mīlēdams, paķēra orderus, iebāza dziļi sānkabatā, bet no ģeneralienes garnitūras atsacījās.

—  Vai var kvītīti izrakstīt? — apjautājās archivars, veikli izliekdamies.

—   Var, — Benders laipni sacīja, — rakstiet, idejiskais cī- nītāj.

—- Tad es rakstīšu.

—   Sukājiet tik vaļā!

Viņi aizgāja atpakaļ pirmajā istabā. Korobeiņikovs ar kaligra- fisku rokrakstu uzrakstīja kvīti un smaidīdams pasniedza viesim. Galvenais koncesionars neparasti pieklājīgi paņēma papīrīti ar labās rokas diviem pirkstiem un ielika tanī pašā kabatā, kur jau atradās dārgie orderi.

—  Nu, visu labu, — piemiedzis acis, viņš sacīja, — liekas, es jūs stipri iztraucēju. Neuzdrošinos vairāk apgrūtināt ar savu klātbūtni. Sniedziet roku, kancelejas pārvaldnieki

Pārsteigtais archivars vārgi paspieda Ostapa pastiepto roku.

—   Visu labu! — Ostaps atkārtoja.

Viņš devās uz izeju.

Korobeiņikovs neko nesaprata. Viņš pat paskatījās uz galdu, vai tikai ciemiņš tur nav atstājis, naudu, bet arī uz galda naudas nebija. Tad archivars ļoti klusi jautāja:

—   Bet nauda?

—   Kāda nauda? — Ostaps pārvaicāja, atvērdams durvis. — Jūs, liekas, jautājāt par kaut kādu naudu?

—   Jā, protams! Par mēbelēm! Par orderiem!

—   Draudziņ, — nodziedāja Ostaps, — jānudien, zvēru pie nelaiķa tētiņa goda. No visas sirds dotu, bet naudas nav, aizmirsu izņemt no tekošā rēķina.

Večuks nodrebēja un pastiepa uz priekšu savu vārgo ķepu, grasīdamies aizturēt nakts apmeklētāju.

—   Lēnāk, muļķi, — Ostaps draudoši iesaucās, — ja tev krievu valodā saka — rītā, tas nozīmē rītā. Nu, uz redzi! Rakstiet vēstules! . . .

Durvis ar troksni aizcirtās. Korobeiņikovs atkal tas atvēra un izskrēja uz ielas, bet Ostapa vairs nebija. Viņš ātri gāja pari tiltam. Caur viaduktu braucošā lokomotive apgaismoja viņu ar savām ugunīm un ietīstīja dūmos.

—   Ledus sakustējies! — Ostaps uzsauca mašīnistam. — Ledus sakustējies, zvērināto piesēdētāju kungi!

Mašīnists nesaklausīja viņa vārdus un atmeta ar roku, mašīnas riteņi spēcīgāk saraustīja kloķu tērauda elkoņus, un lokomo- tive aizdrāzās.

Korobeiņikovs pastāvēja pāris minušu ledainajā vējā un, neganti lamādamies, atgriezās savā mājelē. Viņu pārņēma nepanesams rūgtums. Viņš nostājās istabas vidū un niknumā ņēmās spārdīt galdu. Palēcās galošveidīgais pelnu trauks ar sarkanu uzrakstu «Treugojņik», un glāze pieskandināja karafei.

Vēl nekad Bartolomeju Korobeiņikovu nebija tik neģēlīgi piekrāpuši. Viņš varēja apkrāpt, ko vien gribētu, bet šeit viņu pašu apveda ap stūri ar tādu ģeniālu vienkāršību, ka viņš vēl ilgi - stāvēja, spārdīdams pusdienu galda resnās kājas.

Gusiščā Korobeiņikovu sauca par Bartolomeiču. Pie viņa griezās tikai ārkārtējas nepieciešamības gadījumos. Bartolomeičs ņēma ķīlā mantas un pieprasīja necilvēcīgi augstus procentus. Viņš ar to nodarbojās jau vairākus gadus un vēl ne reizes nebija iekritis. Bet tagad viņam paslīdējusi kāja labākajā komercpasākumā, no kura viņš gaidīja lielu peļņu un nodrošinātas vecumdienas.

—   Vai tas kāds joks! — viņš iesaucās, atcerēdamies bojā gājušos orderus. — Tagad naudu tikai iepriekš. Un kā es tā varēju kļūdīties? Ar savām rokām atdevu riekstkoka viesistabas garnituru?… Viens pats gobelens «Ganiņš», cik tas nemaksā! Roku darbsf

Zvaniņu «lūdzu griezt» jau sen grieza kāda nedroša roka, un Bartolomeičs vēl nebija paspējis atcerēties, ka ieejas durvis palikušas vaļā, kad priekštelpā atskanēja smagi soļi un skapju labirintos nomaldījusies cilvēka baiss iesaucās: '

—   Kur šeit durvis?

Bartolomeičs izgāja priekštelpā, sagrābstīja kādu mēteli (cik varēja sataustīt, — drapa) un ieveda ēdamistabā svēto tēvu Fjodoru.

—  Piedodiet, jūsu augstsirdība, — sacīja svētais tēvs Fjodors.

Pēc desmit minūtēm, kad: abi bija izteikuši viens otram aplinkus mājienus un viltības, noskaidrojās, ka pilsonim Korobeiņiko- vam ir kādas ziņas par Vorobjaņinova mēbelēm un svētais tēvs Fjodors neatsakās par šīm ziņām samaksāt. Un bez tam archiva- ram par lielu apmierinājumu apmeklētājs izrādījās bijušā muižniecības priekšnieka miesīgs brālis un dedzīgi vēlējās saglabāt viņa piemiņu, iegūstot riekstkoka garnituru. Ar šo garnituru Vorobjaņinova brālim bija saistītas vissiltākās zēna dienu atmiņas.

Bartolomejs pieprasīja simt rubļu. Apmeklētājs brāļa piemiņu vērtēja ievērojami zemāk — ap trīsdesmit rubļiem. Vienojās par piecdesmit.

—  Naudu gan es palūgšu iemaksāt tūlīt, — archivars pavēstīja, — tādi ir mani noteikumi!

—  Un tas nekas, ja es maksāšu ar zelta desmitniekiem? — strauji sacīja svētais tēvs Fjodors, atplēsdams svārku iedrēbi.

—   Pieņemšu pēc kursa. Par deviņarpus. Pašreizējais kurss.

Vostrikovs izpurināja no zuteņa piecus dzeltenos, piebēra vēl

divarpus sudrabā un piebīdīja visu kaudzīti archivaram. Bartolomeičs divas reizes pārskaitīja naudu, sagrāba to saujā, palūdza ciemiņu brītiņu uzkavēties un aizgāja pēc orderiem. Savā slepenajā kancelejā Bartolomejs ilgi nedomāja, atvēris alfabētu — dzīves spoguli uz burta P, ātri atrada vajadzīgo numuru un paņēma no plaukta ģeneralienes Popovas orderu sainīti. Attaisījis sainīti, Bartolomeičs izņēma no tā vienu orderi, izdotu b. Brunsam, dzīvojošam Vīnogu ielā 34, par divpadsmit Gambsa fabrikas riekstkoka krēsliem. Brīnīdamies par savu atjautību un prasmi izlocīties, archivars iesmējās un aiznesa pircējam orderi.

—   Visi vienā vietā? — iesaucās pircējs.

—  Visi kā viens. Visi tur stāv. Brīnišķīga garnitūra. Pirkstiņus aplaizīsiet. Starp citu, ko tur stāstīt! Jūs pats zināt!

Svētais tēvs ilgi un jūsmīgi kratīja archivara roku un, neskaitāmas reizes priekštelpā uzgrūzdamies skapjiem, pazuda nakts tumsā.

Bartolomeičs vēl ilgi smējās par piemuļķoto pircēju. Zelta monētas viņš nolika rindā uz galda un ilgi sēdēja, miegaini blenzdams piecās spīdīgās ripiņās.

«Un kāpēc viņus tā pievelk Vorobjaņinova mēbeles?» viņš nodomāja. «Vai prātā jukuši, vai?»

Viņš noģērbās, pavirši pielūdza dievu, ielikās šauraja gultiņa un noraizējies aizmiga.

XII nodaļa UGUNĪGA SIEVIETE — DZEJNIEKA SAPNIS

Aukstums pa nakti bija pazudis bez pēdām. Kļuva tik silts, ka agrīnajiem gājējiem smeldza kājas. Zvirbuļi čivināja ka negudri. Pat vista, izgājusi no virtuves viesnīcas pagalma, sajuta spēku pieplūdumu un mēģināja pacelties gaisa. Debess bija nosēta ar sīku mākoņu klimpām, no atkritumu kastes plūda vijolīšu un zemnieku zupas smarža. Vējš atpūtās zem karnizēm. Kaķi valstījās pa jumtu un, acis mīlīgi piemieguši, lūkojās pagalmā, pār kuru skrēja apkopējs Aleksandrs ar netīras veļas klēpi.

«Sorbonas» gaiteņos modās dzīvība. Uz tramvaja atklāšanas svinībām no apriņķiem bija sabraukuši delegāti. No viesnīcas līnijdroškas ar uzrakstu «Sorbona» izbira vesels pūlis.

Saule sildīja pilnā sparā. Pacēlās augšup veikalu rievotie dzelzs aizvirtņi. Padomju darbinieki, kas bija izgājuši uz darbu vatētos mēteļos, smaka nost un pogājās vaļā, juzdami pavasara smagumu.

Kooperativa ielā pārkrautajai Dzirnavu celtniecības automašīnai bija pārlūzusi atspere un, ieradies notikuma vietā, Viktors Michailovičs Poļesovs deva padomus.

Ar lietišķu greznību iekārtotā numurā (divas gultas un naktsgaldiņš) atskanēja zirdziska sprauslošana un zviegšana: Ipolits Matvejevičs jautri mazgājās un tīrīja degunu. Lielais kombinators gulēja gultā, aplūkodams puszābaku bojājumus.

—   Starp citu, — viņš sacīja, — lūdzu, atdodiet savu parādu!

Ipolits Matvejevičs iznira no dvieļa un paskatījās uz kompanjonu ar izvalbītām acīm bez pensneja.

—   Ko jūs uz mani blenžat kā zaldāts uz uti? Par ko jūs brīnāties? Parāds? Jā! Jūs man esat parādā naudu. Es vakar aizmirsu jums pateikt, ka par orderiem saskaņā ar jūsu pilnvarām es samaksāju septiņdesmit rubļu. Par ko pievienoju kvīti. Dodiet šurp trīsdesmit piecus rubļus. Koncesionari, es ceru, izdevumus sedz uz vienlīdzības principiem?

Ipolits Matvejevičs uzlika pensneju, izlasīja kvīti un negribīgi atdeva naudu. Taču pat tas nespēja apēnot viņa prieku. Bagātība bija rokās. Trīsdesmit rubļu puteklītis pagaisa briljantu kalna mirdzumā.

Ipolits Matvejevičs, starojoši smaidīdams, izgāja gaitenī un pastaigājās šurp un turp. Jaunās, dārglietu apmirdzētās dzīves plāni viņu ielīksmoja. «Bet svētais tēvs?» domās viņš ļauni zobojās. «Muļķis paliek muļķis. Neredzēt viņam krēslus kā savas ausis.»

Aizgājis līdz gaiteņa galam, Vorobjaņinovs atskatījās. Baltās, saplaisājušās durvis Nr. 13 atvērās, un viņam tieši pretī iznāca svētais tevs Fjodors zilā krievu kreklā, apjoztā ar melnu, nobružātu auklu, kurai galā karājās kupls pušķis. Viņa labsirdīgā seja staroja laimē. Viņš arī bija iznācis gaitenī pastaigāties. Sāncenši

vairākkārt satikās un, uzvaroši paskatījušies viens otrā, turpināja savu ceļu. Gaiteņa galos abi reizē apgriezās un atkal tuvojās viens otram . . . Ipolita Matvejeviča krūtīs kūsāja sajūsma. Tās pašas jūtas pārņēma arī svēto tēvu Fjodoru. Abus pārņēma žēlums par uzvarēto pretinieku. Pēdīgi piektā gājiena laikā Ipolits Matvejevičs neizturēja.

—• Sveicināts, tētiņ, — viņš neizsakāmi saldi sacīja.

Svētais tēvs Fjodors sakoncentrēja visu viņam piemītošo sarkasmu un atsaucās:

—   Labrītiņ, Ipolit Matvejevič.

Ienaidnieki aizgāja katrs uz savu pusi. Kad viņu ceļi atkal krustojās, Vorobjaņinovs izmeta:

—   Vai es jūs nepiekāvu pēdējās tikšanās laikā?

—   Nē, kāpēc gan, ļoti patīkami bija tikties, — atbildēja gavilējošais svētais tēvs Fjodors.

Viņi atkal šķīrās. Svētā tēva fizionomija sāka uztraukt Ipolitu Matvejeviču.

—   Dievkalpojumus droši vien vairs nenoturat? — nākošās tikšanās laikā viņš jautāja.

—  Kur nu tagad dievkalpojumi! Draudzes locekļi pa pilsētām izklīduši, dārglietu krātuves meklē.

—   Iegaumējiet — savas dārglietas! Savas!

—   Es nezinu, kam pieder, bet meklēt meklē.

Ipolits Matvejevičs gribēja pateikt kaut ko riebīgu un šādā nolūkā atvēra pat muti, bet neko nevarēja izdomāt un sakaitināts atgriezās savā numurā. Pēc mirkļa no turienes iznāca Turcijas pavalstnieka dēls Ostaps Benders debeszilā vestē un, mīdams pats uz savu kurpju saitēm, devās pie Vostrikova. Rozes svētā tēva Fjodora vaigos novīta un pārvērtās pelnos.

—    Uzpērciet vecas mantas? — Ostaps bargi noprasīja. — Krēslus? Atkritumus? Zābaku krēma bundžiņas?

—   Ko jūs vēlaties? — nočukstēja svētais tēvs Fjodors.

—   Es vēlos jums pārdot vecas bikses.

Garīdzniekam pār muguru pārskrēja saltas tirpas, un viņš atkāpās.

—   Ko jūs klusējat kā archierejs pieņemšanas laikā?

Svētais tēvs Fjodors lēni devās uz savu numuru.

—   Vecas mantas uzpērkam, jaunas zogam! — nokliedza viņam pakaļ Ostaps.

Vostrikovs ierāva galvu plecos un apstājās pie savam durvīm. Ostaps turpināja ņirgāties:

—  Kā tad paliek ar biksēm, augsti cienījamais baznīcas kalp? Ņemsiet? Vēl dabūnamas vestes piedurknes, kliņģera caurums un sprāguša ēzeļa ausis. Ņemiet vairumā — iznāks lētāk. Un krēslos tie nav noslēpti, meklēt nevajag! Nu?!

Aiz baznīcas kalpa muguras aizvērās durvis.

Apmierinātais Ostaps, ar kurpju saitēm plikšķinādams pa tepiķi, lēni aizgāja atpakaļ. Kad viņa masivais stāvs bija pietiekami tālu, svētais tēvs Fjodors žigli pabāza galvu pa durvīm un ilgt aizturētā sašutumā iespiedzās:

•—• Tu pats esi muļķis!

—   Ko? — iesaucās Ostaps, mezdamies atpakaļ, bet durvis jau bija aizslēgtas, un rioskrapstēja atslēga.

Ostaps noliecās pie atslēgas cauruma, pielika pie mutes delnu kā ruporu un, skaidri izrunādams vārdus, vaicāja:

—   Cik maksā opijs priekš tautas?

Aiz durvīm klusēja.

—   Tētiņ, jūs esat triviāls cilvēks! — Ostaps nokliedza.

Tajā pašā brīdī pa atslēgas caurumu izšāvās un grozījās zīmulis, ar kura aso galu svētais tēvs Fjodors centās iedzelt ienaidniekam. Koncesionars laikā atlēca nost un satvēra zīmuli. Durvju šķirti, ienaidnieki klusēdami sāka vilkt zīmuli katrs uz savu pusi. Uzvarēja jaunība, un zīmulis, pretodamies kā skabarga, lēni izlīda no cauruma. Ar šo trofeju Ostaps atgriezās savā numurā. Kompanjoni kļuva vēl jautrāki.

—  Un naidnieks ļekas vaļā laiž! — Ostaps nodziedāja.

Uz zīmuļa šķautnes viņš ar kabatas nazīti iegrieza apvainojošu vārdu, izskrēja koridorā un, iebāzis zīmuli atslēgas ambra- zurā, tūlīt atgriezās.

Draugi izvilka gaismā orderu zaļos pasaknīšus un ņēmās rūpīgi studēt.

—   Orderis par gobelenu «Ganiņš», — sapņaini sacīja Ipolits Matvejevičs. — Es šo gobelenu nopirku Pēterburga pie an- tikvara.

—  Pie velna ganiņu! — iesaucās Ostaps, saplēsdams orderi smalkās driskās.

—   Apaļš galds . . . Acīm redzot no garnitūras …

—   Dodiet šurp to galdiņu. Pie velna šo galdu!

Palika divi orderi: viens — par 10 krēsliem, izdots mēbeļu mākslas muzejam Maskavā, otrs — par vienu krēslu b. Gricacujevam, Stargorodā, Pļechanova ielā 15.

—  Gādājiet naudu, — Ostaps sacīja, — varbūt vajadzēs braukt uz Maskavu.

—   Bet ari šeit taču ir krēsls?

—   Izredzes viens pret desmit. Tīra matematika. Jā, un tikai tad, ja pilsonis Gricacujevs ar to nav izkurinājis taupības krāsni.

—   Nejokojiet, tā nevajag.

—   Nekas, nekas, līber fater Konrād Karlovič Michelson, atradīsim! Svēts pienākums! Valkāsim batista autus, ēdīsim Margo krēmu.

—   Man nezin kāpēc liekas, — Ipolits Matvejevičs piezīmēja, — ka dārglietām vajag būt tieši šinī krēslā.

—   Ak! Jums liekas? Kas jums vēl liekas? Nekas? Nu labi. Strādāsim marksistiski. Debesis atstāsim putniem, bet paši pievērsīsimies krēsliem. Mani nomocījusi vēlēšanās jo ātrāk tikties ar imperiālistiskā kara invalidu pilsoni Gricacujevu Pļechanova ielas piecpadsmitā numurā. Neatpalieciet, Konrād Karlovič. Plānu sastādīsim ceļā.

Iedams garām svētā tēva Fjodora durvīm, atriebīgais Turcijas pavalstnieka dēls iespēra tanīs ar kāju. No numura atskanēja no- tramdītā konkurenta klusa rūkšana.

—   Ka tik viņš nesadomātu mums sekot! — nobijās Ipolits Matvejevičs.

—   Pēc šīsdienas ministru tikšanās uz jachtas nekāda tuvināšanās nav iespējama. Viņš no manis baidās.

Draugi atgriezās tikai vakarā. Ipolits Matvejevičs bija noraizējies. Ostaps staroja. Viņam kājās bija jaunas aveņkrāsas kurpes, pie kuru papēžiem bija pieskrūvētas apaļas gumijas, rūtainas zeķes kā šacha galdiņš ar zaļiem un melniem kvadrātiņiem, krēma krāsas žokene un rumāņu stila puszīda šalle.

—   Būt jau tas ir, — sacīja Ipolits Matvejevičs, atcerēdamies vizīti pie atraitnes Gricacujevas, — bet kā lai dabū? Nopirkt?

—   Ko nu, — Ostaps atbildēja, — nemaz jau nerunājot par neracionāliem izdevumiem, tas radīs valodas. Kāpēc vienu krēslu? Kāpēc tieši šo krēslu? …

—   Ko tad lai dara?

Ostaps ar patiku aplūkoja jauno puszābaku kapes.

—   Šiki un moderni, — viņš sacīja. — Ko darīt? Neuztraucieties, priekšsēdētāj, operāciju veikt uzņemos es. So apavu priekšā neviens krēsls nenoturēsies.

—   Nē, vai ziniet, — Ipolits Matvejevičs kļuva možs, — kad jūs sarunājāties ar Gricacujevas kundzi par plūdiem, es apsēdos

uz musu krēsla un, goda vārds, sajutu zern sevis kaut ko cietu. Tie ir tur, nudien, tur . .. Nu patiešām, jānudien, es jūtu.

—   Neuztraucieties, pilsoni Michelson.

—   Krēslu vajag nakti nozagt! Nudien, nozagt!

—   Tomēr kā muižniecības priekšniekam jums ir pārāk mazs vēriens. Un vai šāda pasākuma techniku jūs zināt? Varbūt jums čemodānā paslēpts līdz paņemams nesesers ar mūķīzeru komplektu? Izmetiet to no galvas! Tā ir tipiska pintiķu padarīšana — apzagt nabaga atraitni.

Ipolits Matvejevičs atjēdzās.

—   Gribas taču ātrāk, — viņš lūdzoši sacīja.

—   Atri tikai blusas ķer, — pamācoši piezīmēja Ostaps. — Es viņu precēšu.

—   Ko?

—   Madamu Gricacujevu.

—   Kāpēc?

—   Lai mierīgi un bez trača varētu parakņāties pa krēslu.

- Bet jūs taču sevi saistīsiet uz mūžu!

—   Uz visu ko jābūt gatavam koncesijas labā!

—   Uz visu mūžu, — čukstēja Ipolits Matvejevičs.

Ipolits Matvejevičs galīgā izbrīnā noplātīja rokas.

Viņa sārtā garīdznieka seja saviebās. Kļuva redzami zili zobi, kas nebija tīrīti kopš aizbraukšanas dienas no pilsētas N.

—   Uz visu mūžu! — čukstēja Ipolits Matvejevičs. — Tas ir liels upuris.

—   Mūžs, dzīve! — sacīja Ostaps. — Upuris! Ko jūs zināt par dzīvi un uzupurēšanos? Jūs domājat, tālab, ka jūs izlika no savrupmājas, jūs pazīstat dzīvi? Un, ja jums rekvizēja viltotu ķīniešu vāzi, tad tas ir upuris? Dzīve, zvērināto piesēdētāju kungi, ir sarežģīta būšana, bet, zvēiināto piesēdētāju kungi, šī sarežģītā būšana atklājas pavisam vienkārši. Tikai vajag mācēt to atklāt. Kas neprot atklāt, tas ir pagalam. Vai jūs esat dzirdējis par vientuļnieku huzaru?

Ipolits Matvejevičs nebija dzirdējis.

—   Bulānovs! Vai esat dzirdējis? Par aristokrātiskās Pēterburgas varoni? Tūlīt dzirdēsiet.

Un Ostaps Benders izstāstīja Ipolitam Matvejevičam notikumu, kura dīvainais sākums bija satraucis visu Pēterburgas augstāko sabiedrību, bet tā vēl jo dīvainākais beigu gals pagaisis un pēdējos gados risinājies, pilnīgi neviena nemanīts.

STĀSTS PAR VIENTUĻNIEKU HUZARU

Lepnais huzars grafs Aleksejs Bulānovs, kā pareizi pavēstīja Benders, patiešām bija aristokrātiskās Pēterburgas varonis. Lieliskā kavalerista un plītnieka vārdu vienmēr daudzināja Anglijas krastmalas pi|u klīrīgie iemītnieki un augstākās sabiedrības avīžu chronika. Ļoti bieži ilustrēto žurnālu lappusēs parādījās skaistuļa liuzara fotoattēls — ar tresēm un sīki sprogotu karakulu apšūts mundieris, augsti, nolaizīti deniņi un strups, brašs deguns.

Slavas oreols ap grafa galvu vēstīja, ka viņš piedalījies daudzās slepenās divkaujās, kas liktenīgi beigušās, ka viņam bijuši acīm redzami romāni ar visskaistākajām, nepieejamākajām augstākās sabiedrības dāmām, trakulīgi izlēcieni pret sabiedrībā cienījamām personām un dziļi izbaudīta uzdzīve, kas nenovēršami beidzās ar civilpersonu piekaušanu.

Grafs bija skaists, jauns, bagāts, laimīgs mīlestībā, laimīgs kāršu spēlē un mantojumu saņemšanā. Viņa radinieki mira bieži, un mantojumi palielināja jau tā milzīgo huzara bagātību.

Viņam bija asa mēle un varonīga rīcība. Viņš palīdzēja Abe- sinijas negusam Menelikam karā pret itāliešiem. Viņš sēdēja zem lielajām Abesinijas zvaigznēm, ietinies baltā burnusā, un skatījās trīsverstīga jā [3] apvidus kartē. lāpu uguns meta kustīgas ēnas uz grafa nolaizītajiem deniņiem. Pie grafa kājām sēdēja viņa jaunais draugs abesiniešu zēns Vasjka.

Sakāvis Italijas karaļa karaspēku, grafs atgriezās Pēterburgā kopā ar abesinieti Vasiku. Pēterburga varoni sagaidīja ar ziediem un šampanieti. Grafs Aleksejs atkal iegrima bezrūpības baudu atvarā, kā mēdz rakstīt augstākās sabiedrības romānos. Par viņu runāja ar divkāršu apbrīnu, sievietes viņa dēļ indējās, vīrieši apskauda. Kad grafa kariete drāzās pa Miljonu ielu^ tas aizmugurē neiztrūkstoši stāvēja abesinietis, radot garāmgājēju izbrīnu ar savu melno ādu un smuidro augumu.

Un pēkšņi viss beidzās. Grafs Aleksejs Bulānovs pazuda. Kņaze Beloruskaja-Baltijskaja, grafa pēdējā aizraušanās, nebija nomierināma. Grafa pazušana sacēla lielu traci. Avīzes bija pilnas ar minējumiem, detektivi rāvās melnās miesās. Bet viss bija veltīgi Grafa pēdas nebija sadzenamas.

Kad troksnis jau bija apklusis, no Averkija tuksneša pienāca vēstule, kas visu noskaidroja. Lieliskais grafs, aristokrātiskās

Petei burgas varonis, XIX gadsimta Belzacars, bija uzsācis askēta dzivi Ziņoja visšausmīgākos sīkumus. Runāja, ka grafs-mūks nēsājot vairāku pudu smagas važas, ka viņš, kas pieradis pie smalkiem franču edieniem, tagad pārtiek tikai no kartupeļu mizām. Izceļas dažādu minējumu virpulis. Stāstīja, ka grafam parādījusies mirusī māte. Sievietes raudāja. Pie kņazes Beloruskajas- Baltijskajas parādes durvīm stāvēja kariešu virknes. Kņaze ar vīru pieņēma līdzjūtības apliecinājumus. Paklīda jaunas baumas. Gaidīja grafu atgriežamies. Gāja valodas, ka tas esot pārejošs prāta aptumsums uz reliģiska pamata. Apgalvoja, ka grafs bēdzis no parādiem. Tāpat vēstīja, ka pie visa vainīgs esot nelaimīgs romāns.

Bet patiesībā huzars bija aizgājis pie mūkiem, lai atklātu dzīves noslēpumu. Viņš vairs neatgriezās. Pamazām viņu aizmirsa. Kņaze Baltijskaja iepazinās ar itāliešu dziedoni, bet abesinietis Vasjka aizbrauca uz dzimteni.

Klosterī grafs Aleksejs Bulānovs, pieņēmis vārdu Jevpla, novārdzināja sevi ar lieliem varoņdarbiem. Viņš patiešām nēsāja važas, bet viņam likās, ka tas ir nepietiekami dzīves izzināšanai. Tad viņš sev izgudroja īpašu mūka formas tērpu: augstu mūka cenuri ar nokārušos nagu, kas aizsedza seju, un talaru, kas apgrūtināja kustības. Ar klostera priekšnieka svētību viņš sāka valkāt šo tērpu. Bet arī tas vēl viņam likās par maz. Lepnības ieņemts, viņš devās vientulība meža zemnīcā un sāka dzīvot ozola zārkā.

Klostera iemītnieki apbrīnoja eremita Jevpla varoņdarbu. Viņš ēda tikai sausiņus, kuru krājumus atjaunoja ik pa rrīs mēnešiem reizi.

Tā pagāja divdesmit gadi. Jevpla uzskatīja savu dzīvi par gudrības apdvestu, pareizu un vienīgi īstu. Dzīvot viņam kļuva neparasti viegli, domas risinājās kristaltīras. Viņš izprata dzīvi un bija pārliecināts, ka citādi dzīvot nevar.

Reiz viņš ar izbrīnu pamanīja, ka tai vietā, kur viņš veselus divdesmit gadus bija pieradis atrast sausiņus, nekā nav. Viņš nekā nebija ēdis četras dienas. Piektajā dienā pie viņa atnāca nepazīstams večuks vīzēs un sacīja, ka boļševiki mūkus izlikuši no klostera un tur ierīkojuši padomju saimniecību. Atstājis nedaudz sausiņu, vecis raudādams aizgāja. Askēts nesaprata večuku. Kluss un gaišu domu pārņemts, viņš gulēja zārkā un priecājās par dzīves izpratni. Vecais zemnieks turpināja nest sausiņus.

Tā pagāja vēl daži neviena netraucēti gadi.

Tikai reizi atvērās zemnīcas durvis un tanī ienāca vairāki cilvēki, galvas pieliekuši. Viņi piegāja pie zārka un klusēdami ņēmās aplūkot veci. Tie bija pieauguši cilvēki zābakos ar piešiem, milzīgās galifē biksēs un ar mauzeriem pulētās koka makstis. Vecais mūks gulēja zārkā, rokas izstiepis, un ar starojošu skatienu raudzījās ienācējos. Garā un vieglā sirmā bārda aizsedza pusi no zārka. Nepazīstamie sašķindināja piešus, paraustīja plecus un aizgāja, uzmanīgi aiz sevis aizvērdami durvis.

Laiks gāja. Dzīve askēta priekšā atklājās visā tās pilnībā un saldmē. Naktī, kas iestājās pēc tās dienas, kad eremits bija pilnīgi sapratis, ka viņa izzinībā viss ir skaidrs, viņš negaidot pamodās. Tas viņu izbrīnīja. Viņš naktī nekad nebija pamodies. Prātodams par to, kas viņu pamodinājis, viņš atkal aizmiga un tūlīt atkal pamodās, juzdams, ka stipri deg mugura. Sapratis šīs dedzināšanas cēloni, viņš centās aizmigt, bet nevarēja. Kaut kas viņu traucēja. Viņš nevarēja aizmigt līdz rītam. Nākošā naktī viņu atkal kaut kas pamodināja. Viņš grozījās līdz rītam, klusi stenēdams un pašam nepamanot kasidams rokas. Dienā piecēlies, viņš nejauši ieskatījās zārkā. Tad viņš visu saprata: pa viņa drūmās gultas stūriem žigli tecēja ķiršu brūnās blaktis. Askētam apšķebināiās dūša.

Tajā pašā dienā atnāca ^ečuks ar sausiņiem. Un raugi, askēts, kas bija klusējis divdesmit piecus gadus, sāka runāt. Viņš lūdza, lai atnesot mazliet petrolejas. Padzirdējis lielā klusētāja runu, zemnieks apstulba. Tomēr, kaunēdamies un pudelīti slēpdams, viņš petroleju atnesa. Tikko večuks bija aizgājis, eremits ar trīcošu roku iesmērēja visas zārka šuves un gropes. Pirmo reizi pēc trīs dienām Jevpla mierīgi aizmiga. Viņu nekas netraucēja. Ari nākošajā dienā viņš zārku iesmērēja ar petroleju. Bet pēc diviem mēnešiem saprata, ka ar petroleju blaktis iznīdēt nevarēs. Naktīs viņš strauji grozījās pa gultu un skaļi lūdza dievu, bet lūgšanas palīdzēja vēl mazāk nekā petroleja.

Neizsakāmās mokās pagāja pusgads, pirms eremits atkal vērsās pie večuka. Otrais lūgums večuku pārsteidza vēl vairāk. Askēts lūdza atnest viņam no pilsētas blakšu pulveri «Aragacs». Bet arī «Aragacs» nepalīdzēja. Blaktis vairojās neparasti atri. Askēta ziedošā veselība, kuru nebija varējusi salauzt divdesmit piecu gadu gavēšana, jūtami pasliktinājās. Sākās drūma, izmisīga dzīve. Zārks eremitam Jevplam šķita riebīgs un neērts. Naktī, klausīdams zemnieka padomam, viņš dedzināja blaktis ar skaliņu. Blaktis mira, bet nepadevās.

Izmēģināja pēdējo līdzekli: brāļu Gliku ražojumu — rožainu šķidrumu, kas smaržoja kā saindēts persiks un saucās «Blak- tins». Bet arī tas nelīdzēja. Stāvoklis pasliktinājās. Divus gadus kopš lielās cīņas sākuma eremits nejauši atskārta, ka pavisam pārstājis domāt par dzīves jēgu, jo cauras dienas noņēmās ar blakšu iznīdēšanu.

Tad viņš saprata, ka ir kļūdījies. Dzīve tāpat kā pirms divdesmit pieciem gadiem bija tumša un mīklaina. Aiziet no pasaulīgās trauksmainības nebija izdevies. Dzīvot ar miesu virs zemes, bet ar dvēseli — debesīs izrādījās neiespējami.

Tad vecais mūks piecēlās un ņipri izgāja no zemnīcas. Viņš stāvēja ēnaina, zaļa meža vidū. Bija agrs, sauss rudens. Pie pašas zemnīcas no zemes bija izlīdusi vesela dzimta resnvēderainu baraviku. Sīks putniņš tupēja uz zara un dziedāja solo. Atskanēja garām ejoša vilciena troksnis. Zeme nodrebēja. Dzīve bija brīnišķīga. Vecais mūks neatskatīdamies devās uz priekšu.

Tagad viņš strādā par braucēju Maskavas komunālās saimniecības zirgu transporta bazē.

Izstāstījis Ipolitam Matvejevičam šo augstākā mērā pamācošo notikumu, Ostaps ar svārku piedurkni notīrīja savas aveņ- krasas kurpes, nosvilpoja tušu un devās prom.

Rīta pusē viņš iedrāzās numurā, noāva kājas, nolika aveņkrāsas apavus uz nakts galdiņa, glāstīja to spīdīgo ādu un maigā sajūsmā dvesa:

—   Mani mazie draugi.

—   Kur jūs bijāt? — pamozdamies jautāja Ipolits Matvejevičs.

—   Pie atraitnes, — Ostaps dobji atbildēja.

—   Nu?

Ipolits Matvejevičs atbalstījās uz elkoņa.

—   Un jūs viņu precēsiet?

Ostapa acis iemirdzējās.

—   Tagad man kā godīgam cilvēkam ir pienākums viņu precēt.

Ipolits Matvejevičs apjucis ieurkšķējās.

—   Ugunīga sieviete, — Ostaps sacīja, — dzejnieka sapnis. Provinciāls dabiskums. Centrā tādu subtropu jau sen vairs nav, bet periferijā vēl var sastapt.

—   Kad tad būs kāzas?

—   Parīt. Rīt nevar: Pirmais Maijs — viss slēgts.

—   Bet kā tad būs ar mūsu pasākumu? Jūs apprecēsieties . .. Bet mums varbūt vajadzēs braukt uz Maskavu.

—   Nu ko jūs uztraucaties? Sēde turpinās.

—   Bet sieva?

—   Sieva? Briljanta atraitnīte? Pēdējais jautājums! Pēkšņa aizbraukšana pēc izsaukuma no centra. Neliels iesniegums Mazajā Tautas Komisāru Padomē. Atvadīšanās aina un cālēns ceļam. Brauksim ar komfortu. Guliet! Rīt mums brīva diena.

XIII nodala ELPOJIET DZIĻĀK: JUS ESAT UZTRAUKTS!

Pirmā maija rītā Viktors Michailovičs Poļesovs, parastās darbošanās dziņas dīdīts, izskrēja uz ielas un aizdrāzās uz centru. Sākumā viņa dažādie talanti nevarēja atrast pienācīgu nodarbību, jo laužu vēl bija maz, svētku tribines, ko apsargāja jātnieku milicija, bija tukšas. Bet ap pulksten deviņiem dažādās pilsētas malās ieņurrājās, ieelsās un iesvilpās orķestri. Pa vārtiem izskrēja mājsaimnieces.

Mūzikas darbinieku kolona mīkstās, atliektās apkaklītēs mīklainā kārtā bija iespraukusies dzelzceļnieku gājiena vidū, pinās tiem pa kājām un visus traucēja.

Smagā automašīna, uz kuras bija uzmaukta «š» sērijas zaļā finiera lokomotīve, visu laiku uzmācās mūzikas darbiniekiem no mugurpuses. Pie tam no pašiem lokomotives dziļumiem atskanēja oboju un fleitu darbiniekiem domāti izsaucieni:

—   Kur jūsu izrīkotājs? Vai tad jums jāiet pa Sarkanarmijas ielu?! Vai jums acu nav, vai, ielīduši un tagad drūzmējas!

Te mūzikas darbiniekiem par postu iejaucās Viktors Michailovičs.

—   Nu, bez šaubām, jums taču vajag nogriezties šeit, šai šķērsielā! Pat svētkus nevar noorganizēt! — histēriski klaigāja Poļesovs. — Seit! Seit! Apbrīnojama nekārtība!

Stargorodas komunālās saimniecības un Dzirnavu celtniecības smagās automašīnas vadāja bērnus. Paši mazākie stāvēja pie automašīnu bortiem, bet augumā lielākie — vidū. Nepilngadīgo armija vicināja papīra karodziņus un nevaldāmi smējās.

Rībēja pionieru bungas. Jauniesaucamie izrieza krūtis un centās ieturēt kopsoli. Bija saspiesti, trokšņaini un karsti. Ik brīdi radās ļaužu sablīvējumi un ik brīdi atkal pagaisa. Lai kavētu paši sev laiku, meta gaisā vecīšus un aktivistus. Vecīši vai- manaja sievišķīgās balsīs. Aktīvisti lidoja klusēdami ar nopietnam sejām. Kādā jautrā kolonā Viktoru Michailoviču, kas lauzās cauri uz otru pusi, noturēja par izrīkotāju un ņēmās mest gaisa. Poļesovs kā ķipars kūļāja kājas.

Aiznesa angļu ministra Cemberlena izbāzni, kuram atlētisks strādnieks sita ar papes āmuru pa cilindru. Automobilī garam pabrauca trīs komjaunieši frakās un baltos cimdos. Viņi apmulsuši raudzījās pūlī.

—   Vasjka! — sauca no ietves. — Buržuji Atdod bikšturus!

Meitenes dziedāja. Sociālās nodrošināšanas darbinieku pūlī

gāja Aļchens ar lielu, sarkanu lentu pie krūtīm un domīgi caur degunu vilka:

— Pasaulē tomēr visvarenākā Strādnieku Armija Sarkanā! …

Fizkultūrieši pēc komandas kliedza kaut ko nesaprotamu.

Visi gāja, brauca un maršēja uz tramvaju depo, no kurienes tieši pulksten vienos dienā vajadzēja izbraukt pirmajam Stargorodas elektriskā tramvaja vagonam.

Neviens precizi nezināja, kad sāka būvēt Stargorodas tramvaju.

Reiz, divdesmitajā gadā, kad sākās sestdienas talkas, depo un virvju rūpnīcas strādnieki ar muziķu ieradās Gusiščā un visu dienu raka kaut kādas bedres.

Izraka ļoti daudz dziļu un lielu bedru.

Starp strādājošiem rosījās biedrs inženiera cepurē. Aiz viņa ar raibi nokrāsotām maikstīm rokās staigāja desmitnieki. Nākošajā sestdienas talkā strādāja tanī pašā vietā. Divas bedres, kas nebija izraktas tur, kur vajag, vajadzēja atkal aizbērt. Biedrs inženiera cepurē uzbruka desmitniekiem un prasīja paskaidrojumus. Jaunās bedres raka vēl dziļākas un platākas.

Vēlāk atveda ķieģeļus un ieradās īsti celtniecības strādnieki. Viņi lika pamatus. Pēc tam viss apklusa. Biedrs inženiera cepurē vēl pāris reižu atnāca uz tukšo celtniecības laukumu un ilgi staigāja pa ķieģeļiem apmūrēto bedri, murminādams:

—   Saimnieciskais aprēķins.

Viņš padauzīja ar nūju pamatus un joza mājup uz pilsētu, apsegdams ar delnām nosalušās ausis.

Inženiera uzvārds bija Treuchovs.

Tramvaja staciju, kuras celtniecība apstājās pie pamatiem, Treuchovs bija iecerējis jau sen, vēl 1912. gadā, bet pilsētas valde projektu noraidīja. Pēc diviem gadiem Treuchovs atjaunoja uzbrukumu pilsētas valdei, bet aizkavēja karš. Pēc kara aizkavēja revolūcija. Tagad kavēja neps, saimnieciskais aprēķins, paš- atmaksa. Pamati pa vasaru aizauga ar puķēm, bet ziemā bērni tur ierīkoja ledus kalniņus.

Treuchovs sapņoja par lielu darbu. Viņam bija apnicis strādāt Stargorodas komunālās saimniecības labiekārtojumu noda|ā, remontēt trotuārus, sastādīt afišu stabu iekārtošanas tāmes. Bet lielu pasākumu nebija. Tramvaja projekts, atkal iesniegts caurskatei, klīda guberņas augstākās instancēs, tika atzīts un neatzīts, pārgāja caurskatei centrā, bet neatkarīgi no atzīšanas vai neatzīšanas pārklājās ar putekļiem, jo ne vienā, ne otrā gadījumā naudu nedeva.

—   Tas ir barbarisms! — kliedza Treuchovs savai sievai. — Naudas nav? Bet pārmaksāt pārvadāšanas uzņēmumiem par preču nogādāšanu stacijā ar zirgu transportu nauda ir? Stargorodas ormaņi plēš septiņas ādas! Protams, marodieru monopols! Pamēģini kājām aiziet piecas verstis līdz stacijai un stiept mantas! . . . Tramvajs atmaksātos sešos gados!

Viņa izbalējušās ūsas dusmīgi nokārās. Seja ar strupo degunu raustījās. Viņš no galda izņēma uz zila papīra pārfotografētos rasējumus un tūkstošo reizi dusmīgi rādīja sievai. Tur bija stacijas, depo un divpadsmit tramvaja līniju plāni.

—   Nu, velns lai parauj, lai nebūtu divpadsmit. Gan piecietis. Bet trīs līnijas! Bez tām Stargoroda smok nost.

Treuchovs saniknots izgāja virtuvē zāģēt malku.

Visus mājas saimniecības darbus viņš darīja pats. Viņš konstruēja un pagatavoja bērna šūpuli un veļas mazgājamo mašīnu. Sākumā pats mazgāja veļu, skaidrodams sievai, ķā jāapietas ar mašīnu. Vismaz piektā daļa Treuchova algas aizgāja ārzemju techniskās literatūras abonēšanai. Lai savilktu galus kopā, viņš atmeta smēķēšanu.

Viņš savu projektu aizstiepa arī pie jaunā Stargorodas komunālās saimniecības vadītāja Gavrijina, kuru uz btargorodu bija pārcēluši no Samarkandas. Turkmenijas saulē iededzis gluži melns, jaunais vadītājs ilgi, bet bez sevišķas intereses klausījās Treuchovā, pavirši pārskatīja visus rasējumus un pēdīgi sacīja:

—   Bet, lūk, Samarkandā nekādu tramvaju nevajag. Tur visi uz išakiem jāj. Išaks maksā trīs rubļi — lēta manta. Bet var panest kādus desmit pudus! . . . Tāds mazs išaciņš, taisni brīnums!

—   Tā taču ir Āzija! — Treuchovs dusmīgi iesaucās. — Ēzelis maksā trīs rubļus, bet gadā apēd trīsdesmit rubļus.

—   Bet vai jūsu tramvajā daudz varēs izbraucāties par trīsdesmit rubļiem? Trīssimt reizes. Pat ne katru dienu gadā.

—   Nu tad pasūtiet sev savus išakus! — Treuchovs iesaucās un izskrēja no kabineta, aizcirzdams durvis.

No tā laika jaunais vadītājs, tiekoties ar Treuchovu, ieņēmās viņam uzdot zobgalīgus jautājumus:

—   Nu. kā tad paliek, pasūtīsim išakus vai būvēsim tramvaju?

Gavriļina seja atgādināja labi nomizotu turnepsi. Acis viltīgi

smīnēja.

Pēc pāris mēnešiem Gavriļins izsauca pie sevis inženieri un nopietni sacīja:

—   Man te tāds plānelis uzmests. Viens man ir skaidrs, ka naudas nav, bet tramvajs nav išaks — to par trijnieku nevar nopirkt. Tur vajag sagatavot materialo bazi. Kā to praktiski atrisināt? Akciju sabiedrība! Un vēl kāda? Aizņēmums! Par procentiem. P?c cik gadiem tramvajs atmaksāsies?

—  Trīs pirmās kārtas līnijas sešos gados pēc nodošanas ekspluatācijā.

—   Nu rēķināsim — pēc desmit gadiem. Tālāk — akcionaru sabiedrība Kas tanī iestāsies? Pārtikas trests. Taukvielu centrs. Virviniekiem tramvajs vajadzīgs? Vajadzīgs! Mēs līdz stacijai laidīsim preču vagonus. Tātad virvinieki! SCTK* varbūt nedaudz dos. Nu, guberņas izpildkomiteja dos. Tas jau noteikti. Rot, ja sāksim. — Valsts banka un Komunālā banka neliegs aizdevumu. Tads nu ir tas mans plānelis. Piektdien guberņas izpildkomitejas prezidijā par to būs runa. Ja nolems, — tālākais jūsu rokās.

Treuchovs līdz vēlai naktij satraukts mazgāja veļu un skaidroja sievai tramvaja transporta priekšrocības, salīdzinot ar pajūgu transportu.

Piektdienā jautājums tika izlemts labvēlīgi. Un sākās mokas. Akcionaru sabiedrību organizēja ar lielām grūtībām. SCTK te iestājās, te neiestājās akcionaru sabiedrībā. Pārtikas trests visādi centās piecpadsmit procentu akciju vietā saņemt tikai desmit.

Pēdīgi visa akciju pakete bija sadalīta, kaut arī neiztika bez sadursmēm. Gavriļinu par uzspiešanu izsauca uz Guberņas Kontrol- komisiju. Gaiu galā viss beidzās labi. Atlika tikai sākt.

— Nu, biedri Treuchov, — Gavriļins sacīja, — sāc. Kā tu pats domā — varēsi uzbūvēt? Jā-ā. Tas nav vis tik viegli kā išaku nopirkt.

Treuchovs iegrima darbā. Bija pienācis lielā darba laiks, par ko viņš sapņoja ilgus gadus Viņš rakstīja tāmes, sastādīja celtniecības plānu, izdarīja pasūtījumus. Grūtības radās tur, kur tās vismazāk gaidīja. Izrādījās, ka pilsētā nebija speciālistu betonētāju un tos vajadzēja aicināt no Ļeņingradas. Gavriļins steidzināja, bet rūpnīcas solīja dol mašīnas tikai pēc pusotra gada. Bet tās bija nepieciešamas vēlākais pēc gada. Līdzēja tikai draudi, ka mašīnas pasūtīs ārzemēs. Pēc tam sākās sīkākas nepatikšanas. Te nevarēja sadabūt vajadzīgā izmēra profilēto dzelzi, te impregnētu gulšņu vietā piedāvāja neimpregnētus.

Pēdīgi deva visu vajadzīgo, bet Treuchovs, pats aizbraucis uz gulšņu impregnēšanas rupnīcu, izbrāķēja 60% gulšņu. Čuguna daļas bija dobuļainas. Kokmateriāli bija zaļi. Sliedes bija labas, bet to piegādāšana nokavējās par mēnesi. Gavriļins bieži ieradās stacijas celtniecības laukumā ar vecu «fiatu», kas šķaudīja kā apaukstējies. Seit starp Gavriļinu un Treuchovu iedegās strīdi.

Kamēr būvēja un montēja staciju un depo, stargorodieši allaž palaida kādu jociņu.

«Stargorodas Pravdā» ar tramvaja jautājumu nodarbojās visai pilsētai pazīstamais feļetonists Dāņu Princis, kas tagad rakstīja ar pseidonimu «Spara Rats». Ne mazāk kā trīs reizes ned jā Spara Rats deva lielu sadzīves aprakstu par celtniecības gaitu. .Avīzes trešā lappuse, ko pārplūdināja rakstiņi ar skeptiskiem virsrakstiem: «Maz vēl jūtams klubu aromats», «Vājās vietas», «Pārbaude vajadzīga, bet kāds lai sakars ar spīdošiem panākumiem un garām rindām», «Labi un… slikti», «Par ko mis priecājamies un par ko ne», «Piespiest izglītības kaitniekus» un «I aiks izbeigt oapiru plūdus» — sāka'aplaimot lasitāius ar Spara Rata saulainajiem, mundrajiem virsrakstiem: «Kā ceļam, kā dzīvojam», «Gigants drīz strādās», «Pieticīgais celtnieks» un tālāk tādā pašā garā.

Treuchovs trīsēdams atvēra avīzi un, juzdams riebumu pret visu rakstnieku slaku, lasīja možas rindas par savu personu:

… Ce|os augšā pa spārēm. Vējš šalc ausīs.

Augšā — viņš, šis neuzkrītošais mūsu varenās tramvaju stacijas celtnieks, šis pēc izskata kalsnais strup- degunis vienkāršā cepurē ar āmuriņiem.

Nāk prātā: «Kur krastā drūmi viļņi šalc, viņš stāja, lielu domu māts.»

Pieeju klāt. Ne mazākās vēsmiņas. Spāre nekustas.

Jautāju:

— Kā pildāt uzdevumu?

Celtnieka inženiera Treuchova neglītā seja atplauka …

Viņš paspiež man roku.

Viņš stāsta:

— Septiņdesmit procentu darba jau paveikts.

Raksts beidzās šādi:

Atvadoties viņš spiež man roku… Aiz manis dun spāres.

Strādnieki tekalē šurp un turp.

Kas var aizmirst šīs strādnieku celtnes kūsāšanu, šo mūsu celtnieka ļ neizskatīgo stāvu?

Spara Rats

Treuchovu paglāba vienīgi tas, ka avīžu lasīšanai neatlika laika un reizēm izdevās palaist garām b. Spara Rata sacerējumus.

Reiz Treuchovs neizturēja un uzrakstīja rūpīgi pārdomātu, dzēlīgu atsaukumu.

«Protams,» viņš rakstīia, «bultas ļ tikai tad, kad celtne taisās sabrukt,

var nosaukt par transmisijām, bet to Rakstīt par spārēm tāda garā ir tas

dara cilvēki, kas nekā nesaprot no pats, kes apgalvot, ka violončells

celtniecības. Un tāpēc es gribēju pie- dzemdē bērnus. Ņemiet vērā utt.» zīmēt b. Spara Ratam, ka spāre dun

Pēc tam nerimtīgais Princis celtn^ vairs nerādījās, bet sadzīves apraksti tāpat kā agrāk greznoja trešo lappusi, spilgti izcel- damies pelēcīgajā fonā: «Rūsē 15 000 rubļu», «Dzīvokļu sarežģī jumu kamo's», «Materiali raud» un «Kuriozi un asaras».

Celtniecība tuvojās nobeigumam. Sliedes metināja av termi ko paņēmienu, un tās stiepās bez atstarpēm no pašas stacijas līdz lopkautuvēm un no tirgus laukuma līdz kapsētai.

Sākumā tramvaja atklāšanu gribēja pieskaņot Oktobra revolūcijas devītajai gadadienai, bet vagonu rūpnīca, atsaukdamās uz «armaturu», laikā neiztaisīja vagonus. Atklāšanu vajadzēja atlikt līdz Pirmajam Maijam. Līdz šai dienai viss bija pilnīgi gatavs.

Koncesionari pastaigādamies kopā ar demonstrantiem nonāca līdz Gusiščai. Tur bija sapulcējusies visa Stargoroda. Jauno depo ēku ieskāva skuju vītņu loki, plandījās karogi, vējš purināja lozungus. Jātnieku milicis aulēkšoja pakaļ pirmajam saldējuma pārdevējam, kas diezin kā bija iekļuvis tukšajā, tramvajnieku ielenktajā lokā. Starp depo diviem vārtiem pacēlās visai niecīga, vēl tukša tribine ar skaļruni. Tribinei tuvojās delegāti. Komunālās

saimniecības darbinieku un virvju fabrikas apvienotais orķestris izmēģināja savu plaušu spēku. Bungas atradās turpat zemē.

Pa depo gaišo zāli, kur stāvēja desmit gaišzili vagoni, sanumurēti no 701 līdz 710, slaistījās Maskavas korespondents pūkainā žokenē. Viņam uz krūtīm karājās fotoaparats, kurā viņš bieži un nopietni ielūkojās. Korespondents meklēja galveno inženieri, lai uzdotu viņam dažus jautājumus par tramvaju būšanām. Lai gan apraksts par tramvaja atklāšanu, ieskaitot pat vēl nerunāto runu konspektus, korespondentam galvā jau bija gatavs, korespondents godīgi turpināja savus meklējumus, atrazdams, ka vienīgais trūkums ir tas, ka nav bufetes.

Pūlis dziedāja, klaigāja, grauza sēkliņas, gaidīdams, kad palaidīs tramvaju.

Tribinē uzkāpa guberņas izpildkomitejas prezidijs. Dāņu Prin- • cis šļupstēdams pārmija dažus vārdus ar spalvas brāli. Gaidīja atbraucam Maskavas kinochronikas vīrus.

—  Biedri! — sacīja Gavriļins. — Svinīgo mītiņu, veltītu Stargorodas tramvaja atklāšanai, atļaujiet uzskatīt par atklātu.

Misiņa taures salīgojās, nopūtās un trīs reizes pēc kārtas nospēlēja «Internacionāli».

—   Vārds ziņojumam biedram Gavriļinam! — Gavriļins uzsauca.

Dāņu Princis-Spara Rats un Maskavas viesis nesarunājušies pierakstīja savās piezīmju grāmatiņās:

«Svinīgo mītiņu atklāja Stargorodas komunālās saimniecības priekšsēdētājs b. Gavriļins ar referātu. Pūlis sastinga uzmanibā.»

Abi korespondenti bija pilnīgi dažādi cilvēki. Maskavas korespondents bija neprecējies un jauns. Princis-Spara Rats bija lielas ģimenes apgādnieks, jau sen pārsniedzis ceturto gadu desmitu. Viens vienmēr dzīvoja Maskavā, otrs Maskavā nekad nebija bijis. Maskavietis mīlēja alu, Dāņu Spara Rats, izņemot degvīnu, neko citu ne mutē neņēma. Taču, neraugoties uz raksturu, vecuma, ieradumu un audzināšanas dažādību, savus iespaidus abi žurnālisti izteica vienās un tais pašās nodrāztajās, apnicīgajās, bana- lajās frāzēs. Viņu zīmuļi iešvīkstējās, un grāmatiņās parādījās jauns ieraksts: «Svētku dienā Stargorodas ielas kļuvušas it kā platākas …»

Gavriļins savu runu iesāka labi un vienkārši:

—  Tramvaju uzbūvēt, — viņš sacīja, — tas vis nav tik viegli kā nopirkt išaku.

Pūlī pēkšņi atskanēja Ostapa Bendera skaļie smiekli. Viņš prata novērtēt šo frāzi. Atsaucības uzmundrināts, Gavriļins, pats nesaprazdams, kāpēc, pēkšņi sāka runāt par starptautisko stāvokli. Viņš vairākas reizes centās ievirzīt savu referātu tramvaja sliedēs, bet ar šausmām manīja, ka nevar to izdarīt. Vārdi paši no sevis pret oratora gribu iznāca ar starptautisku saturu. Pēc Cemberlena, kam Gavriļins veltīja pusstundu, starptautiskajā arēnā parādījās amerikaņu senators Bora. Klausītājiem kļuva gari ģimji. Korespondenti reizē pierakstīja: «Orators tēlainos izteicienos parādīja mūsu Savienības starptautisko stāvokli . . .» Iekarsušais Gavriļins slikti atsaucās par rumāņu bajariem un pārgāja pie Musolini. Un tikai runas beigās viņš uzvarēja savu otro starptautisko dabu un teica labus, lietišķus vārdus:

—    Un es domāju tā, biedri, kas šo tramvaju, kurš tagad izbrauks no depo, kas to ir uzcēlis? Protams, biedri, tas uzcelts,

pateicoties tieši jums, pateicoties visiem strādniekiem, kuri patiešām strādājuši no visas sirds. Un vēl, biedri, tas uzcelts, pateicoties godīgajam padomju speciālistam — galvenajam inženierim Treuchovam, arī viņam paldies! . . .

Nomeklējās Treuchovu, bet neatrada. Taukvielu centra pārstāvis, kas jau sen dīdījās savā vietā, izlauzās pie tribines margām, pamāja ar roku un skaļi sāka runāt par starptautisko stāvokli. Pēc viņa runas abi korespondenti, ieklausīdamies šķidrajā plaukšķināšanā, ātri pierakstīja: «Vētraini aplausi, kas pāriet ovācijās . . .» Pēc tam viņi prātoja, ka «pāriet ovācijās . . .» droši vien būs par daudz stipri teikts. Maskavietis saņēmās un ovācijās izsvītroja. Spara Rats nopūtās un atstāja.

Saule ātri ripoja pa nolaideno debess jumu. No tribines atskanēja apsveikumi. Orķestris ik brīdi spēlēja tušu. Gaiši zilgoja vakars, bet mītiņš aizvien vēl turpinājās. Ir runātāji, ir klausitāji jau sen juta, ka te kas misējies, ka mītiņš ievilcies, ka pēc iespējas ātrāk jāpāriet pie tramvaja atklāšanas. Bet visi bija pieraduši tā runāt un nevarēja apstāties.

Pēdīgi atrada Treuchovu. Viņš bija galīgi nosmērējies un pirms iziešanas uz tribines kantorī ilgi mazgāja seju un rokas.

—  Vārds galvenaiam inženierim biedram Treuchovam! — priecīgi pasludināja Gavriļins. — Saki nu tu vienu īstu vārdu, es sarunāju pavisam nevajadzīgas lietas, — viņš čukstus piemetināja.

Treuchovs gribēja pateikt daudz ko Ir par sestdienas talkām, ir par smago darbu, par visu, kas paveikts un ko vēl varētu paveikt. Bet paveikt varētu daudz: varētu atbrīvot pilsētu no infekciju perēkļa — pajūgu tirgus, varētu uzcelt slēgtus stikla korpusus, varētu uzbūvēt pastāvīgu tiltu pagaidu tilta vietā, kuru ik gadus aiznes pavasara ledus, varētu, beidzot, realizēt milzīgas lopkautuves un saldētavas celtniecības projektu.

Treuchovs atvēra muti un stostīdamies sacīja:

— Biedri! Mūsu valsts starptautiskais stāvoklis …

Un tālāk sarunāja tādas visiem zināmas patiesības, ka ļaužu pūlim, kas par starptautisko stāvokli klausījās jau sesto runu, pārskrēja salts pār kauliem. Tikai beidzis, Treuchovs saprata, ka arī viņš ne vārda nav bildis par tramvaju. «Ir gan posts,» viņš nodomāja, «mēs absolūti neprotam runāt, absolūti.»

Un viņš atcerējās franču komunista runu, kuru bija dzirdējis sanāksmē Maskavā. Francūzis runāja par buržuāzisko presi. «Šie spalvas akrobati,» viņš izsaucās, «šie farsa virtuozi, šie rotāciju mašīnu šakaļi . . .» Pirmo runas daļu francūzis norunāja lā tonī, otro daļu — do tonī un pēdējo, patētisko — mī tonī. Viņa žesti bija apvaldīti un skaisti.

«Bet mēs tikai muldam,» nolēma Treuchovs. «Labāk nebūtu nemaz runājuši.»

Bija jau pavisam tumšs, kad guberņas izpildkomitejas priekšsēdētājs ar šķērēm pārgrieza sarkano lentu, kas aizsprostoja depo izeju. Strādnieki un sabiedrisko organizāciju pārstāvji trokšņodami sēdās vagonos. Iešķindējās sīki zvaniņi, un pirmais tramvaja vagons, kuru vadīja pats Treuchovs, izripoja no depo, apdullinošu izsaucienu un orķestra dvesienu pavadīts.

Apgaismotie vagoni likās vēl žilbinošāki nekā dienā. Tie visi zosu gājienā aizslīdēja pa Gusišči; pabraukuši zem dzelzceļa tilta, vagoni jautri devās uz pilsētu un nogriezās pa Lielo Puškina ielu. Otrā vagonā brauca orķestris, un muzikanti, izbāzuši taures pa logiem, spēlēja Budjonija maršu.

Gavriļins konduktora formas svārkos ar somu plecā, lēkdams no vagona vagonā un mīlīgi smaidīdams, nevietā zvanīja un izsniedza pasažieriem ielūgumus:

SVINĪGS VAKARS,

kas notiks

komunālās saimniecības darbinieku klubā

ar sekojošu programu:

1.

1.

Biedra Rosina referāts

maijā

2.

Komunālās saimniecības darbinieku arodbiedrība»

9-os

Goda rakstu izsniegšana

vakarā

3.

Neoficiālā daļa : liels koncerts,

ģimenes vakariņas ar bufeti.

Pēdēja vagona platformā stāvēja Viktors Michailovičs, nezin ka iekļuvis goda viesu skaitā. Viņš blenza uz motoru. Poļeso- vam par lielu izbrīnu motors izskatījās lielisks un acīm redzot strādāja kārtīgi. Rūtis nedrebēja. Pamatīgāk tās apskatījis, Viktors Michailovičs pārliecinājās, ka rūtis tomēr iestiklotas gumi- jasjetvarā. Viņš jau bija izteicis dažus aizrādījumus vagona vadītajiem, un pasažieri Viktoru Michailoviču uzskatīja par Rietumu tramvaju speciālistu.

—   Gaisa bremze nedarbojas visai labi, — Poļesovs pavēstīja, uzvaroši paskatīdamies uz publiku, — nesūknē gaisu.

—   Kas tev par daļu, — atbildēja vagona vadītājs. — Gan suknēs.

Izdarījuši svētku braucienu pa pilsētu, vagoni atgriezās depo, kur tos gaidīja ļaužu pūlis. Treuchovu uravoja, kad jau dega visas elektriskās spuldzes. Pašūpoja arī Gavriļinu, bet, tā kā viņš svēra kādus sešus pudus un augstu nelidoja, viņu drīz palaida vaļā. Meta gaisā arī b. Mosinu, techniķus un strādniekus. Otro reizi šai dienā meta gaisā Viktoru Michailoviču. Tagad viņš vairs netirināja kājas, bet, stingri un nopietni raudzīdamies zvaigžņotajās debesīs, lidoja gaisā un plivinājās nakts tumsā. Noplanējis pēdējo reizi, Poļesovs pamanīja, ka viņu tur aiz kājas un smejas nekrietnus smieklus neviens cits kā bijušais muižniecības priekšnieks Ipolits Matvejevičs Vorobjaņinovs. Poļesovs laipni atbrīvojās, atgāja mazliet sāņus, bet muižniecības vadoni vairs neizlaida no redzes loka. Pamanījis, ka Ipolits Matvejevičs kopā ar jauno nepazīstamo cilvēku, neapšaubāmi bijušo oficieri, dodas prom, Viktors Michailovičs tiem uzmanīgi sekoja.

Kad viss jau bija beidzies un Gavriļins savā viegli violetajā «fiatā» gaidīja vēl arvien rosīgo Treuchovu, lai kopā ar viņu brauktu uz klubu, pie depo vārtiem pieripoja pussmagais for- diņš ar kinochronistiem.

Pirmais no mašīnas veikli izlēca vīrietis divpadsmitstūrainās raga brillēs un elegantā ādas vamzī bez piedurknēm. Vīrietim zēla tieši uz ādamābola smaila, gara bārda. Otrs vīrietis stiepa kinoaparatu, pīdamies garā šallē, šādu stilu Ostaps Benders parasti dēvēja par «šiki un moderni». Pēc tam no fordiņa rausas ārā asistenti, apgaismotāji un meitenes.

Visa grupa kliegdama iedrāzās depo.

—   Uzmanību! — sauca bārdainais vamža īpašnieks. — Koja! Uzstādi jupiterus!

Treuchovs piesarka un devās pie nakts viesiem.

—   Vai jūs esat no kino? — viņš jautāja. — Kāpēc tad jūs dienā neatbraucāt?

—   Un kad tad notiks tramvaja atklāšana?

—   Tas jau atklāts.

—   Jā, jā, mēs mazliet aizkavējāmies. Makten laba ainaviņa pagadījās. Milzums darba. Saulriets! Starp citu, mēs ari tagad visu paveiksim. Koļa! Dod gaismu! Ripojošs ritenis! Priekšplānā! Ejoša pūļa kājas priekšplānā. Ļuda! Mīlulīt! Pastaigājieties! Koļa, sākam! Sākam. Ejiet! Ejiet, ejiet, ejiet… Pietiek. Pateicos Tagad uzņemsim celtnieku. Biedrs Treuchovs? Esiet tik laipns, biedri Treuchov! Nē, ne tā. Trīs ceturtdaļas .. . Lūk, tā, tā būs ori ģinalāk, tramvaja fonā .. . Koļa! Sākam! Sakiet kaut ko!…

—   Nu, man patiešām ir neērti! . . .

—   Lieliski! .. . Labi! . . . Runājiet vēl.. . Tagad jūs sarunājaties ar pirmo tramvaja pasažieri .. . Ļuda! Izejiet fokusā. Tā. Elpojiet dziļāk: jūs esat uztraukts! … Koļa! Kājas priekšplānā! . . . Sākam! .. . Tā, tā . . . Liels paldies .. . Stop! …

No drebošā «fiata» smagi izkāpa Gavriļins un atnāca pasaukt aizkavējušos draugu. Režisors ar mataino ādamābolu pavisam atplauka.

—   Koļa! Surp! Lielisks tips. Strādnieks! Tramvaja pasažieris! Elpojiet dziļāk! Jūs esat satraukts. Jūs agrāk nekad neesat braucis ar tramvaju. Sākam! Elpojiet!

Gavriļins niknumā iešņācās.

—   Lieliski! … Mīlulīt! … Nāc šurp! Sveiciens no komjauniešiem! . . . Elpojiet dziļāk. Jūs esat uztraukts … Tā . .. Lieliski. Koļa, beidzam.

—  Vai tramvaju neuzņemsiet? — kautrīgi ieprasījās Treuchovs.

—   Redziet,— iedīcās ādainais režisors, — apgaismošanas apstākļi neļauj. Maskavā vajadzēs uzņemt papildus. Skūpstu!

Kinochronika zibenīgi pagaisa.

—   Nu brauksim, draudziņ, atpūsties, — sacīja Gavriļins. — Kas tad tev lēcies, esi sācis smēķēt?

—   Sāku gan, — atzinās Treuchovs, — neizturēju.

Svinīgajā vakarā Treuchovs izsalcis un sasmēķējies izdzēra

trīs glāzītes degvīna un galīgi noreiba. Viņš bučojās ar visiem, un visi bučoja viņu. Viņš gribēja kaut ko sirsnīgu pasacīt savai sievai, bet tikai iesmējās. Vēlāk ilgi kratīja Gavriļina roku un skaidroja:

—    Tu gan esi savādnieks! Tev vajag iemācīties projektēt

dzelzcē|a tiltus! Tā ir brīnišķīga zinātne! Un galvenais — absolūti vienkārša. Tiltu pār Hudsonu …

Pēc pusstundas viņš bija pilns kā mārks un skandēja pret buržuāzisko presi vērstu filipiku:

—   Sie farsa akrobati, šie spalvas hiēnas! Sie rotāciju mašīnu virtuozi! — viņš kliedza.

Sieva viņu aizveda mājās ormaņa ratos.

—   Es gribu braukt ar tramvaju, — viņš sacīja sievai, — nu kā tu to nesaproti? Ja ir tramvajs, tas nozīmē, ka ar to vajag braukt. .. Kāpēc? Pirmkārt, tas ir izdevīgi . . .

Poļesovs gāja cieši aiz koncesionariem, ilgi pūlējās saņemt dūšu un, nogaidījis, kad tuvumā neviena nebija, piegāja pie Vorobjaņinova.

—   Labvakar, Ipolit Matvejeviča kungs! — viņš godbijīgi sacīja.

Vorobjaņinovam pārskrēja auksts pār kauliem.

—   Nav tas gods pazīt, — viņš nomurmināja.

Ostaps izrieza krūtis un piegāja pie atslēdznieka inteliģenta.

—   Nu-nu, — viņš teica, — ko jūs vēlaties sacīt manam draugam?

—  Jūs neuztraucieties, — Poļesovs čukstēja, raudzīdamies apkārt. — Es nāku Helenas Staņislavovnas uzdevumā . ..

—   Kā? Vai tad viņa ir šeit?

—   Seit, jā. Un ļoti vēlas jūs redzēt.

—   Kāpēc? —- Ostaps jautāja. — Bet kas jūs tāds esat?

—   Es … Jūs, Ipolit Matvejevič, nedomājiet neko sliktu. Jūs mani nepazīstat, bet es jūs atceros ļoti labi.

—  Es gribētu apmeklēt Helenu Staņislavovnu, — nedroši ieteicās Vorobjaņinovs.

—  Viņa ļoti ļoti lūdza, lai jūs viņu apciemotu.

—  Jā, bet kā viņa uzzināja, ka esmu šeit?…

Es jūs satiku komunālās saimniecības pārvaldes gaitenī un ilgi domāju: pazīstama seja. Pēc tam atcerējos. Jūs, Ipolit Matvejevič, neuztraucieties! Viss būs pilnīgi slepeni.

- Vai pazīstama sieviete? — Ostaps lietišķi jautāja.

—   M-jā, veca paziņa . ..

—   Tad varbūt apciemosim viņu un iekodīsim vakariņas pie vecas paziņas? Es, piemēram, neprātīgi gribu rīt, bet visas bodes ir ciet.

—   Varētu gan.

—   Tad iesim! Vediet mūs, noslēpumainais svešinieki

Un Viktors Michailovičs caur māju pagalmiem un ik bridi atskatīdamies, veda kompanjonus uz zīlnieces māju Pereļešinskas šķērsielā.

XIV nodaļa «ZOBENA UN SPIĻARKLA SAVIENĪBA»

Kad sieviete kļūst vecāka, ar viņu var notikt daudz nepatikšanu: var izkrist zobi, nosirmot un :kļūt retāki mati, piemesties aizdusa, var uzbrukt korpulence, var pārvarēt galējs kalsnums, bet balss viņai nemainās. Tā paliek tāda pati, kāda bija viņai kā ģimnāzistei, līgavai vai jauna nebēdņa mīļākai.

Tāpēc, kad Poļesovs pieklauvēja pie durvīm un Helena Staņislavovna jautāja: «Kas tur ir?» — Vorobjaņinovs notrīsēja. Viņa mīļākās balss bija tāda pati kā deviņdesmit devītajā gadā pirms Parizes izstādes atklāšanas. Taču, iegāji? istabā un gaismā miegdams acis, Ipolits Matvejevičs ieraudzīja, ka no bijušā skaistuma vairs nav palicis ne pedu.

—   Kā jūs esat pārvērtusies! — viņš neviļus iesaucās.

Vecene metās viņam ap kaklu.

—   Paldies, — viņa sacīja, -— es zinu, ar ko jūs riskējat, nākdams pie manis. Jūs vēl aizvien esat tas pats augstsirdīgais bruņinieks. Es nevai- cāju, kālab jūs esat atbraucis no Parizes. Redziet, es neesmu ziņkārīga.

—   Bet es nemaz neesmu atbraucis no Parizes, —- Vorobjaņinovs sacīja apjucis.

—   Mēs ar kolegu ieradāmies no Berlines, — Ostaps izlaboja, saspiezdams Ipolita Matvejeviča elkoni,

- par to nav ieteicams skaļi runāt.

—   Ak, cik es esmu laimīga, jūs

redzot! — zīlētājā iespiedzās. — Nāciet šeit, šajā istabā … Bet jūs, Viktor Michailovič, atvainojiet, vai jūs nepienāktu pēc pusstundas?

—  Oho! — Ostaps iesaucās. — Pirmā tikšanās! Aizkustinošs brīdis! Atļaujiet arī man pazust. Vai jūs atļautu, viscēlais Viktor Michailovič, iet jums līdzi?

Atslēdznieks nodrebēja aiz prieka. Abi aizgāja Poļesova dzīvoklī, kur Ostaps, sēdēdams uz Pereļešinskas šķērsielas Nr. 5 vārtu atliekām, klāstīja apstulbušajam mājamatniekam vieniniekam fantasmagoriskas idejas ar dzimtenes glābšanas nokrāsu.

Pēc stundas viņi atgriezās un atrada abus vecos ļautiņus gaužām gurdenus.

—  Un vai jūs atceraties, Helena Staņislavovna? — sacīja Ipolits Matvejevičs.

—  Un vai jūs atceraties, Ipolit Matvejevič? — sacīja Helena Staņislavovna.

«Liekas, ir iestājies psicholoģiskais moments, lai ēstu vakariņas,» Ostaps nodomāja. Un, pārtraukdams Ipolitu Matvejeviču, kas atcerējās pilsētas valdes vēlēšanas, Ostaps sacīja:

—  Berlīnē ir savāda ieraša: tur ēd tik vēlu, ka nevar saprast, kas tas ir — agras brokastis vai vēlas pusdienas.

Helena Staņislavovna satrūkās, novērsa no Ipolita Matvejeviča savu trusenes skatienu un aizslāja uz virtuvi.

—  Bet tagad darboties, darboties un vēlreiz darboties! — Ostaps sacīja, pazeminājis balsi līdz pilnīgas nelegalitates pakāpei.

Viņš paņēma Poļesovu aiz rokas.

— Vai vecene mūs neiegāzīs? Uzticama sieviete?

Poļesovs kā lūgšanā salika rokas.

—   Kāds ir jūsu politiskais credo?

—   Vienmēr ar jums! — Poļesovs jūsmīgi atbildēja.

—  Jūs, es ceru, esat kirilovietis?

—   Tieši tā.

Poļesovs izstiepās kā stīga.

—   Krievija jūs neaizmirsīs! — Ostaps nobļāva.

Ipolits Matvejevičs, turēdams rokā saldu pīrādziņu, nesapratnē klausījās Ostapa vārdos, bet pārtraukt viņu nebija iespējams. Ostapu dīdīja nemiers. Lielais kombinators juta iedvesmu . un noreibumu pirms pamatīgas šantažas. Viņš staigāja pa istabu i kā pantera.

Tādā satrauktā stāvoklī viņu pārsteidza Helena Staņislavovna,"smagi stiepdama no virtuves patvāri. Ostaps galanti pieskrēja viņai klāt, izņēma no rokām patvāri un nolika uz galda. Patvāris sīca. Ostaps nolēma darboties.

—   Madam, — viņš sacīja, — mēs esam laimīgi jūsu personā redzet…

Viņš nezināja, ko ir laimīgs redzēt Helenas Staņislavovnas personā. Vajadzēja atsākt no gala. No visiem cara režima lepnajiem izteicieniem prātā bija palicis tikai šāds «visžēlīgi labpatika pavēlēt». Bet tas nederēja. Tāpēc viņš lietišķi sacīja:

—   Stingri slepeni! Valsts noslēpums!

Ostaps norādīja ar roku uz Vorobjaņinovu:

—   Kas, pēc jūsu domām, ir šis varenais sirmgalvis? Nerunājiet, jūs to nevarat zināt. Tas ir domas gigants, krievu demokrātijās tēvs un persona, kas tuvu stāv ķeizaram.

Ipolits Matvejevičs piecēlās visā savā lieliskajā augumā un apjucis paskatījās apkārt. Viņš neko nesaprata, bet, no pieredzes zinādams, ka Ostaps Benders nekad velti netērē vārdus, klusēja. Poļesovu viss notiekošais ārkārtīgi saviļņoja. Viņš stāvēja, pastiepis zodu pret griestiem, tāda cilvēka pozā, kas gatavs soļot ceremonialmaršā. Helena Staņislavovna apsēdās uz krēsla, izbailēs raudzīdamās uz Ostapu.

—   Vai mūsējo pilsētā daudz? — Ostaps tieši pavaicāja. — Kāds noskaņojums?

—   Ja viss būtu tā, kā tas nav … — ieteicās Viktors Michailovičs un miglaini klāstīja savas bēdas. Tur bija ir nama Nr. 5 sētnieks, iedomīgais nekrietnelis, ir trīsastotdaļas collu vītņgriezis, ir tramvajs, ir citas lietas.

—   Labi! — Ostaps nodārdināja. — Helena Staņislavovna! Ar jūsu palīdzību mēs gribam saistīties ar pilsētas labākajiem ļaudīm, kurus ļaunais liktenis nodzinis pagrīdē. Ko varētu paaicinat pie jums?

—   Ko varētu paaicināt! Varbūt Maksimu Petroviču ar sievu?

—   Bez sievas, — izlaboja Ostaps, — bez sievas! Jūs būsiet vienīgais patīkamais izņēmums. Ko vēl?

Apspriedē, kur darbīgi piedalījās arī Viktors Michailovičs, noskaidrojās, ka aicināt var to pašu Maksimu Petroviču Carušņi- kovu, bijušo pilsētas domnieku, bet pašreiz brīnišķīgā kaita pieskaitītu padomju darbinieku pulkam, «Atrsaiņotaja» saimnieku Djadjevu, Odesas kliņģeru arteļa «Maskavas baranki» priekšsēdētāju Kisļarski un divus jaunus cilvēkus bez uzvārdiem, bet pilnīgi uzticamus.

—   Tādā gadījumā lūdzu viņus tūlīt uzaicināt uz mazu apspriedi. Vislielākā slepenībā.

Tagad runāja Poļesovs:

—   Es aizskriešu pie Maksima Petroviča, Nikeša un Vlada, bet jūs, Helena Staņislavovna, papūlieties un aizejiet uz «Ātrsaiņo- lāju» un pie Kisļarska.

Poļesovs aizdrāzās. Zīlētāja godbijīgi paskatījās uz Ipolitu Matvejeviču un ari aizgāja.

—   Ko tas nozīmē? — jautāja Ipolits Matvejevičs.

—   Tas nozīmē, — Ostaps atbildēja, — ka jūs esat atpalicis cilvēks.

—   Kāpēc?

—  Tāpat vien! Atvainojiet manu banaio jautājumu: cik jums ir naudas?

—   Kādas naudas?

—   Visādas. Ieskaitot sudrabu un kaparu.

—   Trīsdesmit pieci rubļi.

—   Un ar šo naudu jūs taisāties samaksāt visus mūsu pasākuma izdevumus?

Ipolits Matvejevičs klusēja.

—   Ziniet ko, dārgais patron. Man šķiet, ka jūs mani saprotat. Jums vajadzēs kādu stundiņu pabūt par domas gigantu un personu, kas stāv tuvu ķeizaram.

—   Kādēļ?

—   Tadeļ, ka mums nepieciešams apgrozības kapitals. Rīt man kāzas. Es neesmu nekāds nabags. Es šai ievērojamā dienā gribu dzīrot.

—   Kas tad man jādara? — Ipolits Matvejevičs dvesa.

—   Jums jāklusē. Laiku pa laikam pieputiet vaigus, lai izskatītos cienīgāk.

—   Bet tā taču ir . . . krāpšana.

—   Kas to saka? Vai grafs Tolstojs? Vai varbūt Darvins? Nē. Es to dzirdu no cilvēka mutes, kurš vēl vakar taisījās naktī ielauzties Gricacujevas dzīvoklī un nozagt nabaga atraitnei mēbeles. Neprātojiet! Klusējiet! Un neaizmirstiet piepūst vaigus.

—   Kāpēc ieķēpāties tādā bīstamā pasākumā? Var taču denuncēt.

—   Par to nerūpējieties. Kur sliktas šanses, tur es nemaz nezve- joju. Pasākumu noorganizēsim tā, ka neviens nekā nesapratīs. Labāk dzersim tēju.

Kamēr koncesionari dzēra un ēda, bet papagailis sprakšķināja saulpuķu čaumalas, dzīvoklī ienāca viesi.

Nikešs un Vlads atnāca reizē ar Poļesovu. Viktors Michailovičs neuzdrošinājās jaunos cilvēkus stādīt priekšā domas gigantam. Viņi apsēdās kaktā un ņēmās vērot, kā krievu demokrātijās tēvs ēd aukstu teļa gaļu. Nikešs un Vlads bija pilnīgi nobrieduši nejēgas. Katram no tiem bija ap trīsdesmit gadu. Viņiem acīm redzot ļoti patika, ka paaicināti uz apspriedi.

Bijušais pilsētas domes loceklis Carušņikovs, resns vecis, ilgi kratīja Ipolita Matvejeviča roku un cieši raudzījās acīs.

Pilsētas ilggadīgie iedzīvotāji dalījās savās atmiņās, kamēr Ostaps tos vērīgi noskatīja. Devis viņiem iespēju izrunāties, Ostaps vērsās pie Carušņikova:

—   Kādā pulkā jūs dienējāt?

Carušņikovs sastomījās.

—   Es … es, kā sacīt, vispār neesmu dienējis, jo sabiedrība man allaž dāvājusi uzticību, un es tiku ievēlēts.

—   Vai jūs esat muižnieks?

—   Jā. Biju.

—   Jūs, es ceru, tāds esat ari tagad? Tikai stipru garu! Būs nepieciešama jūsu palīdzība. Vai Poļesovs jums paskaidroja? Ārvalstis mums sniegs palīdzīgu roku. Viss atkarīgs no sabiedriskās domas. Pilnīgi slepena organizacija. Uzmanību!

Ostaps atšķīra Poļesovu no Nikeša un Vlada un ar īstu bardzību jautāja:

—   Kādā pulkā dienējāt? Vajadzēs kalpot tēvzemei. Vai jūs esat muižnieki? Ļoti labi. Rietumi mums palīdzēs. Esiet stipri garā! Ieguldījumi pilnīgā slepenībā, tas ir, iemaksas organizacijai. Uzmanību!

Ostaps bija aizrāvies. Pasākums it kā ievirzījās pareizās sliedēs. Kad Helena Staņislavovna bija viņu iepazīstinājusi ar «Atr- saiņotāja» īpašnieku, Ostaps to paveda sāņus, ieteica būt stipram garā, painteresējās, kādā pulkā viņš dienējis, apsolīja aizrobežu atbalstu un organizācijās pilnīgu slepenību. «Atrsaiņotāja» īpašnieka pirmā vēlēšanās bija pēc iespējas ātrāk bēgt prom no sazvērnieku dzīvokļa. Viņš savu firmu uzskatīja par pārāk solidu, lai ielaistos riskantā pasākumā. Bet, noskatījies Ostapa veiklo stāvu, viņš sāka šaubīties un apsvērt: «Bet ja nu pēkšņi! … Starp citu, viss ir atkarīgs no tā, ar kādu mērci to liks galdā.»

Draudzīgā saruna pie tējas galda kļuva spraigāka. Uzticību iemantojušie svēti glabāja noslēpumu un tērzēja par pilsētas jaunumiem.

Pēdējais atnāca pilsonis Kisļarskis, kas, nebūdams muižnieks un nekad nedienējis gvardes pulkos, no īsās sarunas ar Ostapu tūlīt noskaidroja, kāds ir stāvoklis.

—   Esiet stiprs garā, — Ostaps pamācoši sacīja.

Kisļarskis apsolījās.

—   Jūs kā privātā kapitala pārstāvis nevarat palikt kurls pret tautas vaimanām.

Kisļarskis kļuva skumīgs.

—  Vai jūs zināt, kas te sēž? — Ostaps jautāja, norādīdams uz Ipolitu Matvejeviču.

—   Kā tad, — atbildēja Kisļarskis, — tas ir Vorobjaņinova kungs.

—   Tas ir, — Ostaps sacīja, — domas gigants, krievu demokrātijās tēvs, ķeizaram tuvu stāvoša persona.

«Labākajā gadījumā — divi gadi ar stingru izolāciju,» Kisļarskis nodomāja, sākdams trīcēt. «Kādēļ es šeit atnācu?»

—   Zobena un spīļarkla slepenā savienība! — Ostaps draudoši nočukstēja.

«Desmit gadi,» Kisļarskim iešāvās prātā.

—   Starp citu, jūs varat iet prom, bet, es brīdinu, mums ir garas rokas!

«Es tev rādīšu, ķēms tāds,» Ostaps nodomāja. «Lētāk par simt rubļiem tu vis prom netiksi.»

Kisļarskis kļuva balts kā krīts. Vēl šodien viņš tik garšīgi un mierīgi bija pusdienojis, ēdis vistas šķilteri un buljonu ar riekstiņiem un neko nezināja par briesmīgo «zobena un spīļarkla savienību». Viņš palika: «garās rokas» uz viņu bija atstājušas nelabu iespaidu.

—   Pilsoņi! — atklādams apspriedi, Ostaps sacīja. — Dzīve diktē savus likumus, savus nepielūdzamos likumus. Es jums nestāstīšu par mūsu sanāksmes mērķi, — tas jums ir zināms. Svēts mērķis. Visās malās mēs dzirdam vaimanas. Visās mūsu plašās zemes malās sauc pēc palīdzības. Mūsu pienākums sniegt palīdzīgu roku, un mēs to sniegsim. Vieni no jums strādā un ēd maizi ar sviestu, citi iet ienesīgā peļņā un ēd sviestmaizi ar ikriem. Kā vieni, tā otri guļ savās gultās un sedzas ar siltām segām. Vienīgi mazi bērni, bezpajumtes bērni, atrodas bez uzraudzības. Sie ielas ziedi vai, kā izsakās garīgā darba proletārieši, ziedi uz asfalta, ir pelnījuši labāku likteni. Mums, zvērināto piesēdētāju kungi, viņiem jāpalīdz. Un mēs, zvērināto piesēdētāju kungi, viņiem palīdzēsim.

Lielā kombinatora runa klausītājos radīja dažādas jūtas.

Poļesovs nesaprata savu jauno draugu, jauneklīgo gvardu.

«Kādi bērni?» viņš domāja. «Kāpēc bērni?»

Ipolits Matvejevičs pat necentās neko saprast. Viņš jau sen bija atmetis visam ar roku un sēdēja kluss un vaigus piepūtis.

Helena Staņislavovna kļuva bēdīga.

Njkešs un Vlads padevīgi blenza uz Ostapa debeszilo vesti.

«Ātrsaiņotāja» īpašnieks bija ārkārtīgi apmierināts.

—   «Skaists sniegums,» viņš nolēma, «par tādu mērci var arī naudu dot. Ja izdosies, — būs gods un slava! Neizdosies — ne mana cūka, ne mana druva. Palīdzēju bērniem, un viss.»

Carušņikovs ar Djadjevu apmainījās zīmīgiem skatieniem un, pienācīgi novērtējis referenta konspirativo veiklību, turpināja ripināt pa igaldu maizes bumbiņas.

Kisļarskis jutās kā septītajās debesīs.

«Zelta galva,» viņš domāja. Kisļarskim šķita, ka viņš vēl nekad nav mīlējis bezpajumtes bērnus tik ļoti kā šinī vakarā.

—   Biedri! — Ostaps turpināja. — Nepieciešama tūlītēja palīdzība. Mums jāizrauj bērni no ielas nagiem, un mēs tos izrausim. Palīdzēsim bērniem. Vienmēr jāatceras, ka bērni ir dzīves ziedi. Es lūdzu jūs tūlīt iemaksāt zināmu sumiņu, lai palīdzētu bērniem, tikai bērniem un nevienam citam. Vai jūs mani saprotat?

Ostaps no sānu kabatas izvilka kvīšu grāmatiņu.

—  Lūdzu sākt iemaksas! Ipolits Matvejevičs apliecinās manas pilnvaras.

Ipolits Matvejevičs piepūtās un nolieca galvu. Tagad pat aprobežotais Nikešs ar Vladu un delverīgais atslēdznieks saprata Ostapa alegorijas būtību.

—   Kungi, vecuma kārtībā, — Ostaps sacīja, — sāksim ar cienījamo Maksimu Petroviču.

Maksims Petrovičs nemierīgi sagrozījās un ar mokām iedeva trīsdesmit rubļus.

—   Kad pienāks labāki laiki, došu vairāk! — viņš piebilda.

— Labāki laiki pienāks pavisam drīz, — Ostaps iesaucās.

Starp citu, uz bezpajumtes bērniem, kurus es šai brīdī pārstāvu, tas neattiecas.

Nikešs un Vlads deva astoņus rubļus.

—   Par maz, jaunie cilvēki.

Jaunie cilvēki pietvīka.

Poļesovs aizskrēja uz mājārn un atnesa piecdesmit rubļu.

—  Bravo, huzar! — Ostaps iesaucās. — Huzaram vieniniekam ar motoru pirmai reizei tas ir pilnīgi pietiekami. Ko sacīs tirgoņi?

Djadjevs un Kisļarskis ilgi kaulējās un sūdzējās par nonive'lē- šanu. Ostaps palika nepielūdzams:

—   Paša Ipolita Matvejeviča klātbūtnē uzskatu šo izrunāšanos par lieku.

Ipolits Matvejevičs nolieca galvu. Kupči bērniņu labā ziedoja pa divsimt rubļu.

— Pavisam, — Ostaps pavēstīja, — četri simti astoņdesmit astoņi rubļi. Ek! Trūksit divpadsmit rubļu, lai iznāktu apaļa sumiņa.

Helena Staņislavovna, ilgi stiprinājusies garā, aizgāja uz guļamistabu un atnesa iztrūkstošos divpadsmit rubļus.

Pārējā apspriedes daļa bija sasteigta, un tai vairs nepiemita tik svinīgs raksturs. Ostaps sāka staigāt pa istabu. Helena Staņislavovna pavisam saduga. Viesi pamazām izklīda, godbijīgi atvadījušies no organizatoriem.

—   Nākošās apspriedes dienu jums paziņos īpaši, — atvadoties sacīja Ostaps, — visstingrākais noslēpums. Pasākums par palīdzību bērniem jātur slepenībā … Tas, starp citu, ir jūsu pašu personīgajās interesēs.

Pie šiem vārdiem Kisļarskim gribējās iedot vēl piecdesmit rubļu un vairs nenākt ne uz kādām apspriedēm. Viņš tik tikko atturējās no šā soļa.

—   Nu, — Ostaps sacīja, — tad kustēsimies. Jūs, Ipolit Matvejevič, es ceru, izmantosiet Helenas Staņislavovnas viesmīlību un pārnakšņosiet pie viņas. Starp citu, mums arī konspirācijas nolūkos lietderīgi uz laiku šķirties. Es eju.

Ipolits Matvejevičs izmisīgi mirkšķināja Ostapam ar aci, bet tas izlikās, ka neko nemana, un izgāja uz ielas.

Nogājis vienu kvartalu, viņš atcerējās, ka kabatā atrodas pieci simti godīgi nopelnītu rubļu.

—   Ormani — viņš uzsauca. — Ved uz «Feniksu»!

—   To var, — ormanis atsaucās.

Viņš nesteigdamies pieveda Ostapu pie slēgta restorānā.

—   Ko tas nozīmē? Slēgts?

—   Sakarā ar Pirmo Maiju.

—   Ek, kaut jupis viņus parāvis! Naudas atliku likām, bet nav kur palīksmoties! Nu tad laid uz Pļechanova ielu. Vai zini?

Ostaps nolēma braukt pie savas līgavas.

—   Bet ikā šī iela saucās agrāk? — ormanis jautāja.

—   Nezinu.

—   Kur tad lai brauc? Es ari nezinu.

Ostaps tomēr lika braukt un meklēt.

Kādas pusotras stundas viņi braukāja naktī pa tukšajām pilsētas ielām, iztaujādami naktssargus un miličus. Kāds milicis ilgi prātoja un pēdīgi pavēstīja, ka Pļechanova iela nebūšot neviena cita kā bijusī Gubernatora iela.

—   Ak Gubernatora iela! Gubernatora ielu es labi zinu. Divdesmit piecus gadus vadāju pasažierus uz Gubernatora ielu.

—   Nu tad brauc!

Aizbrauca uz Gubernatora ielu, bet tā izrādījās nevis Pļechanova, bet Kārļa Marksa iela.

Saniknotais Ostaps sāka no jauna meklēt nozaudēto ielu un tomēr neatrada.

Rītausma bāli apgaismoja bagātā cietēja seju, kurš tā arī nedabūja izklaidēties.

—   Ved uz «Sorbonu»! — viņš uzsauca. — Kas tu par ormani! Pļechanova ielu nezini!

Atraitnes Gricacujevas mītne mirdzēja. Kāzu mielasta galda galā sēdēja sirdskungs — Turcijas pavalstnieka dēls. Viņš bija elegants un pilns kā mārks. Viesi čaloja.

Jaunuve vairs nebija jauna. Viņai bija nemazāk par trīsdesmit pieciem gadiem. Daba bija viņu bagātīgi apveltījusi. Tur bija viss: krūtis kā arbūzi, deguns kā cirvja piets, krāšņi vaigi un varens skausts. Jauno vīru viņa dievināja un bijāt bijājās. Tāpēc vīru viņa sauca nevis vārdā un pat ne tēva vārdā, kuru tā nekad ari neuzzināja, bet uzvārdā: biedrs Benders.

Ipoliis Matvejevičs atkal sēdēja uz ilgotā krēsla. Visu kāzu mielasta laiku viņš dīdījās uz tā, mēģinādams sataustīt kādu cietu priekšmetu. Reizēm viņam tas izdevās. Tad Ipolitam Matvejevičam šķita mīļi visi klātesošie, un viņš nevaldāmi kliedza «rūgts».

Ostaps visu laiku teica runas, uzrunas un tostus. Dzēra par tautas izglītību un Uzbekijas irigāciju. Pēc tam viesi sāka izklīst. Ipolits Matvejevičs uzkavējās priekšistabā un iečukstēja Ben- deram:

—   Nevelciet garumā! Tie ir tur.

—   Jūs esat mantrausis, — atbildēja piedzērušais Ostaps, — gaidiet mani viesnīcā. Nekur neejiet. Es varu ierasties kuru katru brīdi. Samaksājiet viesnīcas rēķinu. Lai viss būtu sagatavots. Adjē, feldmaršali Novēliet man saldu dusu.

Ipolits Matvejevičs novēlēja un devās uz «Sorbonu» nervozēt.

Piecos no rīta ieradās Ostaps ar krēslu rokās. Ipolitam Mat- vejevičam palika mute vaļā. Ostaps nolika krēslu istabas vidū un apsēdās.

—   Kā tas jums izdevās? — pēdīgi Vorobjaņinovs pavaicāja.

—   Ļoti vienkārši, kā jau ģimenē. Atraitnīte guļ un redz sapni. Žēl viņu modināt. «Ausmā viņu nemodini.» Ak vai! Vajadzēja mīļotai atstāt zīmīti: «Aizbraucu uz Novochopersku lasīt referātu. Pusdienās negaidi. Tavs Susļiks.» Bet krēslu paķēru ēdamistabā. Tramvajs šajās rīta stundās neiet, atpūtos pa ceļam uz krēsla.

Ipolits Matvejevičs ņurdēdams metās pie krēsla.

—   Klusāk, — Ostaps apsauca, — vajag darboties bez trokšņa.

Viņš izvilka no kabatas platknaibles, un darbs sākās.

—   Vai durvis jūs aizslēdzāt? — Ostaps jautāja.

Atstūmis nepacietīgo Vorobjaņinovu, Ostaps rūpīgi atplēsa

krēslu, cenzdamies nesabojāt puķaino angļu katunu.

—   Tāda auduma tagad nav, to vajag saglabāt. Preču bads, neko nevar darīt.

Tas viss noveda Ipolitu Matvejeviču līdz galīgam uzbudinājumam.

—   Gatavs, — Ostaps klusu sacīja.

Viņš pacēla pārsegus un abām rokām sāka čamdīt starp atsperēm. Uz viņa pieres pietūka vēnas.

—   Nu? — Ipolits Matvejevičs dvesa dažādās intonacijās. — Nu? Nu?

—   Ko jus te nuninat, — Ostaps sakaitināts atbildēja, — viena iespēja pret vienpadsmit. Un šī iespēja …

Viņš pamatīgi parakņājās krēslā un nobeidza:

—   Un šī iespēja pagaidām nav mums labvēlīga.

Viņš piecēlās visā augumā un sāka tīrīt ceļus. Ipolits Matvejevičs metās pie krēsla.

Briljantu nebija. Ipolitam Matvejevičam nolaidās rokas. Bet Ostaps bija tikpat mundrs kā agrāk.

—   Tagad mūsu iespējas kļuvušas lielākas.

Viņš staigāja pa istabu.

—   Nekas! Šis krēsls atraitnei izmaksāja dārgāk nekā mums.

Ostaps no sānkabatas izvilka zelta brošu ar pērlītēm, zelta

aproci ar tukšu vidu, pusduci apzeltītu karotīšu un tējas sietiņu.

Ipolits Matvejevičs bēdās pat neaptvēra, ka kļuvis parastas zādzības līdzdalībnieks.

—  Pretīga padarīšana, — Ostaps piezīmēja, — bet saprotiet, es taču nevarēju pamest mīļoto sievieti, nesaglabājis par viņu kādu piemiņu. Tomēr laiku zaudēt nedrīkst. Tas ir tikai sākums. Beigas būs Maskavā. Un mēbeļu muzejs — tā vis nav nieka atraitne; tur būs grūtāk!

Kompanjoni pabāza krēsla lūžņus zem gultas un, saskaitījuši naudu (kopā ar ziedojumiem par labu bērniem izrādījās pieci simti trīsdesmit pieci rubļi), brauca uz staciju ķert Maskavas vilcienu.

Bija jābrauc ar ormani cauri visai pilsētai.

Uz Kooperativa ielas viņi ieraudzīja Poļesovu, kas skrēja pa trotuāru kā izbiedēta antilope. Viņam dzinās pakaļ Perelešinska šķērsielas Nr, 5 sētnieks. Pagriežoties ap stūri, koncesionari pamanīja, ka sētnieks panācis Viktoru Michailoviču un ņemas to test. Poļesovs kliedza «glābiet!» un «nekrietnelis!».

Līdz vilciena atiešanai abi sēdēja atejā, baidīdamies no tikšanās ar mīļoto sievieti.

Vilciens draugus aiznesa uz trokšņaino centru. Draugi cītīgi skatījās pa logu.

Vilciens drāzās garām Gusiščai.

Pēkšņi Ostaps izsaucās un sagrāba Vorobjaņinovu aiz bicepsa.

—   Skatieties, skatieties! — viņš kliedza. — Ātrāk! Aļchens, šis riebeklis! …

Ipolits Matvejevičs paskatījās lejup. Pie uzbēruma zaļoksnējs ūsains malacis vilka rateļus ar rūsganu harmoniju un pieciem logu rāmjiem. Rateļus stūma kaunīga izskata pilsonis pelēcīgā tolstojietī.

Saules stari lauzās cauri mākoņiem. Mirdzēja baznīcu krusti.

Ostaps, skaļi smiedamies, izliecās pa logu un uzbrēca:

—   Paška! Vai uz uteni brauc?

Paša Emiljevičs pacēla galvu, viņš pamanīja tikai pēdējā vagona buferi un vēl spēcīgāk sāka strādāt ar kājām.

—  Vai redzējāt? — Ostaps priecīgi jautāja. — Vareni! Lūk, kā strādā ļaudis!

Ostaps uzklapēja noskumušajam Vorobjaņinovampa muguru.

—   Nekas, tētiņ! Nenokariet degunu! Sēde turpinās. Rītvakar mēs būsim Maskavā!

OTRĀ DAĻA MASKAVĀ

XV nodaļa KRĒSLU OKEĀNĀ

Statistika zina visu.

Precizi uzskaitīta PSRS aramzemes platība ar sadalījumu melnzemē, smilšmāla un lesa zemē. Visi abu dzimumu pilsoņi rūpīgi ierakstīti biezās grāmatās, kuras tik labi pazina Ipolits Matvejevičs, — dzimtsarakstu nodaļas grāmatās. Tāpat zināms, cik un kādu pārtiku gada laikā patērē republikas caurmēra pilsonis. Zināms arī tas, cik šāds caurmēra pilsonis vidēji izdzer degvīnu un patērē uzkožamos. Zināms arī, cik valstī ir mednieku, balerinu, revolvervirpu, visu sugu suņu, velosipedu, pieminekļu, meiteņu, bāku un šujmašīnu.

Kāda plaša dzīve, pilna degsmes, kaislību un domu, raugās uz mums no statistiskajām tabulām!

Kas ir šis sārtvaidzis individs, kas sēž pie galdiņa ar salveti uz krūtīm un ar baudu notiesā kūpošu ēsmu? Ap viņu drūzmējas veseli ganāmpulki miniaturu vēršu. Treknās cūkas saspiedušās tabulas stūrī. Speciālā statistikas baseinā plunkšķinās neskaitāms daudzums storu, vēdzeļu un citu zivju. Uz individa rokām un galvas tup vistas. Pūkainos mākoņos lidinās mājzosis, pīles un tītari. Zem galda slēpjas divi trusīši. Pie apvāršņa paceļas maizes piramidas un bābeles torņi. Pasīku ievārījuma cietoksni apskalo piena upe.

Pie apvāršņa kā Pizas tornis paslējies varens gurķis. Aiz cietokšņa piparu un sāls vaļņiem pusrotās soļo vīni, degvīni un liķieri. Arjergardā nožēlojamā barā velkas bezalkoholiskie dzērieni: ārrindnieki narzani, limonādes un šifoni stiepļu tīklos.

Kas tad īsti ir šis sārtvaidzis individs — nesātīgs izēdājs,

iemetējs un dzīves baudītājs? Gargantia, dipsodu karalis? Silaf» Foss? Leģendarais zaldāts Jaška Sarkanais Krekls? Lukulla?

Tas nav Lukulla. Tas ir Ivans Ivanovičs Sidorovs vai SidOrs Sidorovičs Ivanovs, caurmēra pilsonis, kas savā mūžā vidēji apēd visu tabulā attēloto ēsmu. Tas ir normāls kaloriju un vitaminu patērētājs, kluss četrdesmitgadīgs vecpuisis, kas strādā valsts galantēriju un trikotažas veikalā.

No statistikas nekur nevar paglābties. Tai ir precizas ziņas ne vien par to, cik ir zobārstu, desu pārdotavu, šļirču, sētnieku, kinorežisoru, prostituetu, salmu jumtu, atraitņu, ormaņu un baznīcas zvanu, bet arī par to, cik valsti statistiķu.

Bet vienu tā nezina.

Tā nezina, cik PSRS ir krēslu..

Krēslu ir ļoti daudz.

Pēdējā iedzīvotāju statistiskā skaitīšana atklāja, ka savienotajās republikās ir simt četrdesmit trīs miljoni iedzīvotāju. Ja atņemam nost deviņdesmit miljonus zemnieku, kas priekšroku dod soliem, lāvām un zavoliņiem, bet Austrumos — apdilušiem tepiķiem un paklājiem, tad tomēr vēl paliek piecdesmit miljonu cilvēku, kuru mājas dzīvē krēsls ir pirmās nepieciešamības priekšmets. Ja vēl ņemam vērā iespējamās aprēķinu kļūdas un dažu Savienības pilsoņu ieradumu sēdēt starp diviem krēsliem, tad, uz labu laimi samazinājuši kopējo skaitu divas reizes, atradīsim, ka krēsliem visā valstī jābūt ne mazāk par divdesmit seši ar pusi miljona. Drošības pēc vēl varam atteikties no sešarpus miljoniem krēslu. Palikušie divdesmit miljoni būs minimalais skaits.

Sajā riekstkoka, ozola, oša, palisandra, sarkankoka un Kare- lijas bērza krēslu okeānā, starp egļu un priežu krēsliem romana varoņiem jāatrod riekstkoka Gambsa darinātais krēsls ar liektām kājiņām, kas savās ar angļu katunu apvilktajās dzīlēs slēpj ma- damas Petuchovas dārglietas.

Koncesionari gulēja uz augšējiem plauktiem un vēl bija aizmiguši, kad vilciens uzmanīgi pārbrauca pār Oku un, paātrinājis gaitu, tuvojās Maskavai.

XVI nodala

MŪKA BERTOLDA ŠVARCA VĀRDA NOSAUKTA KOPMĪTNE

Ipolits Matvejevičs un Ostaps, spiezdamies viens otram virsū, stāvēja pie cietā vagona atvērtā loga un uzmanīgi aplūkoja govis,

kas lēnām kāpa lejā no uzbēruma, egļu dzīvžogu, vasarnīcu rajona staciju dēļu platformas.

Visas ceļa anekdotes jau bija izstāstītas. Otrdienas «Stargorodas Pravda» izlasīta līdz pat sludinājumiem un izraibināta ar tauku plankumiem. Visi cālēni, olas un olives apēstas.

Atlicis pats mokošākais ceļa gabals — pēdējā stunda pirms Maskavas.

No retajiem mežu puduriem un birzīm tuvu uzbērumam iznira gaišas vasarnīcas. Starp tām bija īstas koka pilis, kas mirdzināja stiklu verandas un svaigi krāsotus skārda jumtus. Bija arī vienkāršas apaļkoku mājiņas ar niecīgiem, kvadrātveidīgiem lodziņiem. īsti vasarnieku slazdi.

Kamēr pasažieri ar lietpratēju kkatienu pētīja apvārsni un, pārcilādami saglabājušās atmiņas par kauju pie Kalkas, stāstīja viens otram par Maskavas pagātni un šodienu, Ipolits Matvejevičs neatlaidīgi centās iedomāties, kāds varētu izskatīties mēbeļu muzejs. Muzejs viņam likās kā vairāku verstu garš gaitenis, pie kura sienām rindās stāv krēsli. Vorobjaņinovs redzēja sevi ātri ejam starp tiem.

—  Nevar vēl zināt, kā tur būs ar to mēbeļu muzeju. Kā veiksies? — viņš uztraucies prātoja.

—   Jums. priekšniek, ir jau laiks ārstēties ar elektrības palīdzību. Nekrītiet histērijā priekšlaicīgi. Ja jūs vairs nespējat saglabāt mieru, tad vismaz pārdzīvojiet klusēdams.

Vilciens uz pārmijām salēcās. Semafori raudzījās uz to, mutes ieplētuši. Sliežu ceļi sazarojās. Bija jūtams, ka tuvoias milzīgs dzelzceļmezgls. Zāle izzuda, to nomainīja izdedži. Svilpa manevrējošās lokomotives. Pārmijnieki pūta taures. Troksnis pēkšņi auga augumā. Vilciens ieripoja gaitenī starp tukšiem vagoniem un, klakšķinādams kā turnikets, skaitīja vagonus.

Ceļi šķīrās.

Vilciens izripoja no gaiteņa. Saule žilbināja. Gandrīz pie pašas zemes šaudījās pārmijnieku lukturi, kas atgādināja cirvīšus. Vēlās dūmi. Lokomotive elsodama izpūta sniegbaltu vaigubārdu. Depo aplī valdīja skaļš troksnis. Strādnieki dzina lokomotivi steliņģī.

Strauji bremzējot, nokrikšķēja vilciena locītavas. Visa apkārtne smilkstēja, un Ipolitam Matvejevičam likās, ka viņš nokļuvis zobu sāpju valstībā. Vilciens pietauvojas pie asfaltēta perona.

Tā bija Maskava. Tā bija Rjazaņa — pati svaigākā un jaunākā no visām Maskavas stacijām.

Un nevienā citā no astoņām Maskavas stacijām nav tik plašu un augstu telpu kā Rjazaņas stacijā. Rjazaņas stacijas lielajā bufetē restorānā viegli varētu novietoties visa Jaroslavas stacija ar tās pseidokrieviskajām korēm un heraldiskajām vistiņām.

Maskavas stacijas ir pilsētas vārti. Katru dienu tās ielaiž un izlaiž trīsdesmit tūkstošus pasažieru. Caur Aleksandra staciju Maskavā ieiet ārzemnieks ar kaučuka zolēm un golfa spēlētāja uzvalkā (platas bikses un biezas vilnas zeķes līdz ce]iem). No Kurskas stacijas Maskavā nokļūst kaukazietis brūnā jērādas cepurē ar ventilācijas caurumiņiem un varena auguma voldzinieks ar kuplu jo kuplu bārdu. No Oktobra stacijas izlec pusatbildīgs darbinieks ar brīnišķīgu cūkādas portfeli. Viņš atbraucis no Ļeņin- gradas koordinēšanas, saskaņošanas un konkrētas sadarbības darīšanās. Kijevas un Odesas pārstāvji galvaspilsētā iekļūst caur Brjanskas staciju. Jau Tichonova Klostera stacijā kijevieši sāk nicinoši smīnēt. Viņi lieliski zina, ka Kreščatiks ir vislabākā iela virs zemes. Odesieši stiepj līdzi grozus un plakanas kārbas ar žāvētām skumbrijām. Arī viņiem zināma labākā iela virs zemes. Bet tā, protams, nav Kreščatiks, tā ir Lasala, bijusī Deribasova iela. No Saratovas, Atkarskas, Tambovas, Rtiščevas un Kozlovas Maskavā iekļūst caur Paveļeckas staciju. Visniecīgākais ļaužu skaits Maskavā ierodas caur Savelovsku. Tie ir Taldomas kurpnieki, Dmitrova pilsētas iedzīvotāji, Jachromas manufaktūras strādnieki vai sapīcis vasarnieks, kas ziemu un vasaru dzīvo Chļebņikovas staciiā. No šejienes līdz Maskavai vairs nav ilgi ko braukt. Pats lielākais attālums uz šīs līnijas — simt trīsdesmit verstis. No Jaroslavas stacijas galvaspilsētā nokļūst ļaudis, kas iebraukuši no Vladivostokas, Chabarovskas, Citas, no tālām un lielām pilsētām.

Paši savdabīgākie pasažieri tomēr ir Rjazaņas stacijā. Tie ir uzbeki baltās muslina čalmās un puķainos chalatos, sarkanbār- dainie tadžiki, turkmēņi, chivieši un bucharieši, pār kuru republikām savus st§rus lej mūžīgā saule.

Koncesionari ar grūtībām izlauzās līdz izejai un nonāca Ka- lančevas laukumā. Pa labi no viņiem pacēlās Jaroslavas stacijas heraldiskās vistiņas. Tieši viņiem pretī nespodri mirgoja Oktobra stacija, ar eļļas krāsām nokrāsota divos toņos. Tās pulkstenis rādīja piecas minūtes uz vienpadsmitiem. Jaroslavas stacijas pulkstenis rādīja tieši desmit. Paskatījušies uz tumšzilo, ar

Zodiaka zīmēm rotāto Rjazaņas stacijas pulksteņa ciparnīcu, ceļotāji ievēroja, ka tas rāda bez piecām desmit.

—   Ļoti izdevīgi šeit norunāt randiņus! — Ostaps sacīja. — Vienmēr desmit minūtes rezervē.

Ormanis skaļi nošmaukstināja ar lūpām. Viņi pabrauca zem tilta, un ceļinieku priekšā pavērās galvaspilsētas diženā pano- rama.

—   Kurp mēs galu galā braucam? — jautāja Ipolits Matvejevičs.

—   Pie labiem cilvēkiem, — Ostaps atbildēja, — Maskavā viņu ir milzīgi daudz. Un visi man pazīstami.

—   Un mēs pie viņiem apmetīsimies?

—   Tā ir kopmītne. Ja ne pie viena, tad1 pie otra vieta vienmēr atradīsies. — Ochotnajā rjadā drūzmējās ļaudis. Uz visām pusēm ar savām preču kastēm uz galvas kā zosis bēguļoja ielu tirgotāji, kuriem nebija patentes. Aiz viņiem laiskā, sīkā riksītī tipināja milicis. Bezpajumtnieki sēdēja pie asfalta kubla un ar baudu ieelpoja verdošās darvas smaku.

Izbrauca uz Arbata laukumu, tālāk laida pa Prečistenskas bulvāri un, nogriezušies pa labi, apstājās Sivcevo Vražkā.

—   Kas tā par māju? — jautāja Ipolits Matvejevičs.

Ostaps paskatījās uz rožaino namiņu ar mezoninu un atbildēja:

—   Mūka Bertolda Svarca vārdā nosauktā studentu ķīmiķu kopmītne.

—   Vai patiešām mūka vārdā?

—   Nu, es pajokoju, pajokoju. Semaško vārdā nosauktā.

Kā tas Maskavā mēdz būt ar parastu studentu kopmītni, studentu ķīmiķu namu jau sen apdzīvoja tādi ļaudis, kuriem ar ķīmiju bija visai tāls sakars. Studentu skaits bija sarucis. Daļa no vidiem pabeiguši kursu un aizbraukuši darbā, daļa izslēgta par akadēmisku nesekmību. Tieši šī daļa, gadu no gada pieaugot, rožainajā namiņā veidoja kaut ko vidēju starp dzīvokļu kooperatīvu un feodālu miestiņu. Studentu jaunā maiņa veltīgi centās ielauzties kopmītnē. Eksķīmiķi bija neparasti veikli izgudrotāji un visus uzbrukumus atsita. Namiņam pēdīgi atmeta ar roku. To sāka uzskatīt par bezsaimnieka īpašumu, un tas izzuda no visiem MUNI plāniem. Namiņa it kā nemaz vairs nebija. Un tomēr tas bija, tanī dzīvoja cilvēki.

Koncesionari uzkāpa pa kāpnītēm otrajā stāvā un iegaja pavisam tumšā gaitenī.

— Gaisma un gaiss, — Ostaps sacīja.

Piepeši tumsā pie Ipolita Matvejeviča elkoņa kaut kas iešņācās.

—   Nebīstieties, — Ostaps drošināja, — tas nav gaitenī. Tas ir aiz sienas. Finiers, kā no fizikas zināms, ir labākais skaņas vadītājs. Uzmanīgāk! Turieties pie manis! Seit kaut kur jābūt ugunsdrošam skapim.

Kunkstiens, ko tūlīt izdvesa Vorobjaņinovs, atsities ar krūtīm pret asu dzelzs stūri, pierādīja, ka šeit patiešām kaut kur atrodas skapis.

—   Ko, vai sāp? — painteresējās Ostaps. — Tas vēl nav nekas. Tās ir fiziskas mokas. Bet, cik šeit pārdzīvots morālisku moku, baigi pat atcerēties. Tepat līdzās stāvēja skelets, studenta Ivanopulo personīgs īpašums. Viņš to nopirka Sucharevkā, bet istabā turēt baidījās. Tā ka apmeklētāji vispirms atsitās pret kasi, bet pēc tam viņiem virsū gāzās skelets. Sievietes grūtnieces bija ļoti neapmierinātas.

Pa kāpnēm, kas vītņveidīgi veda augšup, kompanjoni nonāca mezoninā. Mezonina lielo istabu finiera starpsiena sadalīja garās, divas aršinas platās strēlēs. Istabas atgādināja penaļus, tikai ar

to atšķirību, ka bez zīmuļiem un spalvaskātiem šeit mājoja arī cilvēki un primusi.

—  Vai tu, Koļa, esi mājā? — klusi jautāja Ostaps, apstājies pie centralajām durvīm.

Par atbildi visos piecos penaļos iemītnieki sāka rosīties un čalot.

—   Mājā gan, — atbildēja aiz durvīm.

—   Atkal pie tā dumiķa tik agri atnākuši viesi! —čukstēja sievietes balss no galējā kreisā penaļa.

—  Ļaujiet taču cilvēkam pagulēt! — nomurkškēja penalis Nr. 2.

Trešajā penalī priecīgi čukstēja:

—   Pie KoJkas no milicijas atnākuši. Par vakardienas stiklu.

Piektais penalis klusēja. Tur šķaudīja primuss un skūpstījās

iemītnieki.

Ostaps ar kāju pagrūda durvis. Visa finiera celtne nodrebēja, un koncesionari ielīda Kojkas spraugā. Aina, kas atklājās Ostapa skatienam un ārēji šķita pilnīgi nevainīga, bija šausmīga. Istabā no mēbelēm atradās tikai sarkani svītrots matracis, kas stāvēja uz četriem ķieģeļiem. Taču ne jau tas satrauca Ostapu. Kolkas mēbeles viņš jau sen pazina. Neizbrīnīja viņu arī pats Kolka, kas ar visām kājām sēdēja uz matrača. Bet viņam līdzās sēdēja tik debešķīga būtne, ka Ostaps uzreiz sadrūma. Tādas meitenes nekad neder par biedriem nopietnos pasākumos, šādiem darījumiem viņām pārlieku debeszilas acis un maigs kakls. Tās ir mīļākās vai, vēl ļaunāk, sievas — un mīlamas sievas. Un patiešām Koļa šo būtni uzrunāja par Līzu, sacīja tai «tu» un rādīja radziņus.

Ipolits Matvejevičs noņēma savu kastora platmali. Ostaps paaicināja Kolu gaitenī. Tur viņi ilgi sačukstējās.

—   Lielisks rīts, jaunkundzīt, — ieteicās Ipolits Matvejevičs.

Zilacainā jaunkundzīte iesmējās un bez kāda redzama sakara

ar Ipolita Matvejeviča piezīmi sāka stāstīt, kādi muļķi dzīvojot blakus penalī.

—   Viņi ar nolūku aizdedzina primusu, lai nevarētu dzirdēt, ka viņi skūpstās. Bet saprotiet taču, ka tas ir muļķīgi. Mēs visu tāpat dzirdam. Bet viņi gan — patiešām sava primusa dēļ neka vairs nedzird. Vēlaties, es jums tūlīt parādīšu. Klausieties!

Un Koļkas sieva, apguvusi visus primusa noslēpumus, skaļi sacīja:

—   Zvērevi ir muļķi!

Aiz sienas bija dzirdama primusa ellišķīgā dziesma un skūpstu šmaukstieni.

—   Redzat? Viņi neko nedzird. Zvērevi ir muļķi, stulbeņi un psichopati. Redziet! . . .

—   Jā, — sacīja Ipolits Matvejevičs.

—   Bet mēs primusu neturam. Kam mums tas vajadzīgs? Mēs ejam pusdienot veģetāriešu ēdnīcā, lai gan es esmu pret veģeta- riskiem ēdieniem. Bet, kad mēs ar Kolu apprecējāmies, viņš sapņoja par to, kā mēs kopīgi iesim uz veģetāriešu ēdnīcu. Nu, un mēs arī ejam. Man ļoti garšo gaļa. Bet tur dod nūdeļu kotletes. Tikai jūs, lūdzu, neko nesakiet Koļam …

Sai brīdī atgriezās Koļa ar Ostapu.

—   Ko lai dara, ja pie tevis nepavisam nevar apmesties, mēs iesim pie Panteleja.

—   Pareizi, zēni! — iesaucās Koļa. — Ejiet pie Ivanopulo! Tas ir pašu puika.

—   Nāciet pie mums ciemos, — sacīja Kojas sieva, — mēs ar vīru būsim ļoti priecīgi.

—   Atkal aicina ciemos! — sašuta malējā penalī. — Vēl viņiem maz viesu!

—   Bet jūs, muļķi, stulbeņi un psichopati, turiet muti, nav jūsu darīšana! — sacīja Kojas sieva, nepaceļot balsi.

—   Vai dzirdi, Ivan Andrejevič, — satraucās malējā penalī, — apvaino tavu sievu, bet tu klusē.

Savas balsis pacēla neredzami komentatori arī no citiem pe- naļiem. Vārdu kauja pastiprinājās. Kompanjoni nogāja lejā pie Ivanopulo.

Studenta nebija mājā. Ipolits Matvejevičs uzvilka sērkociņu. Pie durvīm bija piesprausta zīmīte: «Būšu ne ātrāk par 9',iiem . Pantelejs.»

—   Nav liela bēda, — Ostaps sacīja, — es zinu, kur glabājas atslēga.

Viņš pačamdījās zem ugunsdrošās kases, atrada atslēgu un atvēra durvis.

Studenta Ivanopulo istaba bija tieši tikpat liela kā Koļas būcenis, bet toties stūra istaba. Istabai bija viena mūra siena, ar ko students ļoti lepojās. Ipolits Matvejevičs sarūgtināts manīja, ka studentam nav pat matrača.

—   Lieliski iekārtosimies, — Ostaps sacīja, — Maskavas apstākļos pilnīgi pieklājīga kubatura. Ja mēs visi trīs nogulsimies uz grīdas, pat brīva vieta paliks pāri. Bet Pantelejs ir īsts sprukstiņš! Kur viņš licis matraci, interesanti zināt?

Logs izgāja uz šķērsielu. Tur staigāja milicis. Pretējā mājiņā ar gotiskiem tornīšiem bija iekārtojusies mazas valsts sūtniecība. Aiz stiepļu žoga spēlēja tenisu. Lidoja balta bumbiņa. Bija saklausāmi īsi izsaucieni.

— Auts, — Ostaps sacīja, — spēles iklase nav augsta. Laiks doties pie miera.

Koncesionari noklāja uz grīdas avīzes. Ipolits Matvejevičs izvilka mazu spilventiņu, kuru vienmēr vadāja sev līdzi.

Ostaps nolikās uz telegramām un aizmiga. Ipolits Matvejevičs jau sen šņāca.

XVII nodaja PILSOŅI, CIENIET MATRAČUS!

—   Liza, iesim pusdienās!

—   Man negribas. Es jau vakar pusdienoju.

•— Es tevi nesaprotu.

—   Es neiešu ēst viltoto zaķi.

—   Muļķības!

—   Es nevaru pārtikt no veģetāriešu cīsiņiem.

—   Šodien ēdīsi maizes pudiņu.

—   Man lāgā negribas.

—   Runā klusāk. Visu var dzirdēt.

Un jaunie cilvēki pārgāja uz dramatiskiem čukstiem.

Pēc divām minūtēm Koļa pirmo reizi trīs mēnešu laulības dzīves laikā saprata, ka mīļotā sieviete burkānu, kartupeļu un zirņu cīsiņus mīl daudz mazāk nekā viņš pats.

—   Tātad tu dod priekšroku draņķīgai gaļai, nevis diētiskai pārtikai? — kliedza Koļa, strīda karstumā nemaz neievērodams kaimiņus, kas visu var noklausīties.

—   Runā taču klusāk! — Līza skaļi iesaucās. — Un bez tam tu slikti izturies pret mani. Jā! Man garšo gaļa! Pa reizei. Kas tur slikts?

Koļa pārsteigts apklusa. Tādu pavērsienu viņš nebija gaidījis. Gaļa iesistu Koļas budžetā lielu, neaizpildāmu robu. Staigādams gar matraci, uz kura, sarāvusies čokurā, sēdēja piesarkusi Līza, jaunais vīrs izdarīja izmisuma pilnus aprēķinus.

Kopēšana uz pauspapīra rasēšanas birojā «Technikas spēks» Koļam Kalačovam pat visizdevīgākajos mēnešos ienesa ne vat^ rāk par četrdesmit rubļiem. Par dzīvokli Koļa nemaksāja. Šai dīvainajā ciematā nebija namu pārvaldnieka, un maksa par dzīvokli tur skaitījās abstrakts jēdziens. Desmit rubļu aizgāja par Līzas apmācīšanu piegriešanas un šūšanas kursos ar celtniecības technikuma tiesībām. Pusdienas divām personām (viens pirmais ēdiens — paplāns borščs un viens otrais ēdiens — viltotais zaķis jeb īstās nūdeles), godīgi uz pusēm apēstas veģetāriešu ēdnīcā «Nezodzi», no laulātā pāra budžeta izplēsa trīspadsmit rubļu mēnesī. Pārējā nauda izkusa nezin kādām vajadzībām. Tas Koju mulsināja visvairāk. «Kur tā nauda paliek?» viņš domāja, vilkdams ar vilci uz debeszilā pauspapīra garu un smalku līniju. Tādos apstākļos pāriet pie gaļas ēdieniem nozīmētu bojā eju. Tādēļ Koļa dedzīgi iesaucās:

—   Iedomājies tikai — locīt iekšā nogalinātu dzīvnieku līķus! Tas ir kanibalisms zem kulturas maskas! No gaļas ceļas visas slimības.

—   Protams, — ar kautru ironiju sacīja Līza, — piemēram, angina.

—  Jā, jā, arī angina! Un kas tur par brīnumu? No mūžīgas gaļas lietošanas novājinātais organisms nav spējīgs pretoties infekcijai.

—   Cik tas ir muļķīgi!

—   Tas nemaz nav muļķīgi. Muļķis ir tas, kas cenšas piebāzt vēderu, nerūpējoties par vitaminiem.

Koļa pēkšņi apklusa. Aizvien vairāk un vairāk aizēnodama pliekano un jēlo nūdeļu pudiņu, biezputru un lieso kartupeļu ēdienu fonu, Kojas gara acu priekšā nostājās pamatīga cūkgaļas kotlete. Tā acīm redzot nupat bija nākusi no pannas. Tā vēl čurkstēja, švirkstēja un izplatīja kairinošu smaržu. No kotletes rēgojās ārā kauls kā duelanta pistole.

—   Saproti taču, — Koja iesaucās, — tāda nieka cūkas kotlete saīsina cilvēka dzīvi par veselu nedēju!

—   Lai saīsina! — sacīja Līza. — Viltotais zaķis saīsina par pusgadu. Valkar, kad mēs ēdām burkānu ēdienu, es jutu, ka mirstu. Es tikai negribēju tev sacīt.

—   Kāpēc tad tu negribēji sacīt?

—   Man nebija spēka. Es baidījos, ka sākšu raudāt.

—   Un tagad tu nebaidies?

—   Tagad man jau viss vienalga.

Līza apraudajas.

—   Ļevs Tolstojs, — trīcošā balsī sacīja Koļa, — arī neēda gaļu.

—   Ja-a, — asaras rīdama, atbildēja Liza, — grafs ēda sparģeļus.

—- Sparģeļi nav gaļa.

—   Bet, rakstot «Karu un mieru», viņš ēda gaļu! Ēda, ēda, ēda! Un, rakstot «Annu Kareņinu,» ari gaļu locīja, locīja, locīja!

—   Turi muti!

— Locīja! Locīja! Locīja!

—   Un, kad «Kreicera sonāti» rakstīja, arī tad locīja gaļu? — Koļa dzēlīgi jautāja.

—   «Kreicera sonāte» ir maziņa. Būtu pamēģinājis uzrakstīt «Karu un mieru», ēdot vienīgi veģetariskos cīsiņus!

—   Ko tu galu galā man piesienies ar savu Tolstoju?

—    Es tev piesienos ar Tolstoju? Es? Es jums piesienos ar Tolstoju?

Koļa arī pārgāja uz «jūs». Penaļos skaļi gavilēja. Līza steigšus uzmauca galvā zilu adītu cepurīti.

—   Kur tu iesi?

—   Liec mani mierā! Iešu darīšanās.

Un Līza aizskrēja.

«Kur viņa varētu iet?» Koļa nodomāja. Viņš ieklausījās.

—    Par daudz brīvības sievišķiem dod padomju vara, — sacīja kreisajā malējā penalī.

—   Aizskrēja slīcināties! — nolēma trešajā penalī.

Piektais penalis aizdedzināja primusu un nodevās dienišķajiem skūpstiem.

Līza satraukta skraidīja pa ielām. .

Bija tā svētdienas stunda, kad laimīgie pa Arbata ielu no tirgus ved matračus.

Jaunlaulātie un padomju vidusslāņi ir galvenie atsperu matraču pircēji. Viņi tos ved stāvus un apkampuši ar abam rokam. Jā, kā lai viņi neapkamptu debeszilo, ar lāsainam puķītēm nosēto savas laimes pamatu!

Pilsoņi! Cieniet atsperu matraci ar debeszilam puķītēm! Tas ir ģimenes centrs, dzīvokļa iekārtošanas alfa un omega, visnepieciešamākais un galvenais mājas omulībai, mīlestības bāze, primusa tēvs! Cik saldi gulēt, klausoties atsperu demokratiskaja džinkstēšana! Kādus brīnišķīgus sapņus redz cilvēks, iemigdams uz matrača rupjā audekla! Kādu cienību bauda katrs matrača īpašnieks!

Cilvēks, kam nav matrača, ir nožēlojams. Viņš neeksistē. Viņš nemaksā nodokļus, viņam nav sievas, paziņas neaizdod naudu «līdiz trešdienai», taksometru šoferi sauc pakaļ apvainojošus vārdus, meitenes par viņu zobojas: tās nemīl ideālistus.

Cilvēks, kam nav matrača, pa lielākai daļai raksta dzejoļus:

Pie Burē pulksteņa maigās škindas Tīkami šupuļtīklā dusēt kā zālē. Sniegpārsliņas lido virs akas vindas, Un sapņi kā kovārņi aizlido tālē.

Viņš sacerē savus ražojumus, stāvēdams pie telegrāfā augstajiem galdiem, kavēdams darbīgos matrača īpašniekus nosūtīt te- legramas.

Matracis pārvērš cilvēka dzīvi. Matrača apveidā un atsperēs slēpjas kāds valdzinošs un līdz šim neizpētīts spēks. Atsperu šķindoņas aicināti, pulcējas ļaudis un mantas. Ierodas finansu aģenti un meitenes. Viņi vēlas draudzēties ar matrača īpašnieku. Finansu aģents to dara fiskalos nolūkos, no kā labumu gūst valsts, bet meitenes — nesavtīgi, pakļaudamās dabas likumiem.

Sākas jaunības plauksme. Finansu aģents, savācis nodokļus kā bite pavasara ienesumu, priecīgi dūcot, aizlido uz sava iecirkņa stropu. Bet aizejošās meitenes nomaina sieva un primuss «Juvel Nr. 1.».

Matracis nav piepildāms. Viņš prasa upurus. Naktīs viņš izdveš krītošas bumbas skaņas. Viņam vajadzīga etažere. Viņam vajadzīgs galds ar muļķīgiem postamentiem. Džinkstinot savas atsperes, viņš pieprasa aizkarus, portjeras un virtuves traukus. Viņš neliek cilvēku mierā un saka tam:

— Ej! Nonērc veļas dēli un vangali!

—   Man kauns par tevi, cilvēk, tev līdz pat šim laikam nav tepiķa!

—   Strādā vien! Es drīz tev sagādāšu bērnus! Tev vajadzīga nauda autiņiem un bērnu ratiņiem.

Matracis visu atceras un visu dara pēc sava prāta.

Pat dzejnieks nevar izbēgt no vispārējā likteņa. Lūk, viņš ved no tirgus matraci, ar šausmām spiezdamies pie viņa mīkstā vēdera.

—   Es salauzīšu, dzejniek, tavu iecirtību! — saka matracis. — Tev vairs nevajadzēs skraidīt uz telegrāfu, lai rakstītu dzejo- ]us. Jā, un vai vispār ir nozīme tos rakstīt? Strādā! Un saldo vienmēr būs tev labvēlīgs. Padomā par sievu un bērniem.

—   Man nav sievas! — kliedz dzejnieks, atstreipuļodams no atsperīgā skolotāja.

—   Sieva būs. Un es negalvoju, ka tā būs pati skaistākā meitene pasaulē. Es pat nezinu, vai viņa būs laba. Esi gatavs uz visu. Tev būs bērni.

—   Es nemīlu bērnus!

—   Tu tos iemīlēsi!

—   Jūs mani baidāt, pilsoni matraci!

—   Klusē, muļķi! Tu visu vēl nemaz nezini! Tu vēl «Maskavas kokā» paņemsi kreditu mēbeļu iegādei.

—   Es tevi, matraci, nositīšu!

—   Kucēns tāds! Ja tu to uzdrošināsies darīt, kaimiņi par tevi ziņos namu pārvaldē.

Tā katru svētdienu, matračiem līksmi zvanot, Maskavā apgrozās laimīgie.

Un, protams, ne tikai ar to vien ir brīnišķa Maskavas svētdiena. Svētdiena ir muzeju diena.

Maskavā ir īpaša cilvēku kategorija. Viņi neko nesaprot no glezniecības, neinteresējas par architekturu un nemīl senatnes pieminekļus. Sī kategorija apmeklē muzejus vienīgi tāpēc, ka tie atrodas lieliskās celtnēs. Sie ļaudis klīst pa žilbinošajām zālēm, ar skaudību pētīdami apgleznotos griestus, aizskardami to, ko nedrīkst aizskart, un nepārtraukti murmina:

—   Ek! Kā cilvēki reiz dzīvojuši!

Kas viņiem daļas gar to, ka sienas gleznojis francūzis Pivi de Šavans. Viņiem svarīgi uzzināt, cik tas izmaksājis bijušajam savrupmājas īpašniekam. Viņi dodas augšup pa kāpnēm, uz kuru podestiem stāv marmora statujas, un rēķina, cik sulaiņu šeit agrāk bijis, kāda alga maksāta un cik dzeramnaudas saņēmis katrs no tiem. Uz kamina izvietots porcelāns, bet viņi, nepievērsdami tam nekādas uzmanības, spriež, ka kaminu kurināt nav izdevigi, tas patērē pārāk daudz malkas. Ar ozolkoka paneļiem apšūtajā ēdamistabā viņi neapbrīno lieliskos grebumus. Viņus moka viena doma: ko šeit ēdis bijušais saimnieks tirgonis un cik tas izmaksātu pie pašreizējās dārdzības?

Jebkurā muzejā var sastapt šādus cilvēkus. Kamēr ekskursijas mundri soļo no viena šedevra pie otra, tāds īpatnis stāv zāles vidū un, ne uz ko neskatīdamies, skumdams ņurd:

—   Ek! Kā cilvēki dzīvojuši!

Asaras rldama, Līza skrēja pa ielu. Domas viņu dzina uz priekšu. Viņa domāja par savu laimīgo un nabadzīgo dzīvi.

«Kaut būtu vēl galds un divi krēsli, tad būtu pavisam labi. Un arī primusu galu galā vajag iegādāties. Kaut kā jāiekārtojas.» .

Viņa sāka iet lēnāk, jo pēkšņi atcerējās strīdu ar Koļu. Bez tam viņai ļoti gribējās ēst. Pēkšņi viņu pārņēma naids pret vīru.

—  Tā vienkārši ir nejēdzība! — viņa skaļi sacīja.

Est gribējās vēl vairāk.

—   Labi jau, labi. Es pati zinu, kas man jādara.

Un Līza sarkdama nopirka no tirgones sviestmaizi ar vārītu desu. Lai gan viņa bija ļoti izsalkusi, tomēr ēst uz ielas likās nepieklājīgi. Kā nekā viņa tomēr bija matrača īpašniece un smalki pazina dzīvi. Viņa paskatījās apkārt un iegāja divstāvu savrupmājas parādes durvīs. Tur, izbaudīdama lielu tīksmi, viņa ņēmās notiesāt sviestmaizi. Desa bija apburoša. Pa parādes durvīm ienāca liela ekskursantu grupa. Iedami garām pie sienas stāvošajai Līzai, ekskursanti lūrēja uz viņu.

«Lai redz!» nolēma saniknotā Līza.

XVIII nodaļa MĒBEĻU MUZEJS

Līza ar drāniņu noslaucīja muti un nopurināja no blūzes drupatas. Viņai kļuva jautrāk ap sirdi. Viņa stāvēja pie izkārtnes:

ļ MĒBEĻU MEISTARĪBAS MUZEJS ļ

Atgriezties mājās bija neērti. Nebija arī pie kā aiziet. Kabatā atradās divdesmit kapeiku. Un Līza nolēma sākt patstāvīgu dzīvi ar muzeja apmeklēšanu. Pārbaudījusi, cik kabatā naudas, Līza iegāja vestibilā.

Tur viņa tūlīt ievēroja vīru ar noplukušu bārdu. Tas stāvēja, pievērsis malachita kolonai moku pilnu skatienu, un dvesa caur ūsām:

— Cik gan grezni dzīvojuši cilvēki!

Līza ar cieņu paskatījās uz kolonu un uzgāja augšā.

Mazās, četrstūrainās istabiņās ar tik zemiem griestiem, ka katrs tanīs ieejošais cilvēks šķita kā milzis, Līza paklaiņoja kādas desmit minūtes.

Sajās istabās bija izstādītas Pavlova ražotās ampira, sarkankoka un Karelijas bērza mēbeles — simetriskām formām, brīnišķīgas un kareiviskas. Divi četrstūraini skapji, kuru stikla durvis šķērsoja sakrauti šķēpi, stāvēja pretī rakstāmgaldam. Galds bija milzīgs. Nosēsties aiz tā būtu tikpat kā nosēsties aiz Teatra laukuma, pie kam Lielais teātris ar kolonādi un bronzas zirgu- četrinieku, kas velk Apolonu uz «Sarkanās magones» pirmizrādi, uz galda izskatītos kā rakstāmpiederumu komplekts. Tā vismaz šķita Līzai, kas bija audzināta ar burkāniem kā trusītis. Stūros stāvēja krēsli ar augstām atzveltnēm, kuru augšdaļas bija izliektas kā aunu ragi. Saule rotājās uz krēslu persiku krāsas apvalka.

Tādā krēslā tūlīt gribējās apsēsties, bet sēdēt uz tā bija aizliegts.

Līza domās iztēlojās, kā izskatītos neiedomājami dārgais Pavlova ampira krēsls līdzās viņas sarkanstrīpainajam matracim. Izskatījās tīri labi. Pie sienas viņa izlasīja plāksnīti ar zinātnisku un ideoloģisku paskaidrojumu par Pavlova ampiru un, nobēdājusies par to, ka viņai ar Koļu nav istabas šai pilī, nejauši izgāja gaitenī.

Kreisajā pusē no pašas grīdas pacēlās zemi, pusapaļi logi. Pa tiem Līza lejā ieraudzīja milzīgu, baltu zāli ar divrindu logiem un kolonām. Arī zālē bija mēbeles un klīda apmeklētāji. Līza apstājās. Vēl nekad viņa nebija redzējusi šādu zāli.

Izbrīnā sastingusi, Līza ilgi noraudzījās lejā. Pēkšņi viņa pamanīja, ka tur starp krēsliem un rakstāmgaldiem staigā viņas šīs dienas paziņas — Benders un tā pavadonis — reprezentablais vecis ar skūto galvu.

— Nu tas ir jauki! — Līza iesaucās. — Nebūs tik garlaicīgi.

Viņa ļoti nopriecājās, skrēja lejā un tūlīt apmaldījās. Viņa nokļuva sarkanā viesistabā, kur atradās ap četrdesmit priekšmetu. Tās bija riekstkoka mēbeles ar izliektām kājām. No viesistabas nebija izejas. Vajadzēja skriet atpakaļ caur apaļo istabu ar griestu gaismu, mēbeiētu, kā likās, tikai ar puķainiem spilveniem.

Viņa skrēja garām itāliešu Renesanses brokātā krēsliem, garām holandiešu skapjiem, garām lielai gotiska stila gultai ar baldachinu uz melnām, vītām kolonām. Cilvēks šai gultā izskatītos ne lielāks par riekstu.

Pēdīgi Liza izdzirda ekskursantu čalas; tie neuzmanīgi klausījās vadītāja stāstā, kas atmaskoja Katrīnas II imperiālistiskos nodomus sakarā ar nelaiķes ķeizarienes aizraušanos ar Ludviķa XVI stila mēbelēm.

Tā bija lielā zāle ar kolonām un daudzajiem logiem. Līza aizgāja uz zāles viņējo galu, kur viņas paziņa biedrs Benders dedzīgi sarunājās ar savu skūto pavadoni.

Pienākdama klāt, Līza saklausīja skanīgu balsi:

—   Mēbeles šiki un moderni stilā. Bet tas, liekas, nav tas, kas mums vajadzīgs.

—   Jā, taču šeit acīm redzot ir vēl arī citas zāles. Mums vajag visu sistemātiski aplūkot.

—   Labdien, — sacīja Līza.

Abi pagriezās un uzreiz sarauca pieres.

—   Labdien, biedri Bender. Labi, ka es jūs atradu. Citādi vienai garlaicīgi. Skatīsimies visi konā.

Koncesionari saskatījās. Ipolits Matvejevičs pieņēma brašu stāju, lai gan viņam nepatika, ka Līza varētu viņus aizkavēt svarīgajā briljantu mēbeļu meklēšanas darbā.

—   Mēs esam tipiski provincieši, — Benders nepacietīgi iesaucās, — bet kā šeit nokļuvāt jūs, maskaviete būdama?

—   Pilnīgi nejauši. Es sastrīdējos ar Koļu.

—   Ak tā? — piebilda Ipolits Matvejevičs.

—   Nu, atstāsim šo zāli, — Ostaps sacīja.

—   Bet es to vēl neesmu apskatījusi. Tā ir tāda jauka zālīte.

—   Sākas! — Ostaps iečukstēja Ipolitam Matvejevičam ausī. Un, vērsdamies pie Līzas, piemetināja: — Seit galīgi nav ko skatīties. Pagrimuma stils. Kerenska laikmets.

—   Te kaut kur, man stāstīja, esot meistara Gambsa mēbeles, — ieteicās Ipolits Matvejevičs, — labāk dosimies turp.

Līza piekrita un, paņēmusi Vorobjaņinovu zem rokas (viņš tai likās apbrīnojami mīļš zinātnes pārstāvis), devās uz izeju. Neraugoties uz stāvokļa nopietnību un izšķirošo brīdi dārgumu krātuves meklēšanā, Benders, iedams aiz pārīša, līksmi ķiķināja. Viņu uzjautrināja indiāņu virsaitis kavaliera lomā.

Līza koncesionarus stipri traucēja. Viņi, tikai acis uzmetuši, tūlīt aptvēra, ka istabā vajadzīgo mēbeļu nav, un neviļus steidzās nākošajā, bet Līza ilgi aizkavējās katrā nodaļā. Viņa skaļi izlasīja visas drukātās atsauksmes par mēbelēm, izteica trāpīgas piezīmes par apmeklētājiem un ilgi stāvēja pie katra eksponātā. Neviļus un pašai nemanot, viņa visas redzētās mēbeles pielāgoja savai istabai un savām vajadzībām. Gotiskā gulta viņai galīgi nepatika. Tā bija pārlieku liela. Ja Koļam brīnumainā kārtā arī

Izdotos dabūt trīs kvadratasu lielu istabu, arī tad šo viduslaiku ložu istabā nevarētu novietot. Tomēr Līza ilgi staigāja ap gultu, ,ar soļiem mērodama tās patieso platību. Līza jutās ļoti jautri. Viņa nemanīja savu pavadoņu skābos ģīmjus, bet to bruņnieciskie raksturi neļāva pa kaklu pa galvu mesties uz meistara Gambsa istabu.

—' Pacietīsimies, — Ostaps čukstēja, — mēbeles nekur neaizbēgs, bet jūs, virsaiti, negrābstieties gar meiteni. Es esmu greizsirdīgs.

Vorobjaņinovs pašapmierināti pasmaidīja.

Zāles lēni mijās cita aiz citas. Tām nebija gala. Aleksandra laikmeta mēbeles bija izstādītas daudzos komplektos. To samērā nelielie apjomi sajūsmināja Līzu.

—   Skatieties, skatieties! — viņa uzticīgi sauca, satverdama Vorobjaņinovu aiz piedurknes. — Redziet šo rakstāmgaldu? Tas •brīnišķīgi iederētos mūsu istabā. Vai ne?

—  Burvīgas mēbeles! — Ostaps dusmīgi sacīja. — Tikai pagrimuma stilā.

—   Bet šeit es jau biju, — sacīja Līza, ieiedama sarkanajā viesistabā, — šeit, es domāju, nav vērts uzkavēties.

Viņai par izbrīnu pret mēbelēm vienaldzīgie Līzas pavadoņi pie durvīm apstājās kā zemē ierakti.

—  Ko jūs stāvat? Iesim. Es jau esmu nogurusi.

—  Pagaidiet, — sacīja Ipolits Matvejevičs, atbīdīdams viņas roku, — vienu mirklīti.

Lielā istaba bija mēbeļu pārpilna. Gar sienu un ap galdu stāvēja Gambsa krēsli. Dīvānu kaktā arī ielenca krēsli. To liektās kājiņas un ērtās atzveltnes Ipolitam Matvejevičam bija bezgala pazīstamas. Ostaps pētījoši vēroja viņu. Ipolits Matvejevičs piesarka.

—   Jūs, jaunkundz, esat nogurusi, — viņš sacīja Līzai, — piesēdiet šeit un atpūtieties, bet mēs abi mazliet pastaigasim. Sī, liekas, ir interesanta zāle.

Līzu apsēdināja.

Koncesionari aizgāja pie loga.

—   Vai tie ir tie paši? — Ostaps jautāja.

—  Tā kā būtu. Jāapskata rūpīgāk.

—   Vai šeit ir visi krēsli?

—   Tūlīt es saskaitīšu. Vienu mirklīti…

Vorobjaņinovs ar acīm sāka skaitīt krēslus.

— Paga, paga, — viņš pēdīgi sacīja, — divdesmit krēslu. Tas nevar būt. Pavisam te taču jābūt tikai desmit krēsliem.

— Nu apskatiet labi! Varbūt tie nav tie krēsli.

Viņi sāka staigāt starp krēsliem.

—   Nu? — Ostaps steidzināja.

—   Atzveltne tā kā būtu citādāka nekā manējiem.

—   Tātad nav īstie?

—   Nav vis.

—   Liekas, es veltīgi esmu ar jums sasējies.

Ipolits Matvejevičs bija pavisam nospiests.

—   Labi, — Ostaps sacīja, — sēde turpinās. Krēsls nav adata. Gan atradīsies. Dodiet šurp orderi! Vajadzēs stāties nepatīkamā kontaktā ar muzeja administrāciju. Sēdieties līdzās meitenei un gaidiet. Es tūlīt atgriezīšos.

—   Kāpēc jūs esat tik skumīgs? — Līza vaicāja. — Jūs esat noguris?

Ipolits Matvejevičs klusēja.

—   Vai jums galva sāp?

—   Jā, mazliet. Rūpes, saprotiet. Trūkst sievietes maiguma, tas viss atsaucas uz dzīves veidu.

Līza vispirms pabrīnījās, bet vēlāk paskatījās uz savu sarunas biedru ar skūto galvu, un tai patiešām kļuva viņa žēl. Vorobjaņinovam bija cietēja acis. Pensnejs nenoslēpa krasos maisiņus zem acīm. Straujā pāreja no mierīgās apriņķa dzimtsarakstu nodaļas darbveža dzīves uz neērto, rūpju pilno briljantu mednieka un avantūrista dzīvi bija atstājusi savas pēdas. Ipolits Matvejevičs bija kļuvis stipri vien vājāks, un viņam lāgiem sāpēja aknas. Bendera bargajā uzraudzībā Ipolits Matvejevičs bija zaudējis savu stāju un seju un pilnīgi pakļāvies Turcijas pavalstnieka dēla varenajam intelektam. Tagad, uz brīdi palicis divatā ar apburošo pilsoni Kalačovu, viņš tiecās tai izstāstīt visas savas nedienas ifn satraukumu, bet viņš neuzdrošinājās to darīt.

—   Jā, — viņš sacīja, maigi raudzīdamies sarunas biedrē, — tā tas ir. Kā tad jūs dzīvojat, Elizabete…

—   Petrovna. Bet kā jūs sauc?

Viņi nosauca viens otram vārdus un tēva vārdus.

«Mīlas pasaka maigā,» Ipolits Matvejevičs nodomāja, raudzīdamies Līzas vientiesīgajā sejiņā. Vecajam muižniecības priekšniekam tik kaisli, tik nevaldāmi iekārojās sievietes maiguma, kura trūkums tik smagi atsaucās uz dzīves veidu, ka viņš nevilcinādamies paņēma Līzas rociņu savā krunkainajā ķepā un

kvēli sāka stāstīt par Parizi. Viņam gribējās būt bagātam, izšķērdīgam un neatvairāmam. Viņam gribējās valdzināt sabiedrību un pie orķestra mūzikas atsevišķā kabinetā dzert redereri kopā ar skaistuli no dāmu orķestra. Par ko lai runā ar šo meiteni, kas, bez šaubām, nekā nezin ne par redereriem, ne par dāmu orķestriem un pēc savas dabas nav spējīga pat apjēgt visu šā žanra jaukumu. Taču būt valdzinošam tik ļoti gribējās! Un Ipolits Matvejevičs Līzu apbūra ar stāstiem par Parizi.

—  Vai jūs esat zinātnes darbinieks? — Līza jautāja.

—  Jā, savā ziņā tā ir, — atbildēja Ipolits Matvejevičs, juzdams, ka pazīšanās laikā ar Benderu viņš atkal atguvis pēdējos gados novārtā pamesto nekaunību.

—   Cik jums gadu, atvainojiet par jautājumu?

—   Ar zinātni, kuru es šai brīdī pārstāvu, tam nav nekāda sakara.

Ar šo ātro un trāpīgo atbildi Līza bija uzvarēta.

—   Bet tomēr? Trīsdesmit? Četrdesmit? Piecdesmit?

—   Gandrīz. Trīsdesmit astoņi.

—   Oho! Jūs izskatāties daudz jaunāks.

Ipolits Matvejevičs jutās laimīgs.

—   Kad jūs man sagādāsiet to prieku atkal ar jums tikties? — Ipolits Matvejevičs jautāja, vilkdams vārdus caur degunu.

Līza ļoti nokaunējās. Viņa dīdījās uz krēsla un jutās neomulīgi.

—   Kur tas biedrs Benders tik ilgi kavējas? — viņa ieteicas smalkā balstiņā.

—   Sakiet lūdzu: kad gan? — Vorobjaņinovs nepacietīgi jautāja. — Kad un kur mēs atkal tiksimies?

—   Nu, es nezinu. Kad vēlaties.

—   Vai šodien varētu?

—   Šodien?

—   Es jūs lūdzu.

—   Nu, labi. Lai būtu šodien. Nāciet pie mums!

—   Nē, labāk satiksimies svaigā gaisā. Tagad tik lielisks laiks. Vai zināt dzejoli: «Maijs šis draiskais, maijs šis burvīgais savas spirgtās ziedoņdvesmas dveš.»

—   Vai tās ir Zarova vārsmas?

—   M-m . . . Liekas gan. Tātad šodien? Bet kur?

—   Kāds jūs esat jocīgs! Kur vēlaties. Varbūt gribat pie ugunsdrošā skapja? Ziniet? Kad satumsīs …

Ipolits Matvejevičs tikko bija paspējis noskūpstīt Līzai roku,

ko viņš izdarīja visai svinīgi — trīs tūrēs, kad atgriezās Ostaps. Ostaps bija ļoti darbīgs.

—   Piedodiet, mademoiselle, — viņš ātri sacīja, — bet mēs ar draugu jūs nevarēsim pavadīt. Izrādās, mums veicams neliels, bet ]oti svarīgs pasākums. Mums steidzīgi jādodas uz kādu vietu.

Ipolitam Matvejevičam aizrāvās elpa.

—   Uz redzēšanos, Elizabete Petrovna, — viņš steidzīgi sacīja, — atvainojiet, atvainojiet, atvainojiet, bet mēs briesmīgi steidzamies.

Un kompanjoni aizskrēja, pamezdami izbrīnījušos Līzu ar Gambsa mēbelēm bagātīgi mēbelētajā istabā.

—   Ja es nebūtu iejaucies, — Ostaps sacīja, kad viņi devās lejā pa kāpnēm, — mēs ne velna nebūtu panākuši. Klanieties man līdz zemei! Klanieties, klanieties vien, nebaidieties, galva nenolūzīs! Klausieties! Jūsu mēbelēm nav mākslas vērtības. To vieta nav vis muzejā, bet soda bataljona kazarmās. Vai esat apmierināts ar šādu situāciju?

—   Kas tā par ņirgāšanos! — iesaucās Vorobjaņinovs, kas bija sācis atbrīvoties no Turcijas pavalstnieka dēla varenā intelekta 'kundzības.

—   Klusējiet, — Ostaps vēsi sacīja, — jūs nesaprotat, kas notiek. Ja mēs tūlīt neiegūsim jūsu mēbeles, tad viss pagalam. Nekad jūs tās neredzēsiet. Kantori man nupat bija smaga saruna ar šīs vēsturiskās atkritumu bedres vadītāju.

—   Nu un kā? — iekliedzās Ipolits Matvejevičs. — Ko tad jums vadītājs sacīja?

—   Pateica visu, kas vajadzīgs. Neuztraucieties! «Sakiet,» es viņam jautāju, «kā tas izskaidrojams, ka no Stargorodas pēc ordera atsūtītās mēbeles šeit nav atrodamas?» Es jautāju, protams, laipni, biedriski. «Kas tās par mēbelēm?» viņš atvaicn. «Pie manis muzejā šādi gadījumi nav novēroti.» Es viņam tūlīt pabāžu orderi. Viņš sāk rakties grāmatās. Meklēja pusstundu un pēdīgi nāk atpakaļ. Nu, kā jūs domājat? Kur ir šīs mēbeles?

—   Pazudušas? — iepīkstējās Vorobjaņinovs.

—   Iedomājieties, tomēr ne. Iedomājieties tikai, ka tādā varzā tās tomēr saglabājušās. Kā es jums jau sacīju, mākslas vērtības tām nav. Tās iegrūduši noliktavā, un tikai vakar, iegaumējiet, vakar, pēc septiņiem gadiem (tās atradušās noliktavā septiņus, gadus!) mēbeles nosūtījuši pārdošanai vairāksolīšanā. Zinātņu Galvenās pārvaldes ūtrupju namā. Un, ja tās nav nopirktas vakar vai šodien no rīta, tās ir mūsu! Vai esat apmierināts?

—  Ātrāk! — iekliedzās Ipolits Matvejevičs.

—   Ormani! — ieaurojās Ostaps.

Nekaulēdamies par maksu, viņi iesēdās pajūgā.

— Skūpstiet pateicībā manas kāju pēdas! Nebaidieties, hof- rnaršal! Vīns, sievietes un kārtis mums nodrošinātas. Tad norēķināsimies arī par debeszilo vesti.

Pctrovkas pasažā, kur atradās ūtrupju zāle, koncesionari ieskrēja mundri kā ērzeļi. Jau pirmajā ūtrupju nama istabā viņi ieraudzīja to, ko iik ilgi bija meklējuši. Visi desmit Ipolita Matvejeviča krēsli stāvēja rindā pie sienas uz savām izliektajām kājiņām. Pat pārvalki nebija kļuvuši nedz tumšāki, nedz izbalojuši, nedz saplīsuši. Krēsli izskatījās svaigi un tīri, it kā nupat būtu atradušies Klaudijas Ivanovnas gādīgajā uzraudzībā.

—   Vai tie ir īstie? — Ostaps jautāja.

—   Ak dievs, ak dievs, — dvesa Ipolits Matvejevičs, — īstie, īstie. Tie paši. Šoreiz nav nekādu šaubu.

—   Drošības pēc pārbaudīsim, — Ostaps sacīja, cenzdamies palikt mierīgs.

Viņš piegāja pie pārdevēja:

—   Sakiet, lūdzu, šie krēsli, liekas, atvesti no mēbeļu muzeja?

—   Šie? Sie — jā.

—  Un tos pārdod?

—   Pārdod gan.

—   Kāda cena?

—   Cenas vēl nav. Tie mums ies vairāksolīšanā.

—   Ahā. Vai šodien?

- Nē. Šodien izsole jau beigusies. Rītā no pulksten pieciem.

—  Bet tagad tos nepārdod?

— Nē. Rītā no pulksten pieciem.

Taču tā uzreiz aiziet no krēsliem nebija iespējams.

—   Atļaujiet, — nošļupstēja Ipolits Matvejevičs, — apskatīt. Vai drīkst?

Koncesionari ilgi aplūkoja krēslus, sēdās tiem virsū, pieklājības pēc apskatīja arī citas mantas. Vorobjaņinovs sēca un visu laiku ar elkoni bikstīja Ostapu.

—   Dieviniet mani! — čukstēja Ostaps. — Dieviniet, muižniecības priekšniek.

Ipolits Matvejevičs bija gatavs Ostapu ne tikai dievināt, bet pat skūpstīt viņa aveņkrāsas puszābaku zoles.

—   Rītā, — viņš skaitīja, — rītā, rītā, rītā.

Viņam gribējās dziedāt.

XIX nodaļa EIROPEISKAS VELĒŠANAS

Kamēr draugi nodevās kulturāli izglītojošam dzīves veidam: apmeklēja muzejus un centās iepazīties ar meitenēm, Stargorodā, Pļechanova ielā divkārtējā atraitne Gricacujeva, miesās pilnīga un neaizsargāta sieviete, apspriedās un konspirēja ar savām kaimiņienēm. Visas kopīgi aplūkoja Bendera atstāto zīmīti un pētīja to pat pret gaismu. Taču nekādas ūdenszīmes nebija redzamas, un, ja tās arī būtu bijušas, tomēr tādā gadījumā iznesīgā Ostapa noslēpumainais krecelējums nekļūtu daudz saprotamāks.

Pagāja trīs dienas. Pie apvāršņa vēl aizvien nekas neparādījās. Neatgriezās ne Benders, ne tējas sietiņš, ne rokassprādze ar tukšo vidu, ne krēsls. Visi šie dzīvie un nedzīvie priekšmeti bija pazuduši vismīklainākā kārtā.

Tad atraitne spēra radikalus soļus. Viņa devās uz «Stargorodas Pravdas» kantori, un tur viņai visai ātri sabrūvēja sludinājumu:

Loti lūdzu :

personas, kas zinātu atrašanās vietu.

No mājas aizgājis b. Benders, 25—30 gadu vecs.

Ģērbies za]ā uzvalkā, dzeltenās kurpēs un debeszilā vestē. :

Brunets. Atrad. lūdzu paziņ. pret pieklājīgu atlīdz.

Pļechanova ielā 15, Gricacujevai.

—   Vai tas ir jūsu dēls? — kantorī līdzjūtīgi painteresējās.

—   Tas ir mans vīrs! — aizsegdama seju ar lakatiņu, atbildēja cietēja.

—   Ak vīrs!

—   Likumīgs. Un kas tad ir?

—   Tāpat vien. Jums tomēr vajadzētu griezties milicijā.

Atraitne satrūkās. No milicijas viņai bija bail. Dīvainu skatienu pavadīta, atraitne aizgāja.

Trīs reizes atskanēja sauciens no «Stargorodas Pravdas» slejām. Bet milzīgā valsts klusēja. Tādas personas neatradās, kas zinātu, kur meklējams brūnētais jauneklis dzeltenos puszābakos. Neviens arī neieradās pēc pieklājīgā atalgojuma. Kaimiņienes trina mēles.

Atraitnes seja ar katru dienu stiepās garāka un garāka. Un dīvaini: vīrs pazibēja kā raķete, aizraudams sev līdz melnajās debesīs labu krēslu un ģimenes sietiņu, bet atraitne vēl aizvien viņu mīlēja. Kas gan spēj saprast sievietes sirdi, sevišķi atraitnes?

Stargorodā visi jau bija pieraduši pie tramvaja un bez bailēm kāpa tajā iekšā. Konduktori skaļās, vēl nepagurušās balsīs sauca: «Vietu nav!» — un viss noritēja tā, it kā tramvajs pilsētā brauktu jau kopš Vladimira Spožās Saulītes laikiem. Visu grupu invalidi, sievietes ar bērniem un Viktors Michailovičs Poļesovs kāpa vagonā no priekšējās platformas. Uz aicinājumu: «Saņemiet biļetes!» — Poļesovs augstprātīgi atbildēja: «Gada biļete!» — un palika līdzās tramvaja vadītājam. Gada biļetes viņam, protams, nebija un arī nevarēja būt.

Vorobjaņinova un lielā kombinatora uzturēšanās pilsētā bija atstājusi dziļas pēdas.

Sazvērnieki rūpīgi glabāja viņiem uzticēto noslēpumu. Klusēja pat Viktors Michailovičs, kuram tā vien niezēja mēle ar kādu cilvēku parunāties par notikumiem, kas viņu tik ļoti satrauca. Taču, atceroties Ostapa varenos plecus, Poļesovs valdījās. Savu sirdi viņš izkratīja tikai sarunās ar zīlnieci.

—   Kā jums liekas, Helena Staņislavovna, —'viņš vaicāja, — kā lai izskaidro mūsu vadītāju prombūtni?

Arī Helenu Staņislavovnu tas ļoti interesēja, taču viņai nebija nekādu ziņu.

—   Bet vai jums neliekas, Helena Staņislavovna, — turpināja nemierīgais atslēdznieks, — ka viņi pašreiz veic kādu sevišķu uzdevumu?

Zīlniece bija pilnīgi pārliecināta, ka tieši tā tas arī esot. Tādās pašās domās acīm redzot bija arī papagailis sarkanajās apakšbiksēs. Tas skatījās uz Poļesovu ar savu gudro, apaļo aci, it kā teikdams: «Dod sēkliņas, un es tev tūlīt visu izstāstīšu. Viktor, tu būsi gubernators. Tev būs padoti visi atslēdznieki. Bet mājas Nr. 5 sētnieks, tas iedomīgais nekrietnelis, tā arī paliks par sētnieku.»

— Bet vai jūs, Helena Staņislavovna, nedomājat, ka mums darbs būtu jāturpina? Nedrīkstam taču sēdēt, rokas klēpī salikuši!

Zīlniece piekrita un vēl piemetināja:

—   Bet Ipolits Matvejevičs ir varonis!

—   Protams, varonis, Helena Staņislavovna! Un šis brašais

virsnieks, kas bija kopā ar viņu? Saprātīgs cilvēks! Sakiet, ko gribat, Helena Staņislavovna, bet šo pasākumu nedrīkst atstāt pašplūsmā. Nekādā ziņā nedrīkst.

Un Poļesovs sāka darboties. Viņš regulāri apmeklēja visus slepenās biedrības «Zobens un spīļarkls» biedrus, sevišķi apnik- dams Odesas kliņģeru arteļa «Maskavas barankas» piesardzīgajam īpašniekam pilsonim Kisļarskim. Ieraugot Poļesovu, Kisļarskis kļuva pelēks kā zeme. Bet runas par to, ka jāsāk darboties, padarīja bailīgo kliņģernieku vai ārprātīgu.

Nedēļas beigās visi sapulcējās Helenas Staņislavovnas istabā, kur mita arī papagailis. Poļesovs dega nepacietībā.

—   Tu, Viktor, nepļurksti, — viņam teica saprātīgais Djad- jevs, — ko tu augām dienām bizo pa pilsētu?

—   Vajag rīkoties! — kliedza Poļesovs.

—   Rīkoties vajag, bet, lūk, klaigāt nav nekādas vajadzības. Es, kungi, domāju tā. Ja Ipolits Matvejevičs ko teicis, tātad tas ir droši. Un jācer, ka gaidīt mums ilgi nevajadzēs. Kā tas viss noritēs, mums nemaz nav jāzina: priekš tā ir militārās personas. Bet mēs esam civili ļaudis — pilsētas inteliģences un tirgotāju pārstāvji. Kas mums jādara? Mums jābūt gataviem. Ko mēs esam paveikuši? Vai mums ir savs centrs? Nav. Kas stāsies pilsētas priekšgalā? Nav neviena. Bet tas, kungi, ir pats galvenais. t Angļi, mani kungi, šķiet, boļševikus vis neglaudīs. Tas mums ir pirmais ceļrādis. Viss mainīsies, kungi, un ļoti drīz. Dodu savu goda vārdu.

—   Par to mēs nemaz nešaubāmies, — Carušņikovs uzpūtīgi piebilda.

—   Un lieliski, ka nešaubāties. Kādas ir jūsu domas, Kisļarska kungs? Un jūsējās, jaunie cilvēki?

Nikeša un Vlada izskats nepārprotami pauda, ka pārmaiņām jānāk visai drīz. Bet Kisļarskis, no tirdzniecības firmas «Ātrsai- ņotājs» priekšnieka vārdiem sapratis, ka viņam nebūs jāņem ak- tiva līdzdalība bruņotās sadursmēs, iepriecināts piebalsoja.

—- Bet kas mums tagad jādara? — nepacietīgi jautāja Viktors Michailovičs.

—   Nesteidzieties, — Djadjevs apsauca, — ņemiet piemēru no Vorobjaņinova pavadoņa. Kāda veiklība! Kāda piesardzība! Vai jūs manījāt, cik viņš veikli sāka runāt par palīdzību bezpajumtniekiem? Tā arī mums vajag rīkoties. Mēs tikai palīdzam bērniem. Tātad, kungi, izraudzīsim kandidatūras!

—   Mēs muižniecības priekšnieka amatam ieteicam Ipolita

Matvejeviča Vorobjaņinova kandidaturu! — iesaucās jaunie cilvēki Nikešs un Vlads.

Carušņikovs nicīgi ieklepojās.

- Kur nu! Viņš būs vismaz ministrs. Bet varbūt pat vēl augstāk — diktators!

—   Nu ko jūs, kungi, — Djadjevs teica, — muižniecības priekšnieks nav tik steidzami vajadzīgs. Par gubernatoru mums vajag domāt, nēvis par muižniecības priekšnieku. Sāksim no gubernatora. Es domāju . . .

—   Djadjeva kungu! — jūsmīgi sauca Poļesovs. — Kas gan cits varētu saņemt visas guberņas vadības grožus?

— Es jūtos Joti glaimots par uzticību … — Djadjevs dzīrās runāt. Bet pēkšņi iejaucās sasarkušais Carušņikovs.

—- So jautājumu, kungi, — viņš sarūgtināts sacīja, — vajadzētu apspriest.

Viņš centās neskatīties uz Djadjeva pusi.

«Ātrsaiņotāja» īpašnieks lepni raudzījās uz saviem zābakiem, kas bija aplipuši ar ēveļskaidām.

—   Es neiebilstu, — viņš nomurmināja, — balsosim. Aizklāti vai atklāti?

—   Padomju parašas mums nav vajadzīgas, — Carušņikovs aizvainots sacīja, — balsosim godīgi, kā eiropieši — aizklāti.

Balsoja ar papīrīšiem. Par Djadjevu tika nodotas četras zīmītes, par Carušņikovu — divas. Kāds bija atturējies. Pēc Kisļarska sejas bija redzams, ka tas ir viņš. Viņam negribējās maitāt attiecības ar nākošo gubernatoru, lai tas būtu kas būdams.

Kad Poļesovs, drebēdams aiz satraukuma, pasludināja godīgo, eiropeisko vēlēšanu rezultātus, istabā iestājās mokošs klusums. Uz Carušņikova pusi centās neskatīties. Neveiksmīgais gubernatora kandidats sēdēja kā apspļaudīts.

Helenai Staņislavovna! Carušņikova bija ļoti žēl. Viņa bija balsojusi par Carušņikovu.

Otru balsi Carušņikovs, kam balsošanas būšanās bija bagātīga pieredze, ieguva, balsodams pats par sevi. Labsirdīgā Helena Staņislavovna tūlīt ierosināja:

—   Bet par pilsētas galvu es tomēr ieteicu ievēlēt mosjē Carušņikovu.

—   Kāpēc tad — tomēr? — ieteicās augstsirdīgais gubernators. — Nevis tomēr, bet katrā ziņā viņu un nevienu citu. Carušņikova kunga sabiedriskā darbība mums labi zināma.

—   Lūdzam, lūdzam! — visi klaigāja.

—   Tātad uzskatīt ievēlēšanu par apstiprinātu?

Apspļaudītais Carušņikovs atplauka un sāka pat protestēt:

—   Nē, nē, kungi, es lūdzu balsot.' Par pilsētas galvu jo vairāk vajag nobalsot nekā par gubernatoru. Ja jau jūs, kungi, vēlaties man parādīt tādu uzticību, tad lūdzu, ļoti lūdzu jūs — lieciet uz balsošanu!

Tukšajā cukurtraukā sabira papīrīši.

—   Sešas balsis — par, — sacīja Poļesovs, — un viena atturējusies.

—   Apsveicu jūs, galvas kungs! — teica Kisļarskis, pēc kura sejas varēja redzēt, ka ari šoreiz viņš atturējies. — Apsveicu jūs!

Carušņikovs atplauka.

—   Atliek tikai atveldzēties, jūsu augstdzimtība, — viņš sacīja Djadjevam. — Aizteci, Poļesov, uz «Oktobri». Vai nauda ir?

Poļesovs ar roku pamāja noslēpumainu žestu un aizskrēja.

Vēlēšanas uz laiku pārtrauca, un tās turpinājās jau pie vakariņu galda.

Par mācību apgabala kuratoru nozīmēja bijušo muižnieku' ģimnāzijās direktoru, pašreizējo bukinistu Raspopovu.

Viņu loti slavēja. Tikai Vlads, iedzēris trīs glāzītes degvīna, pēkšņi cēla iebildumus:

—   Viņu nedrīkst ievēlēt. Viņš man gala pārbaudījumos loģikā ielika divnieku.

Visi uzklupa Vladam.

—   Tik izšķirošā brīdī, — viņu apsauca, — nevar domāt par personīgo labklājību! Padomājiet par tēvzemi!

Vladu tik ātri saaģitēja, ka pat viņš balsoja par savu mocītāju. Raspopovu ievēlēja vienbalsīgi, vienai atturoties.

Kisļarskim piedāvāja biržas komitejas priekšsēdētāja amatu. Viņš pret to neko neiebilda, bet balsojot drošības pēc tomēr atturējās.

Neaizmirsdami radus un draugus, viņi ievēlēja: policijas priekšnieku, proves palatas vadītāju, akcizes, nodokļu un fabriku inspektorus; aizpildīja apgabala prokurora, priekšsēdētāja, sekretārā u. c. tiesas locekļu vakances, izraudzījās priekšsēdētājus zemstes un tirdzniecības valdēm, bērnu aizgādnības un, beidzot, sīkpilsoņu valdei. Helenu Staņislavovnu ievēlēja par biedrības «Piena piliens» un «Baltais ziediņš» aizgādni. Nikešu un Vladu, tā kā viņiem trūka pieredzes, nozīmēja par sevišķu uzdevumu ierēdņiem pie gubernatora.

—   Pie-iedodiet! — pēkšņi iebļāvās Carušņikovs. — Gubernatoram veselus divus ierēdņus! Bet man?

—   Pilsētas galvam, — gubernators maigi teica, — pēc štatiem sevišķu uzdevumu ierēdņi nav paredzēti.

—   Nu, tādā gadījumā sekretāru.

Djadjevs piekrita. Kļuva rosīgāka arī Helena Staņislavovna.

—   Vai nevarētu, —- viņa kautrīgi ieteicās, — man te ir kāds jauns cilvēks, ļoti simpātisks un labi audzināts zēns. Cerkasova kundzes dēls . . . Ļoti ļoti simpātisks, ļoti spējīgs . . . Viņš pašreiz ir bez darba. Sastāv uzskaitē darba biržā. Viņam ir pat biļete. Sajās dienās viņu apsolījuši iekārtot arodbiedrībā … Vai jūs viņu nevarētu ņemt pie sevis? Māte būs ļoti pateicīga.

—   Droši vien, ka varēs, — Carušņikovs žēlsirdīgi sacīja. — Kā jūs uz to skatāties, kungi? Nu, labi. Vispār, es domāju, ka tas mums izdosies.

—   Labs ir, — Djadjevs piezīmēja, — liekas, vispārējos vilcienos … viss? Tā kā viss būtu izdarīts?

—   Bet es? — pēkšņi atskanēja spiedzoša, satraukta balss.

Visi atskatījās. Kaktā\ līdzās papagailim galīgi satraukts stāvēja Poļesovs. Viktoram Michailovičam tumšajos plakstiņos mirdzēja asaras. Visi ļoti nokaunējās. Ciemiņi pēkšņi atskārta, ka dzer Poļesova degvīnu un ka viņš vispār ir viens no galvenajiem Stargorodas nodaļas «Zobens un spījarkls» organizatoriem.

Helena Staņislavovna saķēra galvu un izbijusies iekliedzās.

—  Viktor Michailovič! — visi novaidējās. — Dārgais! Mīļais! Nu kā jums nav kauna? Nu kāpēc jūs esat ielīdis kaktā? Tūlīt nāciet šurp!

Poļesovs pienāca. Viņš cieta. Viņš nebija gaidījis no saviem «Zobena un spīļarkla» biedriem tādu nesmalkjūtību.

Helena Staņislavovna neizturēja.

—   Kungi, — viņa sacīja, — tas ir šausmīgi! Kā jūs varējāt aizmirst mums visiem tik dārgo Viktoru Michailoviču?

Viņa piecēlās un noskūpstīja atslēdznieku aristokratu uz nokvēpušās pieres.

—   Vai tiešām, kungi, Viktors Michailovičs nav cienīgs būt par mācību apgabala kuratoru vai policijas priekšnieku?

—   Kā jūs domājat, Viktor Michailovič? — jautāja gubernators. — Vai vēlaties būt par kuratoru?

—   Nu, protams, viņš būs lielisks, humāns kurators! — marinētu sēnīti ēzdams un viebdamies, atbalstīja pilsētas galva.

- Bet Raspo-opovs? — aizvainoti novilka Viktors Michailovičs. — Jūs taču jau iecēlāt Raspopovu?

—   Jā, tik tiešām, kur lai liek Raspopovu?

—   Vai brandmeistaros, vai?.. .

—   Brandmeistari! — pēkšņi satraucās Viktors Michailovičs.

Un tūlīt viņa acu priekšā iznira ugunsdzēsēju rati, uguņu mirgošana, tauru skaņas un bungu rīboņa. Zibēja cirvji, viļņojās lāpas, zeme pavērās, un melni, lidojoši pūķi viņu aiznesa uz vietu, kur plosījās ugunsgrēks.

—   Par brandmeistaru? Es gribu būt par brandmeistaru!

—   Nu lieliski! Apsveicu jūs. Kopš šā brīža jūs esat brand- meistars.

—   Par ugunsdzēsēju družinas plauksmi! — ironiski sacīja biržas komitejas priekšsēdētājs.

Kisļarskim visi bruka virsū.

—  Jūs vienmēr esat bijis kreisais! Pazīstam jūs!

—   Kungi, kas nu es par kreiso?

—   Zinām, zinām! . . .

- Kreisais!

—   Visi ebreji ir kreisie.

—   Nu goda vārds, kungi, šos jokus es nesaprotu.

—   Kreisais, kreisais, nemaz neliedzieties!

—   Naktī guļ un sapņo par Miļukovu!

—   Kadets! Kadets!

—   Kadeti Somiju pārdeva, — pēkšņi ieīdējās Carušņikovs, -— no japaņiem ņēma naudu. Zuļikiem ļāvuši savairoties.

Kisļarskis neizturēja šo nepamatoto apvainojumu straumi. Bāls, spīdošām acīm biržas komitejas priekšsēdētājs ieķērās krēsla atzveltnē un skanīgā balsī sacīja:

—   Es vienmēr esmu bijis oktobrists un tāds arī palikšu.

Ņēmās noskaidrot, kādai partijai katrs jūt līdzi.

—   Par visām lietām, kungi, demokrātijā, — teica Carušņikovs, — mūsu pilsētas pašvaldībai ir jābūt demokrātiskai. Bet bez kadeteļiem. Tie pietiekami mums brūvējuši mēslus septiņpadsmitajā gadā!

—   Ceru, — dzēlīgi painteresējās gubernators, — ka starp mums nav tā saucamo sociāldemokrātu?

Kreisāku par oktobristiem, kurus šinī sanāksmē pārstāvēja Kisļarskis. nebija neviena. Carušņikovs sevi pasludināja par «centru». Galēji labējā flangā stāvēja brandmeistars. Viņš bija tik ļoti labējais, ka pat nezināja, pie kādas partijas pieder.

Valodas ievirzījās par karu.

—  Ja ne šodien, tad rīt, — teica Djadjevs.

—   Būs karš, noteikti.būs.

—   Ieteicu šo to iegādāties, kamēr vēl nav par velu.

— Jūs domājat? — uztraucās Kisļarskis.

—   Bet kā jums liekas? Jūs domājat, ka kara laikā varēs kaut ko dabūt? Tūlīt milti no tirgus pazudis! Sudraba nauda būs kā ūdenī iekritusi, apgrozīsies visādi papīrīši, izlaidīs pastmarkas, kas apgrozībā būs līdzvērtīgas naudai, un visādas tamlīdzīgas blēņas.

—   Ka būs karš, tas jau nu ir pilnīgi skaidrs.

—  Jūs darāt, kā zināt, — teica Djadjevs, — bet es visus savus brīvos līdzekļus ieguldīšu pirmās nepieciešamības priekšmetu iegādei.

—   Bet kā jums veicas ar manufakturu?

—- Manufaktura pati par sevi, bet tagad kārta cukuram un miltiem. Ieteicu arī jums. Silti ieteicu.

Poļesovs pasmaidīja.

—   Kā tad boļševiki k.aros? Ar ko? Ar ko viņi karos? Ar vecām šautenēm? Bet kur ir gaisa flote? Man kāds ievērojams komunists stāstīja, ka viņiem — nu, kā jūs domājat, cik viņiem ir aeroplanu?

—   Kādi divi simti!

—   Divi simti? Nevis divi simti, bet trīsdesmit divi! Bet Francijai astoņdesmit tūkstošu kaujas lidmašīnu.

Izklīda tikai pēc pusnakts.

—   Jā-ā . . . Boļševiki noveduši līdz pēdējam.

Gubernators aizgāja pavadīt pilsētas galvu. Abi gāja pārspīlēti cienīgi.

—   Gubernators! — Carušņikovs novilka. — Nu, kas tu par gubernatoru, ja neesi ģenerālis?

—   Es būšu civilģeneralis, bet tev skauž, vai ne? Ja gribēšu, ietupināšu tevi tuptūzī. Sēdēsi kā ausainis.

—   Mani nevar iesēdināt. Es esmu ievēlēts, man dāvāta uzticība. .

—   Par vienu ievēlēto divus neievēlētos dod.

—   Pa-alūgšu ar mani nejokot! — Carušņikovs pēkšņi iebļāvās, ka visa iela noskanēja.

— Ko tu, muļķi, kliedz? — jautāja gubernators. — Vai gribi milicijā pārnakšņot?

— Es nedrīkstu milicijā pārnakšņot, — atbildēja pilsētas galva, — es esmu padomju kalpotājs .. .

Mirdzēja zvaigznes. Nakts bija burvīga. Otrajā Padomju ielā turpinājās gubernatora un pilsētas galvas strīds.

XX nodaļa NO SEVIĻAS LĪDZ GRENADAi

Piedodiet, bet kur tad ir svētais tēvs Fjodors? Kur palicis Frola un Laura baznīcas apcirptais garīdznieks? Viņš, liekas, taisījās doties uz Vīnogu ielu Nr. 34 pie pilsoņa Brunsa? Kur ir šis apslēpto bagātību meklētājs eņģeļa izskatā, šis niknākais ienaidnieks Ipolitam Matvejevičam Vorobjaņinovam, kas pašreiz dežurē tumšā gaitenī pie ugunsdrošā skapja?

Pazudis svētais tēvs Fjodors. Pats nelabais viņam sagrozījis galvu. Stāsta, ka esot redzēts Popasnajas stacijā uz Doņecas ceļa. Esot skrējis pa peronu ar tējkannu rokā pēc vārīta ūdens .. .

Svēto tēvu Fjodoru bija pārņēmusi alkatība. Viņam šausmīgi gribējās kļūt bagātam. Viņš joņoja pa Krievzemi, dzīdams pēdas ģeneralienes Popovas garnitūrai, kurā, jāatzīstas, neslēpjas nekādi dārgumi.

Svētais tēvs klaiņo pa Krieviju. Tikai sievai raksta vēstules.

SVĒTĀ TĒVA FJODORA VĒSTULE,

AR VIŅA ROKU SARAKSTĪTA CHARKOVA, STACIJA, SAVAI SIEVAI APRIŅĶA PILSĒTA N.

Mana drostaliņa, Katerina Aleksandrovna!

Esmu ļoti nogrēkojies tavā priekšā. Pametu tevi, nabadzīti, vienu pašu tādā brīdī.

Mans pienākums tev visu izstāstīt. Tu mani sapratīsi un, cerams, arī piekritīsi man.

Nekādos baznīcas pārveidotājos es, protams, neesmu iestājies un nedomāju iestāties, lai dievs mani no tā pasarga.

Tagad lasi uzmanīgi. Drīz mēs dzīvosim citādu dzīvi. Atceries, es tev kādreiz tiku stāstījis par sveču fabriku. Mums tā piederēs un varbūt vēl kas vairāk.

Un tev vairs nevajadzēs pašai pusdienas gatavot un vēl pus- dienotājus turēt. Brauksim uz Samaru un nolīgsim kalponi.

Zini ko, tikai tu to turi lielā slepenībā, nevienam, pat Marjai

Ivanovnai, nestāsti. Es meklēju apslēptas bagātības. Vai atceries nelaiķi Klaudiju Ivanovnu Petuchovu, Vorobjaņinova sievasmāti? Pirms nāves Klaudija Ivanovna man atklāja, ka viņas mājā, Stargorodā, kādā no viesistabas krēsliem (pavisam to ir divpadsmit) esot paslēpti viņas briljanti.

Tikai tu, Katiņ, nedomā, ka esmu kāds zaglis. Sos briljantus viņa novēlēja man un lika pasargāt no Ipolita Matvejeviča, viņas sensenā spīdzinātāja.

Lūk, kāpēc es tevi, nabadzīti, tik pēkšņi pametu.

Neturi uz mani ļaunu prātu.

Es iebraucu Stargorodā, un vai tu vari iedomāties — šis vecais sieviešu pavedējs jau priekšā. Kaut ikā uzzinājis. Acīm redzot veceni pirms nāves vēl spīdzinājis. Drausmīgs cilvēks! Viņam līdz braukā kāds kriminālnoziedznieks — nolīdzis sev palīgā īstu banditu. Viņi man uzbruka, gribēja aizraidīt uz viņpasauli. Bet es neesmu ar pliku roku ņemams, nepadevos vis.

Sākumā es nokļuvu uz maldu ceļa. Tikai vienu krēslu atradu Vorobjaņinova mājā (tur tagad labdarības iestāde); nesu šo mēbeli pie sevis uz «Sorbonas» numuru, un pēkšņi no stūra kāds vīrs, rūkdams kā lauva, metās man virsū un ieķērās krēslā. Gandrīz vai sakāvāmies. Gribēja mani apkaunot. Pēc tam es ieskatos vērīgāk — Vorobjaņinovs. Noskuvies, iedomājies tikai, pat galva plika, īsts afērists, vecumdienās kritis negodā.

Mēs salauzām krēslu, bet tur nekā nebija. To es sapratu tikai vēlāk, ka esmu nokļuvis uz maldu ceļa. Bet tai mirklī biju ļoti sarūgtināts.

Man bija ļoti sāpīgi, un es tam izvirtulim visu taisnību acīs pateicu.

«Kāds kauns,» es saku, «vecumdienās, kāda,» es saku, «mežonība Krieviju piemeklējusi; lai muižniecības priekšnieks kā lauva kluptu virsū dieva kalpam un vēl pārmestu bezpartejiskumu! Jūs,» es saku, «esat zemisks cilvēks, Klaudijas Ivanovnas spīdzinātājs un svešas mantas mednieks, mantas, kas tagad pieder valstij, nevis jums.»

Viņš apkaunējās un no manis aizgāja, droši vien uz atklāto māju.

Bet es devos uz savu numuru «Sorbonā» un sāku apdomāt tālākās darbības plānu. Un es izdomāju to, kas šim skūtajam dul- buram nekad ir prātā nebūtu ienācis: es nolēmu atrast to cilvēku, kas sadalījis rekvizētās mēbeles. Iedomājies tikai, Katiņ, ne jau velti es juridiskajā fakultatē esmu mācījies — dzīvē tas noderēja.

Es atradu šo cilvēku. Jau otrā dienā atradu. Bartolomejičs ir ļoti kārtīgs vecītis. Dzīvo ar savu vecenīti, smagā darbā dienišķo maizīti pelnīdams. Viņš man iedeva visus dokumentus. Tiesa, par tādu pakalpojumu nācās atlīdzināt. Esmu palicis bez naudas (bet par to vēlāk). Izrādījās, ka visi divpadsmit viesistabas krēsli no Vorobjaņinova mājas ir nokļuvuši inženiera Brunsa rokās, Vīnogu ielā Nr. 34. Ievēro — visus krēslus saņēmis viens cilvēks, ko es nekādi negaidīju (baidījos, ka krēsli būs nokļuvuši dažādās vietās). Es par to ļoti nopriecājos. Bet «Sorbonā» es atkal satikos ar šo nelieti Vorobjaņinovu. Es viņam kārtīgi sadevu un nežēloju arī viņa draugu, to banditu. Es ļoti baidījos, ka viņi varētu izokšķerēt manu noslēpumu, un tāpēc paslēpos viesnīcā līdz tam laikam, kamēr viņi aizbrauca.

Brunss, izrādās, no Stargorodas 1923. gadā aizbraucis uz Charkovu, kur nozīmēts darbā. No sētnieka es izdibināju, ka viņš aizvedis sev līdz visas mēbeles un ļoti tās saudzējot. Viņš esot, tā stāsta, ļoti nosvērts cilvēks.

Es tagad sēžu Charkovas stacijā un rakstu, raugi, kādā sakarībā. Pirmkārt, es tevi ļoti mīļoju un daudz par tevi domāju, otrkārt, Brunsa šeit vairs nav. Bet tu neskumsti. Brunss, kā es uzzināju, tagad strādā Rostovā, Novorosijskas cementa trestā. Naudas ceļam man pietiek līdz ar nagiem. Pēc stundas braukšu tālāk ar preču un pasažieru vilcienu. Bet tu, mana labiņā, lūdzu, aizej pie svaiņa un paņem no viņa piecdesmit rubļus (viņš man ir parādā un solījās atdot) un atsūti uz Rostovu: galvenajā pastā, uz pieprasījumu Fjodoram Johanovičam Vostrikovam. Pārvedumu taupības labad sūti pa pastu. Tas maksās trīsdesmit kapeikas.

Kas labs dzirdams mūsu pilsētā? Kas jauns?

Vai pie tevis ir bijusi Kondratjevna? Svētajam tēvam Kirilam pasaki, ka drīz atgriezīšos: esmu aizbraucis uz Voroņežu pie krustmātes, kura guļ uz nāves gultas. Dzīvo taupīgi. Vai Jevstigņejcvs vēl pusdieno? Pasveicini viņu no manis! Saki, ka esmu aizbraucis pie krustmātes.

Kāds pie jums pieturas laiks? Seit, Charkovā, pilnīgi kā vasarā. Pilsēta trokšņaina — Ukrainas republikas centrs. Pēc dzīves provincē liekas, ka esmu nokļuvis ārzemēs.

Izdari sekojošo:

1) manu vasaras talaru nodod tīrīšanā (labāk samaksāt 3 rbļ. par tīrīšanu nekā tērēties, jaunu pērkot), 2) sargā veselību, 3) kad rakstīsi Guļeņkai, it kā starp citu ieminies, ka esmu aizbraucis uz Voroņežu pie krustmātes.

Pasveicini visus no manis. Saki, ka drīz atbraukšu. Maigi skūpstu, apkampju un dodu savu svētību.

Tavs vīrs Fedja. Nota bene: diez kur tagad klīst Vorobjaņinovs?

Mīla kaltē cilvēku. Bullis kaislē bauro. Gailis nekur nerod sev mieru. Muižniecības priekšnieks zaudē apetiti.

Pametis Ostapu un studentu Ivanopulo traktierī, Ipolits Matvejevičs ielavījās rožainajā mājiņā un ieņēma poziciju pie ugunsdrošās kases. Viņš dzirdēja sprauslājam uz Kastiliju aizejošu vilcienu un šļakstinām aizpeldošu tvaikoni.

Alpuchara zelta zaigums Tālē nobālēt jau sāk.

Sirds šūpojās kā pulksteņa pendelis. Ausīs džinkstēja.

Ģitara kad atskan maigi, Mana mī|ā, laukā nāc!

Gaiteņos valdīja satraukums. Nekas nespēja atkausēt ugunsdrošā skapja saltumu.

No Sevijas līdz Grenadai Nāk kad vakars, ielas tumst…

Penaļos stenēja gramofoni. Kā bites dūca primusi.

Atskan liegas serenādes, Cīņā šķēpu tērauds dun.

Vārdu sakot, Ipolits Matvejevičs līdz neprātam bija iemīlējies Līzā Kalačovā.

Pa gaiteni Ipolitam Matvejevičam pagāja garām daudzi cilvēki, bet viņi oda pēc tabakas vai degvīna, vai aptiekas, vai arīdzan pēc skābiem kāpostiem. Gaiteņa tumsā cilvēkus vareja pa zīt tikai pēc smaržas vai gaitas. Līza vēl nebija gājusi garam. Par to Ipolits Matvejevičs bija pārliecināts. Viņa nesmēķēja, nedzēra degvīnu un nenēsāja arīdzan ar dzelzs pakaviem apkaltus zābakus. Joda vai zivju smaka viņai nevarēja piemist. No viņas varēja uzvēsmot vienīgi maiga rīsu biezputras vai arī garšīgi pagatavotu salātu smarža, ar ko Nordmane-Severova kundze tik ilgu laiku ēdināja slaveno mākslinieku Iļju Repinu.

Un pēkšņi atskanēja viegli, bikli soļi. Kāds nāca pa gaiteni, uzgrūzdamies tā elastīgajām sienām un saldi purpinādams.

—   Vai tā esat jūs, Elizabete Petro^na? — maigā balstiņā jautāja Ipolits Matvejevičs.

Kāds rupjā balsī norūca:

—   Sakiet, lūdzu: kur te dzīvo Pfeferkorni? Seit tumsā ne velna nevar saprast.

Ipolits Matvejevičs izbijies apklusa. Pfeferkornu meklētājs nesaprašanā gaidīja atbildi, bet nesagaidījis aizvilkās tālāk.

Līza atnāca tikai ap pulksten deviņiem. Viņi izgāja uz ielas zem stingi zaļajām vakara debesīm.

—   Kur tad mēs iesim? — jautāja Līza.

Ipolits Matvejevičs paskatījās uz viņas balto, starojošo seju un, kur viņam vajadzēja vienkārši pateikt: «Es esmu šeit, Inezila, zem tava loga stāvu,» — ņēmās gari un apnicīgi stāstīt par to, ka viņš sen neesot bijis Maskavā un Parize esot nesalīdzināmi labāka nekā Belokamena, kas, lai gudrotu kā gudrodams, tomēr esot un paliekot tikai slikti plānota, liela sādža.

—   Maskavu es, Elizabete Petrovna, atceros pavisam citādu. Tagad uz katra soļa jūtama skopulība. Bet mēs savā laikā naudu nežēlojām. «Dzīvojam mēs tikai reiz» —- ir tāda dziesmiņa.

Viņi izstaigāja visu Prečistenskas bulvāri un iznāca krastmalā pie Pestītāja tempļa.

Aiz Maskavas upes tilta no skursteņiem vēlās dūmi kā kuplas sudrablapsu astes. Maskavas elektriskās stacijas dūmoja kā eskadra. Pāri tiltiem rāpās tramvaji. Upē peldēja laivas. Sērīgi dziedāja harmonikas.

Paņēmusi Ipolitu Matvejeviču zem rokas, Līza viņam izstāstīja visus savus sirdsēstus. Par strīdu ar vīru, par grūto dzīvi starp kaimiņiem — bijušajiem ķīmiķiem, kas visu noklausās, un par veģetarisko ēdienu vienmuļību.

Ipolits Matvejevičs klausījās un apsvēra. Viņā modās dēmoniski spēki. Acu priekšā tēlojās lieliskas vakariņas. Viņš nāca pie slēdziena, ka tādu meiteni vajag ar kaut ko pārsteigt. •

—   Iesim uz teātri, — ierosināja Ipolits Matvejevičs.

—   Labāk uz kino, — Liza sacīja, — kino iznāk lētāk.

—   O! Kāds tam sakars ar naudu! Tik burvīga nakts — un pēkšņi diezin kāda nauda.

Un galīgi atraisījušies demoniskie spēki nekaulēdamies iesēdināja pārīti važonī un aizveda uz kino «Ars». Ipolits Matvejevičs bija lielisks. Viņš paņēma visdārgākās biļetes. Taču nesagaidīja, kamēr seanss beigsies. Līza bija radusi sēdēt lētās vietās, ekrana tuvumā, un slikti redzēja no dārgās trīsdesmit ceturtās rindas.

Ipolita Matvejeviča kabatā atradās puse sumas, ko koncesionari bija dabūjuši no Stargorodas sazvērniekiem. Tā no greznības atradušajam Vorobjaņinovam bija liela nauda. Tagad, vieglas mīlas iespējas apskurbināts, viņš gatavojās Līzu apžilbināt ar savu plašo vērienu. Tādam uzdevumam viņš sevi uzskatīja par lieliski sagatavotu. Viņš ar lepnumu atcerējās, cik viegli kādreiz bija iekarojis skaistās Helenas Bouras sirdi. Viņam piemita ieradums viegli un bagātīgi šķiesties ar naudu. Stargorodā viņu daudzināja kā labi audzinātu cilvēku, kas prot risināt sarunas ar jebkuru dāmu. Viņam likās smieklīgi izlietot visu savu vecā režima spožumu mazās padomju meitenes iekarošanai, kura vēl nekā prātīga nebija redzējusi.

Pēc īsas pierunāšanas Ipolits Matvejevičs aizveda Līzu uz «Prāgu», Maskavas patērētāju biedrības pirmklasīgu ēdnīcu — «labāko vietu Maskavā», kā viņam teica Benders.

«Praga» Līzu pārsteidza ar daudzajiem spoguļiem, gaismu un puķu podiem. Līzai tas bija piedodams, jo viņa vēl nekad nebija apmeklējusi lielus, pirmklasīgus paraugrestoranus. Bet spoguļu zāle pēkšņi pārsteidza arī Ipolitu Matvejeviču. Viņš bija atpalicis, aizmirsis, kā iekārto restorānus. Tagad viņš gaužām apkaunējās par saviem barona zābakiem ar kvadrātveidīgajiem purniem, par atsevišķi pirktajām pirmskara biksēm un ar sidrabainām zvaigznēm nobārstīto vesti.

Abi apmulsa un palika ar vaļā mutēm visas šīs raibās publikas priekšā.

— Iesim tur, kaktā, — ierosināja Vorobjaņinovs, kaut gan pie pašas estrādes, kur orķestris zāģēja «Bajaderas» nodrāzto popu- riju, bija brīvi galdiņi.

Juzdama, ka viņai pievērsti visu skatieni, Līza ātri piekrita. Viņai apmulsis sekoja augstākās sabiedrības lauva un sieviešu siržu lauzējs Vorobjaņinovs. ^Augstākās sabiedrības lauvas izsēdētās bikses nokarājās kā maiss uz viņa vājā dibena. Sieviešu siržu lauzējs uzmeta kūkumu un, lai kaut kā pārvarētu apmulsumu, sāka slaucīt pensneju.

Galdu neviens neapkalpoja. To Ipolits Matvejevičs nebija gaidījis.

Un viņš nevis galanti tērzēja ar savu dāmu, bet gan klusēja, mocījās, bikli klaudzināja ar pelntrauku pa galdu un nepārtraukti atklepojās. Līza ziņkārīgi skatījās apkārt, klusēšana kļuva arvien nospiedošāka. Bet Ipolits Matvejevičs nespēja izrunāt ne vārda. Viņš bija aizmirsis, ko tādās reizēs mēdz runāt.

—   Esiet tik laipni! — viņš lūdza garāmejošos tautas ēdināšanas darbiniekus.

—  Acumirklīti! — skrienot atsaucās viesmīli.

Beidzot ēdienkarte tika atnesta. Ipolits Matvejevičs, juzdamies atvieglināts, iedziļinājās tās saturā.

—   Hm, — viņš purpināja, — teļa kotletes — divi divdesmit piecas, fileja — divi divdesmit piecas, degvīns — pieci rubļi.

—   Par pieciem rubļiem lielā karafe, — pavēstīja viesmīlis, nepacietīgi lūkodamies apkārt.

«Kas ar mani notiek?» šausminājās Ipolits Matvejevičs. «Es kļūstu smieklīgs.»

—  Lūdzu, — ar nosebotu laipnību viņš vērsās pie Līzas, — vai jums nelabpatiktos kaut ko izvēlēties? Ko jūs ēdīsiet?

Līzai bija kauns. Viņa redzēja, ar kādu pārākuma apziņu viesmīlis skatījās uz viņas pavadoni, un saprata, ka tas dara kaut ko tā, kā nevajag.

—  Es nemaz negribu ēst, — viņa sacīja drebošā balsī. — Jeb varbūt.. . Sakiet, lūdzu, biedri, vai jums nav kaut kas no veģe- tariskiem ēdieniem?

Viesmīlis sāka mīņāties kā zirgs.

—   Veģetariskus ēdienus negatavojam. Varbūt vienīgi omleti ar šķiņķi.

—  Tādā gadījumā, — izšķīries sacīja Ipolits Matvejevičs, — dodiet mums cīsiņus. Jūs taču ēdīsiet cīsiņus, Elizabete Pet- rovna? _

—   Ēdīšu.

—  Tātad — cīsiņus. Lūk, šos. Par rubli divdesmit piecām. Un pudeli degvīna.

—   Būs karafītē.

—   Tad lielo karafi.

Tautas ēdināšanas darbinieks paskatījās uz nevarīgo Līzu ar izbrīnās pilnām acīm.

—   Ko uzkodīsiet pie degvīna? Vai svaigu kaviaru? Lasi? Vai pīrādziņus?

Ipolita Matvejeviča rīcību vēl aizvien vadīja dzimtsarakstu nodaļas darbvedis.

—   Nevajag, — viņš rupji atbildēja. — Cik jums maksā skābi gurķi? Nu labi, dodiet divus.

Viesmīlis aizskrēja, un pie galdiņa atkal iestājās klusums. Pirmā sarunu atsāka Līza:

—   Es šeit nekad neesmu bijusi. Šeit ir ļoti jauki.

—   Jā-ā, — novilka Ipolits Matvejevičs, aprēķinādams, cik būs jāmaksā par pasūtīto.

«Nekas,» viņš domāja, «iedzeršu degvīnu, un viss pāries. Bet tā patiešām kļūst neērti.»

Taču, kad bija iedzēris degvīnu un uzkodis gurķi, viņš ne tikai nekļuva jautrāks, bet, gluži otrādi, vēl vairāk sadrūma. Līza nedzēra. Saspīlētā atmosfēra neizzuda. Un vēl kā par nelaimi pie galdiņa pienāca kāds cilvēks, kas, mīlīgi skatīdamies uz Līzu, piedāvāja ziedus.

Ipolits Matvejevičs izlikās neredzam ūsaino puķu pārdevēju, bet tas negāja projām. Viņa klātbūtnē, runāt mīļus vārdus bija pilnīgi neiespējami.

Uz brīdi paglāba koncerta programa. Uz estrādes iznāca pūpēdim līdzīgs vīrelis vizitsvārkos un lakādas kurpēs.

—   Nu, lūk, mēs atkal esam satikušies, — viņš familiari sacīja publikai. — Mūsu koncerta programas nākošajā numurā jūs klausīsieties slaveno krievu tautas dziesmu izpildītāju, kuru jūs labi pazīstat Marjas Birzī, Varvaru Ivanovnu Godļevsku. Varvara Ivanovna! Lūdzu!

Ipolits Matvejevičs dzēra degvīnu un klusēja. Un, tā kā Līza nedzēra un visu laiku lauzās uz mājām, tad vajadzēja pasteigties, lai izdzertu visu karafi.

Kad uz skatuves krokotā samta tolstojietī iznāca kupletists, kas nomainīja Marjas Birzī pazīstamo dziedātāju un sāka dziedāt: Staigājiet,

Jūs visur klaiņājiet, It kā jūsu apendicits No staigāšanas k|ūtu cits, Staigājiet, Ta-ra-ra-ra, —

Ipolits Matvejevičs, jau krietni vien iesilis, kopā ar visiem paraug- ēdnīcas apmeklētājiem, kurus pirms stundas viņš vēl bija uzskatījis par rupjiem un skopulīgiem padomju banditiem, plaukšķināja ar rokām takti un vilka līdzi vārdus:

Staigājiet, Ta-ra-ra-ra …

Viņš bieži pielēca kājās un neatvainojies devās uz ateju. Pie kaimiņu galdiņiem viņu jau sauca par tēvoci un aicināja izdzert kausu alus. Bet viņš negāja. Viņš pēkšņi bija kļuvis lepns un piesardzīgs. Līza apņēmīgi piecēlās no galda:

—   Es iešu prom. Bet jūs palieciet. Es aiziešu viena pati.

—   Nē, kāpēc? Kā muižnieks es to nedrīkstu pieļaut! SenjorI Rēķinu! Ne-kauņas! . . .

Šūpodamies uz krēsla, Ipolits Matvejevičs ilgi lūkojās rēķinā.

•— Deviņi rubļi divdesmit kapeikas? — viņš murmināja.

—  Varbūt jums vēl iedot atslēgu no dzīvokļa, kur atrodas nauda?

Beidzās ar to, ka, saudzīgi turot zem padusēm, Ipolitu Matvejeviču noveda lejā. Līza nevarēja aizbēgt, jo garderobes numuriņš atradās pie augstākās sabiedribas lauvas.

Jau pirmajā šķērsielā Ipolits Matvejevičs ar plecu uzgūlās Līzai un sāka grābstīties ar rokām. Līza klusēdama atgaiņājās.

-      — Paklausieties! — viņa sacīja. — Paklausieties! Paklausieties!

—   Brauksim uz numuru! — centās pierunāt Vorobjaņinovs.

Līza ar spēku izrāvās un netēmēdama iekrāmēja sieviešu pavedējam ar dūri pa degunu. Tūlīt nokrita pensnejs ar zelta kniebi un, pakļuvis zem kvadrātveidīgā baronu zābaka purna, čirkstēdams sašķīda.

Nakts sumināts, Gaiss klusi šņāc . ..

Līza, asaras rīdama, pa Sudraba šķērsielu skrēja uz mājām. Gvadalkvivira skrej un krāc.

Redzes spēju zaudējušais Ipolits Matvejevičs sīkiem solīšiem tipināja uz pretējo pusi, saukdams:

— Turiet zagli!

Pēc tam viņš ilgi raudāja un, asaras slaucīdams, nopirka no vecenītes barankas kopā ar visu kurvi. Viņš izgāja Smoļenskas tirgus laukumā, tas bija tukšs un tumšs, tur viņš ilgi staigāja uz priekšu un atpakaļ, sēdams barankas kā sējējs sēklu. Pie tam viņš nepatīkamā balsī bļaustījās:

Staigājiet,

Jūs visur klaiņājiet, Ta-ra-ra-ra …

Vēlāk Ipolits Matvejevičs sadraudzējās ar kādu pārgalvīgu važoni, izkratīja viņam sirdi un juceklīgi pastāstīja par briljantiem.

— Jautrs kungs! — važonis iesaucās.

Ipolits Matvejevičs patiešām jutās jautrs. Acīm redzot viņa jautrībai bija mazliet piedauzīgs raksturs, jo ap pulksten vienpadsmitiem rītā viņš pamodās milicijas nodaļā. No divsimt rubļiem, ar kuriem viņš tik apkaunojoši bija iesācis baudu un izpriecu nakti, kabatā bija palikuši tikai divpadsmit.

Ipolitam Matvejevičam likās, ka viņš mirst. Sāpēja mugura, smeldza aknas, bet galvā, kā viņam likās, bija uzmaukts svina katls. Bet visšausmīgākais tomēr bija tas, ka viņš pilnīgi neatcerējās, kur un kā varējis iztērēt tik lielu naudu. Pa ceļam uz mājām nācās iegriezties pie optika un ielikt pensneja kniebll jaunus stiklus.

Ostaps ilgi izbrīnījies pētīja Ipolita Matvejeviča izkāmējušo stāvu, bet nekā nesacīja. Viņš bija atturīgs un cīņai gatavs.

XXI nodala EKSEKŪCIJA

Otrupes nams tika atvērts pulksten piecos. Pilsoņu ielaišana mantu apskatei sākās jau no četriem. Draugi ieradās pulksten trijos un veselu stundu apskatīja mašīnbūves izstādi, kas atradās turpat līdzās.

—   Tā rādās, — teica Ostaps, — ka jau rītā, ja labi gribam, mēs varam nopirkt šo lokomotivīti. Zēl, ka cena nav izlikta. Tomēr patīkami, ja ir pašam sava lokomotive.

Ipolits Matvejevičs cieta. Vienīgi krēsli spēja viņu mierināt.

No tiem viņš atgāja tikai tai mirklī, kad katedrā uzrāpās ūtrupnieks rūtainās «simtgadu» biksēs un ar tik kuplu bārdu, ka tā aizsedza visu tolstojieša priekšu.

Koncesionari ieņēma vietas ceturtajā rindā pa labi. Ipolits Matvejevičs bija stipri uztraucies. Viņarn likās, ka tūlīt pārdos krēslus. Taču tiem bija četrdesmit trešais numurs, un sākumā pārdošanā nāca parastie ūtrupju nieki un krāmi: nepilnas servi- zes ar ģerboņiem, mērces trauks, sudraba glāžturis, mākslinieka Petuņina ainava, stikla pērļu rokas somiņa, pilnīgi jauns primusa deglis, Napoleona krūšutēls, linaudekla krūšturi, gobelens «Mednieks šauj meža pīles» un dažādi citi krikumi.

Vajadzēja paciesties un gaidīt. Gaidīt bija ļoti grūti: visi krēsli tepat; mērķis tik tuvu, to jau varēja ar roku aizsniegt.

«Bet kāda te sāktos kņada,» Ostaps pie sevis nodomāja, apskatīdams ūtrupes publiku, «ja viņi dabūtu zināt, kādu treknu kumosiņu šodien pārdos ar šiem krēsliem.»

—   Taisnības dieves statuja, — pasludināja ūtrupnieks.

—   Bronzas. Pilnīgi vesela. Pieci rubļi. Kas sola vairāk? Sešar- pus — pa labi, pēdējā rindā — septiņi. Astoņi rubļi, pirmajā rindā, vidū. Vidū astoņi rubļi — otrreiz. Vidū pirmajā rindā — trešoreiz. Pie pilsoņa pirmajā rindā tūlīt aizsteidzās jaunava ar kvīti, lai saņemtu naudu.

Klaudzēja ūtrupnieka āmuriņš. Pārdeva pelnu trauku, kas lepojies pils istabās, kristālā traukus, porcelānā pūdernlcu.

Laiks vilkās mokoši gausi.

—  Aleksandra Trešā bronzas krūšutēls. Var noderēt kā prese. Citur gan, liekas, nekur nederēs. Par iepriekš noteikto cenu pārdošanā iet Aleksandra Trešā krūšutēls.

Publika iesmējās.

—   Nopērciet, muižniecības priekšniek, — Ostaps iedzēla,

—  jums, liekas, tas patīk.

Ipolits Matvejevičs nenovērsa acis no krēsliem un klusēja.

—   Neviens nevēlas? Aleksandra Trešā bronzas krūšutēls tiek noņemts no solīšanas. Taisnības dieves statuja. Liekas, tāda pati kā nupat nopirktā. Vasilij, parādiet publikai «Taisnības dievi». Pieci rubļi. Kas sola vairāk?

Pirmajā rindā vidū atskanēja sēkšana. Acīm redzot pilsonim gribējās, lai viņam piederētu pilns taisnības dieviešu komplekts.

—   Pieci rubļi — bronzas «Taisnības dieve»!

—   Seši! — pilsonis cieti noteica.

—   Seši rubļi vidū. Septiņi. Deviņi rubļi, pēdējā rindā pa labi.

—   Deviņarpus, — klusi, paceldams roku, sacīja «Taisnības dieves» cienītājs.

—   Deviņarpus, vidū. Otrreiz deviņarpus, vidū. Trešoreiz deviņarpus.

Āmuriņš noklaudzēja. Pilsonim pirmajā rindā uzklupa jaunkundze.

Viņš samaksāja un aiztenterēja uz blakus istabu saņemt savu bronzu.

—   Desmit pils krēsli! — ūtrupnieks pēkšņi nosauca.

—   Kāpēc pils? — klusi izsaucās Ipolits Matvejevičs.

Ostaps saskaitās:

—   Ejiet pie velna! Klausieties un neurķējieties!

—   Desmit pils krēsli. Riekstkoka. Aleksandra Otrā laikmeta stilā. Pilnīgā kārtībā. Gambsa mēbeļu darbnīcas izstrādājums. Vasilij, nolieciet vienu krēslu zem reflektora.

Vasilijs tik varmācīgi sagrāba krēslu, ka Ipolits Matvejevičs pielēca kājās.

—  Sēdiet taču, nolādētais idiots, īsta dieva sodība! — Ostaps šņāca. — Sēdieties, es jums saku!

Ipolitam Matvejevičam sāka drebēt apakšžoklis. Ostaps saspringa. Viņa acis spīdēja.

—  Desmit riekstkoka krēsli. Astoņdesmit rubļu.

Zāle sarosījās. Pārdeva mantu, kas nepieciešama saimniecībā. Viena pēc otras pacēlās rokas. Ostaps visu mierīgi vēroja.

—   Kāpēc jūs nesolāt? — viņam uzklupa Vorobjaņinovs.

—  Vācieties prom, — zobus sakodis, atbildēja Ostaps.

—   Simts divdesmit rubļu, aizmugurē. Simt trīsdesmit pieci, turpat. Simt četrdesmit.

Ostaps mierīgi pagriezās ar muguru pret katedru un smīnēdams ņēmās aplūkot savus konkurentus.

Solīšana gāja pilnā sparā. Brīvu vietu vairs nebija. Un tieši Ostapam aiz muguras kāda dāma, aprunājusies ar savu vīru, iekāroja krēslus («Brīnišķīgi atzveltnes krēsli! Lielisks darbs! Soņa! Tie taču ir pils krēsli!») un pacēla roku.

—   Simt četrdesmit pieci, piektajā rindā pa labi. Pirmoreiz

Zāle pamira. Pārāk dārgi.

—   Simt četrdesmit pieci. Otrreiz.

Ostaps vienaldzīgi aplūkoja karnizes izveidojumu. Ipolits Matvejevičs. galvu nodūris, sēdēja un trīsēja.

—   Simt četrdesmit pieci. Trešoreiz.

Un, pirms vēl melnais, lakotais āmuriņš paspēja noklaudzēt uz finiera katedras, Ostaps pagriezās, pastiepa uz augšu roku un paklusām sacīja:

—  Divsimt.

Visu skatieni pievērsās koncesionariem. Sportenes, žokenes, naģenes un platmales sakustējās. Ūtrupnieks pacēla garlaikotu seju un paskatījās uz Ostapu.

—   Divsimt, pirmoreiz, — viņš teica, — divsimt, ceturtajā rindā pa labi, otrreiz. Vairāk nav solītāiu? Divsimt rubļu, riekstkoka garnitūra, desmit pils priekšmeti. Divsimt rubļu —• trešoreiz, ceturtajā rindā pa labi.

Roka ar āmuriņu sastinga virs katedras.

—  Maman! — Ipolits Matvejevičs skaļi iesaucās.

Ostaps sārts un pašpārliecināts smaidīja. Āmuriņš nokrita, izdodams debešķīgu skaņu.

—   Pārdots, — ūtrupnieks sacīja. — Jaunkundzi Ceturtajā rindā pa labi.

—   Nu, priekšsēdētāj, vai nebija efektīgi? — jautāja Ostaps.

—   Interesanti zināt, ko jūs būtu iesācis bez techniskā vadītāja?

Ipolits Matvejevičs laimīgi norūcās. Viņiem rikšus tuvojās

jaunkundze.

—   Vai jūs nopirkāt krēslus?

—- Mēs paši! — ilgi aizcieties, iesaucās Ipolits Matvejevičs.

—  Mēs, mēs. Kad tos varēs saņemt?

—   Kad vēlaties. Kaut vai tūlīt!

Ipolita Matvejeviča galvā trakoja «Staigājiet, jūs visur klai- ņājiet» meldija. «Mūsu krēsli, mūsu, mūsu, mūsu!» To brēca katra viņa cīpsliņa. «Mūsu!» sauca aknas. «Mūsu!» apstiprināja aklā zarna.

Viņš kļuva tik priecīgs, ka pēkšņi visneparastākajās vietās viņam sāka pulsēt asinis. Viss vibrēja, virmoja un sprakšķēja no nedzirdētās laimes. Viņš redzēja vilcienu, kas trauca uz Sankt Gothardu. Uz pēdējā vagona vaļējās platformas stāvēja Ipolits Matvejevičs Vorobjaņinovs baltās biksēs un smēķēja cigāru. Uz viņa galvas, kuru atkal rotāja mirdzoši sirmi mati, liegi kaisījās Alpu zvaigznītes. Viņš traucās uz Ēdeni.

—   Bet kāpēc divsimt trīsdesmit, nevis divsimt? — Ipolits Matvejevičs dzirdēja vārdus.

To teica Ostaps, kvīti rokās grozīdams.

—  Pieskaitīti piecpadsmit procenti komisijas naudas, — jaunkundze atbildēja.

—  Nu, ko lai dara! Ņemiet!

Ostaps izvilka kabatas portfeli, noskaitīja divsimt rubļus un pagriezās pret uzņēmuma galveno direktoru:

—   Dodiet šurp, dārgumiņ, trīsdesmit rubļus un pasteidzieties — vai neredzat — kundzīte gaida. Nu?

Ipolits Matvejevičs nemaz nemēģināja meklēt naudu.

—   Nu? Ko jūs skatāties uz mani kā zaldāts uz uti? Vai aiz laimes prātu esat zaudējis?

—   Man nav naudas, — beidzot nomurmināja Ipolits Matvejevičs.

—   Kam nav? — Ostaps ļoti klusu jautāja.

—   Man.

—   Bet divsimt rubļi?

—   Es … m-m-m … p-pazaudēju.

Ostaps paskatījās uz Vorobjaņinovu un ātri novērtēja viņa no- šņurkušo seju, zaļganos vaigus un piepampušos maisiņus zem acīm.

—   Dodiet naudu! — viņš naidīgi čukstēja. — Vecais nelietis!

. — Vai jūs maksāsiet vai ne? — jautāja jaunkundze.

—  Vienu mirklīti! — Ostaps iesaucās, burvīgi smaidīdams,

—  mazs starpgadījums.

Vēl bija maza cerība. Varēja pierunāt, lai naudu mazliet pagaida. Pēkšņi, atguvis valodu, Ipolits Matvejevičs, siekalas šļakstinādams, iejaucās sarunā.

—   Piedodiet! — viņš iebrēcās. — Kāpēc komisijas nauda? Mēs nekā nezinām par tādu naudu. Vajag brīdināt. Es atsakos maksāt šos trīsdesmit rubļus.

—   Labi, — jaunkundze kautri sacīja, — es tūlīt visu nokārtošu. Paņēmusi kvīti, viņa aizskrēja pie ūtrupnieka un pasacīja tam

dažus vārdus. Ūtrupnieks tūlīt piecēlās. Viņa bārda mirdzēja spēcīgo elektrisko spuldžu gaismā.

—   Pēc ūtrupju izsoles noteikumiem, — viņš skaļi paziņoja,

—   personai, kas atteikusies maksāt pilnu sumu par nopirkto priekšmetu, jāatstāj zāle. Krēslu izsole tiek atcelta.

Pārsteigtie draugi sēdēja kā sasaluši.

—   Es jūs palūgšu atstāt zāli! — ūtrupnieks iesaucās. Efekts bija milzīgs. Publika ļauni sminēja. Ostaps tomēr necēlās kājās. Tādus triecienus viņš sen nebija saņēmis.

—   Es jūs pa-alūg-šu!

Ūtrupnieks nodziedāja tādā balsī, kas necieš iebildumus. Smiekli zālē kļuva skaļāki.

Un viņi izgāja. Reti kāds izgājis no ūtrupju zāles tik ļoti sarūgtināts. Pirmais gāja Vorobjaņinovs. Uzrāvis taisnos, kaulainos plecus, paīsajos svārķeļos un muļķīgajos barona zābakos viņš gāja kā dzērve, juzdams aiz muguras maigo, draudzīgo lielā kombinatora skatienu.

Koncesionari apstājās istabā, kas atradās blakus ūtrupju zālei. Tagad viņi varēja vērot solīšanu tikai caur stikla durvīm. Ceļš uz turieni viņiem bija slēgts. Ostaps draudzīgi klusēja.

—   Riebīgi noteikumi, — bailīgi ieminējās Ipolits Matvejevičs,

—   pilnīga nejēdzība! Milicijā viņus vajag nosūdzēt. Ostaps klusēja.

—   Nē, patiešām, velns zina, kas tas ir! — šķendējās Vorobjaņinovs. — Darbaļaudīm dīrā vai trīs ādas. Nudien! . . . Par lietotiem nieka desmit krēsliem prasa divsimt trīsdesmit rubļu. Prātā var sajukt. ..

—  Jā, — Ostaps kokaini sacīja.

—   Vai nav taisnība? — pārjautāja Vorobjaņinovs. — Prata var sajukt!

—   Var gan.

Ostaps piegāja Vorobjaņinovam cieši klāt un, apskatījies apkārt, deva muižniecības vadonim asu, spēcīgu un svešai acij nemanāmu belzienu sānos.

—   Še tev milicija! Še tev dārgie krēsli visas zemes darbaļaudīm! Še tev nakts pastaigas ar skuķiem! Še tev sirmā bārda! še tev, sātans, pa ribām!

Ipolits Matvejevičs visas eksekūcijas laikā neizdvesa nevienu skaņu.

No sāniem raugoties, varētu likties, ka godbijīgs dēls sarunājas ar tēvu, tikai tēvs pārāk spēcīgi purina galvu.

—   Nu, tagad vācies prom!

Ostaps pagriezās ar muguru pret uzņēmuma direktoru un sāka lūkoties ūtrupes zālē. Pēc brīža viņš atskatījās.

Ipolits Matvejevičs vēl arvien stāvēja turpat aiz muguras, nostiepis rokas gar sāniem.

—   Ak, jūs vēl aizvien esat šeit, sabiedrības dvēsele? Vācieties prom! Nu?

—   Bie-iedri Bender, — Vorobjaņinovs lūdzās. — Biedri Bender!

—   Ej! Ej! Un pie Ivanopulo nenāc! Izdzīšu!

—   Bie-iedri Bender!

Ostaps vairs neatskatījās. Zālē kaut kas notika, un tas tik ļoti ieinteresēja Ostapu, ka viņš pavēra durvis un sāka klausīties.

—   Viss pagalam! — viņš nomurmināja.

—   Kas pagalam? — iztapīgi jautāja Vorobjaņinovs.

—   Krēslus pārdod pa vienam, lūk, kas. Varbūt vēlaties kādu iegādāties? Lūdzu. Es jūs neturu. Tikai šaubos, vai jūs ielaidīs. Un arī ar naudu jums, kā liekas, diezgan plāni.

Šai laikā ūtrupes zālē notika sekojošais: ūtrupnieks, juzdams, ka no publikas izspiest uzreiz divsimt rubļu neizdosies (pārāk liela suma tiem sīkajiem ļautiņiem, kas palikuši zālē), nolēma dabūt šos divsimt rubļus pa daļām. Krēsli atkal nāca solīšana, bet nu jau pa vienam.

—   Četri pils krēsli. Riekstkoka. Mīkstie. Gambsa izstrādājums. Trīsdesmit rubļu. Kas dod vairāk?

Ostaps ātri atguva savu agrāko noteiktību un aukstasinību.

—   Ei, jūs, dāmu mīluli, stāviet šeit un nekur neaizejiet! Es pēc piecām minūtēm atgriezīšos. Bet jūs te skatieties ar abam, kas un kā. Lai neviens krēsls nepazustu.

Bendera galvā uzreiz nobrieda plāns, vienīgais realais plāns šajos smagajos apstākļos, kādos viņi bija nokļuvuši.

Viņš aizskrēja uz Petrovku, devās pie tuvākā asfalta katla un uzsaka lietišķas pārrunas ar bezpajumtniekiem.

Viņš, kā solījies, atgriezās pie Ipolita Matvejeviča pēc piecām minūtēm. Bezpajumtnieki pilnīgā gatavībā stāvēja pie ūtrupju zāles ieejas.

—   Pārdod, pārdod, — čukstēja Ipolits Matvejevičs, — četrus un divus jau pārdeva.

—  Tas ir jūsu lāča pakalpojums, — Ostaps sacīja, — priecājieties. Viss bija tikpat kā rokā, saprotiet — rokā. Vai jūs to spējat saprast?

Zālē skanēja ķērkstoša balss, ar kādu daba apveltī vienīgi ūtrupniekus, krupjē un stikliniekus.

—   Pusrublis klāt, pa kreisi. Trešoreiz. Vēl viens pils krēsls. Riekstkoka. Pilnīgā kārtībā. Pusrublis klāt, vidū. Pirmoreiz — pusrublis klāt, tieši pretī.

Trīs krēslus pārdeva katru atsevišķi. Ūtrupnieks pieteica pārdošanai pēdējo krēslu. Ostapu smacēja dusmas. Viņš atkal metās virsū Vorobjaņinovam. Viņa apvainojošās piezīmes bija žultaina naida pilnas. Kas to lai zina, cik tālu Ostaps būtu aizgājis savos satiriskajos vingrinājumos, ja viņu neiztraucētu kāds steidzīgs vīrietis, tērpies brūnā Lodzas auduma uzvalkā. Viņš žestikulēja ar tuklajām rokām, pieliecās, lēkāja uz vietas un atsprāga atpakaļ, it kā tenisu spēlēdams.

—  Sakiet, — viņš ātri vaicāja Ostapam, — vai šeit patiešām notiek ūtrupe? Jā? Ūtrupe? Un šeit patiešām pārdod mantas? Lieliski!

Nepazīstamais atlēca nost, un viņa sejā atplaiksnījās daudz sīku smaidiņu.

—   Un patiešām šeit pārdod mantas? Un patiešām var lēti nopirkt? Augsta klase! Ļoti, ļoti! Ah! . . .

Nepazīstamais, resnās gūžas gorīdams, garām pārsteigtajiem koncesionariem iedrāzās zālē un tik ātri nopirka pēdējo krēslu, ka Vorobjaņinovs paspēja tikai nokrekšķēties. Nepazīstamais ar kvīti rokās pieskrēja pie letes, kur izsniedza mantas.

—   Sakiet, — vai krēslu var tūlīt saņemt? Brīnišķīgi! . .. Ah! . . . Ah! . . .

Nepārtraukti blēdams un visu laiku kustēdamies, nepazīstamais iecēla krēslu ormaņratos un aizlaidās. Viņam pa pēdām skrēja bezpajumtnieks.

Pamazām izklīda un aizbrauca prom visi krēslu jaunie īpašnieki. Tiem pakaļ joņoja nepilngadīgie Ostapa aģenti. Prom <levās ari viņš pats. Ipolits Matvejevičs bikli sekoja Ostapam nopakajus. Sī diena viņam likās kā sapnis. Viss norisinājās ātri un pavisam citādi, nekā cerēja.

Sivcevo Vražkā klavieres, mandolinas un harmonikas svinēja pavasari. Logi bija atvērti. Palodzes aizpildīja māla puķu podi. Resns vīrs ar kailām, spalvainām krūtīm, bikšturus spidinādams, stāvēja pie loga un kaisli dziedāja. Gar sienu lēni zagās kaķis. Pārtikas preču stendos kvēloja petrolejas lampiņas.

Gar sārto mājiņu pastaigājās Koja. Ieraudzījis Ostapu, kas nāca pa priekšu, viņš pieklājīgi ar viņu sasveicinājās un piegāja pie Vorobjaņinova. Ipolits Matvejevičs sirsnīgi viņu sveicināja. Taču Koļa nezaudēja laiku.

— Labvakar, — viņš stingri sacīja un, nespēdams valdīties, iegāza Ipolitam Matvejevičam pa ausi.

To darot, Koļa, pēc Ostapa domām, kurš vēroja šo sadursmi, pateica diezgan banalu frāzi:

—  Tā dabūs visi, — Koļa smalkā balstiņā sacīja, — kas uzbruks . ..

Kam īsti uzbruks, to Koļa nepateica. Viņš pacēlās uz pirkstgaliem un, aizmiedzis acis, cirta pliķi Vorobjaņinovam pa vaigu.

ipolits Matvejevičs pacēla elkoni, bet neuzdrošinājās pat iepīkstēties.

—  Pareizi, — Ostaps sauca, — tagad gāziet pa kaklu. Divreiz. Tā. Nekā nevar darīt. Dažkārt olai nākas pārmācīt mēra sajūtu zaudējušu vistu . . . Vēl vienu reizīti . . . Tā. Nekautrējieties! Pa galvu vairāk nesitiet. Tā ir viņa visvārīgākā vieta.

Ja Stargorodas sazvērnieki šai kritiskajā mirklī būtu redzējuši gigantu un krievu demokrātijās tēvu, tad, jādomā, slepenā savienība «Zobens un spīļarkls» izbeigtu savu pastāvēšanu.

—  Nu, šķiet, ka pietiks, — Koļa sacīja, iebāzdams roku kabatā.

—  Vēl vienu reizīti, — lūdzās Ostaps.

—   Nu velns ar viņu! Citreiz zinās!

Koļa aizgāja. Ostaps uzkāpa pie Ivanopulo un paskatījās leja. Ipolits Matvejevičs stāvēja iepretī mājai, atspiedies pie sūtniecības čuguna žoga.

—  Pilsoni Michelson! — Ostaps uzsauca. — Konrād Karlovič! Nāciet iekšā! Es atļaujul

Istabā Ipolits Matvejevičs ienāca jau mazliet atžilbis.

—  Nedzirdēta bezkaunība! — viņš dusmīgi sacīja. — Es tik tikko savaldījos.

—   Ai-ai-ai, — Ostaps līdzjūtīgi runaja, — kāda tagad jaunatne! Šausmīga jaunatne! Apceļ citu sievas! Noplītē svešu naudu… Pilnīgs pagrimums. Bet sakiet: kad sit pa galvu, vai patiešām sāp?

—   Es viņu izaicināšu uz divkauju.

—   Brīnišķīgi. Varu jums rekomendēt savu paziņu kā speciālistu. Divkauju kodeksu zina no galvas, un viņam pieder divas pirts slotas, kas piemērotas cīņai ne uz dzīvību, bet uz nāvi. Par sekundantiem var paņemt Ivanopulo un kaimiņu, kas dzīvo pa labi. Viņš ir bijušais Kologrivas pilsētas goda pilsonis un vēl līdz šim laikam dižojas ar šo titulu. Bet var arī sarīkot divkauju ar gaļas mašīnām — tas ir elegantāk. Katrs ievainojums katrā ziņā nāvējošs. Sakautais ienaidnieks mechaniski pārvēršas kotletē. Vai tas jūs apmierina, muižniecības priekšniek?

Šai mirklī uz ielas atskanēja svilpiens, un Ostaps aizgāja ievākt aģentūras ziņas no bezpajumtniekiem.

Bezpajumtnieki lieliski izpildīja viņiem uzticēto uzdevumu. Četri krēsli bija nokļuvuši Kolumba teātrī. Bezpajumtnieks sīki pastāstīja, kā šos krēslus veduši ar ķerru, kā tos izkrāvuši un pa aktieru ieeju ievilkuši iekšā. Teatra atrašanās vietu Ostaps labi zināja.

Divus krēslus aizveda ar ormani «šika šmare», kā stāstīja otrs jaunais dzinējs. Puika acīm redzot neizcēlās ar lielām gara dāvanām. Varsonofjeva šķērsielu, uz kurieni krēsli aizvesti, viņš zināja, atcerējās pat, ka dzīvokļa numurs septiņpadsmit, bet mājas numuru nekādi nevarēja atcerēties.

—  Pārāk ātri skrēju, — bezpajumtnieks sacīja, — izkrita no prāta.

—   Nesaņemsi naudu, — pavēstīja darba devējs.

—   On-nkulīt! … Bet es tev parādīšu.

—   Labi! Paliec. Iesim reizē.

Blējošais pilsonis, kā izrādījās, dzīvoja Sadovaja-Spaskas ielā. Ostaps bloknotā pierakstīja precizu viņa adresi.

Astotais krēsls aizbrauca uz Tautību namu. Puikiņš, kas sekoja šim krēslam, izrādījās veikls okšķeris. Pārvarēdams šķēršļus, kā, piemēram, komandantūru un daudzus kurjerus, viņš ielavījies mājā un pārliecinājies, ka krēslu nopircis redakcijas «Darbgalds» saimniecības pārzinis.

Divu zēnu vēl nebija. Tie atskrēja gandrīz vienlaikus aizelsušies un noguruši.

—   Kazarmju šķērsielā, pie Dzidrajiem Dīķiem.

— Numurs?

—   Deviņi. Un ari dzīvoklis deviņi. Tur blakus dzīvo tatari. Sētas mājā. Es viņam krēslu aiznesu. Kājām gājām.

Pēdējais pēdu dzinējs atnesa bēdīgas ziņas. Sākumā viss bijis labi, bet pēc tam viss kļuvis slikti. Pircējs ar krēslu iegājis Oktobra stacijas preču pagalmā, un iespraukties viņam līdzi nekādi nevarējis — pie vārtiem stāvējuši dzelzceļa apsardzes strēlnieki.

—   Laikam kaut kur aizbrauca, — bezpajumtnieks nobeidza savu ziņojumu.

Tas Ostapu ļoti satrauca. Karaliski apbalvojis bezpajumtniekus — iedevis rubli katram pēdu dzinējam, neskaitot ziņnesi, kas bija aizmirsis Varsonofjeva šķērsielas mājas numuru (viņam bija pavēlēts ierasties otrā dienā labi agri no rīta), techniskais direktors atgriezās mājās un, neatbildēdams uz jautājumiem, ar ko uzmācās caurkritušais valdes priekšsēdētājs, sāka kombinēt.

—   Vēl nekas nav zaudēts. Adreses ir, bet, lai iegūlu krēslus, pastāv daudz vecu, pārbaudītu paņēmienu: 1) vienkārša iepazīšanās, 2) mīlestības intriga, 3) iepazīšanās ar ielaušanos, 4) apmaiņa un 5) nauda. Pēdējais ir visdrošākais. Bet naudas maz.

Ostaps ironiski paskatījās uz Ipolitu Matvejeviču. Lielais kombinators bija atguvis parasto domu svaigumu un garīgo līdzsvaru. Naudu, protams, varēs dabūt. Krājumā vēl bija: glezna «Boļševiki raksta vēstuli Cemberlenam», tējas sietiņš un neaprobežota iespēja turpināt daudzsievības karjeru.

Rūpes sagādāja tikai desmitais krēsls. Šādas tādas pēdas, protams, bija, bet kas nu tās par pēdām — izplūdušas un neskaidras.

—   Nav nemaz tik slikti, — Ostaps skaļi sacīja. — Ar tādām izredzēm var zvejot. Dodu desmit pret vienu. Sēde turpinās! Vai dzirdat? Jūs! Zvērinātais piesēdētāji

XXII nodala ELLOCKA NO KANIBALU CILTS

Viljama Sekspira lietotais vārdu krājums pēc pētnieku aprēķiniem sasniedz apmēram 12 000 vārdu. Nēģera vārdu krājuma no kanibalu cilts «Mumbo-Jumbo» ir 300 vārdu.

Elločka Sčukina viegli un brīvi iztika ar trīsdesmit vārdiem.

Lūk, vārdi, frāzes un izsauksmes vārdi, kurus viņa, rūpīgi atsijājot, izvēlējusies no lielās, bagātās un varenās krievu valodas:

1.  Nerunā blēņas.

2.   Ho-ho! (Atkarībā no apstākļiem izsaka: ironiju, izbrīnu, sajūsmu, naidu, prieku, nicināšanu un apmierinātību.)

3.  Vienreizēji!

4.  Draņķīgs. (Lietojams visos gadījumos. Piemēram, «draņķīgais Petja atnācis», «draņķīgs laiks», «draņķīgs atgadījums», «draņķīgs kaķis» utt.)

5.  Tumsonība.

6.  Baigi. (Baigais, piemēram, tiekoties ar labu paziņu: «baiga tikšanās».)

7.  Cālītis. (Attiecībā uz visiem pazīstamiem vīriešiem neatkarīgi no vecuma un sabiedriskā stāvokļa.)

8.  Nemāciet mani dzīvot.

9.  Kā puiku. («Es viņu sukāju kā puiku,» — kārtis spēlējot. «Es viņam kā puikam aizbāzu muti,» —• acīm redzot sarunā ar dzīvokļa atbildīgo īrnieku.)

10. Br-r-rīnišķīgi.

11.  Resns un smuks. (Lietojami nedzīvu un dzīvu priekšmetu raksturošanai.)

12. Brauksim ar ormani. (Saka vīram.)

13. Brauksim ar taksi. (Vīriešu kārtas pazīstamiem.)

14. Jums visa mugura balta. (Joks.)

15. Ak tu mūžs!

16.  Ulis. (Mīlināmo vārdu galotne. Piemēram: Mišulis, Zi- nulis.)

17.  Oho! (Ironija, izbrīna, sajūsma, naids, prieks, nicināšana un apmierinātība.)

Tie pavisam nedaudzie vārdi, kas vēl palika pāri, noderēja par sazināšanās starpposmu starp Elločku un universālveikalu komijiem.

Ja papētītu Elločkas Sčukinas fotogrāfijās, kas karājas virs viņas vīra inženiera Ernesta Pavloviča Sčukina gultas (vienu — pretskatā, otru — profilā), tad nebūtu grūti pamanīt patīkamu, augstu un apaļu pieri, lielas, valgas acis, vismīlīgāko degun- tiņu Maskavas guberņā un smakru ar mazu tušas plankumiņu.

Elločkas augums glaimoja vīriešiem. Viņa bija'maziņa, un viņai līdzās pat visnoplukušākie vīreļi likās lieli un spēcīgi vīri.

Kas attiecas uz sevišķām pazīmēm, tad tādu viņai nebija. Elločkai tās arī nemaz nebija vajadzīgas. Viņa bija skaista.

Divsimt rubļi, kurus ik mēnesi saņēma viņas vīrs rūpnīcā «Elektrolustra», Elločku apvainoja. Tie nekādā ziņā nesekmēja to grandiozo cīņu, kuru Elločka veda jau četrus gadus, no tā mirkļa, kopš viņa ieņēma mājsaimnieces, Sčukina sievas sabiedrisko stāvokli. Cīņa risinājās ļoti sasprindzināti. Tā aprija visus materialos resursus. Ernests Pavlovičs ņēma uz mājām darbu, atteicās no apkalpotājas, pats aizdedzināja primusu, iznesa atkritumus un pat cepa kotletes.

Bet viss bija veltīgi. Bīstamais ienaidnieks ar katru gadu vairāk izputināja saimniecību. Elločka pirms četriem gadiem atklāja, ka aiz okeana viņai ir sāncense. Nelaime Elločku piemeklēja tieši tai laimīgajā vakarā, kad viņa pielaikoja ļoti glītu krepdešina blūzīti. Sinī tērpā viņa bija dievišķīga.

—   Ho-ho! — viņa iesaucās, ielikdama šai mežonīgajā saucienā apbrīnojami sarežģītas jūtas, kas to pārņēma.

Vienkāršākos vārdos šīs jūtas varētu izteikt šādā teikumā: «Vīrieši, mani ieraudzījuši šai blūzītē, kļūs vai traki. Sāks trīcēt pie visām miesām. Viņi, mīlestībā šļupstēdami, sekos man kaut vai līdz pasaules galam. Bet es palikšu salta. Vai tad viņi ir manis vērti? Es esmu visskaistākā. Tik elegantas blūzītes nav nevienai visā pasaulē.»

Taču krājumā bija tikai trīsdesmit vārdu, un Elločka izvēlējās visizteiksmīgākos no tiem — «ho-ho».

Un šai izšķirošajā brīdī pie viņas atnāca Fimka Sobaka. Viņa atnesa sev līdz janvara salto elpu un franču modes žurnālu. Elločka ilgi aplūkoja pirmo lappusi. Krāšņa fotogrāfijā rādīja amerikaņu miljardiera Vanderbilda meitu vakarkleitā. Tur bija kažokādas un spalvas, zīds un pērles, neparasti viegls piegriezums un prātus reibinoša frizūra. Tas izšķīra visu.

—   Oho! — Elločka pie sevis nodūca.

Tas nozīmēja: «Vai nu es, vai viņa.»

Nākošās dienas rīts Elločku jau pārsteidza frizētavā. Šeit viņa pazaudēja savu brīnišķo, melno bizi un matus nokrāsoja sarkanbrūnus. Izdevās pacelties vēl par vienu pakāpienu augstāk pa tām trepēm, kas Elločku tuvināja mirdzošai paradizei, kur pastaigājas miljardieru meitas, kas nebija mājsaimnieces Ščukinas pazoļu vērtas. Par strādnieku savstarpējā palīdzības kasē saņemto naudu Elločka nopirka suņādu, kas atgādināja bizamžurku. Ar to tika izrotāta vakarkleita.

Misters Sčukins, kas sen jau loloja sapni — nopirkt jaunu rasēšanas dēli, mazliet sadrūma.

Ar suņādu apšūtā kleita augstprātīgajai Vanderbildietei deva pirmo trāpīgo triecienu. Pēc tam lepnā amerikāniete saņēma vēl trīs triecienus pēc kārtas. Elločka pie kažoku šuvējas Fimočkas Sobakas nopirka šinšila palantinu (krievu zaķis, nogalēts Tulas guberņā), iegādājās Argentinas filca baložkrāsas cepuri un no vīra jaunajiem svārkiem pašuva sev modernu dāmu žaketi. Mil- jardiere sagrīļojās, bet viņu acīm redzot izglāba mīlestības jūtu pārpilnais tētiņš Vand'erbilds.

Nākošajā modes žurnālā numurā bija ievietoti nolādētās sāncenses četri portreti: ■!) sudrablapsās, 2) ar briljanta zvaigzni pierē, 3) lidotājas tērpā (gari zābaciņi, vissmalkākās drānas zaļa žakete un ar vidēja lieluma smaragdiem inkrustēti cimdi) un 4) balles tērpā (dārglietu kaskades un mazliet zīda).

Elločka mobilizēja visus spēkus. Tētuks — Sčukins aizņēmās naudu pašpalīdzības kasē. Vairāk par trīsdesmit rubļiem viņam nedeva. Jaunais, spēcīgais spēku sasprindzinājums pašos pamatos sašķobīja saimniecību. Nācās cīnīties visās dzīves jomās. Nesen bija saņemtas mis fotogrāfijās, kur viņa atradās savā jaunajā pilī Floridā. Arī Elločkai vajadzēja iegādāties jaunas mēbeles. Ūtrupē viņa nopirka divus mīkstos krēslus. (Izdevīgs pirkums! Nekādi nevarēja palaist garām!) Nekā nesakot vīram, Elločka paņēma no iztikas naudas. Līdz piecpadsmitajam palika desmit dienas un četri rubļi.

Elločka šiki veda krēslus pa Varsonofjeva šķērsielu. Vīra nebija mājās. Starp citu, viņš drīz vien ieradās, stiepdams sev līdz lielu portfeli.

—   Draņķīgais vīrs pārnācis, — Elločka skaidri noteica.

Visus vārdus Elločka izrunāja skaidri, un tie bira no viņas

mutes kā zirņi.

—  Sveicināta, Helenīt, bet ko tas nozīmē? Kā šie krēsli te radušies?

—   Ho-ho!

—   Nē, patiešam?

—   Br-rīnišķīgi!

—  Jā. Krēsli ir labi.

—   Vien-rei-zē-ji!

—   Vai kāds uzdāvināja?

—   Oho!

—   Kā?! Vai tu patiešām nopirki? Kur ņēmi naudu? Vai patiešām no saimniecības naudas? Es taču tev tūkstošreiz esmu teicis .. .

—   Ernestuli! Nerunā blēņas!

—   Nu kā tā var rīkoties?! Mums taču nebūs ko ēst!

—   Ak tu mūžs!

—   Bet tas taču nav ciešams! Tu dzīvo pāri mūsu iespējām!

—   Jokojat!

— Jā, jā. Jūs dzīvojat pāri mūsu iespējām …

—   Nemāciet mani dzīvot!

—   Nē, parunāsim nopietni. Es saņemu divsimt rubļu…

—   Baigais!

—   Kukuļus neņemu, naudu nezogu un viltot to neprotia …

—   Tumsonība!

Ernests Pavlovičs apklusa.

—   Ziniet ko, — viņš pēdīgi sacīja, — tā dzīvot nevar.

—   Ho-ho, — sacīja Elločka, apsēzdamās uz jaunā krēsla.

—   Mums jāšķiras.

—   Ak tu mūžs!

—   Mūsu raksturi nesader kopā. Es …

—   Tu esi resns un smuks čalītis.

—   Cik reizes esmu tevi lūdzis nesaukt mani par čalīti!

—   Jokojat!

—   Un no kurienes tev tas idiotiskais žargons!

—   Nemāciet mani dzīvot!

—   Velns ar ārā! — iesaucās inženieris.

—   Jūs runājat blēņas, Ernestuli.

—   Labāk šķirsimies ar labu.

—   Oho!

—   Tu man nekā nepierādīsi. Sis strīds …

—   Es tevi nosukāšu kā puiku.

—   Nē, tas ir galīgi neciešami. Tavi argumenti mani nespēj atturēt no tā soļa, ko esmu spiests spert. Es tūlīt iešu pasaukt smago ormani.

—   Jokojat!

—   Mēbeles mēs sadalīsim vienlīdzīgi.

—   Baigais!

—   Tu saņemsi simt rubļus mēnesī. Pat simt divdesmit. Istaba paliks tev. Dzīvo, kā tev patīk, bet es tā nevaru …

—   Vienreizēji, — Elločka nicinoši sacīja.

—   Bet es pārvākšos pie Ivana Aleksejeviča.

—   Oho!

—   Viņš aizbrauca uz vasarnīcu un man pa vasaru atstāja visu dzīvokli. Atslēga pie manis … Tikai mēbeļu nav.

—   Br-rīnišķīgi!

Ernests Pavlovičs pēc piecām minūtēm atgriezās kopā ar .sētnieku.

—   Nu, drēbju skapi es neņemšu, tev tas vairāk vajadzīgs, bet rakstāmgaldu, esi tik laba … Un vienu šo krēslu, sētniek, paņemiet. Es ņemšu vienu no šiem diviem krēsliem. Es domāju, ka man uz to ir tiesības?

Ernests Pavlovičs sasēja savas mantas lielā sainī, ietina zābakus avīzē un pagriezās pret durvīm.

—   Tev visa mugura balta, — gramofona balsī sacīja Elločka.

—   Uz redzēšanos, Helena!

Viņš gaidīja, ka sieva kaut šai mirklī atturēsies no parastajiem nodrāztajiem vārdeļiem. Elločka arī sajuta brīža svarīgumu. Viņa sasprindzināja visus garīgos spēkus un meklēja šķiršanās brīdim atbilstošus vārdus. Tie ātri atradās:

—   Brauksi ar taksi? Br-rīnišķīgi.

Inženieris kā lavīna drāzās lejā pa kāpnēm.

Vakaru Elločka pavadīja kopā ar Fimku Sobaku. Viņas apsprieda neparasti svarīgu notikumu, kas draudēja sašķobīt pasaules ekonomiku.

—   Kā rādās, tad turpmāk valkās garus un platus tērpus, — teica Fimka, kā vista ievilkdama galvu plecos.

—  Tumsonība.

Un Elločka ar cieņu paskatījās uz Fimu Sobaku. Mademoiselle Sobaku daudzināja kā kulturālu meiteni: viņa lietoja ap simt astoņdesmit vārdu. Turklāt viņa zināja tādu vārdu, kas Elločkai ne sapnī nevarēja ienākt prātā. Tas bija ļoti izteiksmīgs vārds: homoseksuālisms. Fima Sobaka, bez šaubām, bija kulturālā meitene.

Dzīvās pārrunas ievilkās tālu pāri pusnaktij.

Pulksten desmitos no rīta lielais kombinators iegriezās Var- sonofjeva šķērsielā. Pa priekšu skrēja vakarējais zēns bezpajumtnieks. Viņš parādīja māju.

—   Tu nemelo?

—   Ko jūs, tēvocīt… Lūk, šinīs parādes durvīs.

Benders izsniedza zēnam godīgi nopelnīto rubli.

—   Vajag pielikt, — sacīja zēns, tielēdamies kā ormanis.

—   Sprāguša ēzeļa ausis. Saņemsi no Puškina. Uz redzēšanos, defektivais.

Ostaps pieklauvēja pie durvīm, pilnīgi nedomādams par to, ar kādu ieganstu viņš ieies iekšā. Sarunā ar dāmām viņš deva priekšroku iedvesmai.

—   Oho? — jautāja aiz durvīm.

—   Darīšanās, -— Ostaps atbildēja.

Durvis atvērās, Ostaps iegāja istabā, kuru varēja iekārtot tikai būtne ar dzeņa iztēli. Pie sienām karājās kinoatklātnes, lellītes un Tambovas gobeleni. Sai raibajā fonā, kas ņirbēja acīs, bija grūti pamanīt istabas mazo saimnieci. Tai mugurā bija rīta- kleitiņa, pašūta no Ernesta Pavloviča tolstojieša un izrotāta ar dīvainu kažokādu.

Ostaps uzreiz saprata, kā jāizturas augstākā sabiedrībā. Viņš piemiedza acis un atkāpās soli atpakaļ.

—   Brīnišķīga kažokāda! — viņš iesaucās.

—  Jokojat! — maigi sacīja Elločka. — Tā ir Meksikas lēcēļ- pele.

—   Tas nevar būt. Jūs esat piekrāpta. Jums ir iedevuši daucfa labāku kažokādu. Tas ir Sanhajas panteris. Nūja! Panteris! Es to pazīstu pēc nokrāsas. Vai redzat, kā akots saulē dzirkstī! … Smaragds! īsts smaragds!

Elločka Meksikas lēcējpeli pati bija nokrāsojusi ar zaļu akva- reļkrāsu, un tāpēc šā rīta apmeklētāja uzslava viņai it sevišķi gāja pie sirds.

Neļaudams saimniecei atjēgties, lielais kombinators pateica visu, ko vien kādreiz bija dzirdējis par kažokādām. Vēlāk valodas ievirzījās par zīdu, un Ostaps solījās burvīgajai saimniecei uzdāvināt dažus simtus zīda kokonu, kurus viņam esot atvedis Uzbekijas CIK priekšsēdētājs.

—   Jūs esat čalītis uz goda, — Elločka piezīmēja, apkopodama pirmo iepazīšanās mirkļu rezultātus.

—  Jums, protams, ir brīnums par tik agru nepazīstama vīrieša viziti?

—   Ho-ho!

—   Esmu pie jums ieradies kādā delikātā jautājumā.

—   Jokojat!

—  Jūs vakar bijāt ūtrupē un atstājāt uz mani ārkārtīgu iespaidu.

—   Nerunājiet blēņas!

—   Apžēlojieties! Stāstīt blēņas tik valdzinošai sievietei ir necilvēcīgi.

—   Baigais!

Saruna turpinājās tādā pašā garā, tomēr atsevišķos gadījumos tā deva lieliskus rezultātus. Bet Ostapa komplimenti ar katru reizi kļuva šķidrāki un īsāki. Viņš pamanīja, ka otra krēsla istabā nav. Vajadzēja sadzīt tam pēdas.

Jaukdams iztaujāšanu ar austrumnieciskiem glaimiem, Ostaps caur puķēm uzzināja visus notikumus, kas vakar bija piemeklējuši Elločku.

«Dīvaini gan,» viņš nodomāja, «krēsli kā tarakani aizlien katrs uz savu pusi.»

—   Mīļo meitenīt, — Ostaps pēkšņi sacīja, — pārdodiet man šo krēslu. Man tas ļoti patīk. Tikai jūs ar savu sievišķīgo skaistuma izjūtu varējāt izvēlēties tik māksliniecisku priekšmetu. Pārdodiet, meitenīt, un es jums došu septiņus rubļus.

—   Runājat blēņas, čalīt, — Elločka viltīgi atsaucās.

—   Ho-ho, — centās ieskaidrot Ostaps.

«Ar viņu jārīkojas citādi,» Ostaps nolēma, «piedāvāsim apmaiņu.»

—   Vai ziniet, pašreiz Eiropā un Filadelfijas labākajās aprindās atjaunojuši seno parašu — tēju lej glāzē caur sietiņu. Ārkārtīgi efektīgi un ļoti eleganti.

Elločka kļuva uzmanīga.

—   Pie manis pašreiz atbraucis kāds pazīstams diplomāts no Vīnes un atveda kā dāvanu. Interesanta mantiņa.

—   Jādomā, vienreizēja, — Elločka kļuva ziņkārīga.

—   Oho! Ho-ho! Apmainīsimies! Jūs man dosiet krēslu, bet es jums — sietiņu. Vai gribat?

Un Ostaps izņēma no kabatas mazu, apzeltītu sietiņu.

Saule kā ola valstījās sietiņā. Pa griestiem lēkāja zaķīši. Pēkšņi iegaismojās istabas tumšais kakts. Uz Elločku šī mantiņa atstāja tikpat neatvairāmu iespaidu, kādu atstāj veca konserv- bundža uz cilvēkēdāju no Mumbo-Jumbo cilts. Tādos gadījumos cilvēkēdājs bļauj pilnā kaklā, bet Elločka tikai klusi izdvesa:

—   Ho-ho!

Neļaudams viņai atjēgties, Ostaps nolika sietiņu uz galda, paņēma krēslu un, uzzinājis no burvīgās sievietes viņas vīra adresi, galanti atvadījās.

XXIII nodaļa ABSOLONS VLADiMIROVIČS IZNURENKOVS

Koncesionariem bija sācies pļaujas laiks. Ostaps apgalvoja, ka krēslus vajag kalt, kamēr tie vēl karsti. Ipolits Matvejevičs bija amnestēts, kaut gan laiku pa laikam Ostaps tomēr viņu nopratināja:

—   Un kāda velna pēc es ar jums sapinos? Kālab jūs man īsti esat vajadzīgs? Būtu braucis labāk uz mājām, uz dzimtsarakstu biroju. Tur jūs gaida mirušie un jaundzimušie. Nemokiet mazuļus. Brauciet!

Bet sirdī lielais kombinators bija stipri pieķēries notramdīta- jam muižniecības priekšniekam. «Bez viņa dzīve nebūtu tik jautra,» Ostaps domāja. Un viņš līksmi paskatījās Vorobjaņinovā, kam uz galvas jau bija sazēlusi sidrabaina jaunaudze.

Darba plānā Ipolita Matvejeviča iniciatīvai bija ierādīta ievērojama vieta. Kolīdz klusais Ivanopulo bija prom, Benders ņēmās iekalt kompanjonam galvā, kā pa visīsāko ceļu atrast dārglietas.

—   Rīkoties droši. Nevienu neiztaujāt. Vairāk cinisma. Cilvēkiem tas patīk. Ar trešo personu starpniecību — nekā neuzsākt. Muļķu vairs nav. Neviens jums nevilks briljantus no cita kabatas. Bet tikai bez kriminalpārkāpumiem. Kodekss mums ir jā- cienī.

Un tomēr meklēšanai nebija sevišķu panākumu. Traucēja Kriminālkodekss un milzīgs daudzums buržuāzisku aizspriedumu, kas vēl bija saglabājušies pilsētas iedzīvotājos. Viņi, piemēram, ne acu galā necieta nakts vizites caur vēdlodziņu. Nācās strādāt tikai legāli.

Tai dienā, kad Ostaps apmeklēja Elločku Sčukinu, studenta Ivanopulo istabā parādījās mēbele. Tas bija pret tējas sietiņu apmainītais krēsls — ekspedicijas trešā trofeja. Jau sen bija garām tas laiks, kad briljantu medības kompanjonos radīja spēcīgas emocijas, kad tie ar nagiem plēsa krēslus un skrāpēja to atsperes.

—   Pat ja krēslos nekā nav, — Ostaps teica, — uzskatiet, ka mēs tomēr esam nopelnījuši vismaz desmit tūkstošus. Katrs caurskatītais krēsls palielina mūsu izredzes. Kas par to, ka damiņas krēslā nekā nav? Tāpēc jau tas nav jās_alauž. Lai Ivanopulo me- belē istabu. Mums pašiem arī patīkamāk.

Tai pašā dienā koncesionari izspurdza no sārtās mājiņas un aizgāja katrs uz savu pusi. Ipolitam Matvejevičam bija uzticēts blējošais svešinieks Sadovoja-Spaska ielā, iedoti divdesmit pieci rub(i dažādiem izdevumiem, stingri pieteikts alus bodēs nespert ne kāju un bez krēsla neatgriezties. Sev lielais kombinators izvēlējas Elločkas viru.

Ipolits Matvejevičs šķērsoja pilsētu autobusā Nr. 6. Kratīdamies ādas sēdeklī un ar galvu atsizdamies līdz pat karietes lakotajiem griestiem, viņš domāja, kā uzzināt blējošā pilsoņa uzvārdu, ar kādu ieganstu pie viņa ieiet, ko sacīt un kā pāriet pie lietas būtības.

Izkāpis pie Sarkanarmijas vārtiem, viņš pēc Ostapa iedotās adreses atradp vajadzīgo māju un ņēmās staigāt ap to riņķī un apkārt. Ieiet viņš neuzdrošinājās. Tā bija veca, netīra Maskavas viesnīca, nodota dzīvokļu biedrībai, un to apdzīvoja, spriežot pēc mājas apdrupušās fasades, ļaunprātīgi īres nemaksātāji.

Ipolits Matvejevičs ilgi stāvēja pretim parādes durvīm, piegāja pie tām pavisam tuVU, tur iekala no galvas pie durvīm piesprausto, ar roku rakstīto paziņojumu, kas draudēja nevīžīgajiem īrniekiem, un, nekā nedomādams, uzkāpa otrajā stāvā. No gaiteņa varēja ieiet atsevišķās istabās. Lēnām, it kā dodamies pie klases tāfeles, lai pierādītu neiemācītu teoremu, Ipolits Matvejevičs tuvojās istabai Nr. 41. Uz durvīm vienā piespraudītā, apgriezušies ačgārni, karājās vizitkarte:

■ sguiOJļluļpvjA SNOLOSBA SVOKNERUNZI

Pilnīgā prāta aptumsumā Ipolits Matvejevičs aizmirsa pieklauvēt, atvēra durvis, kā mēnessērdzīgais spēra trīs soļus un atradās istabas vidū.

—- Piedodiet, — viņš sacīja apslāpētā balsī, — vai varētu šeit sastapt biedru Iznurenkovu?

Absolons Vladimirovičs neatbildēja. Vorobjaņinovs pacēla galvu un tikai tagad pamanīja, ka istabā neviena nav.

Pēc istabas ārējā izskata nekādi nevarēja noteikt tās saimnieka dzīves veidu. Skaidrs bija tikai viens, ka viņš ir neprecējies un mājkalpotājas viņam nav. Uz palodzes stāvēja papīrītis ar desu ādiņām. Tachta pie sienas bija piekrauta ar avīzēm. Uz maza plauktiņa stāvēja dažas noputējušas grāmatas. No sienām raudzījās krāsainas runču, kaķīšu un kaķeņu fotogrāfijās. Istabas vidū līdzās netīriem nomestiem puszābakiem stāvēja riekstkoka krēsls. Pie visām mēbelēm, arī pie Stargorodas savrupmājas krēsla karājās aveņkrāsas lakas zīmogi. Bet Ipolits Matvejevičs tam nepievērsa uzmanību. Tai mirklī viņš bija aizmirsis Kriminālkodeksu un Ostapa pamācības un metās pie krēsla.

Šai brīdī avīzes uz tachtas sakustējās. Ipolits Matvejevičs nobijās. Avīzes slīdēja un nokrita uz grīdas. No avīžu apakšas izlīda samiegojies kaķēns. Viņš vienaldzīgi paskatījās uz Ipolitu Matvejeviču un sāka mazgāties, ar ķepiņu aizķerdams ausi, vaU dziņu un ūsas.

—   Fui! — Ipolits Matvejevičs nospļāvās un stieņa krēslu uz durvīm. Durvis pašas atvērās. Uz sliekšņa parādījās #tabas saimnieks — blējošais svešinieks. Viņš bija mētelī, no kura apakšas rēgojās violetas apakšbikses. Rokā viņš turēja bikses.

Par Absolonu Vladimiroviču Iznurenkovu varētu sacīt, ka otra tāda cilvēka nav visā republikā. Republika viņu vērtēja pēc nopelniem. Viņš tai bija ļoti noderīgs. Un tomēr, neraugoties uz visu to, viņš nebija slavens, kaut gan savā mākslā bija tāds pats meistars kā Šaļapins dziedāšanā, Gorkijs — literatūrā, Kapa- blanka — šachā, Melņikovs — slidskriešanā un kāds ārkārtīgi brūns asirietis ar ļoti lielu degunu, vīrs, kas ieņēma vislabāko vietu uz Tveras un Kamergerskas ielu stūra — zābaku spodrināšanā ar dzeltenu ziedi.

Šaļapins dziedāja. Gorkijs rakstīja lielu romānu. Kapablanka gatavojās sacīkstēm ar Aļechinu. Melņikovs uzstādīja jaunus rekordus. Asirietis tā nospodrināja pilsoņu puszābakus, ka tie spīdēja kā saule. Absolons Iznurenkovs bārstīja asprātības.

Viņš asprātības nekad nebārstīja bezmērķīgi, tikai skaistu vārdu dēļ. Viņš bija asprātīgs humoristisko žurnālu uzdevumā. Uz saviem pleciem viņš iznesa visatbildīgākās kampaņas, piegādāja tematus zīmējumiem un feļetoniem Maskavas satirisko žurnālu lielākajai daļai.

Izcili cilvēki ir asprātīgi divreiz mūžā. Šīs asprātības pavairo viņu slavu un ieiet vēsturē. Iznurenkovs laida klajā ne mazāk ka sešdesmit pirmklasīgas asprātības mēnesī, kuras smaidot atkar- toja visi, un tomēr autors palika nezināms. Ja ar Iznurenkova asprātībām parakstīja zīmējumus, tad slavas laurus plūca mākslinieks. Mākslinieka vārdu ievietoja virs zīmējuma. Iznurenkova vārda nebija nekur.

—   Tas ir šausmīgi! — viņš kliedza. — Nav iespējams parakstīties. Kur lai es parakstos? Zem divām rindiņām?

Un viņš dedzīgi turpināja cīnīties ar sabiedrības ienaidniekiem: ar sliktiem kooperatoriem, izšķērdētājiem, Čemberlenu, birokrātiem. Ar savām asprātībām viņš šaustīja pielīdējus, namu pārvaldniekus, privātuzņēmējus, vadītājus, huligānus, pilsoņus, kas nevēlas pazemināt cenas, un saimnieciskos darbiniekus, kas izvairās no taupības režima.

Pēc žurnālā iznākšanas šīs asprātības skandēja no cirka arēnas, pārdrukāja vakara avīzēs, neuzrādot pirmavotus, un no estrādes tās publikai sniedza kupletisti.

Iznurenkovs bija iemanījies ar savām asprātībām uzstāties arī tādās nozarēs, kur, likās, vairs nekā smieklīga nevarētu pateikt. Pat no tāda izkaltuša tuksneša kā pašizmaksas nesamērīga paaugstināšana Iznurenkovs prata izspiest ap simt humora šedevru. Heinem būtu nolaidušās rokas, ja viņam liktu pateikt kaut ko smieklīgu un reizē ari sabiedriski noderīgu par nepareizo tarifikāciju kravas pārvadāšanā ar preču vilcieniem. Marks Tvens, saklausījis tādu tematu, laistu ļekas vaļā. Bet Iznurenkovs palika savā postenī.

Viņš tekāja pa redakciju istabām, uzgrūzdamies atkritumu urnām un blēdams. Pēc desmit minūtēm temats jau bija izstrādāts, izdomāts zīmējums un sameistarots virsraksts.

Ieraudzījis savā istabā cilvēku, kas dzīrās nest prom apzīmogoto krēslu, Absolons Vladimirovičs pavicināja ar nupat pie drēbnieka izgludinātajām biksēm, salēcās un iespiedzās:

—   Jūs esat prātu zaudējis! Es protestēju! Jums nav tiesību. Galu galā eksistē taču kādi likumi! Kaut gan muļķiem tie bijuši nebijuši, bet jūs varbūt vismaz esat dzirdējis, ka mēbeles var stāvēt vēl divas nedēļas! … Es sūdzēšos prokuroram! … Beigu beigās es samaksāšu!

Ipolits Matvejevičs nekustējās ne no vietas, bet Iznurenkovs nometa mēteli un, neatiedams no durvīm, uzvilka bikses savās resnajās Cičikova kājās. Iznurenkovs izskatījās patukls, taču seja viņam bija kalsnēja.

Vorobjaņinovs nešaubījās, ka viņu tūdaļ saķers un vilks uz miliciju. Tāpēc viņš bija ārkārtīgi pārsteigts, kad istabas saimnieks, ticis galā ar savu tualeti, pēkšņi nomierinājās.

—   Pamēģiniet saprast, — saimnieks ieteicās samierinoša balsī, — es taču nevaru tam piekrist.

Ipolits Matvejevičs, būdams Iznurenkova vietā, arī beigu beigās nevarētu piekrist, ka viņam skaidrā dienas laikā zog krēslus. Bet viņš nezināja, ko sacīt, un tāpēc klusēja.

—   Estur neesmu vainīgs. Vainīgs ir pats mūzikas fonda priekšsēdētājs. Jā, es atzīstos. Es astoņus mēnešus neesmu maksājis par īrēto pianino, bet es taču to nepārdevu, kaut gan tas bija pilnīgi iespējams. Es rīkojos godīgi, bet viņi kā īsti blēži. Paņēma instrumentu, vēl iesniedza prasību tiesā un aprakstīja mēbeles. Man nekā nedrīkst aprakstīt. Sīs mēbeles ir ražošanas rīki. Un krēsls arī ir ražošanas rīks!

Ipolits Matvejevičs sāka kaut ko apjēgt.

—   Nolieciet krēslu! -— pēkšņi iespiedzās Absolons Vladimiro- vičs. — Vai dzirdat? Jūs! Birokrāts tāds!

Ipolits Matvejevičs padevīgi nolika krēslu un iešļupstējās:

—   Piedodiet, pārpratums, man tāds darbs.

Tagad Iznurenkovs kļuva ārkārtīgi priecīgs. Viņš tekalēja pa istabu un dziedāja: «Allažiņ rītos, kad saule viz logā, pretī man vērās tavs smaidošais vaigs.» Viņš nezināja, kur likt savas rokas. Tās viņam šaudījās kā atspoles. Viņš ņēmās siet kaklasaiti un nometa, to nesasējis. Tad paķēra avīzi un, nekā neizlasījis, nosvieda zemē.

—   Tātad šodien jūs mēbeles neņemsiet? — … Labi! … Ah! Ah!

Ipolits Matvejevičs, izmantodams labvēlīgo situāciju, virzījās uz durvīm.

—   Pagaidiet! •— Iznurenkovs pēkšņi iesaucās. — Vai jūs kādreiz esat redzējis tādu kaķi? Sakiet, — tas taču patiešām ir ārkārtīgi pūkains kaķis, vai ne?

Kaķēns nokļuva Ipolita Matvejeviča trīcošajās rokās.

—   Augsta klāse! — murmināja Absolons Vladimirovičs, nezinādams, kā izlietot enerģijas pārpalikumu. — Ah! … Ah!._..

Viņš pieskrēja pie loga, sasita plaukstas un veikli klanījas divām meitenēm, kas skatījās uz viņu no pretējā nama loga. Viņš mīņājās uz vietas un bārstīja ilgu pilnas nopūtas:

—   Priekšpilsētas meitenes! Vilinošākais auglisļ… Augsta klase! … Ah! .. . «Allažiņ rītos, kad saule viz logā, pretī man vērās tavs smaidošais vaigs . ..»

—   Nu tad es iešu, pilsoni, — dumji sacīja koncesijas direktors.

—   Pagaidiet, pagaidiet! — pēkšņi Iznurenkovs sarosījas. — Acumirkli! … Ah! … Bet kaķēns? Vai nav taisnība — viņš ir ārkārtīgi pūkains? … Pagaidiet! Es tūlīt! …

Viņš apjucis rakņājās pa kabatām, aizskrēja, atkal atgriežas, nostenējās, paskatījās pa logu, atkal aizskrēja un atkal atgriežas.

—    Piedodiet, sirsniņ, — viņš sacīja Vorobjaņinovam, kas visu šo manipulāciju laiku stāvēja kā zaldāts, rokas gar sāniem nostiepis.

Pie šiem vārdiem viņš iedeva muižniecības priekšniekam pusrubli.

—   Nē, nē, lūdzu neatsakieties! Katrs darbs ir jāsamaksā.

—   Ļoti pateicos, — sacīja Ipolits Matvejevičs, brīnīdamies par savu izveicību.

—   Paldies, dārgumiņ, paldies, sirsniņ!…

Iedams pa gaiteni, Ipolits Matvejevičs dzirdēja, ka Iznurenkova istabā skanēja blēšana, spiegšana, dziedāšana un kaislīgi izsaucieni.

Uz ielas Vorobjaņinovs atcerējās Ostapu un sāka drebēt aiz. bailēm.

Ernests Pavlovičs Sčukins lēni staigāja pa tukšo dzīvokli,, kuru viņam draugs pa vasaru laipni bija atvēlējis, un apsvēra jautājumu: iet vannā vai neiet.

Trīsistabu dzīvoklītis atradās deviņstāvu namā zem paša jumta. Tajā bez rakstāmgalda un Vorobjaņinova krēsla bija tikai trimo. Saule atstarojās spogulī un nepatīkami svēla acīs. Inženieris atlaidās uz rakstāmgalda, bet tūlīt pielēca kājās. Viss bija sakarsis.

«Iešu nomazgāties,» viņš nolēma.

Viņš noģērbās, atdzesējās, paskatījās uz sevi spogulī un devās uz vannas istabu. Dzestrums pārņēma vīlu augumu. Viņš iekāpa vannā, iesmēla gaiši zilā krūzītē ūdeni, aplaistījās un pamatīgi ieziepējās. Visu ķermeni pārklāja ziepju putas, un viņš kjuva līdzīgs vates jaungada vecim.

— Lieliski! — Ernests Pavlovičs iesaucās.

Viss bija labi. K)uva vēsi. Sievas nebija. Nākotnē gaidīja pilnīga brīvība. Inženieris pietupās un atgrieza krānu, lai nomazgātu ziepes. Krāns nogārdzās un lēnām penterēja kaut ko nesaprotamu. Ūdens netecēja. Ernests Pavlovičs krāna caurumā iebāza glumo mazo pirkstiņu. Iztecēja sīka, tieva strūkliņa un vairāk nekā. Ernests Pavlovičs saviebās, izkāpa no vannas, uzmanīgi izceldams vienu kāju aiz otras, un aizgāja pie virtuves krāna. Bet arī tur neko neizdevās izslaukt.

Ernests Pavlovičs ielāčoja istabās un apstājās spoguļa priekšā. Putas koda acīs, mugura niezēja, ziepju putas krita uz parketa. Klausīdamies, vai vannas istabā netek ūdens, Ernests Pavlovičs nolēma pasaukt sētnieku.

«Lai viņš kaut vai ūdeni atnes,» nolēma inženieris, berzēdams acis un pamazām saniknodamies, «velns zina, kas te notiek.»

Viņš izliecās pa logu. Pagalmā dziļi lejā spēlējās bērni.

—   Sētnieki — iesaucās Ernests Pavlovičs. — Sētnieki

Neviens neatsaucās.

Tad Ernests Pavlovičs atcerējās, ka sētnieks dzīvo pie parādes durvīm, patrepē. Viņš nostājās uz aukstajām flizēm un, ar vienu roku pieturēdams durvis, pārliecās pār margu. Kāpņu laukumiņā bija tikai viens dzīvoklis, un Ernestam Pavlovičam nebija ko baidīties, ka viņu kāds varētu ieraudzīt dīvainajā ziepju putu tērpā.

—   Sētnieki — viņš sauca lejup.

Vārds nodunēja un ar troksni aizvēlās pa kāpnēm.

—   Niek! — atbildēja kāpnes.

—   Sētnieki — Sētnieki

—   Niek-niek! Niek-niek!

Pēkšņi, nepacietīgi mīņājoties, inženierim paslīdēja kāja, un viņš, lai noturētu līdzsvaru, izlaida no rokām durvju rokturi.

Noklakšķēja amerikaņu slēdzenes vara mēlīte, un durvis aizcirtās. Siena nodrebēja. Ernests Pavlovičs, vēl neaptvēris savu bezizejas stāvokli, pavilka durvju rokturi. Durvis nekustējās.

Inženieris apstulbis paraustīja tās vēl dažas reizes un ar uztraukumā pukstošu sirdi klausījās. Valdīja krēslas pilns klusums kā baznīcā. Caur milzīgā loga daudzkrāsainajiem stikliem tik tikko lauzās iekšā gaisma.

«Ir gan situācija,» nodomāja Ernests Pavlovičs.

—   Velna mātīte! — viņš nolamāja durvis.

Apakšā kā petardes sāka dunēt un sprakšķēt cilvēku balsis. Pēc tam kā skaļrunis ierējās istabas šunelis.

Pa kāpnēm stūma augšā bērnu ratiņus.

Ernests Pavlovičs sāka bailīgi staigāt pa kāpņu laukumiņu.

—   Prātā var sajukt!

Viņam likās, ka tas viss ir pārāk nejēdzīgi, lai notiktu īstenībā. Viņš atkal piegāja pie durvīm un klausījās. Viņš sadzirdēja kaut kādas jaunas skaņas. Sākumā viņam likās, ķa pa dzīvokli kāds staigātu.

«Varbūt kāds ir atnācis pa virtuves kāpnēm?» viņš nodomāja, kaut gan zināja, ka virtuves kāpņu durvis ir aizbultētas un dzīvoklī neviens nevar iekļūt.

Vienmuļās skaņas nenoklusa. Inženieris aizturēja elpu. Tad viņš saprata, ka šo troksni rada ūdens šļaksti. Tas acīm redzot gāzās no visiem dzīvokļa krāniem. Ernests Pavlovičs tik tikko nesāka skaļi raudāt.

Stāvoklis bija šausmīgs. Maskavā, pilsētas centrā, devītā stāva kāpņu telpā stāvēja pilnīgi kails pieaudzis, ūsains cilvēks ar augstāko izglītību, notriepies ar žūstošām ziepju putām. Viņam nebija kur iet. Viņš labāk būtu ar mieru iet cietumā nekā tādā izskatā rādīties cilvēkiem. Atlika tikai viens — iet bojā. Putas žuva un dedzināja muguru. Uz rokām un sejas tās jau bija sastingušas un atgādināja kraupi, kas savilka ādu kā alauns.

Tā pagāja pusstunda. Inženieris trinās gar kaļķainajām sienām, vaidēja un vairākkārt nesekmīgi mēģināja uzlauzt durvis. Viņš kļuva netīrs un atbaidošs.

Lai tas maksātu ko maksādams, Sčukins nolēma noiet pie sētnieka.

«Citas izejas nav, nē, nav. Tikai paslēpties pie sētnieka!»

Saraustīti elpodams un ar roku aizsegdamies tā, kā to dara vīrieši, kad iet peldēties, Ernests Pavlovičs lēnām sāka zagties gar margām uz leju. Viņš jau atradās kāpņu laukumiņā starp astoto un devīto stāvu.

Viņa stāvu apgaismoja loga daudzkrāsainie rombi un kvad- rati. Viņš kļuva līdzīgs arlekinam, kas noklausās Kolombīnas sarunu ar Pajaco. Viņš jau pagriezās, lai dotos nākošajā kāpņu posmā, kad pēkšņi noskrapstēja apakšējā dzīvokļa durvju atslēga un no dzīvokļa iznāca jaunkundze ar sportistu koferīti. Jaunkundzīte nebija paguvusi ne soli paspert, kad Ernests Pavlovičs jau atradās devītā stāva laukumiņā. Viņš gandrīz vai apdulla no briesmīgi skaļajiem sirds pukstiem.

Tikai pēc pusstundas inženieris bija atguvies un varēja doties jaunā pārgājienā. Šoreiz viņš stingri apņēmās strauji mesties

lejā un, absolūti nekam nepievēršot uzmanību, aizskriet līdz ilgotajam sētnieka dzīvoklim.

Tā viņš arī izdarīja. Lēkdams pāri četriem pakāpieniem un kunkstēdams, inženieru un techniķu sekcijas biroja loceklis aulekšoja lejā. Sestā stāva laukumā viņš uz mirkli apstājās. Tas viņu pazudināja. No apakšas kāds nāca.

—   Neciešams zeņķis! — kāpņu reproduktora daudzkārt pastiprināta, skanēja sievietes balss. — Cik reizes es viņam neesmu teikusi!

Ernests Pavlovičs, paklausīdams nevis saprātam, bet gan instinktam, kā suņu vajāts kaķis joza uz devīto stāvu.

Attapies savā ar slapjajām pēdām pielāčotajā laukumiņā, viņš klusi sāka raudāt, plēsdams sev matus un konvulsivi šūpodamies. Karstas asaras ieurbās ziepju garozā un izdzina tur divas līkumotas vadziņas.

—  Ak kungs! — inženieris vaimanāja. — Mans dievs! Mans dievs!

Dzīves vairs nebija. Bet tai pašā laikā viņš skaidri dzirdēja pa ielu garām braucošās smagās automašīnas troksni. Tātad kaut kur vēl kūsāja dzīve!

Viņš vēl vairākkārt mudināja sevi noiet lejā, bet nespēja — nervi neizturēja. Viņš bija iekļuvis kapu velvē.

—   Piebradājuši kā cūkas! — viņš izdzirda apakšstāvā kādas vecītes balsi.

Inženieris pieskrēja pie sienas un vairākkārt iebadīja tai ar galvu. Visprātīgākais, protams, būtu kliegt tik ilgi, kamēr kāds atnāk, un tad padoties atnācējam gūstā. Bet Ernests Pavlovičs bija pilnīgi pazaudējis domāšanas spējas un, smagi elsodams, kūņājās pa laukumiņu.

Izejas nebija.

XXIV nodala AUTOMOBILISTU KLUBS

Lielas dienas avīzes «Darbgalds» redakcijā, kas atradās Tautību nama otrajā stāvā, steidzīgi cepa materialus, lai varētu nodot salikšanai.

No rezerves (materiali, kas jau salikti, bet nav ievietoti pagājušajā numurā) cēla ārā informācijās un rakstus, skaitīja, cik rindas tie aizņems, sākās parastā tirgošanas par vietām.

Pavisam avīze savās četrās lappusēs varēja ievietot 4400 rindu. Tur vajadzēja ietilpināt visu: telegramas, rakstus, kroniku, strādnieku korespondentu vēstules, paziņojumus, vienu feļetonu dzejā un divus prozā, karikatūras, fotogrāfijās, speciālās nodaļas: teatra, sporta, šacha dzīve, ievadrakstu un otru ievadrakstu, padomju, partijas un arodbiedrību organizāciju paziņojumus, romānā turpinājumu, mākslinieciskus aprakstus par galvaspilsētas dzīvi, sīkumus ar nosaukumu «No visa pa druskai», populāri zinātniskus rakstus, radio un dažādus gadījuma rakstura materialus. Pavisam no nodaļām sanāca ap desmit tūkstošu rindu. Tāpēc vietu sadali lappusēs parasti pavadīja dramatiski skati.

Pirmais pie redakcijas sekretārā atskrēja šacha nodaļas vadītājs maestro Sudeikins. Viņš uzdeva pieklājīgu, bet sarūgtinājuma pilnu jautājumu:

—   Kā? Šodien šacha nebūs?

—   Nav Vietas, — atbildēja sekretārs. — Garš zemsvītras raksts. Trīssimt rindu.

—   Bet šodien taču sestdiena. Lasītājs gaida svētdienai paredzēto nodaļu. Man ir uzdevumu atbildes, man ir lieliska Neuni- vako etide, man, beidzot. ..

—   Labi. Cik jūs vēlaties?

—   Ne mazāk par simt piecdesmit.

—• Labi. Ja jums ir uzdevumu atbildes, dosim sešdesmit rindu.

Maestro mēģināja izlūgties vēl trīsdesmit rindas, kaut vai Neunivako etidei (brīnišķīga Tartakovera-Bogoļubova indiešu partija jau gulēja pie viņa vairāk nekā mēnesi), bet viņu atbīdīja nost.

Bija atnācis reportieris Persickis.

—   Vai iespaidus par plēnumu vajag dot? — viņš jautāja ļoti klusi.

—   Protams! — sekretārs iesaucās. — Jau aizvakar taču to norunājām.

—   Plēnums notiek, — Persickis sacīja vēl klusāk, — un divas skicītes jau gatavas, bet viņi man nedod vietu.

—   Kā nedod? Ar ko jūs runājāt? Ko viņi iedomājas, prātā sajukuši, vai?

Sekretārs aizskrēja lamāties. Viņam pakaļ purpinādams slāja Persickis, bet vēl aiz tā skrēja sludinājumu daļas līdzstrādnieks.

—   Bet mums Sekara šķidrums! — viņš skumjā balsī sauca.

Aiz viņiem tenterēja saimniecības pārzinis, stiepdams redaktoram ūtrupē nopirkto mīksto krēslu.

—   Šķidrumu otrdien. Šodien publicējam mūsu pielikumu!

—   Kāds tur labums no jūsu bezmaksas sludinājumiem, bet par šķidrumu jau saņemta nauda.

—   Labi, nakts redakcijā noskaidrosim. Nododiet sludinājumus Pašai. Viņa pašreiz tieši brauc uz nakts redakciju.

Sekretārs atsēdās lasīt ievadrakstu. Bet viņu tūlīt atrāva no šās aizrautīgās nodarbošanās. Bija atnācis mākslinieks.

—   Ahā, — sacīja sekretārs, — ļoti labi. Mums te ir temats karikatūrai sakarā ar pēdējām telegramām no Vācijas.

—   Es domāju tā, — teica mākslinieks. — «Tērauda kaska» un Vācijas vispārējais stāvoklis …

—   Labi. Tad mēģiniet kaut kā sakombinēt un pēc tam parādiet man.

Mākslinieks aizgāja uz savu nodaļu. Viņš paņēma gabaliņu Vatmana papīra un ar zīmuli uzskicēja izkāmējušu suni. Sunim galvā viņš uzlika vācu bruņu cepuri ar smailu galu. Bet pēc tam ņēmās sacerēt uzrakstus. Uz dzīvnieka ķermeņa viņš ar drukātiem burtiem uzrakstīja vārdu «Vācija», uz ritenī saliektās astes — «Dancigas koridors», uz žokļiem — «sapņi par revanšu», uz kakla siksnas — «Dauesa plāns» un uz izkārtās mēles — «Stre- zemans». Suņa priekšā mākslinieks nostādīja Puankarē, kas rokā turēja gaļas gabalu. Arī uz gaļas gabala mākslinieks bija iecerējis kaut ko uzrakstīt, bet gaļas gabals bija mazs, un uzrakstam nepietika vietas. Ja tas būtu mazāk apķērīgs cilvēks un nevis avīzes karikatūrists, tas noteikti apjuktu, bet mākslinieks, daudz nedomādams, piezīmēja gaļai klāt kaut ko līdzīgu zāļu pudeles receptei un uz tās sīkiem burtiņiem uzrakstīja: «Francijas priekšlikumi par drošības garantijām.» Lai Puankarē nevarētu samainīt ar kadu citu valsts darbinieku, mākslinieks tam uz Vēdera uzrakstīja: «Puankarē.» Skice bija gatava.

Uz mākslas nodaļas galdiem atradās ārzemju žurnāli, lielas šķēres, trauciņi ar tušu un baltu krāsu. Uz grīdas mētājās fotogrāfiju apgriezumi: kāda cilvēka plecs, kājas un dabas ainavas gabaliņi.

Pieci mākslinieki kasīja uzņēmumus ar žiletēm, padarīdami tos gaišākus un piedodami tiem asumu, atsevišķas vietas pārkrāsoja ar tušu un balto krāsu, rakstīja otrā pusē uzrakstus un norādīja izmērus: 33 /-i kvadrata, 2 slejās un tā tālāk — norādījumus, kas nepieciešami cinkogrāfijai.

Redaktora istabā sēdēja ārzemju delegācijā. Redakcijas tulks

skatījās runājošā ārzemniekā sejā un, griezdamies pie redaktora, teica:

—   Biedrs Arno vēlas zināt. . .

Runāja par padomju avīzes redakcijas strukturu. Kamēr tulks skaidroja redaktoram, ko vēlas zināt biedrs Arno, pats Arno, ģērbies samta sporta biksēs, un visi pārējie ārzemnieki ziņkārīgi aplūkoja sarkano spalvaskatu un spalvu Nr. 86, kas bija ieslieta istabas kakta. Spalva gandrīz aizsniedza griestus, bet spalvaskāts bija vidēja cilvēka resnumā. Ar šo spalvaskātu varētu arī rakstīt: spalva bija gluži īsta, kaut gan apjomā pārspēja prāvu līdaku.

—   Oho-ho! — smējās ārzemnieki. — Kolosāli!

So spalvu redakcijai uzdāvināja strādnieku korespondentu kongress.

Redaktors, sēdēdams Vorobjaņinova krēslā, smaidīja un, veikli madams ar falvu te uz spalvaskāta pusi, te uz ciemiņu pusi, jautri stastija par dāvanu.

Klaigāšana sekretariātā turpinājās. Persickis atnesa Semaško rakstu, un sekretārs steidzīgi izsvītroja šacha nodalu maketa trešajā lappusē. Maestro Sudeikins vairs necīnījās par Neunivako brīnišķīgo etidi. Viņš centās saglābt kaut vai uzdevumu atrisinājumus. Pēc cīņas, kas bija daudz spriegāka nekā viņa cīņa ar Laskeru San Sebastjanas turnirā, maestro izkaroja vietu uz «Tiesas un sadzīves» rēķina.

Semaško nosūtīja salikšanai. Sekretārs atkal nogrima ievadraksta lasīšanā. Viņš bija nolēmis to izlasīt aiz tīri sportiskas intereses, lai tur plīst vai lūst.

Kad viņš bija nokļuvis līdz vietai: «. .. Taču pēdējā pakta saturs ir tāds, ka, ja Tautu Savienība to reģistrēs, tad nāksies atzīt, ka …» — pie viņa pienāca «Tiesa un sadzīve», spalvains vīrs. Sekretārs turpināja lasīt, tīšām neskatīdamies uz «Tiesas un sadzīves» pusi un izdarīdams ievadrakstā nevajadzīgas atzīmes.

«Tiesa un sadzīve» piegāja no otras puses un aizvainoti sacīja:

—   Es nesaprotu.

—- Nu, nu, — sekretārs nomurmināja, cenzdamies novilcināt laiku, — kas tad lēcies?

— Lieta tāda, ka trešdien «Tiesas un sadzīves» nebija, piektdien «Tiesas un sadzīves» nebija, ceturtdien no rezerves ievietoja tikai par alimentiem, bet sestdien izņem tiesas prāvu, par kuru jau sen raksta visās avīzēs, un tikai mēs . . .

—   Kur raksta? — iekliedzās sekretārs. — Es neesmu lasījis.

—   Rīt būs visās avīzēs, un tikai mēs atkal nokavēsim.

—   Bet, kad jums uzdeva Cubarovu lietu, ko jūs tad1 rakstījāt? Ne rindiņas no jums nevarēja izspiest. Es zinu. Jūs par čubaro- viešiem rakstījāt vakara avīzē.

—   Kā jūs to zināt?

—   Zinu. Man stāstīja.

—   Tādā gadījumā es zinu, kas jums stāstījis. Jums stāstīja Persickis, tas pats Persickis, kas visas Maskavas acu priekšā izmanto redakcijas aparatu, lai dotu materialus Ļeņingradai.

—   Paša! — sekretārs klusi sacīja. — Pasauciet Persicki. — «Tiesa un sadzīve» indiferenti sēdēja uz palodzes. Aiz viņa muguras bija redzams dārzs, kur čaloja putni un gorodku spēlētāji. Sūdzību ilgi izmeklēja. Sekretārs to izbeidza ar veiklu paņēmienu; izmeta šachu un tā vietā ielika «Tiesu un sadzīvi». Persickim izteica brīdinājumu.

Redakcijā bija viskarstākais darba laiks — pulkstenis pieci. Sakarsušās rakstāmmašīnas kūpēja. Darbinieki steigdamies nepatīkamās balsīs diktēja savus rakstus. Vecākā mašīnrakstītāja rājās par neliešiem, kas nemanot iebāzuši savus materialus ārpus kārtas.

Pa gaiteni soļoja redakcijas dzejnieks. Viņš izrādīja sevišķu uzmanību mašīnrakstītājai, kuras slaidās gūžas rosināja viņa dzejiskās jūtas. Viņš to aizveda gaiteņa galā un pie loga teica mīlas vārdus, uz kuriem meitene atbildēja:

—  Man šodien jāstrādā virsstundas, un es esmu ļoti aizņemta.

Tas nozīmēja, ka viņa mīl citu.

Dzejnieks pinās pa kājām un pie visiem paziņām griezās ar apbrīnojami vienmuļu lūgumu:

—   Iedodiet desmit kapeikas tramvajam!

Pēc šīs sumas viņš iemaldījās arī strādnieku korespondentu daļā. Pagrozījies starp galdiem, pie kuriem sēdēja vēstuļu lasītāji, un aptaustījis korespondenču kaudzes, dzejnieks atsāka savus centienus. Vēstuļu lasītāji, šie visdrūmākie cilvēki redakcijā (tos par tādiem bija padarījusi nepieciešamība dienā izlasīt simt vēstuļu, ko rakstījušas rokas, kas vairāk radušas rīkoties ar cirvi krāsotāja otu vai ķerru nekā ar spalvu), klusēja.

Dzejnieks apmeklēja arī ekspedīciju un galu galā ieklīda kantorī. Bet tur viņš ne vien nedabūja desmit kapeikas, bet viņam pat uzbruka komjaunietis Avd'otjevs: lai dzejnieks iestājoties automobilistu pulciņā. Dzejnieka iemīlējušos dvēseli ietina benzina tvaiki.. Viņš spēra divus soļus sānis un, uzņēmis trešo ātrumu, pazuda no redzes loka.

Avdotjevs nemaz nezaudēja drosmi. Viņš ticēja automobiļu idejas uzvarai. Sekretariātā šo cīņu viņš izcīnīja viltus ceļā. Un tieši tāpēc sekretaram neizdevās izlasīt ievadrakstu līdz galam.

—   Klausies, Aleksandr Josifovič. Paga, ir ļoti nopietna lieta, — Avdotjevs sacīja, sēzdamies uz sekretārā galda. — Pie mums ir nodibinājies automobilistu klubs. Vai redakcija mums nevarētu aizdot piecsimt rubļu uz astoņiem mēnešiem?

—   Vari nepūlēties.

-— Kā? Tu domā, ka tas ir neauglīgs darbs?

—   Nevis domāju, bet zinu. Cik tad jūsu pulciņā ir biedru?

—  Jau iestājušies ļoti daudzi.

Pulciņā pagaidām bija tikai organizators viens pats, taču Avdotjevs to nevienam neizpauda.

—   Par piecsimt rubļiem mēs «kapsētā» nopirksim mašīnu. Jegorovs jau nolūkojis. Remonts, viņš saka, maksāšot ne vairāk par piecsimt rubļiem. Pavisam tūkstotis. Un es domāju savervēt divdesmit cilvēku, pa pussimtniekam no katra. Tas būs lieliski! Iemācīsimies vadīt mašīnu! Jegorovs būs mūsu šefs. Un pēc trim mēnešiem — ap augustu — mēs visi protam vadīt, mašīna ir, un katrs pēc kārtas brauc, kur vien patīk.

—   Bet kur piecsimt rubļu mašīnas pirkšanai?

—   Uz procentiem aizdos pašpalīdzības kase. Atmaksāsim. Nu kā, vai tevi pierakstīt?

Bet sekretārs jau bija ar papliku pauri, daudz strādāja, pilnīgi atradās ģimenes un dzīvokļa varā, mīlēja pēc pusdienām pagulēt uz dīvana un pirms aizmigšanas palasīt «Pravdu». Viņš padomāja un atteicās.

—  Tu, — Avdotjevs sacīja, — esi īsts vecis!

Avdotjevs gāja pie katra galda un atkārtoja savas kvēlās runas. Večos, par kādiem viņš uzskatīja visus darbiniekus, vecākus par divdesmit gadiem, viņa vārdi radīja apšaubāmu efektu. Tie taisīja skābus ģīmjus un izvairīdamies atrunājās ar to, ka jau esot bērnu draugi un regulāri maksājot divdesmit kapeikas gadā labdarīgam pasākumam — palīdzībai nabaga mazulīšiem. Viņi, atklāti runājot, būtu ar mieru iestāties jaunajā klubā, bet . ..

—  Kas par «bet»? — kliedza Avdotjevs. — Ja automobilis jau būtu nopirkts? Jā? Ja jums par piecpadsmit kapeikām gadā noliktu uz galda zilu sešcilindru «pakardu», bet benzinu un smēreļļas ņemtu uz valdības rēķina?!

—   Lasies vien, lasies prom! — atrunājās vecīši. — Pašreiz gatavojam pēdējos materialus, tu mums traucē strādāt!

Automobiļu ideja dzisa un kūpēja. Beidzot atradās jaunā pasākuma pionieris. Persickis atsprāga no telefona, ka nobrikšķēja vien, uzklausīja Avdotjevu un sacīja:

—  Tev nav pareiza pieeja, dod lapu. Sāksim no gala.

Un Persickis kopā ar Avdotjevu sāka visus apstaigāt no jauna.

—   Tu vecais matraci, — Persickis teica zilacainam jauneklim,

—   šim nolūkam pat nauda nav jādod. Vai tev ir divdesmit septītā gada aizņēmuma obligācijās? Par kādu surnu? Par piecdesmit? Jo labāk. Tu atdod tās obligācijās mūsu klubam. No obligācijām veidosies kapitals. Ap augustu mēs varēsim realizēt visas obligācijās un nopirkt automobili.

—   Bet ja mana obligācijā laimē? — aizstāvējās jauneklis.

-— Kādu sumu tu vēlies laimēt?

—   Piecdesmit tūkstošus.

—   Par šiem piecdesmit tūkstošiem nopirksim automobiļus. Un, ja es laimēšu, darīsim tāpat. Un, ja Avdotjevs, — arī tāpat. Vārdu sakot, lai laimētu kāda obligācijā laimēdama, naudu izlietosim mašīnām. Vai tagad tu saprati? Savādnieks! Ar personīgu mašīnu brauksi pa Gruzijas Kara ceļu! Kalni! Saprati, muļķi tāds! . . . Bet aiz tevis personīgās mašīnās trauksies «Tiesa un sadzīve», kronika, informācijās daļa un tā dāmiņa, zini, kura raksta par kino . .. Nu? Nu? Samīlēsies vēl! …

Ikviens obligāciju īpašnieks sirds dziļumos netic laimēšanas iespējai. Toties viņš ļoti greizsirdīgi izturas pret savu kaimiņu un pazīstamu obligācijām. Viņš vairāk nekā no uguns baidās no tā, ka tie varētu laimēt, bet viņš, mūžīgais neveiksminieks, atkal paliks tukšā. Tāpēc cerības uz kāda redakcijas darbinieka laimestu neatvairāmi grūda obligāciju īpašniekus jaunā kluba apkampienos. Mulsināja tikai bažas, ko darīt, ja nelaimēs neviena obligācijā. Bet tas nezin kāpēc likās neticami, un bez tam automobilistu klubs nekā nezaudēja: no obligāciju izveidotā kapitala viena «kapsētas» mašīna bija nodrošināta.

Piecās minūtēs iestājās divdesmit cilvēku. Kad pasākums bija vaiņagojies panākumiem, izdzirdis par automobilistu kluba vilinošajam perspektivām, ieradās sekretārs.

— Nu, zēni, — viņš sacīja, — vai neierakstīties arī man?

—   Ieraksties, vecīt, kāpēc gan ne, — atbildēja Avdotjevs,

—  tikai pameklē citu vietu. Mums par nožēlošanu ir jau pilns komplekts un jaunu biedru uzņemšana pārtraukta līdz tūkstoš deviņi simti divdesmit devītajam gadam. Bet tu labāk ieraksties bērnu draugos. Lēti un mierīgi. Divdesmit kapeikas gada un nekur nav jābrauc.

Sekretārs sastomījās, atcerējies, ka viņš tik tiešām jau labi gados, nopūtās un aizgāja izlasīt līdz galam aizraujošo ievadrakstu.

— Sakiet, lūdzu, biedri, — viņu gaitenī apturēja kāds skaistulis, pēc izskata čerkess, — kur šeit atrodas laikraksta «Darbgalds» redakcija?

Tas bija lielais kombinators.

XXV nodala SARUNA AR KAILO INŽENIERI

Pirms Ostaps Benders parādījās redakcijā, bija atgadījusies vesela virkne svarīgu notikumu.

Nesaticis Ernestu Pavloviču dienā (dzīvoklis bija slēgts un saimnieks acīm redzot atradās darbā), lielais kombinators nolēma pie viņa iegriezties vēlāk, bet pagaidām klaiņoja pa pilsētu. Slāpdams pēc darbības, viņš šķērsoja ielas, uzkavējās laukumos, pamirkšķināja miličiem, palīdzēja dāmām iekāpt autobusos un vispār izturējās tā, it kā visa Maskava ar tās pieminekļiem, tramvajiem, ielu tirgotājiem, baznīciņām, stacijām un afišu stabiem būtu ieradusies pie viņa rautā. Viņš uzkavējās starp viesiem, mīļi aprunājās ar tiem un katram atrada siltu vārdu. Tāda milzīga viesu skaita uzņemšana lielo kombinatoru mazliet nogurdināja. Un bez tam pulkstenis jau rādīja pāri sešiem un laiks bija doties pie inženiera Sčukina.

Taču liktenis lēma tā, ka pirms tikšanās ar Ernestu Pavloviču Ostaps uz pāris stundām aizkavējās, lai parakstītu sīku protokolu.

Teatra laukumā lielais kombinators pakļuva zem zirga. Pilnīgi negaidot viņam uzdrāzās virsū nevainīgs, balts lopiņš un pagrūda ar savām kaulainajām krūtīm. Benders, sviedriem no- plūdis, pakrita. Bija ļoti karsts. Baltais lopiņš skaļi lūdza piedošanu. Ostaps steidzīgi pielēca kājās. Viņa spēcīgais augums nebija dabūjis nekādus miesas bojājumus. Bet tālab jo vairāk bija iēmesls sacelt skandalu.

Viesmīlīgo un laipno Maskavas saimnieku vairs nevarēja pazīt. Viņš gāzelēdamies piegāja pie apjukušā vecīša ormaņa un iezvela viņam ar duri pa vatēto muguru. Vecītis pacietīgi panesa sodu. Atskrēja milicis.

—   Es pieprasu protokolu! — Ostaps satraukts kliedza.

Viņa balsī ieskanējās tāda cilvēka satraukums, kas apvainots

savās vissvētākajās jūtās. Un, stāvēdams pie Mazā teatra sienas, tai pašā vietā, kur vēlāk tiks uzcelts piemineklis lielajam krievu dramaturgam Ostrovskim, Ostaps parakstīja protokolu un sniedza mazu interviju pieskrējušajam Persickim. Persickis nenicināja melno darbu. Viņš rūpīgi pierakstīja bloknotā cietušā uzvārdu un vārdu un aizskrēja tālāk.

Ostaps lepni devās ceļā. Arvien vēl pārdzīvodams baltā zirga uzbrukumu un izjuzdams nosebotu nožēlu, ka nepaguva ormanim sadot arī pa kaklu, Ostaps, lēkdams pa diviem kāpieniem, sasniedza Sčukina mājas septīto stāvu. Seit viņam uz galvas uzkrita smaga pile. Viņš paskatījās uz augšu. No augšējā laukumiņa viņam tieši acīs iešļācās neliels netīrs ūdenskritumiņš.

«Par tādiem jokiem jādod pa purnu,» Ostaps nolēma.

Viņš drāzās augšā. Pie Sčukina dzīvokļa durvīm ar muguru pret viņu sēdēja kails, ar baltām ēdēm noklāts vīrs. Viņš sēdēja tieši uz fližu grīdas un, saķēris galvu, šūpojās uz vienu un otru pusi.

Ap kailo cilvēku pludoja ūdens, kas tecēja pa dzīvokļa durvju šķirbām.

—   O-o-o, — stenēja kailais, — o-o-o . . .

—   Sakiet, — vai jūs šeit lejat ūdeni? — Ostaps īgni jautāja. — Vai šī ir kāda vannas istaba? Jūs esat prātā jucis!

Kailais paskatījās uz Ostapu un klusi iešņukstējās.

—   Paklausieties, pilsoni, vai nebūtu labāk, ja jūs nevis raudātu, bet ietu uz pirti? Paskatieties, kāds jūs esat! Mats mata īsts pikadors!

—   Atslēga, — šņukstēja inženieris.

—   Kas par atslēgu? — Ostaps jautāja.

—   Dzī-ī-īvok-kļa atslēga.

—   Dzīvokļa, kur atrodas nauda?

Kailais cilvēks apbrīnojami ātri žagojās.

Ostapu nekas nespēja samulsināt. Viņš sāka aptvert, kas noticis. Un, kad beidzot visu saprata, viņš tik tikko nenovelas pār margām aiz smiekliem, pret kuriem cīnīties butu bijis veltīgi.

—   Tātad jūs netiekat dzīvoklī? Bet tas taču tik vienkārši!

Cenzdamies nenotraipīties gar kailo, Ostaps piegāja pie durvīm, iebāza amerikaņu atslēgas caurumā lielā pirksta garo, dzelteno nagu un uzmanīgi saka to grozīt no labas puses uz kreiso un no augšas uz leju.

Durvis_klusi atvērās, un kailais, priecīgi izsaukdamies, ieskrēja pārplūdinātajā dzīvoklī.

Šņāca krāni. Ūdens ēdamistabā veidoja atvaru. Guļamistabā bija rāms dīķis, pa kuru kā gulbji rāmi peldēja rīta kurpes. Kā rāms zivju bariņš kaktā drūzmējās papirosu gali.

Vorobjaņinova krēsls stāvēja ēdamistabā, kur ūdens straume bija visspēcīgākā. Ap visām četrām krēsla kājiņām ņirbēja balti vilnīši. Krēsls viegli drebēja, un likās, tas grasījās aizpeldēt no sava vajātāja. Ostaps apsēdās uz tā un pievilka kājas. Atguvies Ernests Pavlovičs ar saucienu «pardon! pardon!» aizgrieza krānus, nomazgājās un nostājās Bendera priekšā kails līdz jostas vietai, slapjās, līdz ceļiem uzlocītās biksēs.

—   Jūs mani izglābāt! — viņš satraukti kliedza. — Atvainojiet, es jums nevaru paspiest roku, esmu viscaur slapjš. Jūs ziniet, es tikko prātā nesajuku.

—   Acīm redzot uz to pusi gan bija.

—   Es atrados šausmīgā stāvoklī.

Un Ernests Pavlovičs, vēlreiz pārdzīvodams šausmīgo notikumu, te sadrūmis, te nervozi smiedamies, lielajam kombinatoram sīki jo sīki izstāstīja par nelaimi, kas viņu bija piemeklējusi.

—  Ja negadītos jūs, es aizietu bojā, — inženieris nobeidza savu stāstu.

—  Jā, — sacīja Ostaps, — man reiz tāpat gadījās. Pat mazliet ļaunāk.

Inženieri pašreiz tik ļoti interesēja viss, kam sakars ar līdzīgiem notikumiem, ka viņš pat nometa spaini, ar kuru smēla ūdeni, un sāka ārkārtīgi uzmanīgi klausīties.

—   Gadījās tieši tāpat kā jums, — iesāka Benders, — tikai tas notika ziemā un nevis Maskavā, bet Mirgorodā deviņpadsmitajā gadā, tādā jautrā starpbrīdī starp Machno un Tjutjuņiku. Es dzīvoju kādā ģimenē. Šausmīgi chocholi! Tipiski privātīpašnieki: vienstāva mājiņa un vesels lēvenis dažādu grabažu. Man jums jāsaka, kas attiecas uz kanalizaciju un pārējām ērtībām, tad Mirgorodā bija tikai atkritumu bedres. Nu, un es izskrēju vienreiz naktī sniegā vienā apakšveļā: no saaukstēšanās es nebaidījos: viens mirklis — un gatavs. Izskrēju un mechaniski aizcirtu aiz sevis durvis. Sals — ap divdesmit grādu. Es klauvēju — neatver. Uz vietas nevar stāvēt: nosalsi! Klauvēju un skraidu, klauvēju un skraidu — neatver. Un galvenais, iekšā, sātani, neviens neguļ. Baiga nakts. Suņi kauc. Kaut kur šauj. Bet es skraidu pa sniega kupenām vasaras apakšbiksēs. Veselu stundu klauvēju. Gandrīz vai nobeidzos. Un kālab, pēc jūsu domām, viņi neatvēra? Mantu slēpa, kerenkas šuva spilvenos. Domāja, ka ieradusies kratīšana. Es viņus pēc tam gandrīz vai nositu.

Inženieris to visu ļoti labi saprata.

—   Jā, — Ostaps sacīja, — tātad jūs esat inženieris Sčukins?

—   Es pats. Tikai jūs, lūdzams, nevienam nestāstiet. Neērti, nudien.

—   O, lūdzu! Entre-nous, tete-ā-tete. Zem četrām acīm, kā saka franči. Bet es pie jums, biedri Ščukin, ierados darīšanās.

—   Būšu ārkārtīgi priecīgs, ja varēšu jums pakalpot.

—   Grand mērci. Nieka lieta. Jūsu laulātā draudzene lūdza, lai es ienākot pie jums un paņemot šo krēslu. Viņa teica, ka tas esot nepieciešams, lai būtu pāris. Bet jums viņa taisās atsūtīt atzveltnes krēslu.

—   Jā, lūdzu! — iesaucās Ernests Pavlovičs. — Es esmu ļoti priecīgs. Kāpēc jums tā pūlēties? Es varu aiznest pats. Jau šodien pat.

—   Nē, kāpēc! Man tas ir tīrais nieks. Es netālu dzīvoju, man tas nav grūti.

Inženieris sarosījās un pavadīja lielo kombinatoru līdz pašam slieksnim, kuru pārkāpt viņš tomēr neuzdrošinājās, kaut gan atslēga jau ar gudru ziņu bija iebāzta slapjo bikšu kabatā.

Bijušajam studentam Ivanopulo tika uzdāvināts vēl viens krēsls. Tā apšuvums, tiesa, bija mazliet bojāts, bet tomēr tas bija lielisks krēsls un pie tam uz mata tāds pats kā pirmais.

Ostapu neuztrauca neveiksme ar šo krēslu, ceturto pēc kārtas. Viņš pazina visus likteņa trikus.

Viņa prāta secinājumu stingrajā sistēmā kā tumšs mākonis rēgojās vienīgi tas krēsls, kas iepeldēja Oktobra stacijas preču pagalma dziļumos. Domas par šo krēslu bija nepatīkamas un uzvēdīja mokošas šaubas.

Lielais kombinators bija tādā pašā stāvoklī_ kā ruletes spēlmanis, kas liek tikai uz numuriem, viens no tas sugas ļaudīm, kas tūlīt vēlas laimēt trīsdesmit sešas reizes vairāk neka paša likme. Stāvoklis bija vēl sliktāks: koncesionari spēlēja tadu ruleti, kur no divpadsmit numuriem uz vienpadsmit krīt zero. Un pie tam divpadsmitais numurs pazudis no redzes loka, atradas velns zina kur un iespējams slēpa sevī brīnišķīgo laimestu.

So bēdīgo pārdomu virkni pārrāva galvenā direktora atnākšana. Jau viņa izskats vien Ostapā radīja nepatīkamas jūtas.

—   Oho! — sacīja techniskais vadītājs. — Es redzu, ka jums ir panākumi. Tikai nejokojiet ar mani. Kāpēc jūs atstājāt krēslu aiz durvīm? Lai paņirgātos par mani?

—   Biedri Bender, — nomurmināja muižniecības priekšnieks.

—   Ai, kāpēc jūs spēlējat uz maniem nerviem! Nesiet to ātrāk šurp, nesiet! Jūs redzat, ka jaunais krēsls, uz kura es sēžu, daudzkārt pavairo jūsu ieguvuma vērtību.

Ostaps pašķieba galvu uz sāniem un piemiedza acis.

—   Nemociet bērnu, — viņš beidzot norūca, — kur ir krēsls? Kāpēc jūs to neatnesāt?

Ipolita Matvejeviča juceklīgo ziņojumu vairākkārt pārtrauca starpsaucieni, ironiski aplausi un āķīgi jautājumi. Vorobjaņinovs nobeidza savu ziņojumu, visai auditorijai nevaldāmi smejoties.

—   Bet manas instrukcijas? — Ostaps bargi jautāja. — Cik reizes es jums esmu teicis, ka zagt ir grēks! Jau toreiz, kad jūs Stargorodā gribējāt apzagt manu sievu, Gricacujeva kundzi, es sapratu, ka jums ir sīka kriminālistā raksturs. Vislielākais, pie kā var novest šīs jūsu spējas, ir seši mēneši bez stingras izolācijās. Domu gigantam un krievu demokrātijās tēvam tāds mērogs nav nekāds lielais, un, lūk, rezultāti. Krēsls, kas jums jau bija rokās, izslīdējis. Tas vēl nebūtu nekas, jūs samaitājāt viegli veicamu pasākumu! Pamēģiniet tur ierasties otrreiz. Jums šis pats Absolons galvu noraus. Jūsu laime, ka izpalīdzēja šis idiotiskais gadījums, citādi jūs jau tupētu aiz restēm un veltīgi gaidītu no manis pienesumus. Nekādus pienesumus es jums nepiegādāšu, to ņemiet vērā. Kas man daļas gar Hekati? Jūs man galu galā neesat ne māte, ne māsa, nedz arī mīļākā.

Ipolits Matvejevičs, apzinādamies savu niecīgumu, stāvēja, galvu nodūris.

—   Ziniet ko, dārgais, es redzu, ka mūsu kopējam darbam nav nekādas jēgas. Katrā ziņā sastrādāt ar tik nekulturālu kompanjonu kā jūs man par četrdesmit procentiem liekas pilnīgs absurds. Gribot negribot es esmu spiests izvirzīt jaunus noteikumus.

Ipolits Matvejevičs ievilka elpu. Līdz šim viņš centās neelpot.

—   Jā, mans vecais draugs, jūs slimojat ar organizatorisku nespēku un bāluma kaiti. Atbilstoši tam samazinās jūsu pajas. Saku jums godīgi, vai vēlaties — divdesmit procentus?

Ipolits Matvejevičs kategoriski purināja galvu.

—   Kāpēc tad jūs negribat? Par maz?

—   M-maz.

—   Bet tas taču ir trīsdesmit tūkstoši rubļu! Cik tad jūs vēlaties?

—   Esmu ar mieru par četrdesmit.

—   Laupīšana gaišā dienas laikā! — Ostaps iesaucās, atdarinādams muižniecības priekšnieka intonāciju vēsturiskā līguma noslēgšanas laikā sētnieka dzīvoklī. — Jums nepietiek ar trīsdesmit tūkstošiem? Jums vēl vajadzīga dzīvokļa atslēga?!

—   Jums vajadzīga dzīvokļa atslēga, nevis man, — nošļupstēja Ipolits Matvejevičs.

—- Ņemiet divdesmit, kamēr nav par vēlu, es vēl varu pārdomāt. Izmantojiet apstākli, ka man ir labs garastāvoklis.

Vorobjaņinovs sen jau bija zaudējis to pašapmierinātā cilvēka izturēšanos, ar kādu viņš savā laikā uzsāka briljantu meklēšanu.

Ledus, kas sakustējās jau sētnieka dzīvoklī, ledus, kas brīkšķēja, sprakšķēja un atsitās pret granita krastmalu, jau sen bija sadrupis un izkusis. Ledus vairs nebija. Bija plaši palu ūdeņi, kas nevērīgi rāva līdzi Ipolitu Matvejeviču, mētādami no vienas puses uz otru, gan iebelzdami viņam ar baļķi, gan ^iespiezdami pie krēsliem, gan aiznesdami prom no krēsliem. Ipolits Matvejevičs sajuta neizsakāmas bailes. Viss viņu biedēja. Upē peldēja atkritumi, naftas plankumi, salauztas vistu kūtis, sprāgušas zivis un kāda šausmīga platmale. Varbūt tā bija svētā tēva Fjodora platmale, pīļknābainā naģene, ko Rostovā vējš tam norāvis no galvas? Kas zin! Ceļam gals nebija saskatāms. Pie krasta nepiestāja, bet peldēt pret straumi bijušajam muižniecības priekšniekam nebija ne spēka, ne gribas.

Straume viņu nesa piedzīvojumu atklātajā jūrā.

XXVI n o d aĻa DIVAS VIZĪTES

Tāpat kā no autiņiem iztīts mazulītis ne mirkli nepaliek mierā, savelk un atver savas rožainās dūrītes, kustina kājiņas, groza inicītē ieģērbto galviņu, kas tik liela kā prāvs antonovkas ābols, un no mutes izpūš burbulīšus, tā arī Absolons Iznurenkovs_ atradās mūžīgā nemiera stāvoklī. Viņš kustinaja tuklas kajeles, grozīja noskūto zodiņu, bezgala stenēja un ar savām spalvainajām rokām taisīja tādus žestus, it kā vingrotu ar gumijas apli.

Viņš dzīvoja rūpju pilnu dzīvi, visās vietās ieradās un kaut ko piedāvāja, traukdamies pa ielu kā izbiedēta vista, ātri un skaļi purpināja, it kā aprēķinādams ar skārdu apjumtās mūra ēkas apdrošināšanas maksu. Viņa dzīves un darbības būtība bija tā, ka viņš organiski nespēja ilgāk par vienu minūti koncentrēt uzmanību pie kāda pasākuma, priekšmeta vai domas.

Ja asprātība nepatika un par to tūlīt nesmējās, Iznurenkovs necentās redaktoru pārliecināt, kā citi to dara, ka asprātība ir laba un, lai to pilnīgi novērtētu, vajag tikai mazliet padomāt. Viņš tūdaļ piedāvāja citu asprātību.

^ — Kas slikti, tas slikti, — viņš piekrita, — tas ir jāsaprot.

Veikalos Absolons Vladimirovičs radīja īstu jucekli, tik pēkšņi viņš parādījās un pazuda pārsteigto komiju acīm, tik ekspansivi pirka šokolādes kārbiņu, ka pārdevēja cerēja saņemt vismaz trīsdesmit rubļus. Bet Iznurenkovs, piedejodams kasei un nemitīgi raustīdams kaklasaiti, it kā tā viņu žņaugtu, nometa uz stikla plāksnītes saņurcītu trijnieku un, pateicīgi blēdams, aizskrēja.

Ja šis cilvēks spētu apvaldīt savu raksturu kaut vai uz divām stundām, notiktu visneparastākās lietas.

Varbūt Iznurenkovs apsēstos pie galda un uzrakstītu lielisku stāstu vai arī lūgumu pašpalīdzības kasei par neatmaksājama pabalsta izsniegšanu, vai jaunu paragrafu likumam par apdzīvojamās platības izmantošanu, vai grāmatu «Gaumīgas ģērbšanās un labas uzvešanās māksla».

Bet tas nebija viņa spēkos. Trakojošās kājas viņu nesa prom, no kustīgajām rokām kā bulta izlidoja zīmulis, un domas šaudījās.

Iznurenkovs skraidīja pa istabu, un mēbelēm piesietie zīmogi drebēja kā auskari dejojošai čigānietei. Krēslā sēdēja viegli sasmīdināma priekšpilsētas meitene.

—   Ah, ah! — izsaucās Absolons Vladimirovičs, — debešķīgi! «Tu, karalien, ar saviem skatiem pie dzīru galda apburt spēj . ..» Ah, ah! Augsta klase! … Jūs esat karaliene Margo.

Nekā no tā nesaprazdama, priekšpilsētas karaliene cienīgi smējās.

—   Nu ēdiet šokolādi, nu, es jūs lūdzu! . .. Ah, ah! … Burvīgi!

Viņš ik mirkli skūpstīja karalienei rokas, jūsmoja par viņas

pieticīgo apģērbu, sēdināja klēpi kaķi un glaimīgi jautāja:

—  Vai nav taisnība, viņš ir līdzīgs papagailim? Lauva! Lauva! īsts lauva! Sakiet, — viņš taču patiešām ir ārkārtīgi pūkains? .. . Bet aste! Aste! Tā taču patiešām ir varena aste, vai ne? Ah!

Kaķis ielidoja kaktā, un Absolons Vladimirovičs, rokas piespiedis pie tuklajām, baltajām krūtīm, kādam klanījās pie loga. Pēkšņi viņa ņiprajā galvā noknakšķēja kāds vārstulis, un viņš sāka izaicinoši zoboties par savas viešņas fiziskajām un garīgajām īpašībām.

—   Sakiet: vai šī broša patiešām ir no stikla? Ah! Ah! Kāds mirdzums! … Jūs mani esat apžilbinājusi, goda vārds! Bet sakiet, — vai Parize tiešām ir liela pilsēta? Vai patiešām tur atrodas Eifela tornis? . .. Ah! Ah! . .. Kādas rokas! .. . Kāds deguns! Ah!

Viņš neapskāva meiteni. Viņam pietika ar komplimentiem. Un viņš runāja bez mitas. Vārdu straumi pārtrauca pēkšņā Ostapa ierašanās.

Lielais kombinators grozīja rokās papīra lapu un bargi jautāja:

—   Vai šeit dzīvo Iznurenkovs? Vai jūs pats tas esat?

Absolons Vladimirovičs satraukti ielūkojās apmeklētāja ledainajā sejā. No tā acīm viņš centās nolasīt, kādas pretenzijas tagad uzstādīs. Vai tas būs sods par tramvajā izsisto logu, pavēste no Tautas tiesas par dzīvokļa īres nemaksāšanu vai parakstu vākšana neredzīgo žurnalam.

—   Ko tas nozīmē, biedri, — Benders sausi sacīja, — kur tas redzēts — izdzīt valsts kurjeru.

—   Kādu kurjeru? — šausminājās Iznurenkovs.

—   Pats zināt — kādu. Tūlīt vedīšu prom mēbeles. Palūgšu jūs, pilsone, atbrīvot krēslu, — Ostaps stingri noteica.

Pilsone, kurai nupat lasīja priekšā visliriskāko dzejnieku vārsmas, piecēlās no savas vietas.

—   Nē! Sēdiet! — kliedza Iznurenkovs, aizstādamies krēslam priekšā. — Viņiem nav tiesību.

—   Par tiesībām, pilsoni, labāk klusējiet. Jābūt apzinīgam. Atbrīvojiet mēbeli! Likumus vajag ievērot.

Pie šiem vārdiem Ostaps paķēra krēslu un pakratīja to gaisa.

—  Vedīšu prom mēbeles! — Ostaps stingri paziņoja.

—   Nē, nevedīsiet!

—   Kā tad nevedīšu, — Ostaps iesmējās, iziedams ar krēslu gaitenī, — ka noteikti vedīšu.

Absolons noskūpstīja karalienei roku un, galvu nodūris, metās pakaļ bargajam tiesnesim. Tas jau kāpa lejā pa trepēm.

—   Bet es saku, ka jums nav tiesību. Pēc likuma mēbeles var stāvēt divas nedēļas, bet tās ir stāvējušas tikai trīs dienas! Varbūt es vēl samaksāšu!

Iznurenkovs lidinājās ap Ostapu kā bite. Abi strīdēdamies izgāja uz ielas. Absolons Vladimirovičs skrēja līdzi krēslam līdz pašam ielas stūrim. Seit viņš ieraudzīja zvirbuļus, kas lēkāja ap mēslu čupu. Viņš paskatījās uz tiem ar apskaidrotu skatienu, kaut ko nomurmināja, sasita plaukstas un, gardi smiedamies, noteica:

—   Augsta klase! Ah! Ah! … Temats parādās pavisam citā gaismā!

Aizrāvies ar temata izstrādāšanu, Iznurenkovs līksmi pagriezās atpakaļ un palēkdamies skrēja mājup. Par krēslu viņš atcerējās tikai mājās, atradis priekšpilsētas meiteni stāvam istabas vidū.

Ostaps krēslu aizveda ar ormani.

—   Mācieties, — viņš sacīja Ipolitam Matvejevičam, — krēsls paņemts ar kailām rokām. Par velti. Jūs sapratāt?

Pēc krēsla uzšķēršanas Ipolits Matvejevičs sadrūma.

—   Izredzes kļūst arvien lielākas, — Ostaps sacīja, — bet naudas nav ne kapeikas. Sakiet: vai jūsu nelaiķe sievasmāte nemēdza jokot?

—   Nu kas tad ir?

—   Varbūt nekādu briljantu nemaz nav?

Ipolits Matvejevičs tik enerģiski savicināja rokas, ka svārķeļi savilkās uz augšu.

—   Tādā gadījumā viss ir vislabākajā kārtībā. Cerēsim, ka Ivanopulo īpašums palielināsies vairs tikai par vienu krēslu.

—   Par jums, biedri Bender, šodien avīzēs rakstīja, — glaimojoši sacīja Ipolits Matvejevičs.

Ostaps sarauca pieri.

Viņam nepatika, ka prese saceļ troksni ap viņa vārdu.

—   Ko jūs melšat? Kādā avīzē?

Ipolits Matvejevičs svinīgi izpleta avīzi «Darbgalds».

—   Lūk, šeit. Nodaļā «Dienas raibumi».

Ostaps mazliet nomierinājās, jo baidījās tikai no tādiem rakstiem, ko ievietoja atmaskojošajās nodaļās: «Mūsu dzelonis» un «Ļaundarus — pie tiesas».

Un patiešam nodaļa «Dienas raibumi» nonparela burtiem bija iespiests:

P A KĻUVA ZEM ZIRGA

Vakar Sverdlova laukumā pakļuva zem ormaņa zirga Nr.

8974 pils. O. Benders. Cietušais tika cauri ar vieglām izbailēm.

—  Ormanis tika cauri ar vieglām izbailēm, nevis es, — īgni piezīmēja O. Benders. — Idioti! Raksta, raksta — un paši nezina, ko raksta. Ak! Tas ir «Darbgalds». Ļoti ļoti patīkami. Vai jūs zināt, Vorobjaņinov, ka šo rakstu varbūt ir rakstījuši, sēdēdami uz mūsu krēsla? Amizants gadījums!

Lielais kombinators kļuva domīgs.

Iemesls redakcijas apmeklēšanai bija atrasts.

Uzzinājis no sekretārā, ka visas istabas pa labi un pa kreisi līdz pašam gaiteņa galam ir redakcijas telpas, Ostaps sataisīja glupu ģīmi un uzsāka redakcijas telpu apskati: viņam vajadzēja uzzināt, kādā istabā atrodas krēsls.

Viņš ielīda vietējās komitejas telpās, kur jau sparīgi noritēja jauno automobilistu sēde, bet, uzreiz pamanījis, ka krēsla tur nav, pārceļoja uz blakus telpām. Kantorī viņš izlikās, ka gaida rezolūciju, strādnieku korespondentu nodaļā vaicāja, kur šeit saskaņā ar sludinājumu pārdod inakulaturu; sekretariātā noskaidroja abonēšanas noteikumus, bet feļetonistu istabā jautāja, kur pieņem sludinājumus par dokumentu nozaudēšanu.

Tā viņš nokļuva līdz redaktoram, kas, sēdēdams uz koncesijas krēsla, skaļi runāja pa telefonu, pie auss piespiedis klausuli.

Ostapam bija nepieciešams laiks, lai vērīgi izpētītu apvidu.

—  Jūsu avīzē, biedri redaktor, par mani sarakstīti pedējie meli, — Benders sacīja.

— Kas par meliem? — jautāja redaktors.

Ostaps ilgi locīja vaļā «Darbgalda» eksemplāru. Atskatījies uz durvīm, viņš tanīs pamanīja amerikaņu atslēgu. Ja durvīs izgrieztu nelielu stikla gabaliņu, tad viegli varētu iebāzt roku un attaisīt atslēgu 110 iekšpuses.

Redaktors izlasīja Ostapa parādīto rakstu.

—   Kur tad jūs, biedri, šeit saskatāt apmelojumu?

—   Kā nu ne! Bet šis teiciens:

Cietušais tika cauri ar vieglām izbailēm.

—   Nesaprotu.

Ostaps mīlīgi raudzījās uz redaktoru un krēslu.

—  Es lai nobītos no kaut kāda ormaņa! Visas pasaules priekšā esat mani apkaunojuši — vajag dot atsaukumu.

—  Ziniet ko, pilsoni, — redaktors sacīja, — neviens jūs nav apkaunojis, un par tādiem sīkumiem mēs atsaukumus nedodam.

—   Nu vienalga, es to tā neatstāšu, — Ostaps teica, iziedams no kabineta.

Viņš jau bija paguvis apskatīt visu nepieciešamo.

XXVII n o d a Ļ a BRĪNIŠĶĪGAIS IEPRIEKŠĒJAS IZMEKLĒŠANAS GROZIŅŠ

Stargorodas efemerā «Zobens un spīļarkls» noda|a reizē ar «Atrsaiņotāja» malačiem nostājās milzīgi garā rindā pie «Maizes izstrādājumu» miltu stenda.

Garāmgājēji apstājās.

—   Pēc kā stāv rinda? — jautāja pilsoņi.

Apnicīgās rindās pie veikaliem aizvien atradīsies kāds cilvēks, kura daiļrunība ir jo lielāka, jo tālāk viņš stāv no veikala durvīm. Bet tālāk par visiem stāvēja Poļesovs.

—   Nu tad gan esam nodzīvojušies, — teica brandmeistars, — drīz visi no lopu raušiem vien pārtiksim. Pat deviņpadsmitajā gadā bija labāk. Miltu pilsētā pietiks tikai četrām dienām.

Pilsoņi neticīgi skrullēja ūsas, strīdējās ar Poļesovu un atsaucās uz «Stargorodas Pravdu».

Tikpat viegli, kā divreiz divi ir četri, pierādījuši Poļesovam, ka miltu pilsētā, cik uziet, un ka nav ko celt paniku, pilsoņi skrēja uz mājām, paņēma visu naudu un pievienojās miltu rindai.

«Atrsaiņotāja» malači, izpirkuši stendā visus miltus, pārgāja pie pārtikas precēm un izveidoja tur tējas un cukura rindu.

Triju dienu laikā Stargorodā iestājās pārtikas un rūpniecības preču krize. Kooperācijas un valsts tirdzniecības pārstāvji ierosināja līdz pārtikas sūtījumu saņemšanai, kas jau atradās ceļā, ierobežot preču daudzumu un vienam pircējam pārdot ne vairāk kā mārciņu cukura un piecas mārciņas miltu.

Otrā dienā jau bija izgudrota pretinde.

Pirmais cukura rindā stāvēja Aļchens. Aiz viņa — tā sieva Sašchena, Paša Emiljevičs, četri Jakovļeviči un visas piecpadsmit apgādājamās vecenītes tualdenora tērpos.

Izsūknējis no Stargiko veikala puspudu cukura, Aļchens veda

savu rindu pie nākošā kooperatīva, pa ceļam sunīdams Pašu Emil- jeviču, kas jau bija paspējis aprīt viņam izsniegto mārciņu smalkā cukura. Paša uzbēra cukura kaudzīti uz delnas un meta iekšā savā platajā rīklē. Aļchens rosījās visu dienu. Lai samazinātu nožu- vuma un nobiruma tiesu, viņš izņēma Pašu Emiljeviču no rindas un iekārtoja viņu pie iepirkumu nogādāšanas tirgū. Tur Aļchens bikli nodarbojās ar samangotā cukura, miltu, tējas un markizeta atkalpārdošanu privattirgotājiem.

Poļesovs rindās stāvēja galvenokārt aiz principa. Naudas viņam nebija, un viņš tā kā tā nekā nevarēja nopirkt. Viņš klīda no vienas rindas uz otru, ieklausījās sarunās, izmeta dzēlīgas piezīmes, noslēpumaini savilka uzacis un pareģoja nākotni. Sekas šiem pareģojumiem bija tādas, ka pilsētu pārplūdināja baumas par kaut kādas pagrīdes organizācijās atbraukšanu no Žobenājiem un Spīļāriem.

Gubernators Djadjevs vienā dienā nopelnīja desmit tūkstošus. Cik daudz nopelnīja biržas komitejas priekšsēdētājs Kisļarskis, to nezināja pat viņa sieva.

Doma par to, ka viņš pieder pie slepenās biedrības, Kisļarskim nedeva miera. Pilsētā klīstošās baumas viņu galīgi nobiedēja. Pārlaidis bezmiega nakti, biržas komitejas priekšsēdētājs nāca pie domām, ka tikai vaļsirdīga atzīšanās var mazināt viņa sodu.

—   Klausies, Henrieta, — viņš sacīja sievai, — ir laiks aiznest manufakturu pie svaiņa.

—  Un kas tad ir, vai tevi var saņemt ciet? — jautāja Henrieta Kisļarska.

— Var gan. Ja valstī nav tirdzniecības brīvības, tad taču jāpienāk tādam brīdim, kad mani iesēdinās?

—   Ko tad lai es daru, sagatavot tev veļu? Ir gan man posta liktenis! Mūžīgi gādāt pienesumus. Un kāpēc tu negribi kļūt par padomju kalpotāju? Svainis taču iestājies arodbiedrība, un kas viņam vainas! Bet šim noteikti jābūt sarkanajam tirgonim!

Henrieta nezināja, ka liktenis viņas vīru paaugstinājis par biržas komitejas priekšsēdētāju. Tāpēc tai sirds bija mierīga.

—   Varbūt es vairs šonakt neatgriežos, — Kisļarskis sacīja, — tad tu rītā nāc ar pienesumu. Tikai, lūdzu, nenes vareņikus. Kas par patiku ēst aukstus vareņikus?

—   Varbūl tu paņemsi sev līdzi primusu?

—   Tā jau tev atļaus kamerā turēt primusu! Padod manu grozu!

Kisļarskim bija īpašs iepriekšējas izmeklēšanas grozs. Tas bija speciāli pagatavots un visai universāls grozs. Pilnīgi izvērsts tas kļuva par gultu, pusizvērsts — par galdiņu; bez tam tas aizstāja skapi: tur bija plauktiņi, āķīši un atvilktnes. Sieva universālajā grozā ielika aukstas vakariņas un tīru veļu.

—   Mani nevajag pavadit, — sacīja dzīvē daudz pieredzējušais vīrs. — Ja atnāks Rubens pēc naudas, saki, ka naudas nav. Uz redzēšanos! Rubens var pagaidīt.

Un Kisļarskis cienīgi izgāja uz ielas, aiz roktura nesdams iepriekšējās izmeklēšanas grozu.

—  Uz kurieni jūs dosieties, pilsoni Kisļarski? — uzsauca Poļesovs.

Viņš stāvēja pie telegrāfā staba un klaigāja, mudinādams sakaru dienesta strādnieku, kas, ar dzelzs nagiem ķerdamies stabā, rāpās pie izolatoriem.

—   Eju atzīties, — atbildēja Kisļarskis.

—   Kādā grēkā?

—   Zobenā un spīļarklā.

Viktors Michailovičs zaudēja valodu. Bet Kisļarskis, izgāzis savu olveidīgo vēderiņu, apjoztu ar platu vasarnieka jostu, kurai bija piešūta pulksteņkabatiņa, lēnām devās uz guberņas proku- raturu.

Viktors Michailovičs sasita spārnus un aizlidoja pie Djadjeva.

—  Kisļarskis ir provokators! •— kliedza brandmeistars. — Nupat aizgāja denuncēt. Viņš vēl ir redzams.

—   Kā? Un arī grozs viņam līdzi? — šausminājās Stargorodas gubernators.

—   Jā.

Djadjevs noskūpstīja sievu, uzsauca, ja atnakšot Rubens, naudu viņam lai nedodot, un pa galvu pa kaklu izskrēja uz ielas. Viktors Michailovičs pagorījās, pakladzināja kā vista, kas olu izdējusi, un aizskrēja pie Vlada un Nikeša.

Pa to laiku pilsonis Kisļarskis lēnā pastaigas solī tuvojās guberņas prokuratūrai. Ceļā viņš satika Rubeņu un ilgi ar viņu runājās.

—   Bet kā tad būs ar naudu? — Rubens jautāja.

—   Pēc naudas aizejiet pie sievas.

—   Bet kāpēc jūs ar grozu? — aizdomīgi painteresējās Rubens.

—   Eju uz pirti.

—   Nu tad vēlu jums labi nopērties.

Kisļarskis iegāja patērētāju biedrības konditorejā, bijušajā

«Bonbons de Varsovie», izdzēra glāzi kafijas un apēda vienu pīrādziņu. Bija laiks doties grēkos atzīties. Biržas komitejas priekšsēdētājs pārkāpa guberņas prokuratūras pieņemamās telpas slieksni. Tur neviena nebija. Kisļarskis piegāja pie durvīm ar uzrakstu «Guberņas prokurors» un viegli pieklauvēja.

—   Iekšā! — atbildēja Kisļarskim labi pazīstama balss.

Kisļarskis iegāja un pārsteigts apstājās. Viņa olveidīgais vēderiņš uzreiz saruka un sakrunkojās kā datele. Tas, ko viņš ieraudzīja, bija kaut kas pilnīgi negaidīts.

Rakstāmgaldu, aiz kura sēdēja prokurors, ielenca varenās «Zobens un spījarkls» organizācijās biedri. Spriežot pēc žestiem un raudulīgām balsīm, tie bija atzinušies visos savos grēkos.

—  Te viņš ir, — iesaucās Djadjevs, — pats galvenais oktobrists!

—   Pirmkārt, — Kisļarskis sacīja, nolikdams uz grīdas savu grozu un tuvodamies galdam, — pirmkārt, es neesmu oktobrists, otrkārt, — es vienmēr esmu simpatizējis padomju varai, un, treškārt, galvenais vaininieks esmu nevis es, bet biedrs Carušņikovs, kura adrese …

— Sarkanarmijas! — iekliedzās Djadjevs.

—   Numur trīs! -— korī pavēstīja Vlads un Nikešs.

—   Sētā un pa kreisi, — papildināja Viktors Michailovičs, — es varu parādīt.

Pēc divdesmit minūtēm atveda Carušņikovu, kas vispirms deklarējama nevienu no kabinetā esošajiem nekad savā mūžā neesot redzējis. Un tūdaļ, pat elpu neatņēmis, viņš denuncēja Helenu Staņislavovnu.

Tikai kamerā, pārmainījis veļu un izstiepies uz sava groza, biržas komitejas priekšsēdētājs jutās atvieglots un mierīgs.

Gricacujeva-Bendera kundze krizes laikā bija paguvusi nodrošināt savu bodeli ar pārtikas produktiem un rūpniecības precēm vismaz uz četriem mēnešiem. Nomierinājusies viņa atkal sāka skumt pēc sava jaunā laulātā drauga, kas svīda Tautas Komisāru Mazās Padomes sēdēs. Zīlnieces apmeklēšana nedeva nekādu mierinājumu.

Helena Staņislavovna, uztraukusies par visa Stargorodas areopaga nozušanu, lika kārtis neciešami nevīžīgi. Kārtis rādīja te pasaules bojā eju, te algas palielināšanu, te tikšanos ar vīru kroņa mājā kāda nelabvēlīga cilvēka — pīķa kunga — klātbūtnē.

Jā, un arī pati zīlēšana beidzās ļoti dīvaini. Atnāca aģenti — pīķa kungi — un aizveda pareģotāju uz kroņa māju pie prokurora.

Palikusi vienatne ar papagaili, atraitne apjukumā jau taisījās iet prom, kad pēkšņi papagailis iecirta ar knābi pa būri un pirmoreiz mūža saka runāt cilvēka balsī.

—  Tik tālu nonākuši, — viņš sardoniski sacīja, apsedza galvu ar spārnu un izrāva no azotes vienu spalvu.

Gricacujeva-Bendera kundze, šausmu pārņemta, metās uz durvīm.

Viņu pavadīja kvēla, juceklīga runa. Senatnīgo putnu tik ļoti bija satraucis aģentu apciemojums un saimnieces aizvešana uz kroņa māju, ka tas sāka izkliegt visus viņam zināmos vārdus. Vislielāko vietu viņa repertuārā ieņēma Viktors Michailovičs Poļesovs.

—  Ja mums būtu tā, kā nav, — putns saērcināts sacīja.

Un, apgriezies uz laktiņas ar galvu uz leju, pamirkšķināja ar aci pie durvīm sastingušajai atraitnei, it kā teikdams:

«Nu, kā jums tas patīk, atraitnīt?»

—   Māmulīt, — ievaidējās Gricacujeva.

—   Kādā pulkā esat dienējis? — jautāja papagailis Bendera balsī. — Kr-r-r-r-achs . . . Eiropa mums palīdzēs.

Pēc atraitnes aizbēgšanas papagailis sakārtoja savu krūtažu un pateica vārdus, ko trīsdesmit gadus nesekmīgi bija mēģinājuši no viņa izdabūt cilvēki:

—   Papagailis ir muļķis!

Atraitne skrēja pa ielu un skaļi vaimanāja. Bet mājās viņu gaidīja večuks, kustīgs kā ūdenszāle.

Tas bija Bartolomejičs.

—  Esmu ieradies sakarā ar sludinājumu, — Bartolomejičs sacīja, — gaidu jau divas stundas, jaunkundzīt.

Asa priekšnojautas bulta iedūrās Gricacujevas sirdī.

—   Ai! — iedziedājās atraitne. — Izmocījusies mana sirsniņa.

—   Liekas no jums aizgājis pilsonis Benders? Jūs devāt sludinājumu avīzē?

Atraitne novēlās uz miltu maisiem.

—   Cik jums vāji organismi, — medaini sacīja Bartolomejičs. — Es vispirms gribētu noskaidrot par atlīdzību . . .

—   Ak! . . . Ņemiet visu! Man tagad nekā nav žēl! — vaimanāja atraitne.

—   Tātad, man ir zināma jūsu dēliņa O. Bendera atrašanas vieta. Kā jūs man to atlīdzināsiet?

—   Ņemiet visu! — atraitne atkārtoja.

—   Divdesmit rubļu, — sausi sacīja Bartolomejičs.

Atraitne piecēlās kājās. Viņa bija novārtījusies ar miltiem. Piebirušās skropstas ātri mirkšķinājās.

—   Cik? — viņa pārjautāja.

—   Piecpadsmit rubļu, — Bartolomejičs nolaida cenu.

Viņš juta, ka būs grūti no šīs nelaimīgās sievietes izspiest pat trīs rubļus.

Mīdama kājām maisus, atraitne ņēma vecīti priekšā, piesaucot par lieciniekiem visus debesu spēkus, un ar to palīdzību izplēsa cietu cenu.

—  Nu, dievs ar jums, lai paliek pieci rubļi. Tikai naudu palūgšu tūlīt. Tāds ir mans nosacījums.

Bartolomejičs izņēma no piezīmju grāmatiņas divus avīžu izgriezumus un, neizlaizdams tos no rokām, sāka lasīt:

—  Atļausiet izsekot visu pēc kārtas. Tātad jūs rakstījāt:

«Ļoti lūdzu … no mājas aizgājis biedrs Benders … zaļš uzvalks, dzeltenas kurpes, debeszila veste …» Vai pareizi? Tā tas rakstīts «Stargorodas Pravdā». Bet skatiet, ko raksta par jūsu dēliņu galvaspilsētas avīzes. Lūdzu .. . «Pakļuvis zem zirga …» Jūs, kundzīt, neraizējieties, klausieties tālāk . . . «Pakļuvis zem zirga . . .» Dzīvs taču, dzīvs! Es jums saku, dzīvs. Vai tad es par mirušu naudu ņemtu? Tātad: «Pakļuvis zem zirga. Vakar Sverd- lova laukumā pakļuva zem ormaņa zirga Nr. 8974 pils. O. Benders. Cietušais tika cauri ar vieglām izbailēm .. .» Tātad šos do- kumentiņus es nododu jums, bet jūs man tūlīt naudiņu. Tāds nu reiz ir mans nosacījums.

Atraitne raudādama atdeva naudu. Vīrs, viņas mīļais vīrs dzeltenās kurpēs gulēja uz tālās Maskavas zemes, un uguni sprauslojošs ormaņa zirgs spārdīja ar kājām viņa debeszilās, dzī- parotās krūtis.

Bartolomejiča jūtīgā sirds apmierinājās ar pieklājīgo atalgojumu. Viņš aizgāja, paskaidrodams atraitnei, ka sīkākas ziņas par savu vīru viņa katrā ziņā atradīšot avīzes «Darbgalds» redakcijā, kur, protams, esot zināms itin viss, kas notiek pasaulē.

SVĒTĀ TĒVA FJODORA VĒSTULE,

RAKSTĪTA ROSTOVĀ, ODENS SILDĪTAVA «PIENA CEĻŠ» SAVAI SIEVAI APRIŅĶA PILSĒTA N.

Mana mīļā Katja! Mani piemeklējis jauns trieciens, bet par to vēlāk. Naudu saņēmu īstā laikā, par ko tev sirsnīgi pateicos. Kolīdz iebraucu Rostovā, tūlīt skrēju pēc norādītās adreses. Novo- rosijskas cementa trests ir visai liels uzņēmums, tur inženieri Brunsu neviens nepazina. Es jau kritu galīgā izsamisēšanā, bet mani uzvedināja uz pareizām domām.

«Ejiet,» man saka, «uz personaldaļu.» Aizgāju. «Jā,» man saka, «strādāja gan pie mums tāds, bija atbildīgā darbā, bet tikai, saka, pagājušā gadā viņš no mums aizgāja. Viņu aizvilināja uz Baku, uz Āzijas naftas trestu kā speciālistu drošības technikas jautājumos.»

Mīļo dūjiņ, mans ceļojums nav tik īss, kā mēs to bijām domājuši. Tu raksti, ka nauda ejot uz beigām. Nekā nevar darīt, Kate- rina Aleksandrovna. Ilgi vairs nebūs jāgaida. Bruņojies ar pacietību un ar dieva palīgu, pārdod manu diagonalauduma studenta tērpu. Mūs sagaida vēl lielāki izdevumi. Esi gatava uz visu.

Dārdzība Rostovā ir šausmīga. Par numuru viesnīcā samaksāju 2 rbļ. 25 kap. Līdz Baku naudas pietiks. No turienes, ja būs panākumi, es telegrafēšu.

Šeit pieturas karsts laiks. Mēteli nesu uz rokas. Viesnīcā baidos atstāt — tā tik skaties, vēl nozags. Ļaudis šeit manīgi.

Rostovā man nepatīk. Pēc iedzīvotāju skaita un ģeogrāfiskā stāvokļa tā ievērojami atpaliek no Charkovas. Bet tas nekas, cien- mātiņ, gan dievs dos un mēs vēl abi aizbrauksim uz Maskavu. Tad tu redzēsi, tā ir gaužām līdzīga Vakareiropas pilsētām. Bet pēc tam uzsāksim dzīvi Samarā, savas fabriciņas tuvumā.

Vai Vorobjaņinovs vēl nav atgriezies? Diezin kur viņš tagad siro? Vai Jevstigņejevs vēl pusdieno? Kāds izskatās mans talars pēc tīrīšanas? Visiem mūsu paziņām uzturi pārliecību, ka es sēžu pie slimās krustmātes nāves cisām. Guļeņkai uzraksti to pašu.

Jā! Gandrīz vai pavisam aizmirsu tev pastāstīt par šausmīgo atgadījumu, kas šodien ar mani notika.

Priecādamies par kluso Donu, es stāvēju pie tilta un biju aiz- sapņojies par mūsu gaidāmo pārticību. Pēkšņi sacēlās vējš un iepūta upē tava brāļa maiznieka naģeni. Es tikai rokas noplātīju. Atkal lieki izdevumi: nopirku angļu žokeni par 2 rbļ. 50 kap. Savam brālim maizniekam par notikušo nekā nestāsti. Pārliecini viņu, ka es esmu Voroņežā.

Sliktāk ir ar veļu. Vakarā mazgāju, bet no rīta, ja nav izžuvusi, velku mugurā mitru. Pašreizējā karstumā tas ir pat patīkami.

Bučoju un glāstu tevi.

Mūžīgi tavs vīrs Fedja.

XXVIII nodaļa VISTIŅA UN KLUSA OKEANA GAILĪTIS

Reportieris Persickis sparīgi gatavojās slavenā matematiķa Izaka Ņūtona divsimtgadu jubilejai.

Pašā darba karstumā ienāca Stjopa no «Zinātnes un dzīves». Aiz viņa tenterēja kupla pilsone.

—   Paklausieties, Persicki, — Stjopa sacīja, — šī pilsone atnākusi pie jums darīšanās. Nāciet šurp, pilsone, šis biedrs jums visu paskaidros.

Stjopa smīnēdams aizskrēja.

—   Nu? — jautāja Persickis. — Ko jūs vēlaties?

Gricacujeva kundze (tā bija viņa) uzmeta reportierim sapņainu skatienu un klusēdama pasniedza papīrīti.

—   Tā, — sacīja Persickis, — … pakjuva zem zirga . . . tika cauri ar vieglām izbailēm … Ko jūs vēlaties?

—   Adresi, — lūdzoši izdvesa atraitne, — vai nevarētu uzzināt adresi?

—   Kādu adresi?

—   O. Bendera.

—   Kā lai es to zinu?

-— Bet tas biedrs teica, ka jūs zinot.

—   Es nekā nezinu. Griezieties adrešu galdā.

—- Bet varbūt, biedri, jūs viņu atceraties? Dzeltenos puszābakos.

—  Man pašam ir dzelteni puszābaki. Maskavā vēl divsimt tūkstošu cilvēku staigā dzeltenos puszābakos. Varbūt.jūs gribat uzzināt arī viņu adreses? Tad lūdzu. Es atsacīšos no visiem darbiem un nodošos tikai šim pasākumam. Pēc pusgada jums viss būs zināms. Es esmu aizņemts, pilsone.

Taču atraitne, juzdama pret Persicki dziju cieņu, staigāja viņam līdz pa koridoru un, grabinādama sastērķelētos apakšsvārkus, atkārtoja savus lūgumus.

«Nelietīgais Stjopa,» Persickis nodomāja. «Nu paga, puisīt, es tev uzlaidīšu perpetuum mobile izgudrotāju, tad tu man padancosi!»

—   Nu ko lai es daru? — uzbudināti jautāja Persickis, pagriezdamies pret atraitni. — Kā es varu zināt pilsoņa O. Bendera adresi? Kas tad es esmu — zirgs, kas viņam uzskrēja virsū, vai? Jeb ormanis, kuram viņš manu acu priekšā iegāza pa muguru?. . .

Atraitne mīklaini ņurdēja, no ta varēja saprast tikai vārdus «biedri» un «ļoti jus».

Darbs Tautību namā jau beidzās. Cilvēki pameta kancelejas un gaiteņus. Tikai rakstāmmašīna kaut kur vēl klaudzināja pēdējo lappusi.

—  Pardon, kundze, jūs taču redzat, ka esmu aizņemts!

Ar šiem vārdiem Persickis noslēpās atejā. Pabijis tur desmit minūtes, viņš līksms iznāca ārā. Gricacujeva pacietīgi grabināja savus lindrakus divu gaiteņu stūrī. Persickim tuvojoties, viņa atkal mācās virsū.

Reportieris pārskaitās.

—   Ziniet ko, cienītā, — viņš sacīja, — lai notiek, es jums pateikšu, kur atrodas jūsu O. Benders. Ejiet taisni pa gaiteni, tad pagriezieties pa labi un atkal ejiet taisni. Tur būs durvis. Jautājiet pēc Cerepeņikova. Viņš noteikti zinās.

Un Persickis, apmierināts ar savu izdomu, tik ātri nozuda, ka sastērķelētā atraitnīte nepaguva pajautāt nekādas papildu ziņas.

Sakārtojusi lindrakus, Gricacujeva kundze aizgāja pa gaiteni.

Tautību nama gaiteņi bija tik gari un šauri, ka gājēji negribot paātrināja soli. Pēc ikviena pretimnācēja varēja spriest, cik daudz viņš ir nogājis. Ja viņš gāja tikai mazliet paātrinātā solī, tad tas nozīmēja, ka pārgājiens tikko sākts. Tie, kas bija izstaigājuši divus vai trīs gaiteņus, pārgāja uz vidēja tempa rikšiem. Bet dažkārt gadījās redzēt arī tādu cilvēku, kas skrēja pilnā sparā: tas atradās piektā gaiteņa stadijā. Pilsonis, pārvarējis astoņus gaiteņus, viegli varēja sacensties ar putnu, sacīkšu zirgu un pasaules čempionu — skrējēju Nurmi.

Pagriezusies pa labi, Gricacujeva kundze sāka skriet. Parkets krakšķēja. Viņai pretī ātri nāca kāds tumšmatis debeszilā vestē un aveņkrāsas zābakos. Pēc Ostapa sejas varēja redzēt, ka viņš Tautību namu apmeklē tik vēlā vakara stundā, kādu ārkārtēju koncesijas darīšanu mudināts. Acīm redzot techniskā vadītāja plānos neietilpa tikšanās ar mīļoto.

Ieraudzījis atraitnīti, Benders pagriezās un neatskatīdamies devās atpakaļ.

—   Biedri Bender, — atraitne sajūsmā iekliedzās, — uz kurieni jūs?

Lielais kombinators paātrināja soli. Neatpalika arī atraitne.

—  Pagaidiet, uzklausiet, ko es sacīšu, — viņa lūdzās.

Bet vārdi neaizsniedza Ostapa dzirdi. Viņa ausīs jau dziedāja un svilpa vējš. Viņš drāzās ar ceturtā gaiteņa ātrumu, aizauļoja garām iekšējo dzelzs kāpņu šachtām. Savai mī|otajai viņš pameta tikai atbalsis, kuras viņai ilgi atkārtoja kāpņu telpas.

— Nu pateicos, — Ostaps burkšķēja, sēdēdams piektajā stāvā, — atradusi randiņam īsto laiku. Kas šeit atsūtījis šo ugunīgo dāmiņu? Laiks likvidēt koncesijas Maskavas nodaļu, citādi pie manis vēl var ierasties huzars — mājamatnieks ar motoru.

Pa to laiku Gricacujeva kundze, kuru no Ostapa šķīra trīs stāvi, tūkstoš durvju un ducis gaiteņu, ar apakšsvārku malu noslaucīja sakarsušo seju un uzsāka meklēšanu. Sākumā viņa vēlējās jo ātrāk sameklēt vīru un izskaidroties ar viņu. Gaiteņos iedegās blāvas spuldzes. Visas spuldzes, visi gaiteņi un visas durvis bija vienādas. Atraitnei kļuva baigi. Viņai gribējās tikt ārā.

Pakļaudamās gaiteņu progresijai, viņa skrēja arvien ātrāk un ātrāk. Pēc pusstundas vairs nebija iespējams apstāties. Prezidiju, sekretariātu, vietējo komiteju, orgnodaļu un redakcijas durvis dunēdamas joņoja garām gar abām pusēm viņas masivajam stāvam.

Skriedama viņa ar saviem stīvajiem, grabošajiem lindrakiem apgāza atkritumu urnas. Tās kā kastroļi šķindēdami ripoja viņai pakaļ. Gaiteņu kaktos virpuļoja viesuļvētra. Klaudzēja vaļējie vēdlodziņi. Šabloniskie rādāmie pirksti uz sienām durstīja nabaga ceļinieces sirdi.

Beidzot Gricacujeva nokļuva iekšējo kāpņu laukumiņā. Tur bija tumšs, bet atraitne, pārvarēdama bailes, noskrēja lejā un parāva stikla durvis. Tās bija aizslēgtas. Atraitne metās atpakaļ. Bet arī tās durvis, pa kurām viņa nupat iznāca, kāda gādīga roka jau bija aizslēgusi.

Maskavā mēdz noslēgt durvis.

Tūkstošiem parādes durvju no iekšpuses aiznaglotas ar dēļiem, un simtiem tūkstošu pilsoņu savos dzīvokļos iekļūst pa virtuves kāpnēm. Sen pagājis astoņpadsmitais gads, jau sen miglains kļuvis jēdziens — «uzbrukums dzīvoklim», atcelta māju apsardze, kuru drošības labad organizēja paši iemītnieki, domā par ielu kustības problēmu, ceļ milzīgas elektrostacijas, zinātne izdarījusi milzu atklājumus, bet nav neviena cilvēka, kas ziedotu savu dzīvi noslēgto durvju problēmas atrisināšanai. Kas būs tas cilvēks, kas atrisinās kino, teātru un cirku durvju problēmu?

Trim tūkstošiem cilvēku desmit minušu laikā ir jāieiet cirkā pa vienām vienīgām durvīm, kurām atvērta tikai viena puse. Pārējās desmit durvis, kas speciāli paredzētas liela cilvēku pūļa vajadzībām — noslēgtas. Kas zina, kāpēc tās noslēgtas? Iespējams, ka pirms divdesmit gadiem no cirka zirgu staļļa nozagts skolots erzelis, un kopš tā laika direkcija bailēs aizsprosto visas ērtās ieejas un izejas. Var arī gadīties, ka slaveno gaisa karali kādreiz ķēris caurvējš, un noslēgtās durvis ir tikai karaļa saceltā skan- dala atskaņas.

No teātriem un kino publiku izlaiž nelielās grupās, it kā lai novērstu drūzmēšanos. Taču izvairīties no drūzmēšanās ir ļoti viegli — vajag tikai atvērt visas durvis. Taču administrācijā neatver vis durvis, bet pielieto spēku. Vietu ierādītāji, sadevušies rokās, izveido dzīvu barjeru un tādā veidā notur publiku aplenkumā ne mazāk par pusstundu. Bet durvis, šis visu apmeklētāju sapnis, kas noslēgtas vēl Pavila Pirmā laikā, paliek slēgtas vēl šobaltdien.

Piecpadsmit tūkstoši futbola cienītāju, sajūsmināti par Maskavas izlases komandas brašo spēli, lai tiktu tramvajā, spiesti līst caur spraugu, kas ir tik šaura, ka viens pats viegli bruņots karavīrs spētu šeit aizturēt četrdesmit tūkstoši lielu barbaru armiju, ko pie tam vēl pastiprinātu divi pārbīdāmie kaujas torņi.

Sporta stadionam nav jumta, bet vārti ir vairāki. Taču atvērti tikai vieni vārtiņi. Iekšā var tikt, vienīgi izlaužot vārtus. Pēc visām lielākām sacensībām tos arī izlauž. Taču, rūpējoties par svētās tradicijas saglabāšanu, tos katrreiz rūpīgi atjauno un cieši noslēdz.

Ja vairs galīgi nav nekādas iespējas ielikt durvis (tas notiek tādos gadījumos, kad nav stenderes, kur tās piekārt), tad izmanto citus visdažādākā veida šķēršļus:

1.  Barjeras.

2.  Aizsprostus.

3.  Apgāztus solus.

4.  Brīdinošus uzrakstus.

5.  Virves.

Barjeras ir lielā cieņā iestādēs.

Tās aizliek priekšā, lai netiktu klāt pie vajadzīgā darbinieka.

Apmeklētājs kā tīģeris staigā gar barjeru, cenzdamies pievērst sev uzmanību. Bet tas ne vienmēr izdodas. Var gadīties, ka apmeklētājs atnesis vērtīgu izgudrojumu! Vai arī tas vienkārši grib samaksāt ienākuma nodokli! Bet barjera izjauca — izgudrojums palika nezināms, nodoklis nesamaksāts.

Aizsprostus izmanto uz ielām.

Pavasarī tos noliek uz visdzīvākās ielas, it kā lai norobežotu vietu, kur labo ietvi. Un vienā mirklī trokšņainā iela kļūst tukša.

Gājēji tuvojas savam mērķim pa citām ielām. Viņiem ik dienas jāmēro lieks kilometrs, taču viņus neatstāj spārnotās cerības. Vasara aiziet. Vīst lapas. Bet aizsprosts arvien vēl stāv. Ietve nav izlabota. Iela tukša.

Ar apgāztiem dārza soliem aizsprosto ieejas Maskavas skvēros, kuri tikai celtnieku neciešamās nevīžības dēļ nav apgādāti ar stipriem vārtiem.

Par brīdinošiem uzrakstiem varētu sarakstīt veselu grāmatu, bet tas pašreiz neietilpst autoru plānos.

Uzraksti mēdz būt divējāda veida: tieši un netieši.

Par tiešajiem var uzskatīt šādus:

IEIET AIZLIEGTS ļ ļ NEPIEDEROŠĀM PERSONĀM IEEJA AIZLIEGTA ļ IEEJAS NAV ļ

Tādus uzrakstus dažkārt izkar pie iestāžu durvīm, kuras publika apmeklē sevišķi intensivi.

Netiešie uzraksti ir daudz briesmīgāki. Tie neaizliedz ieiet, bet reti kāds pārdrošnieks tomēr riskēs izmantot savas tiesības. Lūk, kādi ir šie ap kaunojošie uzraksti:

ļ BEZ PIETEIKŠANAS NEPIEŅEM [ ļ NEPIEŅEM ļ

AR SAVU APMEKLĒJUMU TU AIZŅEMTU CILVĒKU ļ _ ATRAUJ NO DARBA 1

Kur nevar nolikt barjerus vai aizsprostus, nevar apgāzt solus vai izkārt brīdinošus uzrakstus, — tur nostiepj virves. Tās nostiepj, kur pavēl iedvesma, pat visneiedomājamākās vietās. Ja tās nostieptas cilvēka krūšu augstumā, tad var tiki cauri ar vieglām izbailēm un nervoziem smiekliem. Bet, ja nu virve nostiepta potīšu augstumā, tā var sakropļot cilvēku.

Pie velna ar durvīm! Pie velna visas rindas pie teātru ieejam! Atļaujiet ieiet bez pieteikšanās! Lūdzam noņemt nolaidīgu namu pārvaldnieku izliktos aizsprostus pie izjauktas ietves! Nost ar apgāztiem soliem! Nolieciet tos savās vietās! Skvērā patīkami pasēdēt tieši naktī. Tad gaiss ir tīrs un galvā mostas gudras domas!

Gricacujeva kundze, sēdēdams kāpnēs pie aizslēgtajam stikla durvīm Tautību nama pašā vidū, domāja par savu atraitnes likteni un, paretam iesnauzdamās, gaidīja rītu.

No apgaismotā gaiteņa caur stikla durvīm uz atraitni krita elektrisko plafonu dzeltena gaisma. Caur kāpņu telpas logu iekša lauzās pelēcīgs rīts.

Visapkārt valdīja klusums, kad rīts vēl ir spirgts un tīrs. Sai mirklī Gricacujeva saklausīja gaitenī soļus. Atraitne žigli piecēlās un pielipa pie durvju stikla. Gaiteņa galā pazibēja debeszila veste. Aveņkrāsas puszābaki bija notriepti ar kaļķiem. Stikla durvīm tuvojās Turcijas pavalstnieka vieglprātīgais dēls, purinādams no svārkiem putekļus.

—   Susliciņ! — atraitne iesaucās. — Su-u-usliciņ!

Viņa neizsakāmi maigi dvašoja uz durvju stiklu. Stikls norasoja un atplauka varavīksnes krāsās. Miglā un varavīksnēs plaiksnījās debeszili un varavīkšņaini rēgi.

Ostaps nedzirdēja atraitnes dūdošanu. Viņš kasīja muguru un noraizējies grozīja galvu. Vēl mirklis — un viņš būtu pazudis pagriezienā.

Iestenēdamās: «Biedri Bender!» — nabaga laulātā draudzene ņēmās spēcīgi bungot pa stiklu. Lielais kombinators atskatījās.

—   Ahā, — viņš sacīja, redzēdams, ka viņus šķir noslēgtas durvis, — jūs arī esat šeit?

—   Seit, šeit, — atraitne priecīgi sauca.

—   Apkamp taču mani, mana laime, mēs tik ļoti sen neesam redzējušies, — aicināja techniskais direktors.

Atraitne saknosījās. Viņa lēkāja aiz durvīm kā ķivulis būrītī. Naktī apklusušie lindraki atkal sāka grabēt. Ostaps ieplēta rokas.

—   Mana vistiņa, nu kāpēc tu nenāc? Tavs Klusā okeana gailītis tik ļoti noguris Mazās Tautas Komisāru Padomes sēdēs.

Atraitnei trūka fantazijas.

—   Susliciņ, — viņa sacīja jau piekto reizi. — Atveriet man durvis, biedri Bender!

—   Rāmāk, meitenīt! Sievieti daiļo pieticība. Kādēļ tā lēkāt?

Atraitne bezgala cieta.

—   Nu kāpēc jūs mokāties? — Ostaps jautāja. — Kas jūs traucē dzīvot?

—   Pats aizbrauca, un pats vēl prasa!

Un atraitne sāka raudāt.

—   Noslaukiet savas actiņas, pilsone. Katra jūsu asariņa ir molekula kosmosā.

—   Bet es gaidīju, gaidīju, tirdzniecību pārtraucu. Atbraucu pie jums, biedri Bender . ..

—   Nu, un kā jums tagad labi klājas kāpnēs? Caurvējš nevelk?

Atraitne lēnām sāka iekarst kā liels klostera patvāris. — Laulības pārkāpējs! — viņa drebēdama izdvesa. Ostapam vēl bija mazliet brīva laika. Viņš sita knipjus un, ritmiski līgodamies, klusi nodziedāja:

Jā, meiču sirsniņās, Tur mājo velnēns mazs — Bēgt vari nezin kur. Tas tevi nagos tur. Jā, jā. šīs sievietes, Sīs velna sievietes — Pats sātans par prieku sev Radījis ir tās.

—   Kaut tu izputētu! — atraitne novēlēja, kad deja bija beigusies. — Vīra dāvāto rokas sprādzi nozagi. Un kāpēc tu paņēmi krēslu?

—  Jūs, liekas, sākat aizskart konkrētas personības? — Ostaps salti piezīmēja.

—   Nozagi, nozagi! — atraitne kala vienu un to pašu.

—   Ziniet ko, meitenīt: par visām reizēm lieciet aiz auss, ka Ostaps Benders nekad nekā nav zadzis.

—   Bet kas paņēma tējas sietiņu?

—   Ak tējas sietiņu! No jūsu grūti realizējamā fonda? Un to jūs uzskatāt par zādzību? Tādā gadījumā mums ir diametrali pretēji uzskati par dzīvi.

—  Nočiepi gan, — atraitne dūdoja.

—   Tātad, ja jauns, veselīgs cilvēks ir aizņēmies no provinces vecmāmiņas sliktās veselības dēļ viņai nevajadzīgu virtuves piederumu, tad tas nozīmē, ka viņš ir zaglis? Vai tā lai jūs saprot?

—   Zaglis, zaglis!

—   Tādā gadījumā mums vajadzēs šķirties. Es piekrītu laulības šķiršanai.

Atraitne gāzās virsū durvīm. Nodrebēja stikli.

Ostaps saprata, ka laiks pazust.

—   Nav laika sabučoties, — viņš sacīja, — ardievu, mīļotā! Mēs pabraucām viens otram garām kā kuģi jūrā.

—   Palīgā! — atraitne iebrēcās.

Bet Ostaps jau bija gaiteņa galā. Viņš uzkāpa uz palodzes, smagi nolēca uz mitrās, nakti salijušās zemes un pazuda mirgojošajos filkulturiešu dārzos.

Atraitnes kliedzienu pamodināts, atnāca sargs. Viņš izlaida cietumnieci, piedraudēdams uzlikt sodu.

XXIX nodaļa «GAVRILIADES» AUTORS

Kad Gricacujeva kundze atstāja neviesmīlīgo kancelejas nometni, uz Tautību namu jau plūda visvienkāršāko rangu kalpotāji: kurjeri, ienākošo un izejošo rakstu kārtotājas jaunkundzītes, maiņas telefonistes, rēķinvežu jauneklīgie palīgi un izpalīgi pusaudži.

Reizē ar viņiem gāja Ņikifors Luņķis, ļoti jauns cilvēks ar auna frizuru un uzmācīgu skatienu.

Nejēgas, tiepšas un tie, kas Tautību namu apmeklēja pirmo reizi, gāja pa galveno ieeju. Ņikifors Luņķis iekļuva namā caur ambulanci. Tautību namā viņš bija savs cilvēks un zināja vistuvākos ceļus uz oāzēm, kur resoru žurnālu plato lapu ēnā burbuļoja dzidrie honorārā avoti.

Vispirms Ņikifors Luņķis devās uz bufeti. Niķelētā kase nospēlēja matčišu un izmeta trīs čekus. Noplēsis glāzei papīru, ar ko tā bija pārsegta, Ņikifors apēda karsti raudzētu pienu, pēc tam puķu dobītei līdzīgu krēma kūku. To visu noskaloja ar tēju. Tad Luņķis nesteigdamies apstaigāja savus īpašumus.

Pirmo viņš apmeklēja mednieku mēnešraksta «Gerasims un Mumu» redakciju. Biedrs Naperņikovs vēl nebija ieradies, un Ņikifors Luņķis devās uz «Higroskopisko vēstnesi», farmacijas darbinieku ruporu, kuru viņi izdeva katru nedēļu, lai uzturētu sakarus ar ārpasauli.

—    Labrīt, — Ņikifors sacīja. — Es uzrakstīju lieliskus dzejoļus.

—   Par ko? — jautaja literārās lappuses vadītajs. — Par kādu tematu? Jūs taču zināt, Trubecki, ka mēs savā žurnālā …

Vadītājs pakustināja pirkstus, lai precizāk izteiktu «Higro- skopiskā vēstneša» būtību.

Trubeckis-Luņķis paskatījās uz savām baltajām nātna biksēm, izrieza krūtis un melodiskā balsī sacīja:

—   «Balade par gangrenu».

—  Tas ir interesanti, — piezīmēja higroskopiskā persona. — Jau sen laiks populārā veidā izskaidrot profilakses idejas.

Luņķis nekavējoties nodeklamēja:

Gavrilu moka gangrena, Gavrila ar to sasirga …

Tālāk tādā pašā bravurīgā četrpēdu jambā viņš stāstīja par Gavrilu, kas savas tumsonības dēļ nav laikā aizgājis uz aptieku un nomiris tikai tālab, ka netika noziedis brūcīti ar jodu.

—  Jums ir panākumi, Trubecki, — redaktors piekrita, — tikai gribētos vēl vairāk . . . Jūs saprotat?

Viņš pakustināja pirkstus, bet drausmīgo baladi tomēr paņēma, apsolīdams samaksāt otrdien.

Žurnālā «Morzista ikdiena» Luņķi sagaidīja viesmīlīgi.

— Labi, ka jūs atnācāt, Trubecki. Mums tieši vajadzīgs dzejolis. Tikai — par sadzīvi, sadzīvi un sadzīvi. Nekādu liriku. Vai saprotat, Trubecki? Kaut ko no pasta darbinieku dzīves un reizē ar to, jūs saprotat? …

—  Vakar es tieši daudz domāju par pasta darbinieku dzīvi. Un uzrakstīju poēmu par šo temu. Nosaukums «Pēdējā vēstule». Lūdzu . ..

Gavrila bija pastnieks brašs, Gavrila pastu iznēsāja…

Stāsts par Gavrilu aizņēma septiņdesmit divas rindas. Dzejoļa beigās pastnieks Gavrila, kaut arī fašista lodes ķerts, tomēr nogādā vēstuli adresatam.

—   Kur tad tas notika? — Luņķim vaicāja.

Jautājums bija pilnīgi vietā. PSRS nav fašistu, ārzemēs nav Gavrilu, sakaru dienesta darbinieku, arodbiedrības biedru.

—   Kas par jautājumu? — Luņķis iesaucās. — Tas, protams, notiek pie mums, bet fašists ir pārģērbies.

—   Ziniet ko, Trubecki, labāk uzrakstiet mums par radio.

—   Bet kāpēc jūs negribat pastnieku?

—   Lai pastāv. Mēs to pieņemam rezervei.

Sadrūmušais Ņikifors Luņķis-Trubeckis atkal devās pie «Ge- rasima un Mumu». Naperņikovs jau sēdēja aiz sava augsta galda. Pie sienas karājās stipri palielināts Turgeņeva portrets, rakstnieks bija attēlots pensnejā, mednieka zābakos un ar div- stobreni uz rokas. Līdzās Naperņikovam stāvēja Luņķa konkurents — dzejnieks no piepilsētas.

Sākās vecā dziesma par Gavrilu, bet tikai ar medniecisku novirzienu. Daiļdarba nosaukums bija: «Malu mednieka lūgšana».

Gavrila slēpnī gaida zaķi,

Gavrila zaķi nošāva.

—   Ļoti labi! — sacīja labsirdīgais Naperņikovs. — Jūs, Trubecki, šai dzejoli esat pārspējis pašu Entichu. Tikai vēl vajag šo to palabot. Pirmais — ar visām saknēm izraujiet «lūgšanu».

—   Un arī zaķi, — sacīja konkurents.

—   Kāpēc tad zaķi? — Naperņikovs brīnījās.

—   Tāpēc, ka nav sezona.

—   Dzirdiet, Trubecki, nomainiet arī zaķi.

Poēma pēc pārstrādāšanas saucās «Mācība malu medniekam», un zaķus nomainīja slokas. Vēlāk izrādījās, ka arī slokas vasarā nešauj.

Galīgajā variantā dzejolis skanēja šādi:

Gavrila slēpnī gaida putnu,

Gavrila putnu nošāva … utt.

Ieturējis ēdnīcā brokastis, Luņķis atkal ķērās pie darba. Baltās bikses vien zibēja tumšajos gaiteņos. Viņš staigāja pa redakcijām un pārdeva savu daudzpusīgo Gavrilu.

«Kooperativa fleitā» Gavrilu iesniedza ar nosaukumu «Eola fleita».

Gavrila bija komijs brašs, Gavrila fleitu pārdeva …

Biezā žurnālā «Mežs nav mums svešs» vientieši nopirka no Luņķa nelielu poēmu «Mežmalā». Tā sākās šādi:

Gavrila staigā biezā mežā,

Gavrila nocērt bambuku.

Gavrilas pēdējā tās dienas nodarbošanās bija maizes cepšana. Viņš atrada sev vietu redakcijā «Klaipa darbinieks». Poēmai bija garš un skumīgs nosaukums: «Par maizi, produkcijas kvalitati un par mīļoto meiteni». Poēma bija veltīta noslēpumainai meitenei Hinai Cļekai. Sākums kā vienmēr bija episks:

Gavrila bija cepējs brašs,

Gavrila klaipu izcepa …

Veltījumu pēc delikātās cīņas izmeta.

Taču visbēdīgākais bija tas, ka Luņķim nekur nedeva naudu. Vieni solīja dot otrdien, otri — ceturtdien vai piektdien — pēc divām nedēļām. Vajadzēja _ aizņemties naudu ienaidnieka nometnē — tur, kur Luņķa darbus nekad neiespieda.

Luņķis no piektā stāva nonāca otrajā un iegāja «Darbgalda» sekretariātā. Kā par nelaimi viņš uzskrēja virsū darba rūķim Persickim.

—   Ahā! — iesaucās Persickis. — Sluņķis!

—   Paklausieties, — Ņikifors Luņķis sacīja, pazeminādams balsi, — aizdodiet man trīs rubļus. Es no «Gerasima un Mumu» saņemšu veselu kaudzi naudas.

—   Pusrubli es jums varu dot. Pagaidiet, es tūlīt atnākšu. — Un Persickis atgriezās, vezdams līdzi kādus desmit «Darbgalda» līdzstrādniekus.

Izraisījās vispārēja saruna.

—   Nu, kā veicas ar tirdzniecību? — Persickis prašņāja.

—   Es uzrakstīju lieliskus dzejoļus!

—   Par Gavrilu? Kaut ko no zemnieku dzīves? «Gavrila rītā agri ara, Gavrila arklu dievina»?

—   Ko nu Gavrila! Tā taču ir haltūra! — aizstāvējās Luņķis. — Es uzrakstīju par Kaukāzu.

—   Bet vai jūs esat bijis Kaukāzā?

—   Pēc divām nedēļām braukšu.

—   Vai jums nemaz nav bail, Sluņķi? Tur taču ir šaka'i!

—   Tas nu gan mani nebiedē! Kaukāzā tie taču nav indīgi!

Pēc šīs atbildes visi kļuva uzmanīgi.

—   Sakiet, Sluņķi, — Persickis jautāja, — kādi, pēc jūsu domām, izskatās sakali?

—   Es taču zinu, kādi, liecieties mierā!

—   Nu, ja zināt, tad pasakiet!

—   Nu, tādi… čūskām līdzīgi.

—   Jā, jā, jums kā vienmēr taisnība. Pēc jūsu domām, savvaļas kazas seglus taču pasniedz galdā kopā ar kāpšļiem.

—   Es to nemūžam neesmu teicis! — kliedza Trubeckis.

—   Tiesa, jūs tā neteicāt. Jūs rakstījāt. Man Naperņikovs teica, ka jūs esot mēģinājis viņam iesmērēt tādus pantiņus «Ge- rasimā un Mumu», it kā mednieku piedzīvojumu stāstu. Sakiet godīgi, Sluņķi: kāpēc jūs rakstāt par tādām lietām, ko savā mūžā neesat redzējis un par ko jums nav ne mazākās jēgas? Kāpēc jūsu dzejolī «Kantons» penjuars ir balles kleita? Kāpēc?

—   Jūs esat mietpilsonis, — Luņķis lielīgi sacīja.

—   Kāpēc dzejolī «Budjonija balvas izcīņa zirgu skriešanās sacīkstēs» žokejs savelk paugas un pēc tam sēžas uz bukas? Vai jūs kādreiz esat redzējis paugas?

—   Esmu.

—   Nu pasakiet, kādas tās izskatās!

—   Lieciet mani mierā! Jūs esat jucis'

—   Un buku esat redzējis? Zirgu skriešanās sacīkstēs esat bijis?

—   Obligāti visur nav jābūt! — kliedza Luņķis. — Puškins rakstīja dzejoļus par Turciju, lai gan Turcijā nekad nebija bijis.

—   Ak jā, Erzeruma taču atrodas Tulas guberņā.

Luņķis sarkasmu nesaprata. Viņš dedzīgi turpināja:

—   Puškins rakstīja pēc materialiem. Viņš izlasīja Pugačova dumpja vēsturi un pēc tam rakstīja. Bet man par zirgu skriešanās sacīkstēm visu pastāstīja Entichs.

Pēc šīs virtuozās aizstāvēšanās Persickis aizvilka pretojošos Luņķi uz blakus istabu. Skatītāji viņiem sekoja. Tur pie sienas karājās liels avīžu izgriezums ar sēru apmali.

—  Jūs sacerējāt šo aprakstu «Kapteiņa komandtiltiņā»?

—   Rakstīju gan.

—   Tas, liekas ir jūsu pirmais mēģinājums prozā? Apsveicu jūs! «Viļņi vēlās pāri molam un strauji kā domkrats gāzās lejup …» Nu gan jūs «Kapteiņa komandtiltiņam» esat izdarījis lāča pakalpojumu! Tiltiņš tagad jūs ilgi neaizmirsīs, Sluņķi!

—   Kas tad ir noticis?

—   Noticis tas, ka … Vai jūs zināt, kas ir domkrats?

—   Nu, protams, ka zinu, lieciet mani mierā …

—   Kāds, pēc jūsu domām, domkrats izskatās? Pasakiet saviem vārdiem!

—   Tāds … Vārdu sakot, kas gāžas lejup.

—   Domkrats gāžas lejup. Iegaumējiet labi! Domkrats strauji gāžas lejup! Pagaidiet, Sluņķi, es jums tūlīt atnesīšu pusrubli. Nelaidiet viņu prom!

Bet arī šoreiz pusrublis vēl palika neiedots. Persickis no izziņu biroja atstiepa Brokhauza divdesmit pirmo sējumu no Do- micija līdz Jevreinovai. Starp Domiciju — Lielmeklenburgas Sverinas hercogistes cietoksni un Domeli — Beļģijas un Nider- landes upi sameklēja vajadzīgo vārdu.

—   Klausieties! «Domkrats (vāc. Daumkraft) — viena no mašīnām, ko lieto lielu smagumu pacelšanai. Parastais, visvienkar-

šākais D., ko pielietoja ekipāžu pacelšanai utt., sastāv no kustīga zobstieņa, to paceļ vai nolaiž ar zobratu, kuru griež ar kloķa palīdzību …» Un tā tālāk. Un tālāk: «1879. g. Džons Diksons un četri strādnieki, strādādami ar četriem hidrauliskiem D., uzstādīja obelisku, kas pazīstams ar nosaukumu «Kleopatras adatas».» Un šai ierīcei, pēc jūsu domām, piemīt īpašība strauji gāzties? Tātad Brokhauzs ar Efronu ir krāpuši cilvēci veselus piecdesmit gadus? Kāpēc jūs nemācāties, bet nodarbojaties ar halturu? Atbildiet!

—   Man vajadzīga nauda.

—   Bet jums tomēr tās nekad nav. Jūs taču mūžīgi sirojai, meklēdams pusrubli.

—   Es nopirku mēbeles un pārsniedzu sava budžeta iespējas.

—   Un daudz mēbeļu jūs nopirkāt? Jums par halturu maksa tieši tik, cik tā vērta, — grašus!

—   Labi graši! Es ūtrupē nopirku tik brīnišķu krēslu …

—   Vai čūskai līdzīgu?

—   Nē. Tas nāk no pils apartamentiem. Bet mani piemeklēja nelaime. Vakar naktī es pārnāku mājās …

—   No Hinas Cļekas? — vienā balsī iesaucās klātesošie.

—   Hina! … Ar Hinu es jau sen vairs nedzīvoju. Es atgriezos no Majakovska disputa. Ieeju istabā. Logs vaļā. Es tūlīt jutu, ka noticis kas nelabs.

—   Ai-ai-ai! — Persickis sacīja, aizsegdams seju ar rokām. Es jūtu, biedri, ka Sluņķim nozaguši viņa labāko šedevru «Gavrila sētnieks bija brašs, Gavrila ielas slaucīja».

—   Ļaujiet man pateikt. Apbrīnojams huligānisms! Manā istabā ielīduši kaut kādi nelieši un krēslam saārdījuši visu pārvelkamo drēbi. Varbūt kāds aizdos piecnieku remontam?

—   Remonta vajadzībām saceriet jaunu Gavrilu. Es jums sākumu varu pat priekšā pateikt. Pagaidiet, pagaidiet… Tūlīt… Lūdzu: «Gavrila krēslu nopērk tirgū, Gavrilam krēsls bija slikts.» Ātrāk pierakstiet. To var izdevīgi pārdot «Kumodes balsij» … Ek jūs, Trubecki, Trubecki! … Jā, starp citu, Sluņķi, kāpēc jūs esat Trubeckis? Kāpēc jums nevarētu būt vēl labāks pseidonims? Piemēram, Dolgorukijs! Ņikifors Dolgorukijs! Vai arīdzan Ņikifors Valua? Vai vēl labāk: pilsonis Ņikifors Sumarokov-Elstons? Jums varētu pagadīties laba slaucama gotiņa, «Germumā» iespiestu trīs dzejoļus uzreiz, un izeja no stāvokļa būtu lieliska. Vienu murgojumu parakstītu ar Sumarokova vardu, otru maku- laturu — ar Elstona, bet trešo — ar Jusupova vārdu. Ek jūs, haltūristi …

XXX nodala  KOLUMBA TEĀTRĪ

' , Ipolits Matvejevičs pamazām kļuva par pielldēju. Kad viņš {raudzījās Ostapā, viņa acis ieguva gaišzilu žandarmisku nokrāsu. 1 Ivanopulo istabā bija tik karsts, ka izžuvušie Vorobjaņinova krēsli sprakšķēja kā malka kaminā. Nolicis pagalvī debeszilo vesti, lielais kombinators atpūtās.

Ipolits Matvejevičs skatījās ārā pa logu. Tur pa līkumotajām šķērsielām garām sīkajiem Maskavas dārziem aizauļoja ģerboņ- kariete. Tās melnajā lakojumā pārmijus atspoguļojās garāmejošie sveicinātāji: kavaliergvards ar vara galvu, pilsētas dāmas un balti, pūkaini mākonīši. Ar pakaviem rībinādami bruģi, zirgi aizrāva karieti garām Ipolitam Matvejevičam. Dziļi vīlies, viņš novērsās.

Uz karietes bija ģerbonis MKS, tas nozīmēja — Maskavas komunālā saimniecība, tā bija paredzēta atkritumu vešanai, un uz tās dēļu sienām nekas neatspoguļojās.

Uz bukas sēdēja brašs večuks ar sirmu, kuplu bārdu. Ja Ipolits Matvejevičs zinātu, ka kučieris nav neviens cits kā grafs Aleksejs Bulānovs, slavenais huzars askēts, viņš droši vien būtu to apturējis, lai kopīgi atcerētos vecos labos laikus.

Grafs Aleksejs Bulānovs bija stipri noraizējies. Ar pātagu mudinādams zirgus, viņš skumji domāja par birokrātismu, kas kā tārps grauž asenizacijas apakšnodaļu, kuras vainas dēļ grafam jau veselu pusgadu neizsniedz ģeneralajā līgumā paredzēto specpriekšautu.

—   Klausieties, — pēkšņi lielais kombinators pavaicāja, — kā jūs bērnībā sauca?

—   Kādēļ jums tas vajadzīgs?

-— Tāpat vien. Nezinu, kā lai jūs saucu. Saukt par Vorobjaņinovu apnicis, bet par Ipolitu Matvejeviču — pārāk dzedri. Kā tad jūs sauca? Ipa?

—   Kisa, — pavīpsnādams atbildēja Ipolits Matvejevičs.

—   Konģeniali. Tātad, ziniet ko, Kisa, paskatieties, lūdzu, kas man te uz muguras. Sāp starp lāpstiņām.

Ostaps pārvilka pār galvu kovboja kreklu. Kisas Vorobjaņinova skatienam pavērās nomales Anteja platā mugura, tā bija apburoša mugura, tikai mazliet netīra.

—   Oho, — Ipolits Matvejevičs iesaucās, — kaut kāds sarkanums.

Lielajam kombinatoram starp lāpstiņām kā naftas plankumi virs ūdens lāsmoja dīvainu apveidu zilumi.

—   Goda vārds, tas ir cipars astoņi! — iesaucās Vorobjaņinovs. — Pirmoreiz mūžā redzu tādu zilumu.

—   Bet cita cipara tur nav? — Ostaps mierīgi jautāja.

—   It kā vēl būtu burts R.

—   Jautājumu vairāk nav. Viss skaidrs. Nolādētais spalvaskāts! Redziet, Kisa, kā es ciešu, kādās briesmās nokļūstu jūsu krēslu dēļ! Šīs aritmētiskās zīmes manī iegravēja paškrītošs spalvaskāts ar astoņdesmit sestā numura spalvu. Pie tam vēl jāpiezīmē, ka nolādētais spalvaskāts man uzkrita uz muguras tieši tai mirklī, kad biju iebāzis rokas redaktora krēslā. Bet jūs, neko jūs lāgā neprotat. Kas sagandēja pasākumu ar Iznurenkova krēslu, ka man jūsu vietā vajadzēja izstrēbt to putru? Par ūtrupi es vispār nerunāju. Atradis īsto laiku pāroties! Jūsu vecumā pāroties ir vienkārši kaitīgi! Saudzējiet savu veselību! . . . Mācieties no manis! Atraitnes krēslu dabūjām, pateicoties man. Ščukinu divus krēslus — arī es dabūju. Iznurenkova krēslu beigu beigās es aizstiepu! Uz redakciju un pie Luņķa gāju es! Un tikai vienu vienīgu krēslu jūs apstrādājāt līdz galīgai uzvarai un arī tad ar mūsu svētā ienaidnieka — archibiskapa palīdzību.

Klusām švīkādams pa grīdu basās kājas, pa i'stabu soļoja techniskais direktors un strostēja padevīgo Kisu.

Oktobra stacijas preču pagalmā ienirušais krēsls vēl arvien skaitījās tumšs plankums koncesijas darba spīdošajā piānā. Četri krēsli Kolumba teātrī bija drošs ieguvums. Bet teātris gatavojās braucienam pa Volgu ar laimestu tirāžās tvaikoni «Skrjabins» un šodien, sezonu slēdzot, sniedza pēdējo pirmizrādi «Precības». Vajadzēja izlemt — vai nu palikt Maskavā un Kalančevas laukuma plašumos meklēt zudušo krēslu, vai arī kopā ar trupu doties viesizrāžu turnejā. Ostaps vairāk sliecās uz pēdējā varianta pusi.

—   Bet varbūt šķirsimies? — Ostaps jautāja. — Es braukšu ar teātri, bet jūs palieciet un sadzeniet krēslam pēdas preču stacijā.

Taču Kisa tik bailīgi mirkšķināja sirmās skropstas, ka Ostaps neturpināja.

—   No diviem zaķiem, — viņš sacīja, — izvēlas to, kas treknāks. Brauksim abi. Bet izdevumi būs lieli. Nauda vajadzīga.

Man palikuši sešdesmit rubļi. Cik jums? Ak, es biju pavisam aizmirsis! Jusu gados meitenes mīla dārgi maksā! Nolemju: šodien mes ejam uz «Precību» pirmizrādi. Neaizmirstiet uzvilkt fraku. Ja krēsli vēl nav pārdoti sociālās apdrošināšanas parādu segšanai, tad rīt pat mēs izbraucam. Iegaumējiet, Vorobjaņinov, sākas komēdijas «Manas sievasmātes dārglietas» pēdējais cēliens. Tuvojas finita la commedia, Vorobjaņinov! Neputiet tik smagi, mans vecais draugs! Uz priekšu — rampas; gaismā! Ai, mana jaunība! Ai, aizkulišu smarža! Cik daudz atmiņu! Kādas intrigas! Cik talanta es savā laikā esmu ielicis Hamleta lomā! Vardu sakot — sēde turpinās!

Ievērojot taupību, uz teātri gāia kājām. Kaut gan vēl bija gluži gaišs, tomēr lukturi jau bārstīja citrondzeltenu gaismu. Visu acu priekšā dila pavasaris. Putekļi to dzina prom no laukumiem, karsts vējiņš pavasarim lika atkāpties šķērsielās. Tur večiņas vēl apmīļoja šo skaistulīti un pagalmos kopā ar viņu dzēra tēju pie apaļiem galdiem. Bet pavasara mūžs bija galā — ļaudīs viņu nelaida. Taču pavasarim tik ļoti gribējās nokļūt pie Puškina pieminekļa, kur jau pastaigājās jauni cilvēki raibās žo- kenēs, stabulīšu biksēs, kaklasaitēs «Suņa prieks» un «džimmi» kurpītēs.

Jaunkundzes, nobārstījušās ar violetu pūderi, cierēja starp Maskavas patērētāju biedrības templi un kooperativu «Komunars» (starp bij. Fiļipovu un bij. Jeļisejevu). Jaunkundzes skaļi Lamājās. Šai stundā gājēji palēnināja soļus, bet ne jau tāpēc vien, ka Tveras iela kļuva par šauru. Maskavas zirgi nebija labāki par Stargorodas zirgiem. Tie tāpat tīšām klaudzināja ar pakaviem pa koka klucīšu bruģi. Velosipēdisti klusām brauca no «Jauno pionieru» stadiona, no pirmajām lielākajām starppilsētu sacīkstēm. Saldējuma pārdevējs, stumdams savu zaļo kasti, kas rībēja kā maija pērkons, bailīgi šķielēja uz milici, bet milicis, saistīts pie gaismas semafora, ar kuru regulēja kustību ielās, nebija bīstams.

Visā šajā burzmā lēni soļoja divi draugi. Ik uz soļa varēja krist kārdinājumā. Sīkās ēstuvēs visu gājēju acu priekšā cepa Karas, Kaukāzā un fileja šašļikus. Pret gaišajām debesīm cēlas karsti un kodīgi dūmi. No dzertuvēm, kroģeļiem un kino_ «Lielais mēmais» plūda stīgu orķestra muziķa. Tramvaja pietura uzbudināti tarkšķēja skaļrunis.

Vajadzēja pasteigties. Draugi iegāja Kolumba teatra dunošaja vestibilā.

Vorobjaņinovs tūlīt metās pie kases un iepazinās ar vietu cenām.

—   Tomēr, — viņš sacīja, — ārkārtīgi dārgi. Sešpadsmitā rindā — trīs rubļi.

—   Kā es neciešu, — Ostaps piezīmēja, — šos mietpilsoņus, provinciālos pintiķus! Kur jūs lienat? Vai tad jūs neredzat, ka tā ir kase?

—   Nu, kur tad lai lien? Bez biļetes taču nelaidīs.

—   Kisa, jūs esat banals. Katrā labiekārtotā teātrī ir divi .lodziņi. Pie kases lodziņa griežas tikai iemīlējušies un bagāti mantinieki. Pārējie pilsoņi (viņu, kā redzat, lielum lielais vairākums) griežas tieši pie administratora lodziņa.

Un patiešām, pie kases lodziņa stāvēja kādi pieci vienkārši ģērbušies cilvēki. Iespējams, ka tie bija bagāti mantinieki vai iemīlējušies. Toties pie administratora lodziņa valdīja rosība. Tur stāvēja raiba publika. Jauni cilvēki moderna piegriezuma žaketēs un biksēs, kādas provincietim var tikai sapnī parādīties, droši vicināja zīmītes, kuras tiem bija izrakstījuši pazīstami režisori, aktieri, redakcijas, teatra kostimu pārzinis, rajona milicijas priekšnieks un citas personas, kas cieši saistītas ar teātri, kā, piemēram: teatra un kinokritiķu asociacijas biedri, biedrības «Nabaga māšu asaras» biedri, skolas padomes «Cirka eksperimentālā darbnīca» un kaut kāda «Fortinbrasa pie Umslopogasa» darbinieki. Kādi astoņi cilvēki stāvēja ar Espera Ekleroviča zīmītēm.

Ostaps iespiedās rindā, izgrūstīja fortinbrasiešus un, saukdams: «Man tikai izziņu, vai tad jūs neredzat, ka es pat galošas neesmu novilcis!» — izlauzās līdz lodziņam un paskatījās iekšā.

Administrators rāvās melnās miesās. Viņa tauko seju klāja mirdzošas briljanta sviedru lāsītes. Ik brīdi viņu traucēja telefons un zvanīja ar tādu neatlaidību kā tramvajs, kas laužas cauri Smo- ļenskas tirgum.

—   Ātrāk, — viņš Ostapam uzsauca, — jūsu zīmīti!

—   Divas vietas, — Ostaps klusi sacīja, — parterā.

—   Kam?

—   Man!

—   Bet kas jūs tāds esat, ka man jums jādod divas vietas?

—   Es domāju, ka jūs tomēr mani pazīstat.

—   Nepazīstu vis.

Taču nepazīstamā skatiens bija tik nevainīgs, tik skaidrs, ka administratora roka pati piešķīra Ostapam divas vietas vienpadsmitajā rindā.

—  Nāk te visādi, — administrators sacīja, paraustīdams plecus, — kas to lai zina, kas viņi tādi! Varbūt no Tautas Izglītības komisariata? Liekas, es viņu esmu redzējis Tautas Izglītības komisariātā. Kur es viņu esmu redzējis?

Un, mechaniski izsniegdams laimīgajiem teatra un kinokriti- ķiem caurlaides, Jakovs Menelajevičs nomierinājies joprojām centās atcerēties, kur viņš redzējis šīs skaidrās acis.

Kad visas caurlaides bija izsniegtas un foajē valdīja puskrēsla, Jakovs Menelajevičs beidzot atcerējās: šīs skaidrās acis, šo drošo skatienu viņš bija redzējis Taganskas cietumā 1922. gadā, kad arī pats tur sēdēja kādas nieka lietas dēļ.

No vienpadsmitās rindas, kur sēdēja koncesionari, atskanēja smiekli. Ostapam patika muzikālā priekšspēle, kuru orķestris izpildīja uz pudelēm, Esmarcha krūzēm, saksofoniem un lielām kara bungām. Iesvilpās flauta, un priekškars, ielaizdams zālē dzestru vēsmu, pašķīrās.

Vorobjaņinovu, kas bija pieradis pie «Precību» klasiskās interpretācijās, tas ļoti pārsteidza, ka uz skatuves nebija Podkoļe- sina. Pārlaidis acis skatuvei, Ipolits Matvejevičs ieraudzīja no griestiem nokārušos saules spektra pamatkrāsās nokrāsotus finiera taisnstūrus. Nebija ne durvju, ne zilu muslina logu aizkaru. Zem daudzkrāsainajiem taisnstūriem dejoja dāmiņas lielās, no melna kartona izgrieztās cepurēs. Pudeļu vaidi izsauca uz skatuves Podkoļesinu, kas, jādams uz Stepana, iedrāzās pūlī. Pod- koļesins bija ietērpies kamerkunga mundierī. Izdzenājis dāmiņas ar vārdiem, kādu lugā nemaz nebija, Podkoļesins brēca:

—   Stepan!

Vienlaicīgi viņš palēca sānis un sastinga dīvainā pozā. Iedārdējās Esmarcha ķrūzes.

—   Stepa-a-n!! — atkārtoja Podkoļesins, izdarīdams jaunu lēcienu.

Bet, tā kā Stepans, kas stāvēja turpat līdzās, ģērbies pantera ādā, neatsaucās, Podkoļesins traģiskā balsī jautāja:

—   Kāpēc tu klusē kā Tautu Savienība?

—  Acīm redzot es no Čemberlena esu izsabijies, — atbildēja Stepans, ādu kasīdams.

Varēja manīt, ka Stepans Podkoļesinu atbīdīs otraja vieta un pats kļūs par galveno personu laikmetam pielāgotajā lugā.

—   Nu, vai drēbnieks jau šuj svārkus?

Lēciens, sitiens pa Esmarcha krūzēm. Stepans ar grūtībām nostājās uz rokām un tādā stāvoklī atbildēja:

—   Suj!

Orķestris nospēlēja popuriju no «Cio-čio-sanas». Visu šo laiku Stepans stāvēja uz rokām. Viņa seja pieplūda asinīm.

—   Paklau, — Podkoļesins jautāja, — vai drēbnieks neprašņāja, kālab lielkungs šuj no tik labas vadmalas?

Stepans, kas tagad jau sēdēja orķestri un apkampa diriģentu, atbildēja:

—   Nē, neprašņāja. Vai tad viņš ir Anglijas parlamenta deputāts?

—  Bet vai drēbnieks nejautāja, sak, kā tur īsti ir, vai lielkungs netaisās precēties?

—   Drēbnieks jautāja, sak, vai lielkungs nevēlas maksāt alimentus.

Pēc šiem vārdiem nodzisa gaisma un publika sāka dauzīt ar kājām. Dauzīja tik ilgi, kamēr no skatuves atskanēja Podkoļe- sina balss:

—   Pilsoņi! Neuztraucieties! Gaismu nodzēsām tīšām, jo tā ir paredzēts lugas darbības norisē. To prasa ārējais ietērps.

Publika padevās. Gaisma tā arī neiedegās līdz pat cēliena beigām. Pilnīgā tumsā dunēja bungas. Ar lukturiem rokās pār skatuvi gāja karavīru grupa viesnīcu šveicaru tērpos. Vēlāk acīm redzot uz kamieļa atjāja Kočkarevs. Par to visu var spriest no šāda dialoga:

—   Fu, kā tu mani nobiedēji! Un vēl uz kamieļa atjajis!

—   Ak tad tu tomēr pamanīji, lai gan tāda elles tumsa?! Bet es gribēju tev pasniegt kamieļpienu!

Starpbrīdī koncesionari izlasīja afišu.

PRECĪBAS

Teksts — N. V. Gogoļa..

Dzejas — M. Seršelafamova Literārā montāžā — /. Antiochijska Muzikalais pavadījums — H. Ivanoua Izrādes autors — Nik. Sestrins Rekviziti — Simbijeviča-Sindijeviča Gaisma — Platons, Plaščuks. Skaņu ietērps — Galkina, Palkina, Mal- kina, Calkina un Zalkinda. Grims — KRULT darbnīcas. Parūkas — Foma Kočuras. Mēbeles — Belzacara vārdā nosauktas Fortinbrasa pie Umslopogasa kokapstrādāšanas darbnīcas. Akrobatikas instruktors — Zoržeta Tiraspoļskicha. Hidrauliskā spiede — montiera Mečņikova vadībā. Afiša salikta, aplauzta un iespiesta KRULT FRA skolā

—   Kā jums patīk? — bikli iejautājās Ipolits Matvejevičs.

—   Bet jums?

—   Ļoti interesanti, tikai Stepans tāds jocīgs.

—   Bet man nepatika, — Ostaps sacīja, — it sevišķi tas, ka viņu mēbeles ir no kaut kādas Vogopasa darbnīcas. Vai tik nav pielāgojuši mūsu krēslus savām vajadzībām?

Šīs bažas izrādījās veltīgas. Otrā cēliena sākumā nēģeri cilindros visus četrus krēslus iznesa uz skatuves. Bildināšanas aina skatītāju zālē radīja visdzīvāko interesi. Tai mirklī, kad pa stiepli, kas bija nostiepta pār visu zāli, sāka laisties lejā Agafja Ticho- novna, baigais H. Ivanova orķestris sacēla tādu troksni, ka no tā vien Agafjai Tichonovnai vajadzēja ievelties publikā. Taču Agafja uz skatuves izturējās lieliski. Viņa bija tērpusies miesas krāsas triko, galvu rotāja vīriešu katliņš. Balansēdama ar zaļu lietussargu, kur lepojās uzraksts: «Es vēlos iegūt Podkoļesinu», Agafja gāja pa stiepli, un no apakšas visiem bija redzamas viņas netīrās pazoles. No stieples viņa nolēca tieši uz krēsla. Vienlaicīgi visi nēģeri, Podkoļesins, Koškarevs baleta kostimā un savedēja tramvaja vadītāja formas tērpā iztaisīja atmuguriski salto. Pēc tam visi piecas minūtes atvilka elpu, un, lai to slēptu, atkal tika nodzēsta gaisma.

Precinieki bija ļoti komiski, it sevišķi Olkultenis. Viņa vietā uz skatuves pannā iznesa lielu olu kulteni. Jūrniekam bija piestiprināts masts ar burām.

Veltīgi tirgonis Starikovs kliedza, ka viņu žņaudzot patents un nolīdzināšanas nodoklis. Viņš Agafjai Tichonovnai nepatika. Agafja apprecējās ar Stepanu. Abi tūlīt ņēmās notiesāt olu kulteni, ko viņiem pasniedza par sulaini pārvērties Podkoļesins. Koč- karevs ar Teklu nodziedāja kuplejas par Cemberlenu un par alimentiem, ko britu ministrs piedzen no Vācijas. Uz Esmarcha krūzēm nospēlēja noslēguma maršu. Un priekškars, gaisu saviļņodams, aizvērās.

—  Es ar izrādi esmu apmierināts, — Ostaps sacīja, — krēsli ir veseli. Bet mēs nedrīkstam kavēties. Ja Agafja Tichonovna katru dienu uz viņiem lēkās, tiem nebūs ilgs mūžs.

Jauni cilvēki modernās žaketēs grūstīdamies un smiedamies iedziļinājās rekvizitu un skaņu noformējuma niansēs.

—   Nu, — Ostaps sacīja, — jums, Kisīt, laiks doties uz čuču muižu. Rīt no rīta jāstājas biļešu rindā. Teātris pulksten septiņos vakarā izbrauc ar ātro vilcienu uz Ņižņiju. Tātad jūs ņemat divas sēdvietas kopējā vagonā līdz Ņižņijai, Kurskas stacijā. Nav liela nelaime, pasēdēsim. Tikai viena nakts.

Otrā dienā viss Kolumba teātris sēdēja Kurskas stacijas bufetē. Simbijevičs-Sindijevičs, darījis visu iespējamo, lai dekorācijās un rekviziti tiktu nosūtīti ar šo pašu vilcienu, sēdēja pie galdiņa un mielojās. Saslapinājis ūsas alū, viņš satraukti jautāja montierim:

—   Kā tu domā, vai hidrauliskā spiede ceļā nesalūzis?

—   Taisni nelaime ar to spiedi, — Mečņikovs atbildēja, — tā mums vajadzīga tikai piecas minūtes, bet jāvadā līdzi visu vasaru.

—  Bet vai tad ar «laikmetu prožektoru» lugā «Ideoloģijas pul- verītis» tev bija vieglāk?

—  Protams, ka vieglāk. Prožektors, lai gan bija lielāks, toties ne tik trausls.

Pie blakus galdiņa sēdēja Agafja Tichonovna, jauna meitene ar spēcīgām un slaikām kājām. Ap viņu lidinājās teatralās skaņas — Galkins, Palkins, Malkins, Calkins un Zalkinds.

—   Jūs vakar nepieskaņojāt takti manam solim, — sūdzējās Agafja Tichonovna, — tā es varu vēl nokrist.

Teatralās skaņas klaigāja:

—   Ko lai dara! Divas krūzes saplīsa!

—   Kur tu tagad rausi ārzemju Esmarcha krūzi? — kliedza Galkins.

—   Ieejiet valsts medicinas veikalos. Ne tikai Esmarcha krūzes nav, pat termometru nevar nopirkt! — atbalstīja Palkins. _

—   Vai tad jūs uz termometriem arī spēlējat? — šausminājās meitene.

—   Uz termometriem mēs nespēlējam, — piezīmēja Zalkinds, — bet šo pašu nolādēto krūžu dēļ var vai slims palikt — gadās, ka jāmērī temperatūra.

Uzveduma autors un galvenais režisors Nik. Sestrins ar sievu pastaigājās pa peronu. Podkoļesins ar Kočkarevu bija jemetuši pa trim glāzītēm un tagad, cenzdamies viens otru pārspēt, lakstojas ap Zoržetu Tiraspoļskichu.

Koncesionari, ieradušies divas stundas pirms vilciena atiešanas, jau piekto reizi gāja apkārt stacijas skvēram.

Ipolitam Matvejevičam reiba galva. Krēslu medībās bija iestājies izšķirošs brīdis. Pār sakarsēto bruģi stiepās garas ēnas. Uz valgajām, sasvīdušajām sejām gūlās putekļi. Piebrauca vieglie pajūgi. Oda pēc benzina. īrētās mašīnas izsēdināja pasažierus.

Tos sagaidīt izskrēja Jermaki Timofejeviči, viņi aiznesa čemoda» nus, saulē mirdzēja viņu ovālie numuriņi. Cilvēkus savā varā bija sagrābusi tālo ceļojumu mūza.

—  Nu, iesim ari mēs, — Ostaps sacīja.

Ipolits Matvejevičs padevīgi piekrita. Te viņš aci pret aci saskrējās ar zārku meistaru Bezenčuku.

—   Bezenčuk! — viņš iesaucās galīgi izbrīnījies. — Kā tu te nokļuvi?

Bezenčuks noņēma cepuri un priekā apstulba.

—  Vorobjaņinova kungs! — viņš kliedza. — Lai godināts dārgais viesis!

—   Nu, kā veicas?

—   Slikti, — atbildēja zārku meistars.

—   Kas tad lēcies?

—   Meklēju klientu. Klients nenāk.

—   Vai «Nimfa» noņem klientus?

—   Kur tad nu tā! Vai tad tā var ar mani sacensties? Nav nekādu iespēju. Pēc jūsu sievasmātes tikai viens vienīgs «Pjers un Konstantins» atstiepa kājas.

—   Ko tu saki? Vai patiešām nomira?

—   Atstiepa kājas, Ipolit Matvejevič. Savus dienesta pienākumus pildot, atstiepa kājas. Skuva bārdu mūsu aptiekaram Leopoldam un atstiepa kājas. Cilvēki stāsta, ka iekšās esot kaut kas pārtrūcis, bet es domāju tā, ka nelaiķis saelpojās aptiekara zāļu smaku un neizturēja.

—   Ai-ai-ai, — murmināja Ipolits Matvejevičs, — ai-ai-ai! Nu, un tu viņu tātad arī apglabāji?

—   Es arī apglabāju. Kas tad cits? Vai tad «Nimfa», kaut viņu jupis, spēj dot bārkstis?

—   Tātad tomēr pieveici?

—   Pieveicu gan. Tikai pēc tam mani ieklapēja. Gandrīz vai garu izlaidu. Milicija paglāba. Divas dienas nogulēju, ar spirtu ārstējos.

—   Rīvējies?

—   Mums rīvēties nav nekādas nozīmes.

—   Bet kāds vējš tevi uz šejieni atpūtis?

—   Preci atvedu.

—   Kādu preci?

—   Savu preci. Pazīstams vagona pavadonis palīdzēja par velti atvest pasta vāģī. Caur pazīšanos.

Ipolits Matvejevičs tikai tagad pamanīja, ka netālu no Bezen- čuka nokrauta zārku grēda. Daži zārki bija ar bārkstīm, citi — bez. Vienu no tiem Ipolits Matvejevičs tūlīt pazina. Tas bija liels, noputējis ozola zārks no Bezenčuka skatloga.

—   Astoņi gabali, — Bezenčuks pašapmierināti sacīja, — visi kā viens. Kā zemenītes.

—   Bet kam te tava prece vajadzīga? Te savu meistaru gana.

—   Bet tips?

—   Kads tips?

—   Epidēmija. Man Prūsis sacīja, ka Maskavā tips plosoties, ka neesot kur |audis apglabāt. Visu būvmateriālu izlietojuši. Un es nolēmu uzlabot sava veikala stāvokli.

Ostaps, ziņkārīgi noklausījies šo sarunu, iejaucās starpā:

—   Paklausies, tēvocīt, Pafizē plosās tifs, nevis šeit.

—   Parizē?

—   Nūjā. Brauc uz Parizi. Tur būs vesels lērums glabājamo! Tiesa gan, būs zināmas grūtības ar vizu, bet tu, tēvocīt, neskumsti. Ja tu iepatiksies Briānam, tev neklāsies slikti: tu iekārtosies par leibzārcinieku pie Parizes municipalitātes. Bet šeit pietiek pašiem savu zārcinieku.

Bezenčuks bikli paskatījās apkārt. Patiešām, uz laukuma, neraugoties uz Prūša apgalvojumiem, līķi nemētājās, visi cilvēki mundri turējās kājās un daži pat smējās.

Vilciens jau sen bija aizvedis kā koncesionarus, tā Kolumba teātri un arī pārējo publiku, bet Bezenčuks, galīgi apjucis, vēl aizvien stāvēja pie saviem zārkiem. Tumsā viņa acīs gailēja dzeltena, kvēla uguns.

TREŠĀ DAĻA

MADAMAS PETUCHOVAS DĀRGLIETAS

XXXI noda]a VOLGAS NAKTS BURVĪBA

Pa kreisi no Volgas Valsts upju kuģniecības pasažieru piestātnes zem uzraksta «Pietauvo pie riņķiem, saudzē režģus, nepieskaries sienai!» stāvēja lielais kombinators ar savu draugu un tuvāko palīgu Kisu Vorobjaņinovu.

Virs piestātnes plīvoja karogi. Kuģu dūmeņi vēla dūmus, cir- tainusjcā puķu kāposti. Pašreiz krāva kuģi «Antons Rubinšteins», kas stāvēja pie piestātnes Nr. 2. Krāvēji iecirta savus dzelzs nagus kokvilnas baķos, piestātnē militārā kaujas ierindā stāvēja čuguna podi, zemē gulēja jēlādas, stiepļu skrituļi, kastes ar logu stikliem, kūlīšsējēju auklu kamoli, dzirnakmeņi, divkrāsainas iz- ģindušas lauksaimniecības mašīnas, koka dakšas, ar rupju audeklu apšūti grozi ar pirmajiem saldajiem ķiršiem un siļķu mucas.

«Skrjabina» nebija. Tas ļoti satrauca Ipolitu Matvejeviču.

— Ko jūs uztraucaties? — Ostaps jautāja. — Pieņemsim, ka «Skrjabins» ir šeit. Nu, bet kā jūs uz tā nokļūsiet? Ja pat mums būtu nauda biļešu pirkšanai, arī tad nekas neiznāktu. Sis kuģis pasažierus neuzņem.

Ostaps vēl vilcienā bija paguvis aprunāties ar hidrauliskās spiedes pārzini montieri Mečņikovu un visu no viņa uzzinājis. Tvaikonim «Skrjabins», ko īrēja Finansu Tautas komisariats, vajadzēja braukt no Ņižņijas līdz Caricinai, pa ceļam apstājoties visās piestātnēs un izdarot valsts aizņēmuma izlozes. Sai nolūkā no Maskavas izbrauca vesela iestāde: izlozes komisija, kanceleja, pūtēju orķestris, kinooperators, centrālo laikrakstu korespondenti un Kolumba teātris. Teātrim pa ceļam vajadzēja sniegt izrādes, kas popularizētu valsts aizņēmuma ideju. Līdz Staļingradai teat-

ris atradās pilnīgā izlozes komisijas apgādē, bet pēc tam gatavojās pats uz savu roku ar «Precībām» doties lielā viesizrāžu turnejā pa Kaukāzu un Krimu.

«Skrjabins» kavējās. Solīja, ka tas pienākšot tikai pievakarē no līča, kur tika izdarīti pēdējie sagatavošanas darbi. Tāpēc viss aparats, kas bija ieradies no Maskavas, gaidot kuģi, izvietojās piestātnē kā nometnē.

Maigas būtnes ar koferīšiem un portplediem sēdēja uz stiepļu skrituļiem un, sargādamas savus undervudus, piesardzīgi vēroja, ko dara uzāķētāji. Uz dzirnakmena bija nometies kāds pilsonis ar violetu spānieša bārdiņu. Sev uz ceļiem viņš bija nolicis veselu kaudzīti emaljētu plāksnīšu. Uz virsējās ziņkārīgākie varēja lasīt:

■ SAVSTARPĒJO NORĒĶINU DAĻA j

Rakstāmgaldi ar atvilktnēm un citi galdi, mazliet vienkāršāki, bija sakrauti cits uz cita. Gar aizzīmogoto, ugunsdrošo skapi staigāja sargs. «Darbgalda» pārstāvis Persickis ar Ceisa binokli, kas astoņkārtīgi palielināja, vēroja tirgus teritoriju.

Kreisēdams pret straumi, tuvojās tvaikonis «Skrjabins». Pie bortiem tam bija piestiprinātas finiera plāksnes ar spilgtās krāsās uzmālētām milzīgām obligācijām. Kuģis ierēcās, atdarinādams mamuta vai kāda cita dzīvnieka kliedzienu, kas aizvēsturiskos laikos aizstāja tvaikoņa sirēnu.

Finansiali teatralā nometne atdzīvojās. No pilsētas pa laipām skrēja lejā izlozes darbinieki. Putekļu mākonī tinies, uz tvaikoņa pusi vēlās resnais Platons Plaščuks. Galkins, Palkins. Malkins, Calkins un Zalkinds izskrēja no krodziņa «Plosts». Ap ugunsdrošo skapi jau noņēmās uzāķētāji. Akrobatikas instruktore Zor- žeta Tiraspoļskicha sportiskā solī uzskrēja pa kāpnēm. Simbije- vičs-Sindijevičs, norūpējies par dekorācijām un rekvizitiem, stiepa rokas kā lūgšanā te pret Kremļa torņiem, te pret kapteini, kas stāvēja uz sava tiltiņa. Kinooperators nesa savu aparatu, pacēlis augstu virs pūļa galvām, un jau iedams pieprasīja, lai viņam piešķirtu četrvietīgu kajiti laboratorijas ierīkošanai.

Šajā vispārējā kņadā Ipolits Matvejevičs piezagās pie kres- liem un, būdams ārkārtīgi uztraukts, vienu krēslu saka vilkt sānis.

— Nolieciet krēslu! — Benders uzbrēca. — Ko jūs gribat darīt, prātā esat jucis, vai? Vienu krēslu paņemsim, bet pārējos pazaudēsim uz visiem laikiem. Būtu labāk padomajis, kā nokļūt uz kuģa.

Apjozušies ar misiņa taurēm, piestātni pārsoļoja muzikanti. Viņi ar riebumu skatījās uz saksofoniem, fleksotoniem, alus pudelēm un Esmarcha krūzēm, ar ko bija bruņojušies teatra mūzikas meistari.

Izlozes ratus atveda Forda furgoniņā. Tā bija sarežģīta konstrukcija, ko veidoja seši mirdzoši, grozāmi misiņa un stikla cilindri. Laimesratu novietošana kuģa apakšējā klājā prasīja daudz laika.

Soļu dipoņa un lamāšanās turpinājās līdz vēlam vakaram.

Izlozes zālē iekārtoja estrādi, pie sienām pienagloja plakatus un lozungus, nolika koka solus apmeklētājiem un savienoja elektriskos vadus ar laimes ratiem. Rakstāmgaldus novietoja kuģa pakaļgalā, bet no mašīnrakstītāju kajites atskanēja smiekli, kas mijās ar rakstāmmašīnu klaboņu. Bālais cilvēks ar violeto spāniešu bārdiņu staigāja pa visu kuģi un uz attiecīgām durvīm izkāra savas emaljētās plāksnītes:

ļ SAVSTARPĒJO NORĒĶINU DAĻA [

i PERSONĀLĀ DAĻA l

■ r*

[ VISPĀRĒJĀ KANCELEJA j

I RAĶSTAMMASINU BIROJS \ ■ ■

Pie lielākām plāksnītēm cilvēks ar spānieša bārdiņu piesprauda vēl mazākas plāksnītes:

: BEZ VAJADZĪBAS NETRAUCĒT \ ■ ■

NEPIEŅEM

NEPIEDEROŠAM PERSONĀM IEEJA AIZLIEGTA

ļ IZZIŅAS IZSNIEDZ REĢISTRATŪRĀ \

Pirmās klases salonā iekārtoja naudas zīmju un bonu izstādi. Tas pēkšņi ļoti saniknoja Galkinu, Palkinu, Malkinu, Calkinu un Zalkindu.

—   Kur tad mēs pusdienosim? — viņi uztraucās. —• Un ja uznāk lietus?

—   Vai, — žēlojās Nik. Sestrins savam palīgam, — es vairs nevaru … Kā tu domā, Serjoža, vai mēs neiztiktu bez mūzikas meistariem?

—   Kas jums nāk prātā, Nikolaj Konstantinovič! Aktieri pieraduši pie ritma.

Pēkšņi sacēlās jauna brēka. Piecnieks bija izokšķerējis, ka visus četrus krēslus izrādes autors iestiepis savā kajitē.

—   Nu, jā, — piecnieks ironizēja, — mēs lai mēģinām, sēdēdami uz klučiem, bet uz četriem krēsliem sēdēs Nikolajs Konstan- tinovičs ar savu sievu Gusti, kurai nav nekā kopēja ar mūsu ko- lektivu. Varbūt arī mēs vēlamies ņemt līdzi savas sievas!

No krasta laimes kuģi ļauni vēroja lielais kombinators.

Koncesionaru ausis sasniedza jauns, spēcīgs kliedzienu vilnis.

—   Kāpēc jūs man to agrāk neteicāt?! — kliedza komisijas loceklis.

—   Kā es to varēju zināt, ka viņš saslims.

—   Velns zina, kas te notiek. Tad brauciet uz Rabi [4] un pieprasiet, lai mums steidzīgi atsūta kādu mākslinieku.

—   Kur tad es lai braucu? Tagad pulkstenis jau seši. Rabis sen darbu beidzis. Un arī kuģis pēc pusstundas atiet.

—  Tādā gadījumā varēsiet pats zīmēt. Ja esat uzņēmies atbildību par kuģa dekorēšanu, tad esiet tik labs un tieciet galā, kā zināt.

Ostaps jau skrēja pa kāpnēm augšā, ar elkoņiem atgrūzdams uzāķētājus, jaunkundzes un parastos ziņkārīgos. Pie ieejas viņu aizturēja:

—   Caurlaidi!

—   Biedri! — Benders sauca. — Jūs! Jūs! Resnīti! .Tas, kuram vajadzīgs mākslinieks!

Pēc piecām minūtēm lielais kombinators jau sēdēja laimes kuģa saimniecības pārziņa resnīša baltajā kajitē un vienojas par darba noteikumiem.

—    Tātad, biedri, — resnītis teica, — mes no jums prasīsim

sekojošo: māksliniecisko plakatu un uzrakstu zīmējumus, kā arī, lai jūs pabeigtu transparenta izgatavošanu. Mūsu mākslinieks to iesāka taisīt un saslima. Mēs viņu atstājām šeit slimnīcā. Un, protams, jūsu ziņā arī mākslinieciskās puses vispārējā uzraudzība. Vai jūs to varat apņemties? Pie tam brīdinu — darba būs daudz.

-— Jā, to es varu apņemties. Tādus darbus esmu izpildījis.

—   Un jūs tūlīt varat braukt mums līdzi?

—   Tas būs pagrūtāk, bet es pacentīšos.

No saimniecības pārziņa pleciem novēlās liela un smaga nasta. Sajuzdams bērnišķīgu prieku, resnis ar starojošu skatienu lūkojās jaunajā māksliniekā.

—   Kādi ir jūsu noteikumi? — Ostaps droši jautāja. —1 Ņemiet vērā, es neesmu nekāds apbedīšanas kantoris.

—  Gabaldarba apmaksa. Pēc Rabja likmēm.

Ostaps saviebās, tas no viņa prasīja lielu piepūli.

—  Un bez tam vēl bezmaksas uzturs, — resnītis steidzīgi piemetināja, — un atsevišķa kajitē.

—  Nu labi, — Ostaps nopūzdamies sacīja, — es piekrītu. Bet man līdz ir puika, asistents.

—   Puikam gan nekā nevaru solīt. Viņam nav paredzēts kre- dits. Uz sava rēķina — lūdzu. Lai dzīvo jūsu kajitē.

—   Nu, lai notiek pēc jūsu prāta. Puika ir nadzīgs. Pieradis pie spartiešu dzīves veida.

Ostaps saņēma caurlaidi sev un nadzīgajam puikam, ielika kabatā kajites atslēgu un izgāja uz kuģa sakarsušā klāja. Sajūtot delnā atslēgu, viņš jutās ārkārtīgi apmierināts. Tas notika pirmo reizi visā viņa vētrainās dzīves laikā.

Bija atslēga un dzīvoklis. Nebija tikai naudas. Bet tā atradās turpat līdzās — krēslos. Lielais kombinators, sabāzis rokas bikšu kabatās, pastaigājās gar bortu, nepievērsdams uzmanību krastā palikušajam Vorobjaņinovam.

Ipolits Matvejevičs sākumā klusēdams māja, bet vēlāk iedrošinājās pat iepīkstēties. Taču Benders palika kurls. Pagriezies ar muguru pret koncesijas priekšsēdētāju, viņš uzmanīgi sekoja hidrauliskās spiedes nolaišanas procedūrai kuģa kravas telpās.

Veica pēdējos priekšdarbus pirms kuģa atiešanas. Agafja Tichonovna — saukta arī par Muru — klaudzinādama ar kājiņām, skrēja no kajites uz kuģa pakaļgalu, skatījās ūdenī, skaļi izteica savu sajūsmu balalaikas virtuozam un ar savu izturēšanos radīja apmulsumu izlozes uzņēmuma cienījamo darbinieku vidū.

Tvaikonis iesvilpās otrreiz. Drausmīgās skaņas sadrebināja mākoņus. Saule kļuva purpursarkana un novēlās aiz apvāršņa. Augšā pilsētā iedegās spuldzes un lukturi. No tirgus laukuma Po- čajevas gravā atskanēja gramofonu ķērkšana, tie sacentās pēdējo pircēju priekšā. Apdullināts un vientuļš Ipolits Matvejevičs kaut ko kliedza, bet viņu neviens nedzirdēja. Vinčas žvadzoņa noslāpēja visas pārējās skaņas.

Ostapam Benderam patika efekti. Un tikai pirms trešā svilpiena, kad Ipolits Matvejevičs vairs nešaubījās, ka atstāts likteņa varā, Ostaps viņu ievēroja:

•—■ Ko tad jūs stāvat kā pielaulāts? Es domāju, ka jūs jau sen esat uz kuģa. Tūlīt noņems kāpnes! Skrieniet ātrāk! Palaidiet šo pilsoni! Te būs caurlaide.

Ipolits Matvejevičs, gandrīz raudādams, uzskrēja uz kuģa.

—  Vai šis ir tas jūsu puika? — saimniecības pārzinis aizdomīgi jautāja.

■—• Jā, puika, — Ostaps sacīja, — vai tad slikts? Kas var apgalvot, ka tā ir meitene, lai pirmais man met ar akmeni!

Resnītis sadrūmis aizgāja.

—   Nu, Kisa, — Ostaps piezīmēja, — rīt no rīta jāķeras pie darba. Ceru, ka jūs pratīsiet krāsas atšķaidīt. Un iegaumējiet: es esmu mākslinieks, beidzis VHUTEMAS [5] , bet jūs — mans palīgs. Ja jūs domājat, ka tas tā nav, tad skrieniet ātrāk atpakaļ uz krastu.

Tvaikoņa pakaļgalā vērpās zaļi melnas putas. Kuģis nodrebēja, nošķindēja misiņa šķīvji, flautas, kornetes, tromboni, basi nospēlēja brīnišķīgu maršu, un pilsēta griezdamās un līgodamās pārcēlās uz kreiso krastu. Joprojām vēl drebēdams, kuģis iepeldēja straumē un ātri ieslīdēja tumsā. Aizmugurē šūpojās zvaigznes, spuldzes un ostas daudzkrāsainie signāli. Pēc brīža kuģis jau bija aizpeldējis tik tālu, ka pilsētas uguņi šķita kā gaisā sastingušas raķešu dzirkstis.

Vēl atskanēja strādājošo undervudu klaboņa, bet daba un Volga ņēma virsroku. Visus tvaikoņa «Skrjabins» pasažierus pārņēma svētlaime. Izlozes komisijas locekļi sapņaini strēba tēju. Vietējās komitejas pirmajā sēdē, kas notika kuģa priekšgalā, valdīja maigs noskaņojums. Tik valdzinoši šalkoja siltais vakars, tik maigi plunkšķinājās gar bortiem ūdenliņš, tik ātri paslīdēja kuģim garām tumšie krastu silueti, ka vietējās komitejas priekšsēdē-

tajs, visādi godājams cilvēks, pavēris muti, lai teiktu runu par to, kā bus jāstrādā šajos neparastajos apstākļos, visiem un ari pašam negaidot, sāka dziedāt:

Kuģis aizpeld tālu Volgā, Volga, Volga māmuliņ ..

Un parejie drūmie sedes dalībnieki nodimdinaja piedziedājumu: Ceri-īņi zied …

Rezoluciju pēc vietējās komitejas priekšsēdētāja referātā tā arī neuzrakstīja. Ieskanējās pianino. Muzikālo pavadījumu pārzinis H. Ivanovs no instrumenta izvilināja visliriskākās melodijas. Ba- lalaikas virtuozs tekāja pakaļ Muročkai un, neatrazdams mīlas izteikšanai pats savus vārdus, murmināja romances vārsmas:

—  Jel neaizej! Jo tavi skūpsti kvēli, es maigā kaislē nepagurstu vēl. Un kalnu aizās migla klīst tik vēli, tur zvaigžņu pērles mūžam kvēlot kvēl. . .

Simbijevičs-Sindijevičs, ieķēries kuģa margās, vēroja debess bezgalīgo plašumu. «Precību» skatuviskais ietērps, salīdzinot ar šo plašumu, viņam likās šausmīga cūcība. Viņš ar riebumu paskatījās uz savām rokām, kuras bija ņēmušas dedzīgu līdzdalību klasiskās komēdijas skatuviskā ietērpa darināšanā.

Un tai brīdī, kad sapņainās ilgas bija sasniegušas savu visaugstāko pakāpi, Galkins, Palkins, Malkins, Čalkins un Zalkinds, novietojušies kuģa pakaļgalā, nodārdināja savus aptiekas un alus piederumus. Tā bija repeticija. Miraža uzreiz pagaisa. Agafja Tichonovna nožāvājās un, nepievērsdama uzmanību nopūtu virtuozam, aizgāja gulēt. Vietējās komitejas vīru sirdīs atkal ierunājās ģenerallīgums, un tie ķērās pie rezolūcijas sacerēšanas. Simbijevičs-Sindijevičs pēc rūpīgām pārdomām nāca pie slēdziena, ka «Precību» ietērps nav nemaz tik slikts. Kāda ērcīga baiss no tumsas sauca Zoržetu Tiraspoļskichu uz apspriedi pie režisora. Sādžās rēja suņi. Kļuva vēsi.

Pirmās klases kajitē Ostaps, gulēdams uz ādas dīvana un domīgi vērodams ar zaļu buraudeklu apvilktu korķa jostu, pratināja Ipolitu Matvejeviču:

—  Jūs protat zīmēt? Ļoti žēl. Es, diemžēl, arī neprotu.

Viņš mirkli padomāja un turpināja:

—   Un burtus jūs protat zīmēt? Arī neprotat? Pavisam slikti! Bet mēs taču esam mākslinieki! Nu, kādas pāris dienas te varēs nodauzīties, bet pēc tam mūs padzīs. Sajās divās dienās jāpagūst izdarīt viss mums nepieciešamais. Stāvoklis mazliet sarežģījies. Es uzzināju, ka krēsli atrodas režisora kajitē. Bet arī tas galu galā nav nemaz tik briesmīgi. Svarīgi ir tas, ka mēs atrodamies uz kuģa. Kamēr vēl neesam izmesti, ir jāapskata visi krēsli. Šodien jau par vēlu. Režisors guļ savā kajitē.

XXXII nodala NEŠĶISTAIS PĀRIS

Cilvēki vēl gulēja, bet uz upes dzīve ritēja tāpat kā dienā. Peldēja plosti — milzīgi baļķu klāji ar mājiņām. Mazs, pikts velkonī- tis, uz kura riteņa apvalka lokveidīgi bija uzrakstīts tā vārds — «Vētru pavēlnieks», vilka trīs rindā saāķētas naftas liellaivas. Garām aizsteidzās no lejas nākošais ātrais pasta kuģītis «Sarkanā Latvija». «Skrjabins» aizgāja garām bagarēšanas mašīnu kara- vanai un, ar svītrotu kārti mērīdams dziļumu, meta loku, pagriezdamies pret straumi.

Pasažieri jau cēlās augšā. Uz «Barmino» piestātni aizlidoja atsvariņš ar auklu. Ar šīs aukliņas palīdzību piestātnē izvilka resno pietauvošanas virvi.

Dzenskrūves sāka griezties uz pretējo pusi. Upē virmoja skrūvju sakultas putas. «Skrjabins» nodrebēja no spēcīgajiem dzenskrūves grūdieniem un ar visu sānu pieplaka piestātnei. Bija vēl agrs. Tāpēc nolēma izlozi sākt pulksten desmitos.

Darbs uz «Skrjabina» tāpat kā uz sauszemes sākās tieši deviņos. Neviens nebija mainījis savas ierašas. Tie, kas uz sauszemes mēdza kavēt darbu, kavēja arī šeit, kaut gan pārnakšņoja turpat iestādē. Finansu Tautas komisariata ceļojošie darbinieki ātri piemērojās jaunajiem dzīves apstākļiem. Kurjeri uzposa kajites tikpat vienaldzīgi, kā uzposa kancelejas Maskavā. Apkopējas iznēsāja teju, skraidīja ar papīrīšiem no reģistratūras uz personālo daļu, nemaz nebrīnīdamās par to, ka personālā daļa atrodas kuģa pakaļgalā, bet reģistratūra — kuģa priekšgalā. Savstarpējo norēķinu kajitē kā kastaņetes skanēja skaitāmie kauliņi un čirkstēja aritmometri. Kapteiņa komandtiltiņa priekšā kādu bāra.

Lielais kombinators uz kuģa augšējā klāja, apdedzinadams basās pēdas, staigāja apkārt garai, šaurai kumača strēmelei, kra- sodams uz tās lozungu, kura tekstu viņš nepārtraukti parbaudīja pēc papīrīša:

«Visi uz izlozi! Ikvienam darba cilvēkam lai būtu kabatā valsts aizņēmuma obligācijā.»

Lielais kombinators pūlējās no visas sirds, taču dotību trūkums bija acīm redzams. Uzraksts nosliecās uz leju, un kumača strēmele, šķita, bija neglābjami samaitāta. Tad Ostaps ar zēna Kisas palīdzību apgrieza audumu uz otru pusi un sāka atkal krāsot. Tagad viņš bija uzmanīgāks. Pirms burtu uztriepšanas viņš ar krītainu aukliņu novilka divas paralēlas līnijas un, klusi lamādams nevainīgo Vorobjaņinovu, stājās pie vārdu zīmēšanas.

Ipolits Matvejevičs apzinīgi pildīja puikas pienākumus. Viņš skrēja lejā pēc karsta ūdens, kausēja ļimi, šķaudīdams bēra spainī krāsas un iztapīgi skatijās acīs izsmalcinātajam māksliniekam. Gatavo un apžuvušo lozungu koncesionari nonesa lejā un piestiprināja pie borta.

Resnītis, kas bija Ostapu nolīdzis, noskrēja krastā un no turienes aplūkoja jaunā mākslinieka darbu. Lozunga burti bija nevienādi un mazliet sagāzusies katrs uz savu pusi. Tomēr citas izejas nebija — nācās ar to samierināties.

Krastā izkāpa pūtēju orķestris un spēlēja brašus maršus. Izdzirdējuši muziķu, no visas Barminas saskrēja bērni, iznākuši no ābe|u dārziem, viņiem sekoja vīri un sievas. Orķestris dārdināja tik ilgi, kamēr krastā izkāpa izlozes komisijas locekļi. Sākās mītiņš. No Korobkova tējnīcas lieveņa atskanēja referātā pirmie vārdi par starptautisko stāvokli.

Koiumbieši uz sapulci blenza no kuģa. Viņi redzēja baltus sieviešu lakatiņus, sievas, kas piesardzīgi stāvēja patālāk no lieveņa, nekustīgu vīru pūli, kas klausījās runātājā, un pašu runātāju, kas laiku pa laikam žestikulēja. Pēc tam atkal spēlēja muziķa. Orķestris pagriezās un, nepārtraukdams spēlēšanu, tuvojās kāpnēm. Tam pakaļ gāzās vesels pūlis.

Izlozes aparats sistemātiski izmeta skaitļu kombinācijās. Griezās riteņi, sauca numurus, barminieši skatījās un klausījās.

Uz īsu brītiņu atskrēja Ostaps, pārliecinājās, ka visi kuģa apdzīvotāji sēž izlozes zālē, un atkal aizskrēja atpakaļ uz klāju.

—  Vorobjaņinov, — viņš čukstēja, —- man jums ir steidzīgs uzdevums mākslas nozarē. Nostājieties pie pirmās klases izejas un stāviet! Ja kāds tuvojas, — skaļi dziediet!

Vecis apjuka.

—   Ko tad lai es dziedu?

—  Nu saprotams, ne jau «Dievs, sargi ķeizaru!». Kaut ko kaismīgu: «Ābolīti» vai arī «Meitenes sirsniņu». Bet brīdinu, ja jūs laika nesāksiet dziedat savu āriju! . . . Tas jums nebūs eksperimentālais teātris! Galvu noraušu.

Lielais kombinators, šļūkdams ar kailajiem papēžiem, izskrēja ar ķiršu krāsas paneļiem apšūtajā gaitenī. Vienu mirkli lielais spogulis gaiteņa galā atspoguļoja viņa stāvu. Ostaps lasīja durvju plāksnīti:

N1K. SESTR1NS Teatra «Kotumbs» režisors

Attēls no spoguļa pazuda. Bet pēc brītiņa tur atkal parādījās lielais kombinators. Rokās viņš turēja krēslu ar izliektām kājiņām. Viņš skrēja pa gaiteni, iznāca uz klāja un, saskatījies ar Ipolitu Matvejeviču, nesa krēslu augšā pie stūres vīra kabines. Stiklotā kabine bija tukša. Ostaps aizstiepa krēslu uz kuģa pakaļgalu un pamācošā balsī sacīja:

—  Līdz naktij krēsls stāvēs šeit. Es visu esmu izdomājis. Seit, izņemot mūs, gandrīz neviens nenāk. Noslēpsim krēslu zem pla- katiem, bet, kad satumsīs, mierīgi iepazīsimies ar tā saturu.

Pēc mirkļa krēsls nozuda zem finiera plāksnēm un plakatu audumiem.

Ipolitu Matvejeviču atkal pārņēma zelta drudzis.

—  Bet kāpēc gan to nevarētu nest uz mūsu kajiti? — viņš nepacietīgi jautāja. — Mēs to tūlīt uzšķērstu. Un, ja atrastu briljantus, tad uz krastu prom . . .

—  Bet ja nu neatrastu? Ko tad iesākt? Kur to likt? Jeb varbūt aiznest atpakaļ pilsonim Sestrinam un laipni pasacīt: «Piedodiet, lūdzu, mēs jums krēsliņu nozagām, bet par nožēlošanu nekā tur neatradām, tāpēc esiet tik labs un saņemiet atpakaļ mazliet sabojātu!» Vai tā jūs rīkotos?

Lielajam kombinatoram kā vienmēr bija taisnība. Ipolits Matvejevičs atguvās tikai tad, kad no klāja atskanēja uvertiras pirmās skaņas, kuru izpildīja uz Esmarcha krūzēm un alus pudeļu baterijām.

Izlozes operācijās šai dienā bija pabeigtas. Skatītāji sasēdās krasta nogāzē un gluži negaidīti skaļi izteica savu atzinību aptiekas trauku nēģeriskajam ansamblim. Galkins, Palkins, Mal- kins, Calkins un Zalkinds lepni paskatījās apkārt, it kā teikdami: «Vai redzat? Bet jūs apgalvojāt, ka plašās masas nesapratīšot. Māksla vienmēr sasniedz mērķi!»

Pēc tam uz improvizētas skatuves kolumbieši nospēlēja vieglu vodeviļu ar dziesmām un dejām, parādot, ka Vavila laimējis piecdesmit tūkstošu un kas no tā iznācis. Aktieri, atbrīvojušies no Niksestrina konstruktīvisma valgiem, tēloja ļoti dzīvi, dejoja enerģiski un patīkami dziedāja. Krasts bija pilnīgi apmierināts.

Pēc tam uzstājās balalaikas virtuozs. Krasts atplauka smaidos.

«Lielmātin, lielmātiņ,» spēlēja virtuozs, «cienīgmātiņ, liel- mātiņ.»

Balalaika sāka kustēties. Tā aizlidoja māksliniekam aiz muguras un no turienes skanēja: «Ja jau kungam ķēde ir, tad jau pulksteņa tam nav!» Tā uzlidoja gaisā un sava īsā lidojuma laikā izpildīja ne mazums visgrūtāko variaciju.

Pienāca žoržetas Tiraspoļskichas kārta. Viņa izveda sev līdzi sarafanos tērptu meiteņu pulciņu. Koncertu noslēdza krievu dejas.

Kamēr «Skrjabins» gatavojās tālākam braucienam, kamēr kapteinis sarunājās ar mašīnu telpām un kuģa kurtuves kvēloja, sildīdamas ūdeni, pūtēju orķestris atkal izgāja krastā un visiem par apmierinājumu sāka spēlēt deju muziķu. Izveidojās gleznainas dinamiskas grupas. Rietošā saule visus tina maigā aprikožu gaismā. Tas bija ideāls brīdis filmu uzņemšanai. Un patiešām operators Polkans žāvādamies iznāca no kajites. Vorobjaņinovs, kas jau bija pieradis pie kuģa puikas ampluā, uzmanīgi nesa Pol- kana filmaparatu. Polkans piegāja pie borta un paskatījās uz krastu. Tur zālē dejoja zaldātu polku. Puiši tik spēcīgi sita ar basajām kājām, it kā gribēdami saskaldīt mūsu planētu. Meitenes liegi šūpojās dejā. Terasēs un krastmalas nobrauktuvēs bija novietojušies skatītāji. Franču kinooperatoram no «Avangarda» grupas šeit pietiktu darba trim dienām. Bet Polkans, pārlaidis krastam savu žurkas ačteļu skatienu, tūlīt novērsās, kā aidinieks pie- auļoja komisijas priekšsēdētājam, nostādināja viņu pie baltās sienas, iespieda rokās grāmatu un, palūdzis nekustēties, ilgi un viegli grieza aparata rokturi. Pēc tam viņš aizveda nokaunējušos prieķš- sēdētāju kuģa pakaļgalā un nofotografēja saulrieta fonā.

Pabeidzis filmēšanu, Polkans cienīgi iegāja savā kajitē un ieslēdzās.

Atkal iegaudojās svilpe, un atkal saule nobijusies paslēpās. Iestājās otrā nakts. Kuģis bija sagatavots aizbraukšanai.

Ostaps ar šausmām domāja par nākamās dienas rītu. Viņam no kartona vajadzēja izgriezt sējēju, kas izbārsta obligācijās. Sis mākslinieciskais pārbaudījums lielajam kombinatoram nebija pa spēkam. Ja ar burtiem Ostaps vēl kaut kā tika galā, tad sējēja mākslinieciskai izveidošanai vairs nepalika nekādu resursu.

— Tātad iegaumējiet, — resnītis brīdināja, — sākot no Vas- jukiem, mēs rīkojam vakara izlozes un bez transparenta nekādi nevaram iztikt.

—   Lūdzu, neraizējieties, — Ostaps teica, vairāk gan paļaudamies nevis uz nākamās dienas rītu, bet gan uz šodienas vakaru, — transparents būs.

Iestājās zvaigžņota, vējaina nakts. Izlozes šķirsta iedzīvotāji jau bija aizmiguši.

Izlozes komisijas lauvas gulēja. Gulēja personālās daļas jēriņi, grāmatvedības āži, savstarpējo norēķinu daļas trusīši, skaņu ietērpa hiēnas un šakaļi un mašīnrakstīšanas biroja dūjiņas.

Negulēja tikai nešķīstais pāris. Lielais kombinators izgāja no savas kajites ap pulksten vieniem naktī. Viņam sekoja uzticīgā Kisas klusā ēna. Tie uzkāpa augšējā klājā un klusi tuvojās ar finiera plāksnēm apsegtajam krēslam. Uzmanīgi noņēmis maskē- jumu, Ostaps nostādīja krēslu uz kājām un, sakodis zobus, ar plat- knaiblēm atārdīja apšuvumu un iebāza roku sēdeklī.

Pa augšējo klāju plosījās vējš. Debesīs viegli šūpojās zvaigznes. Dziļi zem kājām šļakstēja melns ūdens. Krasti nebija redzami. Ipolitu Matvejeviču kratīja drudzis.

—   Ir! — Ostaps apspiestā balsī iesaucās.

SVĒTA TĒVA FJODORA VĒSTULE,

RAKSTĪTA BAKU. MĒBELĒTAS ISTABĀS «VĒRTĪBA» SAVAI SIEVAI APRIŅĶA PII.SĒTA N.

Mana dārgā un sirdsmīļotā Katja!

Ar katru stundu mēs tuvojamies savai laimei. Es tev rakstu no mēbelētām istabām «Vērtība» pēc tam, kad esmu bijis visās savās darīšanās. Baku ir ļoti liela pilsēta. Šeit, stāsta, iegūstot petroleju, bet uz turieni jābrauc ar elektrisko vilcienu, un man nav naudas.

Gleznaino pilsētu apskalo Kaspijas jūra. Tā patiešām ir ļoti liela. Karstums šeit šausmīgs. Uz vienas rokas nesu mēteli, uz otras — svārkus, un tomēr karsti. Rokas sūt. Atkal un atkal pa- našķējos ar teju. Bet naudas tikpat kā nav. Taču tā nav nekāda nelaime, mīļā Katerina Aleksandrovna, drīz mums būs daudz naudas. Pabraukāsim pa pasauli, bet pēc tam uz īstu dzīvošanu ap- metīsimies Samarā, savas fabriciņas tuvumā, un dzersim augļu liķierīšus. Tomēr tuvāk pie lietas.

Pēc sava ģeogrāfiskā stāvokļa un iedzīvotāju skaita Baku stipri vien pārspēj Rostovu. Toties atpaliek no Harkovas satiksmes ziņā. Cittautiešu te vesels lēvenis. Bet jo sevišķi daudz šeit armēņu un persiešu. Seit, manu mīļumiņ, līdz Turcijai nav tālu. Es biju arī tirgū un tur redzēju daudz turku mantu un šaļļu. Gribēju tev nopirkt dāvanu — musulmaņu seģeni, tikai nebija naudas. Un es nodomāju, ka tad, kad būsim bagāti (bet līdz tam palikušas dažas dienas), varēs arī musulmaņu seģeni nopirkt.

Ai manu mīļumiņ, aizmirsu tev uzrakstīt par diviem briesmīgiem atgadījumiem, kuri mani Baku piemeklēja: 1) Kaspijas jūrā iekrita tava brāļa maiznieka svārki un 2) tirgū man uzspļāva vienkuprainais kamielis. Abi šie notikumi mani ārkārtīgi pārsteidza. Kāpēc valdība pieļauj tādus izlēcienus pret tranzītpasažieriem, vēl jo vairāk tāpēc, ka kamieli es nemaz neaiztiku, bet izrādīju viņam pat laipnību — pakutināju ar žagariņu nāsī! Bet svārkus glāba visa sabiedrība, tik tikko izvilka, taču tie izrādījās petrolejā izmirkuši. Es nu nezinu, ko lai saku tavam brālim maizniekam. Tu, mīļā, pagaidām neko neizpaud. Vai Jevstigņejevs vēl pusdieno?

Pārlasīju vēstuli un pamanīju, ka par savu pasākumu nekā tev neesmu paspējis pastāstīt. Inženieris Brunss patiešām strādā Āzijas naftas uzņēmumā. Tikai Baku viņa pašreiz nav. Viņš aizbraucis atvaļinājumā uz Batumi. Viņa ģimene pastāvīgi dzīvo Ba- tumi pilsētā. Es šeit aprunājos ar cilvēkiem, un viņi stāsta, ka visas Brunsa mēbeles patiešām atrodoties Batumi. Viņš tur dzīvo vasarnīcā. Zaļajā Ragā ■— tā saucas vasarnīcu vieta (stāsta, tā esot dārga vieta). Ceļš no šejienes līdz Batumi maksā 15 rubļus ar kapeikām. Izsūti pa telegrāfu divdesmit uz šejieni, no Batumi par visu tev telegrafēšu. Izplati pilsētā baumas, ka es vēl aizvien atrodos Voroņežā pie slimās tantiņas nāves cisām.

Mūžigi tavs vīrs Fedja.

Post scriptum: Nesot vēstuli uz pastkastīti, man «Vērtības» numuros nozaguši tava brāļa maiznieka mēteli. Es esmu tādā nelaimē! Labi, ka tagad ir vasara! Tu brālim neko nesaki.

XXXIII nodala IZRAIDĪŠANA NO PARADĪZES

Kamēr vieni romana varoņi bija pārliecināti, ka laiks nav zaķis, bet otri uzskatīja, ka laiks negaida, laiks ritēja uz priekšu savā parastajā gaitā. Pēc putekļainā Maskavas maija iestājas putekļains jūnijs.

Apriņķa pilsētā N. automobilis GOS Nr. 1, kas salūza ce|a grambā, jau divas nedējas stāvēja Staropanskas laukuma un Gu- bernska va rda nosauktas ielas stūrī, laiku pa laikam ietīdams visu apkārtni kodīgos dūmos. No Stargorodas iepriekšējās izmeklēšanas telpām pa vienam vien nāca ārā apmulsušie sazvērestības «Zobens un spīļarkls» dalībnieki: viņi deva parakstus, ka no pilsētas nekur neizbrauks. Atraitne Gricacujeva (ugunīgā sieviete, dzejnieka sapnis) atgriezās savā pārtikas preču veikalā un tika sodīta ar piecpadsmit rubļiem par to, ka redzamā vietā nebija izlikusi ziepju, piparu, veļas zilumu un dažādu citu sīku preču cenas — sievietei ar plašu sirdi šāda aizmāršība piedodama!

—   Ir! — Ostaps atkārtoja lūstošā balsī. — Turiet!

Ipolits Matvejevičs saņēma trīcošajās rokās plakanu koka kastīti. Ostaps tumsā turpināja rakņāties pa krēsla iekšām. Mirkšķināja krasta bāka. Ūdenī atspoguļojās zeltains stabiņš un peldēja kuģim līdz.

—  Velns ar ārā, ko tas nozīmē! — Ostaps iesaucās. — Vairāk nekā nav!

—   N-n-nevar būt, — nošļupstēja Ipolits Matvejevičs.

—   Nu, paraugiet jūs arī!

Vorobjaņinovs, elpu aizturējis, nokrita uz ceļiem un iebāza roku līdz elkonim krēsla sēdeklī. Starp pirkstiem viņš sajuta atsperu pamatni. Vairāk nekā cita nebija. No krēsla plūda riebīga, sausa vecu putekļu smaka.

—   Nav? — Ostaps jautāja.

—   Nav.

Tad Ostaps augsti gaisā pacēla krēslu un aizmeta tālu par bortu. Ūdens smagi noplunkšķēja. Nakts dzestrumā drebēdami, koncesionari, šaubu pārņemti, atgriezās savā kajitē.

—   Tā nu ir, — Benders sacīja. — Kaut ko mēs tomēr esam atraduši.

Ipolits Matvejevičs izvilka no kabatas kastīti un truli paskatījās uz to.

—   Dodiet, dodiet! Ko boliet acis!

Kastīti attaisīja. Tās dibenā gulēja no ilgas stāvēšanas nosūbējusi zaļa vara plāksnīte ar uzrakstu:

AR SO ATZVELTNES KRĒSLU MEISTARS

GAMBSS

UZSĀK JAUNU MĒBEĻU IZLAIDUMU. 1865. g. Sankt-Pēterburgā

So uzrakstu Ostaps izlasīja skaļi.

—   Bet kur tad briljanti? — Ipolits Matvejevičs jautāja.

—  Jūs esat apbrīnojami atjautīgs, dārgais taburešu mednieki Briljantu, kā redzat, nav.

Vorobjaņinovs izskatījās nožēlojams. Mazliet ataugušās ūsas kustējās, pensneja stikli bija aizmigloti. Likās, ka viņš izmisumā ar ausīm klapē sev pa vaigiem.

Taču aukstasinīgā, nosvērtā lielā kombinatora balss kā vienmēr iedarbojās maģiski. Vorobjaņinovs izstiepa rokas gar sāniem un, piespiedis delnas apbružātajām bikšu vīlēm, apklusa.

—   Klusē, bēda, klusē, Kisa! Gan kādreiz mēs gardi pasmie- simies par muļķīgo astoto krēslu, kur atradām šo glupo plāksnīti. Turieties! Seit vēl ir trīs krēsli — deviņdesmit deviņas iespējas no simta!

Naktī uz ārkārtīgi sarūgtinātā Ipolita Matvejeviča vaiga uzmetās vulkānisks augonītis. Visas ciešanas, visas neveiksmes, visas ar briljantu medībām saistītās mokas — tas viss, šķita, bija saplūdis šajā augonītī, kas tagad lāsmoja kā perlamutrs, pārbrie- dis ķirsis un veļas zilumi.

—   Ko, vai jūs to tīšā prātā? — Ostaps jautāja.

Ipolits Matvejevičs konvulsivi nopūtās un, nesdams savu garo augumu kā salīkušu makšķeres kātu, aizgāja pēc krāsām. Sākās transparenta izgatavošana. Koncesionari pūlējās augšējā klājā.

Un sākās trešā kuģošanas diena.

Tā sākās ar nelielu sadursmi starp pūtēju orķestri un skaņu ietērpa meistariem par repeticiju vietu.

Pēc brokastīm uz kuģa pakaļgalu vienlaicīgi no abām pusēm devās spēkavīri ar misiņa taurēm un vārgie Esmarcha krūžu bruņinieki. Pirmais kuģa pakaļgalā uz sola paguva apsēsties Galkins. Otrā atskrēja klarnete no pūtēju orķestra.

—• Vieta ir aizņemta, — Galkins saīdzis sacīja.

—   Kas to aizņēmis? — draudīgi jautāja klarnete.

—   Es, Galkins

—   Un kas vēl?

—   Palkins, Malkins, Calkins un Zalkinds.

—   Un Jolkina jums nav? Tā ir mūsu vieta.

No abām pusēm pienāca palīgspēki. Trīskārt apjozts ar spārnotu misiņa pūķi, stāvēja helikons — pati varenākā mašīna orķestrī. Šūpojās ausij līdzīgais mežrags. Pilnīgā kaujas gatavībā stāvēja tromboni. Saule tūkstoškārt atspoguļojās kaujas bruņās. Teatra skaņu ietērps izskatījās sīks un niecīgs. Tur pazibēja pudeļu stikls, bāli spīdēja klistira krūzītes, un saksofons -— pūšamā instrumenta riebīga parodija, īstas taures izdzimtenis — bija nožēlojams un līdzinājās vectēva kaļkītim, ar ko ziemā degunu sildīt.

—   Klistira bataljons, — iesaucās kašķīgā klarnete, — pretendē uz vietu.

—   Jūs, — Zalkinds atcirta, cenzdamies atrast visapvainojo- šākos izteicienus, — jūs — mūzikas konservatori!

—   Netraucējiet mūsu repeticiju!

—  Jūs mums traucējat! Ar jūsu naktspodiem jo mazāk mēģina, jo skaistāk iznāk.

—   Bet uz jūsu patvāriem mēģini vai nemēģini, tā kā tā ne velna neiznāk.

Nepanākušas nekādu vienošanos, abas puses palika uz vietas un ietiepīgi spēlēja katrs savu. Lejup pa upi plūda skaņas, kuras vienīgi varētu rasties, tramvajam lēni ripojot pa sadrumstalotu stiklu. Pūtēji spēlēja Keksholmas leibgvardes pulka maršu, bet skaņu ietērps — nēģeru deju «Antilope pie Zambezi iztekas». Skandalu pārtrauca izlozes komisijas priekšsēdētāja personīga iejaukšanās.

Pulkstenis radīja pāri desmitiem, kad milzīgais darbs bija pabeigts. Kāpdamies atpakaļ, Ostaps un Vorobjaņinovs stiepa transparentu uz kapteiņa tiltiņu. Viņiem pa priekšu, rokas pret zvaigznēm pastiepis, skrēja resnītis saimniecības pārzinis. Kopīgiem spēkiem transparentu piestiprināja. Tas kā ekrāns pacēlās virs pasažieru klāja. Elektromechaniķis pusstundas laikā picla- goja transparentam elektrību un piemontēja trīs lampiņas. Atlika tikai pagriezt slēdzi.

Priekšā pa labi jau mirgoja Vasjuku pilsētas ugunis.

Transparenta apgaismošanas svinībās saimniecības pārzinis saaicināja visus kuģa iemītniekus. Ipolits Matvejevičs un lielais kombinators vēroja sapulcējušos no augšas, stāvēdami tumšajai plāksnei gar sāniem.

Ikvienu notikumu uz kuģa peldošā iestāde ļoti ņēma pie sirds.

Mašīnrakstītājas, kurjeri, atbildīgie darbinieki, kolumbieši un kuģa komanda, galvas atgāzuši, pulcējās uz pasažieru klāja.

—   Ieslēdz! — komandēja resnītis.

Transparents kļuva gaiss.

Ostaps paskatījās lejup pūlī. Rožaina gaisma krita uz sejām.

Skatītāji smējās. Bet pēc tam iestājās klusums. Un barga balss no apakšas sauca:

—- Kur palicis saimniecības pārzinis?

Balss bija tik ļoti atbildīga, ka saimniecības pārzinis, pakāpienus neskaitidams, metās lejup.

—    Skatieties, — balss sacīja, — papriecājieties par savu darbu!

—   Tūliņ padzīs! — Ostaps čukstēja Ipolitam Matvejevičam.

Un tiešām uz augšējā klāja kā vanags uzlidoja resnītis.

—    Nu, kāds ir transparentiņš? — Ostaps nekaunīgi jautāja. — Piemērots?

—   Savāciet mantas! — iebļāvās saimniecības pārzinis.

—   Kāpēc tāda steiga?

—   Sa-vā-ciet mantas! Ārā! Jūs nodos tiesai! Mūsu priekšnieks

nemīl jokot!

— Trieciet viņu ratā! — no apakšas atskanēja atbildīgā balss.

— Nē, vai nopietni, jums nepatīk transparents? Vai tas patiešām nav labs transparents?

Spēli turpināt vairs nebija nekādas jēgas. «Skrjabins» jau pietauvojās Vas- jukos, un no kuģa varēja redzēt piestātnē drūzmējošos vasjukiešu pārsteigtās sejas.

Naudu kategoriski atteicās dot. Mantu savākšanai atvēlēja piecas minūtes.

— Kazas kāja, — sacīja Simbijevičs-Sindijevičs, kad kompanjoni izkāpa piestātnē. — Būtu labāk man uzticējuši transparenta iz

gatavošanu. Es to būtu tā iztaisījis, ka neviens Meierholds man netiktu līdzi.

Piestātnē koncesionari apstājās un paskatījās augšup. Tumšajās debesīs spīdēja transparents.

—   M-jā, — Ostaps sacīja, — transparentiņš diezgan nejēdzīgs. Nožēlojams izpildījums.

Zīmējums, ko paveic nepaklausīga mūļa aste, salīdzinot ar Ostapa transparentu, būlu liels māksliniecisks sasniegums. No sējēja, kas kaisa obligācijās, Ostapa nerātnā roka bija izveidojusi kaut kādu kluci ar cukura galvu un tievām rokām kā pletnēm.

Koncesionariem aiz muguras palika spoži apgaismots kuģis un muziķa, bet priekšā uz augstā krasta valdīja apriņķa pilsētas pusnakts tumsa, rēja suņi un tālumā dziedāja harmonika.

—   Rezumēju stāvokli, — Ostaps dzīvespriecīgi noteica. — Pasivs: nav ne graša naudas, trīs krēsli aizpeld lejup pa upi, nav kur pārnakšņot, un nav nevienas krūšu nozīmītes, kas apliecinātu mūsu piederību pie bērnu komisijas. Aktivs: ceļa vadonis pa Volgu, izdots tūkstoš deviņi simti divdesmit sestajā gadā (nācās aizņemties mosje Simbijeviča kajitē). Pie tādiem apstākļiem sabalansēt bilanci ļoti grūti. Pārnakšņot vajadzēs piestātnē.

Koncesionari ierīkojās uz piestātnes soliem. Draņķīga petrolejas luktura gaismā Ostaps ceļa vadoni izlasīja:

«Labajā augstajā krastā atrodas Vasjuku pilsēta. No šejienes nosūta kokmateriālus, sveķus, lūkus, mašu, bet uz šejieni ved plaša patēriņa priekšmetus visam novadam, kas atrodas 50 kilometrus no dzelzceļa.

Pilsētā 8000 iedzīvotāju, valsts kartona fabrika ar 320 strādniekiem, maza čugunlietuve, alus darītava un ādu rūpnīca. Mācību iestādes vispārizglītojošās un mežsaimniecības tech- nikums.»

— Stāvoklis ir daudz nopietnāks, nekā es iedomājos, — Ostaps sacīja. — Izspiest no vasjukiešiem naudu man pagaidām liekas neatrisināms uzdevums. Bet naudas mums vajag ne mazāk kā trīsdesmit rubļu. Pirmkārt, mums ir jāēd un, otrkārt, jā- aizsteidzas priekšā izlozes toverim un jāsatiekas ar kolumbiešicm uz sauszemes, Staļingradā.

Ipolits Matvejevičs saritinājās kā vecs, izkāmējis runcis pēc sadursmes ar ziedošu sāncensi — enerģijas pārpilno jumtu, bēniņu un jumtu lodziņu valdnieku.

Ostaps prātodams un kombinēdams staigāja gar soliem. Ap pulksten vieniem naktī bija izstrādāts lielisks plāns. Benders nolikās blakus kompanjonam un aizmiga.

XXXIV nodala STARPPLANĒTU ŠACHA KONGRESS

No paša rīta Vasjukos parādījās kāds gara auguma izkāmējis vecis ar zelta pensneju un īsos, ļoti netīros, krāsām notrieptos zābakos. Viņš līmēja pie sienām ar roku rakstītas afišas:

1927. g. 22. jūnijā

Kartona fabrikas strādnieku kluba telpās notiks lekcija par tematu: «PANĀKUMIEM BAGĀTĀ ATKLĀTNES IDEJA SACHĀ» un

SACHA SIMULTANSPELE

pie 160 galdiņiem lielmeistars (vecāRais meistars) O. Benders Visiem jāierodas ar saviem galdiņiem Spēles maksa — 50 kap. Ieejas maksa — 20 kap. Sākums precizi pulksten 6 vakarā

Administrācijā: K. Michelsons

Pats lielmeistars arī nezaudēja laiku. Nonomājis klubu par trim rubļiem, viņš devās uz šacha sekciju, kas nezin kāpēc atradās zirgaudzētavu pārvaldes gaitenī.

Šacha sekcijā sēdēja vienacains cilvēks un lasīja Špīlhāgena romānu Pantelejeva izdevumā.

—   Lielmeistars O. Benders! — Ostaps pavēstīja, apsēzdamies uz galda. — Rīkoju pie jums simultanspēli.

Vasjuku šachista vienīgā acs iepletās līdz dabas dotai pēdējai iespējamībai.

—  Vienu mirklīti, biedri lielmeistari -— iesaucās vienacis. — Piesēdiet lūdzu! Es tūlīt būšu atpakaļ.

Un vienacis aizskrēja. Ostaps apskatīja šacha sekcijas telpas. Pie sienām karājās sacīkšu zirgu fotouzņēmumi, bet uz galda gulēja noputējusi kantora grāmata ar uzrakstu: «Vasjuku šacha sekcijas sasniegumi 1925. gadā.»

Vienacis atgriezās ar veselu duci dažāda vecuma pilsoņu. Viņi visi pēc kārtas nāca klāt iepazīties, nosauca savus uzvārdus un godbijīgi paspieda lielmeistara roku.

—   Caurbraucot uz Kazaņu, —• Ostaps aprauti sacīja, — jā, jā, simultanspēle notiks šovakar, atnāciet. Bet tagad, piedodiet, neesmu formā: jūtos noguris pēc Karlsbades turnira.

Vasjukiešu šachisti uzklausīja Ostapu ar dēlu mīlestību. Ostaps bija iededzies. Viņš sajuta jaunu spēku un šacha ideju pieplūdumu.

—   Jūs nemaz neticēsiet, — viņš teica, — cik tālu aizgājusi šachiskā domāšana. Jūs zināt, Laskers nokļuvis gaužām banalu paņēmienu varā, ar viņu nav iespējams spēlēt. Viņš apkvēpina savus pretiniekus ar cigāru dūmiem. Un tīšām smēķē tos lētākos, lai dūmi būtu riebīgāki. Sacha pasaule ir uztraukusies.

Lielmeistars pārgāja uz vietējiem tematiem.

—   Kāpēc provincē nav nekādas domu rosmes? Piemēram, jūsu šacha seķcija. Tā viņa arī saucās: šacha sekcija. Garlaicīgi, meitenītes! Kāpēc jūs, nu patiešām, to nevarētu nosaukt kaut kā izteiksmīgāk, ķā klājas īstiem šachistiem. Tas iesaistītu sekcijā plašas arodbiedrības biedru masas. Būtu nosaukuši savu sekciju, piemēram, «Četru zirgu šacha klubs» vai «Sarkanā galotne», vai «Kvalitates zaudēšana, iegūstot tempu». Tas būtu lieliski! Skanīgi!

Ideja guva panākumus.

—   Patiešām, — vasjukieši atplauka, — kāpēc mēs savu sekciju nevarētu nosaukt par «Četru zirgu klubu»?

Tā kā bija ieradies viss šacha sekcijas birojs, Ostaps, pats uzņemdamies goda priekšsēdētāja pienākumus, noorganizēja īsu sēdi, kurā sekciju vienbalsīgi pārdēvēja par «Četru zirgu šacha klubu». Lielmeistars pašrocīgi, izmantodams uz «Skrjabina» gūto pieredzi, no kartona loksnes izgatavoja izkārtni, uz kuras mākslinieciski atveidoja četrus zirgus un atbilstošu uzrakstu.

Sis svarīgais pasākums solīja šacha radošās domas uzplaukumu Vasjukos.

—   Sachs! — Ostaps iesaucās. — Vai jūs zināt, kas ir šachs? Tas virza uz priekšu ne tikai kulturu, bet arī ekonomiku! Vai jūs zināt, ka jūsu «Četru zirgu šacha klubs», pareizi organizējot darbu, spēj pilnīgi pārveidot Vasjuku pilsētu?

Ostaps no vakardienas vēl nekā nebija ēdis. Tāpēc viņa daiļrunība bija sevišķi izcila.

—   Jā! — viņš kliedza. — Sachs valsti padara bagātāku! Ja jūs piekritīsiet manam projektam, tad no pilsētas uz kuģa piestātni jūs iesiet pa marmora kāpnēm! Vasjuki kļūs desmit guberņu centrs! Ko jūs agrāk tikāt dzirdējuši par Zemeringas pilsētu? Nekā! Bet tagad šī pilsētele kļuvusi bagāta un slavena tikai tāpēc, ka tur tika noorganizēts starptautiskais turnirs.

Tāpēc es saku: Vasjukos vajag noorganizēt starptautisku šacha turniru.

—   Kā to lai izdara? — visi kliedza.

—   Pilnīgi reala lieta, — atbildēja lielmeistars, — mani personīgie sakari un jūsu pašdarbība — lūk, viss, kas nepieciešams un vajadzīgs Vasjuku starptautiskā turnira noorganizēšanai. Padomājiet tikai, cik skaisti tas skanēs: «1927. gada starptautiskais turnirs Vasjukos.» Hoze-Raula Kapablankas, Emanuila Laskera, A|ehina, Nimcoviča, Reti, Rubinšteina, Maroci, Taraša, Vidmara un doktora Grigorjeva ierašanās nodrošināta. Bez tam arī mana piedalīšanās nodrošināta!

—   Bet nauda! — ievaidējās vasjukieši. •— Viņiem visiem taču jāmaksā nauda! Daudzi tūkstoši! Kur lai to ņem!

—  Visu savā varā sagrābs varenā viesuļvētra, — sacīja O. Benders, — naudu dos ieejas maksa.

—   Kas pie mums maksās tik traku naudu? Vasjukieši …

—   Kas par vasjukiešiem! Vasjukieši naudu nemaksās. Viņi tikai to sa-ņems! Tas viss ir ārkārtīgi vienkārši. Uz turniru, kurā piedalīsies tādi pasaulslaveni meistari, taču sabrauks šacha cienītāji no visas pasaules. Simtiem tūkstošu cilvēku, bagātu cilvēku trauksies uz Vasjukiem. Pirmkārt, ūdens transportam pārvadāt tādu pasažieru daudzumu nebūs pa spēkam. Tātad, SCTK uzbūvēs dzelzceļa maģistrali Maskava—Vasjuki. Tas ir pirmkārt. Otrkārt, viesnīcas un debesskrāpji viesu uzņemšanai. Treškārt, straujš lauksaimniecības uzplaukums tūkstoš kilometru rādiusā: viesus vajadzēs apgādāt ar saknēm, augļiem, kaviaru, šokolādes konfektēm. Pils būve, kur notiks turnirs, — ceturtkārt. Piektkārt, garažu uzcelšana viesu autotransportam. Lai visai pasaulei pārraidītu sensacionālos turnira rezultātus, vajadzēs uzbūvēt lieljaudas radiostaciju. Tas ir sestkārt. Tagad, kas attiecas uz dzelzceļa maģistrali Maskava—Vasjuki. Neapšaubāmi tai nebūs tik lielas caurlaides spējas, lai atvestu uz Vasjukiem visus, kuri vēlēsies atbraukt. No tā izriet — jāiekārto lidosta «Lielie Vasjuki», jāatklāj regulārā pasta lidmašīnu un dirižabļu satiksme ar visām pasaules malām, ieskaitot Losandželosu un AAelburnu.

Vasjuku pilsētas šacha amatieriem pavērās žilbinošas per- spektivas. Istabas sienas atkāpās. Zirgu audzētavas steliņģa satrūdējušās sienas sabruka, un to vielā pret zilajām debesīm pacēlās trīsdesmit trīs stāvu šacha jaunrades pils ar mirdzošiem stikliem. Katrā zālē, katrā istabā un pat liftos, kas līdzīgi atspo-

lētti šaudījās āUgšā Uti lejā; šedēja domās nogrimuši cilvēki un spēlēja šachu pie galdiņiem, kas bija inkrustēti ar malachitu.

Stāvās marmora kāpnes veda lejā pie zilās Volgas. Upē peldēja okeāna tvaikoņi. Pa gaisa dzelzceļu pilsētā pacēlās resnvēderaini ārzemnieki, šacha lēdijas, australieši, kas šacha spēlē ciena indiešu aizsardzību, indusi baltos turbānos, spāniešu partijas piekritēji, vācieši, franči, jaunzēlandieši, Amazonas baseina apdzīvotāji un vasjukiešu skauģi — maskavieši, ļeņingradieši, kijevieši, sibīrieši un odesieši.

Automobiļi kā uz konvcijerlentas slīdēja starp marmora hoteļiem. Un, lūk, visi apstājās. No greznās viesnīcas «Brīvbandi- nieks» iznāk pasaules čempions Hoze-Rauls Kapablanka, saukts arī Graupera. Viņu ielenc dāmas. Milicis, tērpies speciālā Ša- chistu formā (rūtainās galifē biksēs un ar laidņiem greznotās uzšuvēs), laipni smaidīdams, militāri sveicina. Pie čempiona cienīgi pienāk vienacainais vasjukiešu «Četru zirgu kluba» priekšsēdētājs.

Divu šacha zvaigžņu pārrunas, kas risinājās angļu valodā, pārtrauca doktora Grigorjeva un nākamā pasaules čempiona Aļe- hina ierašanās ar lidmašīnu.

Apsveikuma saucieni saviļņoja visu pilsētu. Hoze-Rauls Kapablanka, saukts arī Graupera, taisīja skābu ģīmi. Pēc vienača mājiena pie aeroplana padeva marmora kāpnes. Doktors Grigorjevs noskrēja pa kāpnēm, līksmi vēcinādams savu jauno platmali un tūliņ uz vietas komentēdams iespējamo Kapablankas kļūdu gaidāmajā cīņā ar Aļehinu.

Pēkšņi pie apvāršņa parādījās melns punkts. Tas ātri tuvojās un auga arvien lielāks, pārvērzdamies par lielu smaragda izpletni. Kā varens rutks izpletņa riņķī karājās cilvēks ar koferīti.

—   Tas ir viņš! — vienacis sauc. — Urā! Urā! Urā! Es pazīstu lielo šachistu-filozofu doktoru Laskeru. Tikai viņš viens pats visā plašajā pasaulē valkā tādas zaļas zeķes.

Hoze-Rauls Kapablanka — arī Graupera — atkal saviebās.

Laskeram veikli padeva marmora kāpnes, un ņiprais eksčempions, nopūzdams no kreisās piedurknes puteklīti, kas tam bija pieķēries lidojuma laikā virs Silezijas, iekrita vienača apkampienos. Vienacis apņēma Laskeru ap vidu, aizveda pie čempiona uh sacīja:

—   Salīgstiet mieru! Es jūs lūdzu vasjukiešu plašo masu vārdā! Salīgstiet mieru!

Hoze-Rauls skaļi nopūtas un, kratīdams veca veterāna roku, sacīja:

—   Es vienmēr esmu izjutis dziļu cieņu pret jūsu ideju spāniešu partijā pārvietot laidni no b5 un c4.

—   Urā! — iebļāvās vienacis. — Vienkārši un pārliecinoši, čempiona stilā!

Un viss nepārredzamais pūlis viņam pievienojās:

—   Urā! Vivat! Banzai! Vienkārši un pārliecinoši, čempiona stilā!!!

Visās divpadsmit vasjukiešu stacijās ieripoja ekspreši, izsēdinādami arvien jaunus un jaunus šacha cienītāju barus.

Debesis jau kvēloja reklāmu ugunīs, kad pilsētas ielās izveda baltu ķēvi. Tā bija vienīgā ķēve, kas vēl bija saglabājusies pec vasjukiešu transporta mechanizacijas. Ar īpašu lēmumu tā tika pārdēvēta par zirgu, kaut gan visu savu dzīvi bija bijusi ķēve. Sacha cienītāji to sveicināja, vicinādami palmu zarus un šacha galdiņus.

— Neraizējieties, — Ostaps sacīja, — mans projekts jūsu pilsētai garantē nedzirdētu ražošanas spēku uzplaukumu. Iedomājieties tikai, kas notiks, kad turnirs beigsies un visi viesi aizbrauks. Maskavas iedzīvotāji, dzīvokļu krizes nomākti, lauzīsies šurp uz jūsu brīnišķīgo pilsētu. Vasjuki automatiski kļūs par galvaspilsētu. Uz šejieni pārcelsies valdība. Vasjukus pārdēvēs par Jaunmaskavu, Maskavu —- par Vecajiem Vasjukiem. Ļeņingra- dieši un charkovieši griezīs zobus, bet nekā nevarēs darīt. Jaun- maskava kļūs par elegantāko Eiropas centru un drīz vien arī par visas pasaules centru.

—   Visas pasaules!!! — novaidējās apstulbušie vasjukieši.

—  Jā! Un vēlāk pat par visa kosmosa centru. Sacha doma, kas apriņķa pilsētu pārvērtusi par visas zemeslodes galvaspilsētu, pati pārvērtīsies praktiskā zinātnē un izgudros starpplanētu satiksmes līdzekļus. Vasjuki raidīs signālus uz Marsu, Jupiteru un Neptunu. Satiksme ar Veneru kļūs tikpat viegla kā brauciens no Ribinskas līdz Jaroslavai. Un tad tā vien skaties — nav nemaz izslēgts, varbūt pēc kādiem gadiem astoņiem Vasjukos notiks kosmosa vēsturē pirmais starpplanētu šacha kongress!

Ostaps noslaucīja savu cēlo pieri. Viņam tik ļoti gribējās ēst, ka viņš labprāt notiesātu ceptu šacha zirgu.

— Jā-ā, — novilka vienacis, pārlaizdams putekļainajām telpām apstulbušu skatienu. — Bet kā tad lai praktiski izved šo pasākumu dzīvē, tā sakot, uz ko lai balstāmies?

Klātesošie sasprindzināti raudzījās lielmeistarā.

—   Atkārtoju, ka praktiski viss atkarājas tikai no jūsu rosības. Visu organizatorisko darbu, atkārtoju, uzņemos es pats. Materialu izdevumu absolūti nekādu, ja neskaita naudu telegramu nosūtīšanai.

Vienacis piebikstīja saviem cīņas biedriem.

—   Nu! — viņš jautāja. — Ko jūs par to teiksiet?

—   Nokārtosim! Nokārtosim! — čaloja vasjukieši.

—   Cik tad īsteni vajag naudas . . . tām .. . telegramām?

—   Smieklīga suma, — Ostaps sacīja, —. simt rubļu.

—   Mūsu kasē ir tikai divdesmit viens rublis sešpadsmit kapeikas. Tas, protams, mēs zinām, ir daudz par maz . ..

Bet lielmeistars izrādījās pieticīgs organizators.

—   Labi, — viņš sacīja, — dodiet šurp jūsu divdesmit rubļus.

—   Bet vai pietiks? -*- jautāja vienacis.

—    Pirmajām telegramām pietiks. Bet pēc tam ienāks ziedojumi un naudu nebūs kur likt.

Paslēpis naudu zaļo ceļojuma svārku kabatā, lielmeistars atgādināja klātesošajiem par savu lekciju un simultanspēli pie 160 galdiņiem, laipni atvadījās līdz vakaram un devās uz «Kartona ražotāju klubu», lai satiktu Ipolitu Matvejeviču.

—   Es esmu izsalcis, — Vorobjaņinovs dvesa ķērkstošā balsī.

Viņš jau sēdēja pie kases lodziņa, bet vēl nebija iekasējis nevienas kapeikas un nevarēja nopirkt pat mārciņu maizes. Viņa priekšā atradās zaļš stiepļu groziņš, kur ielikt iekasēto naudu. Tādos groziņos vidēji turīgās mājās liek nažus un dakšiņas.

—   Klausieties, Vorobjaņinov, — Ostaps uzsauca, — pārtrauciet uz kādām pusotrām stundām kases operācijās! Iesim tautas ēdnīcā pusdienot. Pa ceļam paskaidrošu, kāda situācijā. Starp citu, jums vajag noskūties un savest sevi kārtībā. Jūs izskatāties pēc īsta klaidoņa. Lielmeistaram nedrīkst būt tādi šaubīgi paziņas.

—- Nevienu biļeti neesmu pārdevis, — Ipolits Matvejevičs pavēstīja.

—   Nav liela bēda. Uz vakara pusi sanāks. Pilsēta man jau ziedoja divdesmit rubļu starptautiskā šacha turnira organizēšanai.

—   Tad kam mums vajadzīga šī simultanspēle? — čukstēja administrators. — Mūs vēl var piekaut. Bet ar divdesmit rubļiem mēs tūlīt varam kāpt kuģī — tikko no augšteces pienācis «Kārlis Lībknechts» — mierīgi braukt līdz Staļingradai un tur sagaidīt teātri. Varbūt tur izdosies uzšķērst krēslus. Tad mes esam bagātnieki un mums piederēs viss.

—   Izsalcis nedrīkst runāt tādas muļķības. Tas negativi ietekmē smadzenes. Par divdesmit rubļiem mēs varbūt arī aizbrauksim līdz Staļingradai . . . Bet kur mēs ņemsim naudu ēšanai? Vitamīnus, dārgais biedri muižniecības priekšniek, par velti nevienam nedod. Toties no ekspansivajiem vasjukiešiem par lekciju un simultanspēli varēs noplēst kādus trīsdesmit rubļus.

—   Piekaus! — Vorobjaņinovs rūgti sacīja.

—   Protams, risks ir. Var ribas ielauzt. Starp citu, man ir kāda domiņa, kura, lai nu šā vai tā, bet jūs katrā gadījumā pasargās. Bet par to vēlāk. Pagaidām iesim nomēģināt vietējos ēdienus.

Ap pulksten sešiem vakarā, labi paēdis, noskuvies un ar odekolonu iesmaržojies, lielmeistars iegāja «Kartona ražotāju kluba» kasē.

Sātīgi paēdis un noskuvies, Vorobjaņinovs žirgti tirgojās ar biļetēm.

—   Nu, kā? — klusi jautāja lielmeistars.

—   Ieejas biļetes —- trīsdesmit un spēlētāju — divdesmit, — atbildēja administrators.

—   Sešpadsmit rubļu. Slikti, slikti!

—   Ko jūs melšat niekus, Bender, skatieties, kāda rinda! Piekaušana neizbēgama.

—   Par to nedomājiet. Raudāsiet, kad sitīs, bet pagaidām netūļājieties! Mācieties tirgoties'

Pēc stundas kasē jau bija trīsdesmit pieci rubļi. Publika zālē nervozēja.

—   Taisiet ciet lodziņu! Dodiet šurp naudu!— sacīja Ostaps. — Tagad ziniet ko? Te jums būs pieci rubļi, ejiet uz piestātni, no- līgstiet laivu uz kādām pusotrām stundām un gaidiet mani krastmalā, leipus noliktavas. Mēs abi dosimies vakara pastaigā. Par mani nebēdājiet. Es šodien esmu formā.

Lielmeistars iegāja zālē. Viņš jutās mundrs un noteikti zināja, ka ar pirmo gājienu e2—e4 viņam nedraud nekādi sarežģījumi. Pārējie gājieni, tiesa, kas tiesa, tinās pilnīgā miglā, bet tas ne par matu neuztrauca lielo kombinatoru. Viņš bija sagatavojis pilnīgi negaidītu variantu pat visbezcerīgākās partijas glābšanai.

Lielmeistaru sagaidīja ar aplausiem. Kluba nelielā zāle bija izdaiļota ar daudzkrāsainiem karodziņiem.

Pirms nedeļas šeit bija noticis «Slīcēju glabšanas biedrības» vakars, ko apliecināja arī lozungs pie sienas:

PALĪDZĪBA SLĪCĒJIEM IR PAŠU SLĪCĒJU ROKĀS

Ostaps paklanījās, pastiepa rokas, it kā atraidīdams nepelnītos aplausus, un uzkāpa estrādē.

—   Biedri! — viņš skanīgā balsī sacīja. — Mani šacha biedri un draugi, šodien es jums nolasīšu lekciju par tematu, par kuru, varu jums atzīties, ne bez panākumiem pirms nedējas tiku lasījis Ņižņijnovgorodā. Manas lekcijas priekšmets — «Panākumiem bagātā atklātnes ideja šachā». Kas, biedri, ir atklātne, un ko nozīmē, biedri, ideja? Atklātne, biedri, ir «Quasi una fantasia». Bet ko nozīmē, biedri, ideja? Ideja, biedri, ir cilvēku domāšana, ietērpta loģiskā šachiskā formā. Pat ar niecīgiem spēkiem var izvērst uzbrukumu pa visu galdiņu. Viss ir atkarīgs no katra individa spējām. Piemēram, tas gaišmatis trešajā rindā. Pieņemsim, ka viņš spēlē labi . . .

Gaišmatis trešajā rindā pietvīka.

—   Bet, lūk, tas tumšmatis, pieņemsim, spēlē sliktāk.

Visi pagriezās un apskatīja arī tumšmati.

—   Ko mēs redzam, biedri? Mēs redzam, ka gaišmatis spēlē labi, bet tumšmatis spēlē slikti. Un nekādas lekcijas nespēs grozīt spēku samēru, ja katrs individs pastāvīgi netrenēsies dambr … tas ir, es gribēju sacīt — šacha spēlē . . . Bet tagad, biedri, es jums pastāstīšu dažus pamācošus gadījumus no mūsu cienījamo hipermodernistu Kapablankas, Laskera un doktora Grigorjeva pieredzes.

Ostaps auditorijai pastāstīja dažas apsūnojušas anekdotes, kuras vēl bērnībā bija smēlis no «Zilā žurnālā», un ar to nobeidza i.ntermediju.

Par lekcijas īsumu visi bija mazliet pārsteigti. Bet vienacis nenovērsa savu vienīgo aci no lielmeistara apaviem.

Taču simultanspēles seanss aizkavēja vienacainā šachista pieaugošās aizdomas. Kopā ar citiem šachistiem viņš novietoja šach- galdiņus pakavveidīgi. Spēlēt ar lielmeistaru nosēdās trīsdesmit šacha amatieru. Daudzi no viņiem bija galīgi apmulsuši un ik mirkli ieskatījās šacha mācību grāmatās, atsvaidzinādami atmiņa sarežģītus variantus, ar kuru palīdzību cerēja padoties lielmeistaram kaut vai pēc divdesmit otrā gājiena.

Ostaps pārlaida skatienu «melno» rindām, kas viņu ielenca no visām pusēm, aizvērtajām durvīm un tad drosmīgi ķērās pie darba. Viņš piegāja pie vienača, kas sēdēja pie pirmā galdiņa, un pārvietoja karaļa bandinieku no lauciņa e2 uz e4.

Vienacis tūlīt saķēra ausis ar abām rokām un sāka saspringti domāt. Bet amatieru rindas pāršalca:

— Lielmeistars spēlēja e2—e4.

Ostaps nelutināja savus pretiniekus ar atklātņu dažādību. Arī uz pārējiem divdesmit deviņiem galdiņiem viņš veica to pašu operāciju: pārvilka karaļa bandinieku no lauciņa e2 uz e4. Amatieri viens pēc otra ieķērās matos un nogrima drudžainos meklējumos. Nespēlējošie uzmanīgi vēroja lielmeistaru. Pilsētas vienīgais foto- amatieris uzrāpās uz krēsla un jau gatavojās aizdedzināt magniju, bet Ostaps dusmīgi vicināja rokas un, pārtraucis savu gaitu gar galdiņiem, skaļi uzkliedza:

—   Aizvāciet fotogrāfu! Viņš traucē manu šacha domu!

«Kāda velna pēc atstāt savu fotogrāfiju šai nožēlojamā pilsētelē. Man nepatīk ielaisties darīšanās ar miliciju,» viņš pie sevis nodomāja.

Amatieru sašutuma pilnā šņākšana piespieda fotogrāfu atteikties no sava nodoma. Sašutums bija tik ārkārtīgi liels, ka fotogrāfu pat izmeta no telpām.

Pēc trešā gājiena noskaidrojās, ka lielmeistars spēlē astoņpadsmit spāņu partijas. Pārējās divpadsmit melnie pielietoja kaut arī novecojušo, bet toties diezgan pareizo Filidora aizsardzību. Ja Ostaps zinātu, ka viņš spēlē tik sarežģītas atklātnes un pielieto tik pārbaudītu aizsardzību, viņš būtu ļoti izbrīnījies. Patiesībā lielais kombinators šachu spēlēja otrreiz savā mūžā.

Sākumā amatierus un vispirms, protams, vienaci sagrāba šausmas. Nebija šaubu, ka lielmeistars rīkojas viltīgi.

Ar neparastu vieglumu un katrā ziņā sirdī ļauni zobodamies par atpalikušajiem Vasjuku pilsētas amatieriem, lielmeistars pa labi un pa kreisi upurēja bandiniekus, smagās un vieglās figūras. Lekcijas laikā nopeltajam tumšmatim viņš upurēja pat dāmu. Tumšmati pārņēma šausmas, un viņš jau gribēja padoties un tikai ar milzīgu gribas spēku piespiedās spēli turpināt.

Pēc piecām minūtēm kā pērkons no skaidrām debesīm atskanēja:

—   Mats! — šļupstēja līdz nāvei pārbiedētais tumšmatis. — Biedri lielmeistar, jums ir mats.

Ostaps izanalizēja stāvokli, apkaunojoši nosauca «dāmu» par «karalieni» un pārspilēti augstā stilā apsveica tumšmati ar uzvaru. Amatieru rindas pāršalca dobjš troksnis.

«Laiks mukt,» Ostaps nodomāja, mierīgi staigādams starp galdiņiem un pavirši pārbīdīdams figūras.

—  Jūs nepareizi nolikāt zirgu, biedri lielmeistar, — lišķīgi ieteicās vienacis. — Zirgs tā neiet.

—   Pardon, pardon, atvainojos, — lielmeistars atbildēja, — pēc lekcijas es jūtos mazliet noguris.

Nākamajās desmit minūtēs lielmeistars zaudēja vēl desmit partijas.

«Kartona ražotāju» kluba telpās atskanēja izbrīnās pilni izsaucieni. Brieda konflikts. Ostaps zaudēja piecpadsmit partijas pēc kārtas un drīz pēc tam vēl trīs. Palika tikai vienacis. Partijas sākumā viņš aiz bailēm bija pielaidis daudz kļūdu un tagad ar lielām grūtībām tuvojās galīgai uzvarai. Ostaps, klātesošajiem nemanot, nozaga no galdiņa melno torni un paslēpa kabatā.

Pūlis cieši ieslēdza spēlētājus.

—   Nupat vēl šai vietā stāvēja mans tornis, — apskatījies iekliedzās vienacis, — bet tagad tā vairs nav!

—   Nav, tātad nav arī bijis! — Ostaps parupji atbildēja.

—   Kā tad nebija? Es skaidri atceros!

—   Protams, nebija!

—   Kur tad tas varēja palikt? Jūs to nositāt?

—   Nositu.

—   Kad? Kādā gājienā?

—   Ko jūs man jaucat galvu ar savu torni? Ja padodaties, tad tā ari sakiet!

—   Piedodiet, biedri, man visi gājieni pierakstīti!

—   Kantoris raksta, — Ostaps sacīja.

—   Tas ir neciešami! — bļāva vienacis. — Atdodiet manu torni!

—   Padodieties, padodieties, ko jūs te spēlējat kaķi un peli!

—   Atdodiet torni!

No šiem vārdiem lielmeistars saprata, ka vilcināšanās nozīme maukt sev cilpu kaklā, sagrāba saujā dažas figūras un iemeta tās vienacainajam pretiniekam sejā.

—  Biedri! — iespiedzās vienacis. — Skatieties šurp! Nabaga amatieri sit!

Vasjuku šachisti apstulba.

Nezaudēdams dārgo laiku, Ostaps drāza ar šacha galdiņu pa lampu un, tumsā sizdams pa nezin kam piederošiem žokļiem un pierēm, izskrēja uz ielas. Vasjuka amatieri, cits citu grūstīdami, metās Ostapam pakaļ.

Spīdēja mēness. Ostaps traucās pa sidrabaino ielu viegli kā eņģelis, atraudamies no grēcīgās zemes. Ņemot vērā to, ka Vasjuku pilsēta netika pārvērsta par kosmosa centru, skriet vajadzēja nevis starp pilīm, bet gan starp koka mājiņām ar ārējiem slēģiem.

Viņam dzinās pakaļ šacha amatieri:

-— Turiet lielmeistaru! — rēca vienacis.

—   Blēdis! — piebalsoja pārējie.

—   Jefiņi! — atcirta lielmeistars, paātrinādams soli.

—   Palīgā! — kliedza aizvainotie šachisti.

Ostaps drāzās lejā pa kāpnēm, kas veda uz piestātni. Viņam bija jānoskrien četrsimt pakāpienu. Sestajā laukumiņā viņu jau gaidīja divi amatieri, kas bija atskrējuši šurp taisni pa nogāzes taciņu. Ostaps atskatījās. No augšas kā suņu bars gāzās lejā aizkaitināto Filidora aizsardzības cienītāju grupa. Atkāpšanās vairs nebija iespējama. Tāpēc Ostaps skrēja uz priekšu.

—   Es jūs miltos samalšu, sātani tādi! — viņš uzbļāva drošsirdīgajiem izlūkiem, mezdamies lejup no piektā laukumiņa.

Pārbiedētie drosminieki iebrēcās, pārvēlās pāri margām un ieripoja tumsā starp pauguriem un uzkalniem. Ceļš bija brīvs.

—   Turiet lielmeistaru! —- atskanēja no augšas.

Vajātāji skrēja, ar kājām klaudzinādami koka kāpnes kā ar ripojošām biljarda bumbām.

Izskrējis krastā, Ostaps nogriezās pa labi. ar acīm meklēdams laivu ar viņam uzticīgo administratoru.

Ipolits Matvejevičs idiliski sēdēja laiviņā. Ostaps atkrita uz sola un sāka enerģiski irties prom no krasta. Pēc brītiņa uz laivu sāka lidot akmeņi. Viens no tiem trāpīja Ipolitu Matvejeviču. Un virs vulkāniskā augonīša viņam izauga tumši zils puns. Ipolits Matvejevičs ierāva galvu plecos un sāka pinkšķēt.

—   Esat gan lupata! Man gandrīz vai galvu norāva, un es nesaku nekā: esmu mundrs un priecīgs. Un, ja vēl ņemam vērā piecdesmit rubļu tīras peļņas, tad par vienu ragu jūsu pierē tas ir diezgan pieklājīgs honorārs.

Pa to laiku vajātāji, kas tikai tagad aptvēra, ka plāns par Vasjuku pārvēršanu Jaunmaskavā ir sabrucis un ka lielmeistars aizved no pilsētas piecdesmit tīrus vasjukiešu rubļus, sakāpa lielā laivā un klaigādami izairēja upes vidū. Laivā drūzmējās ap trīsdesmit cilvēku. Visiem personīgi gribējās piedalīties lielmeistara sodīšanā. Ekspediciju vadīja vienacis. Viņa vienīgā acs nakts tumsā spīdēja kā bāka.

—   Turiet lielmeistaru! — brēca pārpildītajā laivā.

—   Pilnu gaitu, Kisa! Ja viņi mūs panāks, negarantēju jūsu pensneja neaizskaramību.

Abas laivas peldēja lejup pa straumi. Attālums starp tām k)uva aizvien mazāks. Ostaps bija galīgi nomocījies.

—   Nekur neaizmuksiet, nelieši! — kliedza no lielās laivas.

Ostaps neatbildēja: nebija laika. Airi rāvās ārā no ūdens.

Ūdens mutujoja zem trakojošiem airiem un lija laivā.

—   Piespied! — Ostaps čukstēja pats sev.

Ipolits Matvejevičs pūlējās, cik spēja. Lielā laiva triumfēja. Tās augstais korpuss no kreisās puses jau aizpeldēja garām kon- cesionaru laiviņai, lai piespiestu lielmeistaru pie krasta. Konce- sionarus gaidīja bēdīgs liktenis. Prieks lielajā laivā bija tik neapvaldīts, ka visi šachisti pārgāja uz labo bortu, lai brīdī, kad laiviņu panāks, ar jo lielāku spēku pārsvaru mestos virsū noziedzīgajam lielmeistaram.

—   Sargājiet pensneju, Kisa! — Ostaps izmisis kliedza, nomezdams airus. — Tagad sāksies!

—   Kungi! — pēkšņi Ipolits Matvejevičs iesaucās gai]a bal- stiņā. — Vai patiešām jūs gribat mūs piekaut?

—  Un kā vēl! — nodārdināja vasjukiešu amatieri, grasīdamies lēkt laiviņā.

Bet šai mirklī notika atgadījums, kas ārkārtīgi aizvainoja visas pasaules godīgos šachistus. Laiva pēkšņi sasvērās uz sāniem un ar labo bortu iesmēla ūdeni.

—   Uzmanīgāk! — iespiedzās vienacainais kapteinis.

Bet bija jau par vēlu. Pie vasjukiešu drednauta labā borta bija sadrūzmējies pārāk daudz amatieru. Pārmainījusi smaguma centru, laiva nesvārstījās un apgāzās pilnīgā saskaņā ar fizikas likumiem.

Vispārējas vaimanas iztraucēja upes mieru.

—   Aūū! — stiepti vaimanāja šachisti.

Ūdenī ķepurojās veseli trīsdesmit amatieri. Viņi ātri iznira virs ūdens un cits pēc cita pieķērās apgāztajai laivai. Pēdējais pietauvojās vienacis.

—  Jefiņi! — Ostaps sajūsmā kliedza. — Ko tad jūs nesitat savu lielmeistaru? Jūs, ja es nemaldos, gribējāt mani piekaut?

Ostaps apmeta loku ap katastrofā cietušajiem.

—    Jūs taču saprotat, vasjukiešu individi, ka es jūs varētu pa vienam vien noslīcināt, bet es jums dāvinu dzīvību. Dzīvojiet, pilsoņi! Tikai, dieva dēļ, nespēlējiet šachu! Jūs taču vienkārši neprotat spelct! Ek jūs, jefiņi, jefiņi! .. . Brauksim tālāk, Ipolit Matvejevič. Ardievu, vienacainie amatieri! Baidos, ka Vasjuki tomēr nekļūs par kosmosa centru. Es nedomāju, ka šacha meistari gribēs braukt pie tādiem muļķiem kā jūs, pat ja es viņus lūgtu. Palieciet sveiki, aizrautīgie šacha cienītāji! Lai dzīvo «Četru zirgu klubs»!

XXXV nodala u. c.

Rīts koncesionarus pārsteidza pie Čeboksariem. Ostaps snauda pie stūres. Ipolits Matvejevičs miegaini plunkšķināja ar airiem ūdeni. Nakts dzestrumā abus kratīja drebuļi. Austrumi plauka kā sārti pumpuri. Ipolita Matvejeviča pensnejs iekvēlojās aizvien spožāk. Tā ovālie stikli zibsnīja. Pensnejā pārmaiņus atspoguļojās abi krasti. Kreisā krasta semafors izliecās bikonkava stiklā. Ceboksaru zilie kupoli peldēja kā kuģi. Dārzs austrumos auga aizvien lielāks. Ziedu pumpuri pārvērtās par vulkāniem, kas iz- virda vislabāko konditorejas krāsu lavu. Putniņi kreisajā krastā sacēla varen skaļu lērumu. Pensneja zelta kniebis iespīdējās un apžilbināja lielmeistaru. Bija uzlēkusi saule.

Ostaps atvēra acis un izstaipījās, sasvērdams laivu uz sāniem un krakšķinādams locītavas.

—   Labrīt, Kisa, — viņš žāvādamies sacīja.

—   Nāku es ar rīta gaismu vēstīt tev, kā saule staro un ar savu kvēlo kaismu lej tā zeltu koku zaros .. .

—   Piestātne, — ziņoja Ipolits Matvejevičs.

Ostaps izvilka ceļa vadoni un pārbaudīja.

—   Pēc visa spriežot, tie ir Čeboksari. Jā, jā .. .

Vēršam jūsu uzmanību uz to, ka Čeboksari ir ļoti skaista pilsēta . ..

—   Kisa, vai tā patiešām atrodas skaistā vietā? . . .

Pašreiz Ceboksaros ir 7702 iedzīvotāj'..

—   Kisa! Pārtrauksim briljantu medības un palielināsim Ceboksaru iedzīvotāju skaitu līdz septiņi tūkstoši septiņi simti četriem cilvēkiem. Ko? Tas būtu ļoti efektīgi .. . Atvērsim «Sīkpreču bodi», un tā mums droši garantēs maizes riecienu … Paskatīsimies tālāk.

Pilsēta dibināta 1555. gadā un saglabājusi dažas |oti interesantas baznīcas. Bez Cuvašijas republikas administratīvajām iestādēm šeit atrodas strādnieku fakultate, partijas skola, pedagoģiskais technikums, divas otrās pakāpes skolas, muzejs, zinātniskā biedrība un bibliotēka. Cebok- saru kuģu piestātnē un tirgū jūs sastapsiet čuvašus un čeremisus, kas starp pārējiem izce|as ar savu ārējo izskatu . . .

Bet, iekams draugi sasniedza piestātni, kur varēja sastapt čuvašus un čeremisus, viņu uzmanību saistīja kāds priekšmets, kas peldēja pa straumi laivai pa priekšu.

—   Krēsls! — Ostaps iesaucās. — Administrator! Mūsu krēsls peld.

Kompanjoni piebrauca pie krēsla. Tas šūpojās, griezās riņķī, iegrima ūdenī, atkal iznira, peldēdams prom no koncesionaru laivas. Ūdens skalojās iekšā krēsla uzšķērstajā vēderā.

Tas bija tas pats krēsls, kuru viņi uzšķērda uz «Skrjabina», tagad tas lēni peldēja uz Kaspijas jūru.

—    Lieliski, draudziņ! — Ostaps iesaucās. — Sen neesam tikušies! Ziniet, Vorobjaņinov, man šis krēsls atgādina mūsu dzīvi. Mēs arī peldam pa straumi. Mūs slīcina, mēs atkal uzpeldam, kaut gan nevienu ar to, liekas, neiepriecinām. Neviens mūs nemīl, ja neņem vērā kriminalizmeklētājus, kuri galu galā arī mūs nemīl. Nevienam gar mums nav nekādas daļas. Ja vakar šacha amatieriem būtu izdevies mūs noslīcināt, no mums pāri paliktu tikai līķu apskates protokols: «Abi līķi guļ ar kājām uz dienvidaustrumiem, bet ar galvām — uz ziemeļrietumiem. Ķermeņus klāj brūces, tās acīm redzot ieskrambātas ar kādu neasu priekšmetu.» Amatieri droši vien mūs būtu situši ar šacha galdiņiem. Nav vārdam vietas, diezgan truli priekšmeti… «Pirmais, gadus piecdesmit piecus veca vīrieša līķis, ģērbts saplīsušos listriņa svārkos, vecās biksēs un vecos zābakos. Svārku kabatā atrasta apliecība uz pils. Konrāda Karloviča Michelsona vārda . . .» Lūk, Kisa, ko par jums rakstītu.

—    Bet ko par jums rakstītu? — Vorobjaņinovs dusmīgi jautāja.

—   O! Par mani rakstītu kaut ko pavisam citu. Par mani rakstītu tā: «Otrs ir divdesmit septiņus gadus veca vīrieša līķis. Šis vīrietis mīlēja un cieta. Viņš mīlēja naudu un cieta no tās tru- kuma. Viņa galva ar augsto pieri, ko ierāmē zilganrnelnas cirtas, pavērsta pret sauli. Viņa graciozās kājas ar četrdesmit otrā numura kurpēm pagrieztas pret ziemeļblāzmu. Ķermenis ietērpts tīrās, baltās drānās, uz krūtīm ar perlamutru inkrustēta zelta arfa un romances notis: «Jel paliec sveiks, mans Jaunais ciems.» Nelaiķis jauneklis nodarbojies ar ornamentu iededzināšanu koka priekšmetos, kas redzams pēc frakas kabatā atrastās apliecības, kuru izsniedzis mājamatniecības artelis «Pegass un Parnass» 23/VĪTI—24. g„ Nr. 86/1562.» Un mani, Kisa, lepni apglabātu, ar orķestri, ar runām un piemineklī iegravetu: «Seit atdusas ievērojams siltumtechniķis un iznīcinātājs Ostaps — Suleimans — Berta — Marija Bender-bejs, kura tēvs bija Turcijas pavalstnieks un nomira, neatstājis savam dēlam Ostapam — Suleimanam ne mazāko mantojumu. Nelaiķa māte bija grāfiene un pārtika no kapitala augļiem.»

Sādi tērzēdami, koncesionari piestāja Ceboksaru krastā.

Vakarā, palielinājuši savu kapitalu par pieciem rubļiem, pārdodot vasjukiešu laivu, draugi iesēdās motorkuģī «Urickis» un brauca uz Stajingradu, aprēķinājuši, ka ceļā aizsteigsies priekšā lēnajam laimestu kuģim un sastaps kolumbiešu trupu Staļin- gradā.

«Skrjabins» ienāca Stal.ingradā jūlija sākumā. Draugi to sagaidīja, slēpdamies aiz piestātnē izkrautajām kastēm. Pirms kuģa izkraušanas notika izloze. Izlozēja prāvus laimestus.

Krēslus nācās gaidīt kādas četras stundas.

Sākumā no kuģa izbira kolumbieši un izlozes kalpotāji. To-, vidū izcēlās smaidošā Persicka seja.

Sēdēdami slēptuvē, koncesionari dzirdēja viņa saucienus:

—  Jā! Tūlīt braukšu uz Maskavu! Telegramu jau nosūtīju!" Un zināt, kādu? «Gavilēju kopā ar jums.» Lai atmin, ja var!

Persickis noīrēja automobili, iepriekš to no visām pusēm apskatījis un aptaustījis radiatoru, un aizbrauca, nezin kāpēc «urā!» ■ saucienu pavadīts.

Pēc tam, kad no kuģa bija izcelta hidrauliskā spiede, sāka iznest kolumbiešu izrāžu malerialo ietērpu. Krēslus iznesa jau tumsā. Kolumbieši piekrāva piecus divzirgu furgonus un, jautri - klaigādami, aizbrauca tieši uz staciju.

—   Liekas, Staļingradā viņi nespēlēs, — sacīja Ipolits Matvejevičs.

Tas Ostapam sagādāja rūpes.

—  Vajadzēs braukt līdzi, — viņš nolēma, — bet kur lai ceļam ņem naudu? Tomēr iesim uz staciju un tad redzēsim.

Stacijā noskaidrojās, ka teātris brauc uz Pjatigorsku caur

Tichorecku-Mineraļnije Vodi. Naudas koncesionariem pietika tikai vienai biļetei.

—   Vai jūs protat braukt par zaķi? — jautāja Ostaps Vorobja- ņinovam.

—   Es pamēģināšu, — Ipolits Matvejevičs bikli sacīja.

—  Velns lai parauj! Labāk jau nemēģiniet! Vēlreiz jums piedodu. Lai notiek, es braukšu par zaķi.

Ipolitam Matvejevičam nopirka biļeti cietā vagonā bez plac- kartes. Sai vagonā bijušais muižniecības priekšnieks ieradās ar zaļos toveros dēstītiem oleandriem uzpostajā Ziemeļkaukaza dzelzceļa stacijā «Mineraļnije Vodi» un, cenzdamies nekrist acīs no vilciena izkāpjošajiem kolumbiešiem, sāka meklēt Ostapu.

Teātris jau sen bija aizbraucis uz Pjatigorsku jaunos vasarnieku vagoniņos, bet Ostaps vēl arvien nerādījās. Viņš atbrauca tikai vakarā un atrada Vorobjaņinovu pilnīgā izmisumā.

—   Kur jūs bijāt? — ievaidējās muižniecības priekšnieks. — Es tā nomocījos!

—   Tātad jūs nomocījāties, braukādams ar biļeti kabatā? Bet es acīm redzot neesmu nomocījies? Laikam gan tas nebiju es, ko Tichoreckā nodzina no jūsu vilciena buferiem? Tātad es nebiju tas, kas trīs stundas tur nosēdēja kā muļķis, gaidīdams preču vilcienu ar tukšām narzana pudelēm? Jūs esat cūka, pilsoni muižniecības priekšniek! Kur teātris?

—   Pjatigorskā.

—   Brauksim! Es pa ceļam šo to esmu sagrabinājis. Tīrais ienākums trīs rubļi. Tas, protams, nav daudz, bet pirmajai narzana pudelei un dzelzceļa biļešu iegādei pietiks.

Piepilsētas vilciens, klabēdams kā redeļu rati, piecdesmit minūtēs aizvilka ceļotājus līdz Pjatigorskai. Pabraukuši garām Zmeikai un Beštau, koncesionari ieradās Mašuka pakājē.

XXXVI nodaĻa SKATS UZ MALACH1TA KRĀSAS PEĻĶI

Bija svētdienas vakars. Viss bija tīrs un spodrs. Pat Mašuks, noaudzis ar krūmiem un birztalām, šķita rūpīgi sasukāts un iz- strāvoja kalnu vežetala smaržu.

Visdažādākās kvalitates baltas bikses šaudījās pa mazo, rotaļlietiņai līdzīgo peronu: bikses no panamas auduma, kašmira, kolomjankas, buraudekla un maigā flaneja bikses. Seit staigāja sandalēs un «apaša» kreklos. Koncesionari smagajos, netīrajos zābakos, smagajās, noputējušajās biksēs, sakarsušajās vestēs un nokaitētajos svārkos jutās kā svešinieki. Visā šai spilgto katunu ņudzeklī, ar ko dižojās kūrvietas jaunavas, visgaišākais un viselegantākais bija stacijas priekšnieces tērps.

Par izbrīnu visiem atbraucējiem stacijas priekšniece bija sieviete. No sarkanās vīriešu cepures ar divām sudraba trasēm gar malām līda ārā rudas matu cirtas. Viņa valkāja baltu formas žaketi un baltus svārkus.

Nopriecājušies par priekšnieci, izlasījuši svaigās afišas par Kolumba teatra viesizrādēm Pjatigorskā un izdzēruši divas pieckapeiku glāzes narzana, ceļotāji pilsētā nokļuva ar tramvaju, kas uzturēja satiksmi uz līnijas «Stacija»—«Puķu dārzs». Ieeja «Puķu dārzā» maksāja desmit kapeikas.

«Puķu dārzā» bija daudz mūzikas, daudz jautru ļaužu un ļoti maz ziedu. Simfoniskais orķestris baltajā gliemežnīcā izpildīja «Odu deju». Ļermontova galerijā pārdeva narzanu. Ar narzanu tirgojās kioskos, un to piedāvāja arī iznēsātāji.

Neviens neievēroja divus netīros briljantu meklētājus.

— Eh Kisa, — Ostaps sacīja, — mēs esam lieki šajos dzīves svētkos.

Pirmo nakti kūrortā koncesionari pavadīja pie narzana avota.

Tikai šeit, Pjatigorskā, kad Kolumba teātris pārsteigtajiem pilsētniekiem jau trešo reizi rādīja savas «Precības», kompanjoni aptvēra visas tās grūtības, kas saistītas ar dārglietu medībām. Iekļūt teātrī, uz ko viņi agrāk cerēja, nebija iespējams. Aizkulisēs nakšņoja Galkins, Palkins, Malkins, Calkins un Zalkinds, kuriem stingrā červoncu dieta neļāva dzīvot viesnīcā.

Tā pagāja dienas, un draugi galīgi nomocījās, nakšņodami Ļermontova divkaujas vietā un iztikdami no bagažas nešanas vidējas rocības tūristiem.

Sestajā dienā Ostapam laimējās iepazīties ar montieri Meč- ņikovu, hidrospiedes pārzini. Mečņikovs, kas šai laikā naudas trūkuma dēļ katru dienu ieradās pie narzana avota dzesēt paģiras, bija nonācis šausmīgā stāvoklī un pēc Ostapa novērojumiem pārdeva tirgū šādus tādus teatra rekvizitu priekšmetus. Galīgā vienošanās tika panākta parastajā rīta paģiru lāpīšanas laikā pie avota. Montieris Mečņikovs Ostapu nosauca par draudziņu un piekrita.

—  Var, — viņš teica, — to vienmēr var, draudziņ. Ar lielāko prieku, draudziņ.

Ostaps uzreiz saprata, ka montieris ir slīpēts zellis.

Līgumslēdzējas puses skatījās viena otrai acīs, apkampās, pa- plaukšķināja pa mugurām un laipni smaidīja.

—   Nu, — Ostaps sacīja, — par visu šo pasākumu dodu desmitnieku!

—   Draudziņ! — izbrīnījās montieris. — Jūs mani kaitināt. Es esmu narzana izmocīts cilvēks.

—   Cik tad jūs gribat?

—   Dodiet pussimtu. Tā taču ir kroņa manta. Es esmu izmocīts cilvēks.

—   Labi. Ņemiet divdesmit! Esat ar mieru? Nu, pēc acīm redzu, ka piekrītat.

—   Piekrišana ir abu pušu pilnīgas nepretošanās produkts.

—   Jauki izsakās, suns. tāds, — Ostaps iečukstēja ausī Ipoli- tam Matvejevičam, — mācieties.,

—   Kad tad jūs atnesīsiet krēslus?

—   Krēslus pret naudu.

—   To var, — Ostaps nedomādams sacīja.

—   Naudu vispirms, — montieris deklarēja, — no rīta naudu, vakarā — krēslus vai arīdzan vakarā — naudu, bet nākošās dienas rītā — krēslus.

—   Bet varbūt labāk šodien — krēslus un rītā — naudu? — Ostaps tirdīja.

—   Es taču, draudziņ, esmu izmocīts cilvēks. Tādus noteikumus sirds neņem pretī.

—   Bet es taču, — Ostaps sacīja, — tikai rītā pa telegrāfu saņemšu naudu.

—   Nu tad arī runāsim, — nobeidza ietiepīgais montieris, — bet pagaidām, draudziņ, atpūties vesels te pie avota, bet es iešu: man daudz darba ar spiedi. Simbijevičs ķeras pie rīkles. Spēka pietrūkst. Vai tad ar narzanu vien var dzīvot?

Un Mečņikovs, saules apspīdēts, cildeni aizgāja.

Ostaps bargi paskatījās uz Ipolitu Matvejeviču.

—   Laiks, — viņš sacīja, — tas mums ir, bet laiks ir nauda, kuras mums nav. Kisa, mums jātaisa karjera. Mūsu priekšā atrodas simt piecdesmit tūkstošu rubļu un nulle nulle kapeikas. Vajag tikai divdesmit rubļu, lai dārgumu krātuve kļūtu mūsu. Te visi līdzekļi labi. Vai nu pans, vai gans. Es izvēlos panu, kaut ari tas ir tīrasinīgs polis.

Ostaps domīgi apgāja apkart Vorobjaņinovam.

—   Novelciet svārkus, muižniecības priekšniek, nu ašāk, — viņš pēkšņi sacīja.

Ostaps saņēma no pārsteigtā Ipolita Matvejeviča rokām svārkus, nometa zemē un ņēmās mīdīt ar saviem noputējušajiem puszābakiem.

—   Ko jūs darāt? — brēca Vorobjaņinovs. — Sos svārkus es valkāju jau piecpadsmit gadus, un tie vēl arvien kā jauni!

—   Neuztraucieties! Drīz tie vairs nebūs kā jauni! Dodiet šurp platmali! Tagad nobārstiet bikses ar putekļiem un apslaciniet ar narzanu. Aši!

Pēc īsa brītiņa Ipolits Matvejevičs bija kļuvis riebīgi netīrs.

—   Tagad jūs esat nobriedis profesijai, kura jums dos iespēju godīgi nopelnīt naudu.

—   Kas tad man būtu jādara? — Vorobjaņinovs raudulīgā balsī jautāja.

—   Ceru, ka franču valodu protat?

—   Ļoti slikti. Ģimnāzijās kursa apjomā.

—   Hm . . . Nāksies samierināties ar šo apjomu. Vai jūs varat franču valodā pateikt šādu frāzi: «Kungi, es neesmu ēdis sešas dienas»?

—   Mosje, — stostīdamies iesāka Ipolits Matvejevičs, — mosje, hm, hm . .. že ne vai laikam že ne manž pa . . . seši, kā tas bija: en, de, trua, katr, senk… sis … sis . . . žur. Tātad: že ne manž pa sis žur.

—  Nu kas tā jums par izrunu, Kisa! Bet ko gan var prasīt no ubaga! Pats par sevi saprotams, ka Krievijas Eiropas daļas ubags franču valodā runā sliktāk nekā Miljerans. Nu, Kisulīt, bet kādā apjomā jūs zināt vācu valodu?

—   Kāpēc man tas viss vajadzīgs? — iespiedzās Ipolits Matvejevičs.

—   Tāpēc, — Ostaps svarīgi sacīja, — ka jūs tūliņ iesiet uz «Puķu dārzu», nostāsieties ēnā un franču, vācu un krievu valodās lūgsiet dāvanas, uzsverot to, ka jūs esat bijušais kadetu frakcijas Valsts domes loceklis. Viss tīrais ienākums domāts Mečņikovam. Sapratāt?

Ipolits Matvejevičs pārvērtās. Viņa krūtis izliecas ka Pils tilts Ļeņingradā, acis zibsnīja ugunis, un no nāsīm, kā Ostapam šķita, vēlās biezi dūmu mutuļi. Osu gali lēnām cēlās uz augšu.

—   Ai-ai-ai, — nemaz nenobijies, sacīja_ lielais kombinators, — skatieties tikai! Nevis Kisulītis, bet īsts dūkanbēris!

—   Nemūžam, — pēkšņi Ipolits Matvejevičs iesaucās dobjā balsī, — Vorobjaņinovs nekad savā mūžā nav pastiepis roku pēc dāvanas.

— Tad atstiepsiet kājas, vecais muļķi! —Ostaps iebrēcās. — Jūs nekad neesat pastiepis roku?

—   Nekad!

—   Ka jums patīk tāds alfonisms? Trīs mēnešus dzīvo uz mana rēķina. Trīs mēnešus es viņu ēdinu, dzirdinu un audzinu, un šis alfons tagad nostājas trešajā pozicijā un pasludina, ka viņš . .. Nu! Pietiek, biedri! Viens no diviem: vai nu jūs tūliņ dosieties uz «Puķu dārzu» un pievakarē atnesīsiet desmit rubļus, vai arī es jūs automatiski izslēgšu no koncesionaru-paju īpašnieku skaita. Skaitu līdz pieci. Jā vai nē? Viens …

—   Jā, — nomurmināja muižniecības priekšnieks.

—   Tādā gadījumā atkārtojiet lūgšanu.

—   Mosje, že ne manž pa sis žur. Geben sie mir bitte etwas Kopeek auf dem Stūck Brot. Ziedojiet kādu nieku bijušajam Valsts domes deputatam.

—   Vēlreiz. Žēlīgāk!

Ipolits Matvejevičs atkārtoja.

— Nu, tagad ir labi. Jums ubagošanas talants jau šūpulī ielikts. Ejiet! Satikšanās pusnaktī pie narzana avota. Iegaumējiet, ka to darām nevis aiz romantikas, bet vienkārši tāpēc, ka vakaros vairāk dod.

-— Bet jūs, — jautāja Ipolits Matvejevičs, — uz kurieni jūs dosieties?

—   Par mani neraizējieties! Es kā vienmēr darbošos tur, kur visgrūtāk.

Draugi šķīrās.

Ostaps aizskrēja uz rakstāmlietu bodeli, nopirka par pēdējām desmit kapeikām kvīšu grāmatiņu un gandrīz veselu stundu nosēdēja uz akmens stabiņa, numurēdams kvītis un uz katras parakstīdamies.

—   Pirmajā vietā sistēma, — viņš murmināja, katrai sabiedriskai kapeikai jābūt uzskaitītai.

Lielais kombinators strēlnieka solī devās pa kalnu ceļu, kas veda apkārt Mašukarn uz Ļermontova un Martinova divkaujas vietu, garām sanatorijām un atpūtas namiem.

Autobusu un divzirgu ekipāžu apdzīts, Ostaps nonāca pie Iegruves.

Neliela klintī izcirsta eja veda uz konusveidīgu iegruvumu. Eja izbeidzās ar balkoniņu, no kura Iegruves pašā dibenā varēja redzēt malachita krāsas peļķi ar smirdošu šķidrumu. Sī Iegruve skaitās Pjatigorskas ievērības cienīga vieta, un tāpēc to katru dienu apmeklē daudzas ekskursijas un atsevišķi tūristi.

Ostaps tūlīt saprata, ka Iegruve cilvēkam bez aizspriedumiem var kļūt par ienākumu avotu.

«Apbrīnojami,» Ostaps prātoja, «ka pilsēta līdz šim laikam nav iedomājusies ņemt griveņiku par ieeju Iegruvē. Šī, liekas, ir vienīgā vieta, kur pjatieorieši ielaiž turistus bez maksas. Es iznīcināšu šo pilsētas reputāciju apkaunojošo traipu, es izlabošu nepiedodamo nolaidību.»

Un Ostaps rīkojās tā, kā diktēja saprāts, veselīgais instinkts un izveidojusies situācijā.

Viņš nostājās pie ieejas Iegruvē un, ņurcīdams rokās kvīšu grāmatiņu, laiku pa laikam uzsauca:

—  Iegādājieties biļetes, pilsoņi! Desmit kapeikas! Bērniem un sarkanarmiešiem ieeja brīva! Studentiem — piecas kapeikas! Tiem, kas nav arodbiedrības biedri, — trīsdesmit kapeikas!

Ostaps trāpīja tieši naglai uz galvas. Pjatigorieši uz Iegruvi negāja, bet no padomju tūrista noplēst desmit kapeikas par ieeju «kaut kur» nesagādāja ne mazākās grūtības. Ap pulksten pieciem jau bija iekasēti seši rubļi. Izpalīdzēja tie, kuri nebija arodbiedrības biedri un kuru Pjatigorskā bija krietni daudz. Visi lētticīgi atdeva savus griveņikus, un kāds sārtvaidzis tūrists, pamanījis Ostapu, triumfējoši sacīja savai sievai:

—  Vai redzi, Taņuša, ko es tev vakar teicu? Un tu vēl strīdējies, ka par ieeju Iegruvē nav jāmaksā. Nevar būt. Vai nav tiesa, biedri?

—   Pilnīgi pareizi, — Ostaps apstiprināja, — tas nevar būt, ka par ieeju nav jāmaksā. Arodbiedrības biedriem — desmit kapeikas un'tiem, kas nav arodbiedrības biedri — trīsdesmit kapeikas. •

Pievakarē ar divām līnijdroškām pie Iegruves atbrauca Char- kovas miliču ekskursija. Ostaps nobijās un jau gribēja izlikties par nevainīgu turistu, bet miliči tik kautrīgi drūzmējās ap lielo kombinatoru, ka atkāpšanās ceļa vairs nebija. Tāpēc Ostaps diezgan drošā balsī iesaucās:

—  Arodbiedrības biedriem — desmit kapeikas, bet, tā kā milicijas pārstāvjus var pielīdzināt studentiem un bērniem, tad no viņiem pa piecām kapeikām.

Miliči samaksāja, delikāti apvaicājušies, kādam nolūkam piec- kapeikniekus ņemot.

—   Iegruves kapitalremontam, — Ostaps strupi atbildēja, — lai galīgi neiegrūtu.

Tai laikā, kamēr lielais kombinators tik izveicīgi tirgojās ar malachita peļķes ainu, Ipolits Matvejevičs, salīcis un kaunā svildams, stāvēja zem akacijas un, neskatīdamies uz garāmgājējiem, kala vienas un tās pašas trīs frāzes:

—  Mosje, že ne manž pa … Geben sie mir bitte… Nežēlojiet kādu nieku Valsts domes deputatam …

Nevarēja teikt, ka dotu maz, bet to darīja visai drūmi un negribīgi. Taču, spekulējot uz vārda «manž» tīro pariziešu izrunu un satraucot sirdis ar bijušā Valsts domes locekļa posta stāvokli, izdevās sakasīt ap trim rubļiem kapara naudas.

Zem staigātāju kājām skrapstēja grants. Orķestris ar nelieliem pārtraukumiem izpildīja Strausa, Brāmsa un Grīga darbus. Jautrs pūlis čalodams pagāja garām vecajam muižniecības priekšniekam un atgriezās atkal atpakaļ. Ļermontova ēna neredzami lidinājās pār pilsoņiem, kas bufetes verandā iebaudīja raudzētu pienu. Smaržoja odekoloni un narzans. ' *

—  Nežēlojiet bijušajam Valsts domes loceklim, — murmināja muižniecības priekšnieks.

—   Sakiet, — vai jūs patiesi bijāt Valsts domes loceklis? — atskanēja pie Ipolita Matvejeviča auss. — Un jūs patiešām gājāt uz sēdēm? Ah! Ah! Augsta klase!

Ipolits Matvejevičs pacēla acis un sastinga. Viņa priekšā kā zvirbulis lēkāja resnītis Absolons Vladimirovičs Iznurenkovs. Viņš bija nomainījis brūngano Lodzas auduma uzvalku pret baltiem svārkiem un pelēkām, rotaļīgi lāsmojošām biksēm. Viņš bija neparasti kustīgs un reizēm palēcās uz augšu par kādiem pieciem veršokiem. Ipolitu Matvejeviču Iznurenkovs nepazina un turpināja apbērt ar jautājumiem:

—   Sakiet, — vai jūs patiešām esat redzējis Rodzjanko? Vai Puriškevičs patiešām bija plikpauris? Ah! Ah! Kas par tematu! Augsta klase!

Turpinādams griezties, Iznurenkovs iegrūda apjukušajam muižniecības priekšniekam trīs rubļus un aizskrēja. Un vēl ilgi «Puķu dārzā» te vienā, te otrā vietā pavīdēja viņa brangās ciskas un gandrīz kā no kokiem bira:

—  Ah! Ah! «Ak daiļā, beidz jel dziedāt man par Gruziju, kas noskumusi!» Ah! Ah! «Jo tas, kas tavā dziesmā skan, man atgādina dzimto pusi! . . .» Ah! Ah! «Un rītā tā atkal man uzsmaidīja!» Augsta klase! …

Nodūris acis, Ipolits Matvejevičs turpināja stāvēt. Un rīkojās nepareizi, tā stāvēdams. Viņš daudz ko neredzēja.

Pjatigorskas nakts burvīgajā tumsā pa dārza alejām pastaigājās Elločka Sčukina, vilkdama sev līdzi paklausīgo, ar viņu samierinājušos Ernestu Pavloviču. Brauciens uz Kislije Vodi bija pēdējais akords grūtajā cīņā ar Vanderbilda meitu. Lepnā amerikāniete nesen izklaidēšanās nolūkā bija aizbraukusi personīgā jachtā uz Sendviču salām.

—   Ho-ho! — atskanēja nakts tumsā. — Lieliski, Ernestulīt! Rr-r-rīnišķīgi!

Apgaismotajā bufetē sēdēja kautrīgais zaglēns Aļchens ar savu laulāto draudzeni Sašchenu. Tās seju joprojām, daiļoja ā la Nicolas vaigubārda. Aļchens kautrīgi ēda kariešu šašliku, piedzerdams Kachetijas vīnu Nr. 2, bet Sašchena, glaudīdama savu vaigubārdu, gaidīja pasūtīto stori.

Pēc sociālās nodrošināšanas otrā invalidu nama likvidēšanas (viss bija pārdots, ieskaitot pat tualdenora pavāra mici un lozungu «Rūpīgi sakošļādams barību, tu palīdzi sabiedrībai») Aļchens nolēma mazliet izklaidēties un atpūsties. Pats liktenis sargāja šo aptaukojušos zagli. Viņš tai dienā taisījās braukt uz Iegruvi, bet nepaspēja. Tas viņu paglāba: Ostaps no biklā saimniecības pārziņa būtu izspiedis ne mazāk kā trīsdesmit rubļus.

Ipolits Matvejevičs pie narzana avota atvilkās tikai tad, kad muzikanti bija savākuši savas pultis un dīkdienīgā publika sāka izklīst. Un tikai samīlējušies pārīši satraukti elpoja «Puķu dārza» šaurajās alejās.

—   Cik ievācāt? — Ostaps jautāja, kad pie avota parādījās muižniecības priekšnieka sakumpušais stāvs.

•— Septiņus rubļus divdesmit deviņas kapeikas. Trīs rubļus papīrnaudā. Pārējais — kapars un mazliet sudraba.

—   Pirmajai viesizrādei dievīgi labi! Atbildīga darbinieka līmenī! Esmu par jums sajūsmā, Kisa! Bet gribētos zināt, kāds muļķis jums iedevis trīs rubļus? Varbūt jūs viņam izdevāt sīknaudā?

-— Iznurenkovs iedeva.

—   Nevar būt! Absolons? Skat, kas par bumbiņu! Kur ieripojusi! Jūs ar viņu runājāt? Ak, viņš jūs nepazina!

Iztaujāja par Valsts domi! Smējās!

Nu redziet, nu, muižniecības priekšniek, par ubagu būt nav

nemaz tik slikti, it sevišķi, ja ir mērena izglītība un slikti nostādīta balss! Bet jūs vēl spurojāties pretī, tēlojāt lordu zīmogglabā- tāju! Nu, Kisucīt, arī es neesmu veltīgi šķiedis laiku. Piecpadsmit rubļi, apaļi kā pimberi! Kopā mums pietiks.

Otrā rītā montieris saņēma naudu un vakarā atstiepa divus krēslus. Trešo krēslu, pēc viņa izteicieniem, nekādi nebijis iespējams paņemt. Uz tā skaņu ietērpa meistari spēlējot kārtis.

Drošības labad draugi uzrāpās gandrīz pašā Mašuka virsotnē.

Apakšā mirdzēja spožās, rāmās Pjatigorskas ugunis. Vēl zemāk par Pjatigorsku vājas uguntiņas norādīja Gorjačije Vodi atrašanās vietu. Pie apvāršņa kā divas paralēlas, punktētas līnijas no kalniem izlīda Kislovodska.

Ostaps paskatījās zvaigžņotajās debesīs un izņēma no kabatas jau pazīstamās platknaibles.

XXXVII nodala ZAĻAIS RAGS

Inženieris Brunss sēdēja Zaļā raga vasarnīcas mūra verandā zem lielas palmas, kuras cietās lapas meta asas un šauras ēnas uz inženiera skūto pakausi, uz viņa balto kreklu un uz ģeneralie- nes Popovas garnitūras Gambsa krēslu, kur sēdēja inženieris, gaidīdams pusdienas.

Brunss izstiepa resnās, sulīgās lūpas un draiskulīga knauķa balsī novilka:

—   Mī-ī-īlīt!

Vasarnīca klusēja.

Ap inženieri glaudās tropiskā flora. Kaktusi sniedza savus ežainos cimdus. Šalca dracenas lapas. Banani un sago palmas atgaiņāja mušas no inženiera plikā pakauša. Rozes, kas apvija verandu, glaudās pie viņa sandalēm.

Bet viss bija veltīgi. Brunsam gribējās ēst. Viņš satraukti skatījās uz perlamutram līdzīgo jūras līci, uz talo Batumi zemes radziņu un dziedošā balsī sauca:

—' Mī-ī-ī-līt! Mī-ī-ī-līt!

Mitrajā subtropu gaisa skaņa atri apsīka. Atbildes nebija. Brunss iedomājās lielu, brūnu pīli ar čurkstošu, treknu adu un, nespēdams vairs valdīties, iebrēcās:

—   Mīlīt!!! Vai gatava pīlīte?!

—   Andrej Michailovič! — istabā atsaucās sievietes balss. — Nejauc man prātus!

Inženieris, izstiepis lūpas, nekavējoties atbildēja:

—   Mīlīt! Tu nemaz nežēlo savu mazo vīriņu!

—   Vācies prom, negauša tāds! — atbildēja no istabas.

Bet inženieris nepadevās. Viņš taisījās turpināt pīlītes aicināšanu, ko nesekmīgi darīja jau divas stundas, bet pēkšņa čaboņa aizmugurē piespieda viņu atskatīties.

No melni zaļajiem bambuka brikšņiem iznāca cilvēks zilā, noplīsušā krievu kreklā, ko apjoza nobružāta aukla ar resniem pušķiem galā, un nonēsātās, strīpainās biksēs. Svešinieka labsirdīgā seja bija apaugusi ar izspūrušu bārdeli. Rokās viņš turēja svārkus.

Cilvēks nāca klāt un patīkamā balsī jautāja:

—   Kur šeit varētu sastapt inženieri Brunsu?

—   Es esmu inženieris Brunss, — pēkšņi basa balsī atbildēja pīlītes kvēlais pielūdzējs. — Ar ko varu pakalpot?

Cilvēks klusējot nokrita ceļos. Tas bija svētais tēvs Fjodors.

—  Jūs esat prātu zaudējis! — inženieris iesaucās, pielēkdams kājās. — Piecelieties, lūdzu!

—  Necelšos, — atbildēja svētais tēvs Fjodors, ar skatienu sekodams inženierim un raudzīdamies viņā skaidrām acīm.

—   Piecelieties!

—   Necelšos!

Un svēl-ais tēvs uzmanīgi, lai nenodarītu sāpes, sāka dauzīt pieri pret grantēto celiņu.

—   Mīlīt! Panāc šurp! — inženieris izbijies kliedza. — Paskaties, kas te noliek. Piecelieties, es jūs lūdzu! Nu, es jūs ļoti lūdzu!

—   Necelšos, — atkārtoja svētais tēvs Fjodors.

Verandā izskrēja Mīlīte, kas smalki orientējās vīra balss into- nacijās.

Ieraudzījis dāmu, svētais tēvs Fjodors nepieceldamies, tāpat uz ceļiem, veikli pielīda tuvāk, paklanījās pie viņas kājām un nobēra:

—   Uz jums, cienītā, uz jums, dūjiņ, uz jums es paļaujos.

Tad inženieris Brunss piesarka, saķēra lūdzēju zem padusēm

un, sasprindzinājis spēkus, pacēla viņu, lai nostādītu uz kājām, bet svētais tēvs Fjodors viltīgi savilka kājas. Sašutušais Brunss aizstiepa dīvaino viesi kaktā un ar varu nosēdināja krēslā (Gambsa ražojums, taču nevis no Vorobjaņinova savrupmājas, bet no ģeneralienes Popovas viesistabas).

—  Neuzdrīkstos, — murmināja svētais tēvs Fjodors, nolikdams uz ceļiem maiznieka svārkus, kas vēl oda pēc petrolejas, — nē, es neuzdrošinos sēdēt augsti stāvošu personu klātbūtnē.

Un svētais tēvs Fjodors atkal dzīrās nomesties ceļos.

Inženieris skumji iekliedzās un turēja svēto tēvu Fjodoru pie pleciem.

—   Mīlīt, — viņš sacīja, smagi elpodams, — parunā ar šo pilsoni. Te noticis kāds pārpratums.

Mīlīte uzreiz pieņēma lietišķu toni.

—  Manā mājā, — viņa bargi sacīja, — lūdzu nekad nemesties ceļos!

—   Dūjiņ! — žēlīgi lūdzās svētais tēvs Fjodors. •— Cienītā!

—   Es jums neesmu nekāda cienītā. Ko jūs vēlaties?

Pops buldurēja kaut ko nesaprotamu, bet acīm redzot žēlabainu. Tikai pēc ilgas izprašņāšanas izdevās saprast, ka viņš kā sevišķu žēlastību lūdzot viņam pārdot divpadsmit krēslu garni- turu, uz viena no kuriem viņš pašreiz sēžot.

Pārsteigumā inženieris izlaida no rokām svētā tēva Fjodora plecus, tas nekavējoties atkal nokrita ceļos un kā bruņurupucis ložņāja pakaļ inženierim.

—   Kāpēc, — izvairīdamies no svētā tēva Pļodora garajām rokām, kliedza inženieris, — kāpēc man jums jāpārdod savi krēsli? Lai kā jūs kristu ceļos, tikpat es nekā nesaprotu!

—   Tie taču ir mani krēsli, — novaidējās svētais tēvs Fjodors.

—   Kā to saprast — jūsu? Kāpēc jūsu? Vai jūs esat prātā jucis? Mīlulīt, tagad man viss skaidrs! Viņš ir jucis!

—   Mani krēsli, — pazemīgi atkārtoja svētais tēvs Fjodors.

—   Tātad, pēc jūsu domām, es tos jums esmu nozadzis? iekaisa inženieris. — Nozadzis? Dzirdi, Mīlīt! Tā ir šantažal

—   Lai dievs mani pasargā, — čukstēja svētais tēvs Fjodors.

—   Ja es tos jums esmu nozadzis, tad pieprasiet tiesas ceļā un netaisiet manā mājā tādu jandāliņu! Dzirdi, Mīlīt! Cik nekaunīgs gan var būt cilvēks. Neļauj pat pusdienas paēst.

Nē, svētais tēvs Fjodors negribēja tiesas ceļā pieprasīt «savus» krēslus. Nebūt ne. Viņš zināja, ka inženieris Brunss nav zadzis viņa krēslus. Ai nē! Viņam tas pat prātā nav ienācis. Tomēr šie krēsli pirms revolūcijas piederējuši viņam, svētajam tēvam Fjodoram, un tie bija bezgala dārgi viņa sievai, kas pašreiz Voro- ņežā guļ uz nāves cisām. Izpildīdams sievas vēlēšanos un nevis savas bezkaunības dēļ, viņš atļāvies uzzināt krēslu atrašanās vietu un ieradies pie pilsoņa Brunsa. Svētais tēvs Fjodors nelūdzot dāvanas. Ai nē! Viņš esot pietiekoši pārticis (neliela sveču fabri- ciņa Samara), lai darītu priecīgākus savas sievas pēdējos dzīves mirkļus un nopirktu viņai vecos krēslus. Viņš esot gatavs neskopoties un par visu garnituru samaksāt rubļus divdesmit.

—  Ko? — inženieris iebļāvās, kļūdams zili sarkans. — Divdesmit rubļu? Par lielisku viesistabas garnituru? Mīlulīt! Tu dzirdi? Viņš tomēr ir jucis! Nudien, jucis!

—   Es neesmu jucis. Vienīgi pildīdams sievas vēlēšanos, kas mani sūtījusi …

—- V-velns parāvis, — inženieris iesaucās, — atkal sāk rāpot! Mīlulīt! Viņš atkal rāpo!

—   Sakiet savu cenu, — stenēja svētais tēvs Fjodors, piesardzīgi dauzīdams pieri pret araukarijām.

—  Nemaitājiet koku, jūs dīvainais cilvēk! Mīlulīt, viņš, liekas, tomēr nav jucis. Vienkārši acīm redzot cilvēks ļoti pārdzīvo sievas slimību. Varbūt pārdot viņam tos krēslus, ko? Atšūsies varbūt, ko? Citādi viņš pieri sadauzīs!

—   Bet uz kā mēs sēdēsim? — Mīlīte jautāja.

—   Nopirksim citus.

—   Par tiem divdesmit rubļiem?

— Par divdesmit rubļiem, pieņemsim, es tos nepārdošu. Pieņemsim. es tos nepārdošu arī par diviem simtiem . .. Bet par divi simti piecdesmit pārdošu.

Atbildes nebija, toties sekoja briesmīgs trieciens ar galvu pret dracenām.

—   Nu, Mīlīt, man tas jau apnicis.

Inženieris apņēmīgi piegāja pie svētā tēva Fjodora un ņēmās diktēt ultimātu:

—  Pirmkārt, atejiet no palmas nost ne mazāk par trim soļiem; otrkārt, nekavējoties piecelieties kājās. Treškārt, mēbeles es pārdošu par divsimt piecdesmit rubļiem un ne kapeikas mazāk.

—   Ne jau pašlabuma dēļ, — nodziedāja svētais tēvs Fjodors, — bet pildīdams slimās sievas gribu.

— Nu, zini ko, mīļais, mana sieva arī ir slima. Vai nav tiesa, Mīlīt, tev plaušas nav kārtībā? Bet es taču tālab neprasu, lai jūs … nu . . . pārdotu man, teiksim, savus svārkus par trīsdesmit kapeikām.

—   Ņemiet par velti! —- iesaucās svētais tēvs Fjodors.

Inženieris ērcīgi atmeta ar roku un vēsi sacīja:

—   Netaisiet jokus! Nekādos spriedelējumos es vairs neielaidīšos. Krēslus esmu nocenojis par divsimt piecdesmit rubļiem un nenolaidīšu nevienu kapeiku.

— Piecdesmit, — ierosināja svētais tēvs Fjodors.

—   Mīlīt! — inženieris sacīja. — Pasauc Bagrationu. Lai izvada pilsoni!

—   Ne jau savtīgos nolūkos . . .

— Bagration!

Svētais tēvs Fjodors bailēs laida ļekas vaļā, bet inženieris iegāja ēdamistabā un ķērās pie pīlītes Iecienītais putns atstāja uz Brunsu labvēlīgu iespaidu. Viņš kļuva mierīgāks.

Mirklī, kad inženieris, aptinis kauliņu ar zīdpapīru, bāza pīles kājiņu sārtajā mutē, logā parādījās svētā tēva Fjodora lūdzošā seja.

—   Ne jau savtīgos nolūkos, — sacīja maiga balss. — Piecdesmit pieci rubļi.

Inženieris neatskatīdamies ierēcās. Svētais tēvs Fjodors nozuda. Svētā tēva Fjodora stāvs visu dienu rēgojās vasarnīcas tuvumā. Te tas izlīda no kriptomeriju ēnas, te iznira no manda- rinu birzs, te pārslīdēja pār pagalmu un drebinādamies traucās uz Botānisko dārzu.

Inženieris augu dienu sauca Mīlīti, sūdzējās par jukušo un par galvas sāpēm. Krēslai iestājoties, laiku pa laikam atskanēja svētā tēva Fjodora balss.

—   Simt trīsdesmit astoņi! — viņš sauca kaut kur no debesīm.

Bet pēc mirkļa viņa balss jau skanēja no Dumbasova vasarnīcas puses.

—   Simt četrdesmit viens, — piedāvāja svētais tēvs Fjodors, — ne jau savtīgos nolūkos, Brunsa kungs, bet tikai . ..

Beidzot inženieris neizturēja, izgāja verandas vidū un, ielūkojies tumsā,, skaļi un noteikti uzsauca:

—   Velns ar jums! Divsimt rubļu! Tikai atšujieties!

Atskanēja bambuku čabēšana, kluss vaids un tāli soļi. Pēc

lam viss apklusa.

Līcī zem sīkajiem vilnīšiem ķepurojās zvaigznes. Spīguliši panāca svēto tēvu Fjodoru un riņķoja ap galvu, apgaismodami viņa seju ar iezaļganu, rnedicinisku gaismu.

—   Nu ir gan tagad pīlītes, — iedams istabā, norūca inženieris.

Bet svētais tēvs Fjodors ar pēdējo autobusu gar jūras krastu drāzās uz Batumi. Turpat līdzās kā pāršķiramas grāmatas lapas čabēja sīki jūras viļņi, vējš sitās sejā un, atsaukdamies automobiļa sirēnai, ņaudēja šakaļi.

Tanī pašā vakarā svētais tēvs Fjodors nosūtīja uz N. pilsētu savai sievai Katrinai Aleksandrovnai šādu telegramu:

Preci atradu izsūti pa telegrāfu divsimt trīsdesmit pārdod ko gribi Fedja

Divas dienas viņš sajūsmā blandījās ap Brunsa vasarnīcu, iztālēm paklanoties, sveicināja Mīlīti, un laiku pa laikam tropiskās tāles iztraucēja sauciens:

—   Ne jau savtīgos nolūkos, bet dzīves biedres vēlēšanos pildīdams.

Trešajā dienā viņš saņēma naudu līdz ar izmisuma pilnu telegramu:

Pārdevu visu paliku bez kapeikas skūpstu un gaidu Jevstigņejevs vēl pusdieno Katja

Svētais tēvs Fjodors pārskaitīja naudu, dziļā bijībā pārmeta krustu, nolīga furgonu un aizbrauca uz Zaļo ragu.

Laiks bija apmācies. No Turcijas robežas puses vējš dzina mākoņus. Coroha kūpēja. Debess dzidrā plaisa kļuva aizvien šaurāka. Viesuļvētra sasniedza sešas balles. Bija aizliegts peldēties un laivām iziet jūrā. Virs Batumi grāva pērkons un zibeņoja. Vētra drebināja krastus.

Sasniedzis inženiera Brunsa vasarnīcu, svētais tēvs Fjodors važonim adžarietim ar bašliku galvā lika pagaidīt un pats devās pēc mēbelēm.

—   Atnesu naudiņu, — sacīja svētais tēvs Fjodors, — būtu drusciņ nolaiduši.

—   Mīlulīt, — inženieris ievaidējās, — es vairs nevaru!

—- Nē, nē, es tak naudu atnesu, — pasteidzās svētais tēvs Fjodors, — divsimt rublīšus, kā jūs teicāt.

—  Mīlīt! Paņem no viņa naudu! Dod viņam krēslus. Un lai ātrāk taisās prom. Man ir migrēna.

Dzīves mērķis bija sasniegts. Sveču fabriciņa Samarā pati līda rokās. Briljanti bira kabatās kā saulespuķu sēklas.

Divpadsmit krēslus citu pēc cita iekrāva furgonā. Krēsli ļoti atgādināja Vorobjaņinova krēslus, tikai ar to starpību, ka apšuvums tiem nebija vis puķaina angļu katūna, bet gan zila ripsa ar rožainām svītriņām.

Svētais tēvs Fjodors kļuva nepacietīgs. Zem svārkiem aiz jostas viņam bija aizbāzts cirvītis. Svētais tēvs Fjodors apsēdās blakus ormanim un, ik mirkli atskatīdamies uz krēsliem, aizbrauca Batumi virzienā. Žiglie zirgi svēto tēvu Fjodoru un viņa dārgumus aizvizināja lejā uz šoseju, garām krodziņam «Fināls», kur starp bambuka galdiņiem un lapenēm staigāja vējš, garām tunelim, kas aprija naftas ešalona pēdējās cisternas, garām fotogrāfam, kam sliktais laiks atbaidījis parastos klientus, garām izkārtnei «Batumi botaniskais dārzs» un mērenā riksī aizvilka līdz pašai pludmalei. Vietā, kur klintis piespieda ceļu pie jūras, svēto tēvu Fjodoru apšļāca sāļas šļakatas. Atsitušies pret klintīm, viļņi savērpās kā geizeri, pacēlās pret debesīm un lēni gāzās lejā.

Bangas un viļņu eksplozijas vēl vairāk iekvēlināja svētā tēva Fjodora apmulsušo dvēseli. Zirgi, cīnīdamies ar vētru, lēni tuvojās Mahindžaurai. Cik tālu vien acs spēja redzēt, visur bangoja un virpuļoja zaļš, duļķains ūdens. Līdz pašai Batumi bangas kūla baltas putas, kas plandījās kā nevīžīgas dāmiņas apakšsvārki.

—   Pieturi! — svētais tēvs Fjodors pēkšņi uzsauca važonim. — Pieturi, musulmani!

Viņš trīcēdams un klupdams ņēmās izkraut krēslus vientulīgajā krastā. Vienaldzīgais adžarietis saņēma savu piecnieku, uzšāva zirgiem un aizbrauca. Bet svētais tēvs Fjodors, pārliecinājies, ka tuvumā neviena nav, no kraujas aizstiepa krēslus pludmalē nelielā laukumiņā, kas vēl bija sauss, un izvilka savu cirvīti.

Mirkli viņš šaubījās, nezinādams, ar kuru krēslu sākt. Bet tad gluži kā mēnešsērdzīgs piegāja pie trešā krēsla un mežonīgi iebelza ar cirvīti pa atzveltni. Krēsls apgāzās, bet nesalūza.

—   Ahā! — iesaucās svētais tēvs Fjodors. —- Es t-tev gan rādīšu!

Un viņš uzbruka krēslam kā dzīvai būtnei. Vienā mirklī tas tika samalts sīkos gabaliņos. Svētais tēvs Fjodors nedzirdēja, ka cirvis atsitās pret koku, ripsu, pret atsperēm. Viesuļvētras varenajā rēkoņā kā filcā noslāpa ikkatra blakus skaņa.

—   Ahā! Ahā! Ahā! — izsaucās svētais tēvs Fjodors, cirzdams krēslus plašā atvēzienā.

Krēsli izgāja no ierindas cits pēc cita. Svētā tēva Fjodora niknums aizvien pieauga. Pieauga arī viesuļvētra. Daži viļņi jau sniedza svētā tēva Fjodora kājas.

No Batumi līdz Sinopai valdīja šausmīgs troksnis. Jura trakoja un savas dusmas izgāza uz katru kuģīti. Tvaikonis «Ļeņins» kūpināja abus dūmeņus un, dziļi iegrimis, tuvojās Novorosijskai.

Melnajā jūrā plosījās viesuļvētra, izmezdama Trapezundas, Jal- tas, Odesas un Konstances krastos tūkstoštonnīgus viļņus. Aiz mierīgā Bosfora un Dardaneļiem granda Vidusjūra. Aiz' Gibrai- tara gar Eiropas krastiem šķieda šļakatas Atlantijas okeāns. Sirdīgs ūdens apjoza visu zemeslodi.

Bet Batumi krastā stāvēja svētais tēvs Fjodors un, sviedriem plūstot, skaldīja pēdējo krēslu. Vēl mirklis — un viss bija pabeigts. Svēto tēvu Fjodoru pārņēma izmisums. Uzmetis stulbu skatienu paša saskaldītajai krēslu kāju, atzveltņu un atsperu kaudzei, viņš atkāpās. Ūdens viņu ķēra aiz kājām. Viņš metās uz priekšu un izmircis izskrēja uz šosejas. Milzīgs vilnis gāzās pāri tai vietai, kur tikko bija stāvējis svētais tēvs Fjodors, un, plūzdams atpakaļ, aiznesa sev līdzi ģeneralienes Popovas sakropļoto garnituru. Bet svētais tēvs Fjodors to vairs neredzēja. Viņš salīcis gurdi vilkās pa šoseju, spiezdams pie krūtīm slapju dūri.

Batumi viņš iegāja apstulbis, nekā ap sevi neredzēdams. Viņa stāvoklis bija šausmīgs. Ar divdesmit rubļiem kabatā nobraukt piecus tūkstošus kilometru līdz dzimtajai pilsētai bija pilnīgi neiespējami.

Svētais tēvs Fjodors, pagājis garām turku tirgum, kur viņam čukstus ieteica nopirkt Koti pūderi, zīda zeķes un nebandrolētu Suchumi tabaku, aizvilkās līdz stacijai un iejuka nesēju pūlī.

XXXVIII nodala ZEM PADEBEŠIEM

Trešajā dienā pēc koncesionaru nolīguma ar montieri Meč- ņikovu Kolumba teātris aizbrauca pa dzelzceļu caur Alachačkalu uz Baku. Visas šīs trīs dienas koncesionari, nesamierinājušies ar Mašukā uzšķērsto divu krēslu saturu, gaidīja, ka Mečņikovs atnesīs trešo, pēdējo kolumbiešu krēslu. Bet montieris, narzana nomocīts, visus divdesmit rubļus izdeva vienkārša degvīna iegādei un nokļuva tik bēdīgā stāvoklī, ka tika turēts ieslēgts butaforiju telpās.

—   Te nu bija Kislije Vodi! ■— Ostaps iesaucās, uzzinājis par teatra aizbraukšanu. — Tas montieris ir īsts sivēnaste! Ielaidies nu vēl kādās darīšanās ar teatra darbiniekiem!

Ostaps bija kļuvis daudz rosīgāks nekā agrāk. Dārglietu atrašanas iespējas bija kļuvušas nesalīdzināmi lielākas.

—  Vajadzīga nauda braucienam uz Vladikaukazu, — Ostaps sacīja. — No turienes uz Tiflisu mēs brauksim automobilī pa Gruzijas Kara ceļu. Brīnišķīgi skati! Valdzinošas ainavas! Burvīgs kalnu gaiss! Un pie visa piedevām — simt piecdesmit tūkstoši rubļu nulle nulle kapeikas. Ir nozīme sēdi turpināt.

Taču izbraukt no Mineraļnije Vodi nebija nemaz tik viegli. Vorobjaņinovs izrādījās galīgi neapdāvināts dzelzceļa zaķis, un, tā kā visi viņa mēģinājumi iekāpt vilcienā beidzās nesekmīgi, tad neatlika nekas cits kā nostāties pie «Puķu dārza» un uzņemties bijušā mācību apgabala kuratora lomu. Tam bija visai niecīgi panākumi. Divi rubļi par divpadsmit stundu smagu un pazemojošu darbu. Tomēr suma bija pilnīgi pietiekoša, lai aizbrauktu līdz Vladikaukazai.

Beslanā Ostapu, kas brauca bez biļetes, padzina no vilciena, un lielais kombinators sakaitināts skrēja vilcienam pakaļ kādas trīs verstis, draudēdams ar dūri pilnīgi nevainīgajam Ipolitam Matvejevičam.

Beigās Ostapam izdevās uzlēkt uz kāda vilciena kāpnītēm, kas lēni tuvojās Kaukāzā kalnu grēdai. No šīm pozīcijām Ostaps ziņkārīgi vēroja savā priekšā pavērušos skatu uz Kaukāzā kalnu grēdu.

Pulkstenis rādīja pāri trijiem no rīta. Kalnu virsotnes iemirdzējās tumšsārtā saules lēktā. Kalni Ostapam nepatika.

—  Pārāk daudz šika, — viņš sacīja. — Mežonīgs skaistums. Idiota iztēle. Kam tas vajadzīgs.

Pie Vladikaukazas stacijas atbraucējus sagaidīja Aizkaukaza rūpniecības preču tirdzniecības uzņēmuma liels, vaļējs autobuss un laipni ļaudis skaidroja:

—   Kas brauks pa Gruzijas Kara ceļu, tos uz pilsētu vedam par brīvu.

—   Kur tad jūs, Kisa? — Ostaps vaicāja. — Mums jākāpj autobusā. Lai ved par brīvu.

Atbraucis autobusā līdz Aizkaukaza rūpniecības preču tirdzniecības uzņēmuma kantorim, Ostaps tomēr nesteidzās pieteikt vietu mašīnā. Dzīvi sarunādamies ar Ipolitu Matvejeviču, viņš tīksminājās gar Galda kalnu, kuru apjoza mākoņi, un, pārliecinājies, ka kalns tik tiešām ļoti līdzinās galdam, ātri aizgāja.

Vladikaukazā nācās dažas dienas aizkavēties. Bet visi mēģinājumi iegūt naudu braucienam pa Gruzijas Kara ceļu vai nu pilnīgi nedeva nekādus rezultātus, vai arī ienesa tikai tik daudz līdzekļu, cik nepieciešams vienas dienas iztikai. Mēģinājums iekasēt no pilsoņiem griveņikus neizdevās. Kaukāzā kalnu grēda bija tik augsta un tik labi saredzama, ka ņemt naudu par tās parādīšanu bija pilnīgi neiespējami. Tā bija saskatāma gandrīz no visām vietām. Citu daiļumu Vladikaukazā nebija. Bet, kas attiecas uz Tereku, tad tā tecēja garām «Trekam», kurā par ieeju pilsēta pati ņēma naudu bez Ostapa palīdzības. Ubagošana, ar ko pelnījās Ipolits Matvejevičs, divās dienās ienesa tikai trīsdesmit kapeikas.

—   Pietiek, — Ostaps sacīja, — izeja ir tikai viena: uz Tiflisu jāiet kājām. Piecās dienās mēs noiesim divsimt verstu. Nekas, vecīt, brīnišķīgi kalnu skati, svaigs gaiss! … Nauda vajadzīga tikai maizei un tējdesai. Savu leksikonu jūs varat papildināt ar pāris itāliešu frāzēm, dariet, kā zināt, bet lai līdz vakaram jūs ievāktu ne mazāk par diviem rubļiem! No pusdienām šodien jāatsakās, dārgais biedri! Diemžēl! Sliktas izredzes…

Agri no rīta koncesionari pārgāja pār Terekas tiltu, apmeta līkumu ap kazarmām un pazuda zaļajā ielejā, kuru šķērsoja Gruzijas Kara ceļš.

—   Mums laimējies, Kisa, — Ostaps sacīja, — nakti nolijis lietus, un mums nevajadzēs rīt putekļus. Ieelpojiet, muižniecības priekšniek, tīro gaisu. Dziediet. Citējiet Kaukāzā dzejoļus. Izturieties, kā pieklājasl …

Bet Ipolits Matvejevičs nedziedāja un necitēja dzejoļus. Ceļš

veda kalnup. Naktis, kuras bija nācies pavadīt zem klajas debess, lika sevi manīt ar stipriem dūrieniem sānos, smagumu kājās, bet tējdesa — ar pastāvīgu un svelošu dedzināšanu kuņģī. Viņš gāja, salicis uz sāniem, rokā turēdams Vladikaukazas avīzē ietītu piec- mārciņu maizes klaipu un mazliet pievilkdams kreiso kāju.

Atkal jāiet! Šoreiz gan uz Tiflisu, šoreiz pa skaistāko ce|u pasaulē. Bet Ipolitam Matvej.evičam bija viss vienalga. Viņš neskatījās apkārt kā Ostaps. Viņš pilnīgi neievēroja Tereku, kas krāca kaut kur dziļi ielejā. Un tikai saulē mirdzošās, sniegotās kalnu virsotnes viņam kaut ko atgādināja: tā kā briljantu mirdzumu, tā kā meistara Bezenčuka labākos pulētos zārkus.

Aiz Baltiem ceļš ievirzījās kalnu aiza un atgādināja tumšajās, stāvajās klintis izcirstu šauru dzegu. Spirālveidīgais ceļš vijās augšup, un vakarā koncesionari atradās Laras stacijā, tūkstoš metru virs jūras līmeņa.

Pārnakšņoja par brīvu kādā nabadzīgā krodziņā un dabūja pat pa glāzei piena, jo bija iekarojuši saimnieka un viņa viesu simpātijās ar dažādiem kāršu spēles trikiem.

Rīts bija tik brlnum jauks, ka pat Ipolits Matvejevičs, kalna gaisa spirdzināts, soļoja mundrāk nekā iepriekšējā dienā.

Aiz Laras stacijas tūliņ pacēlās grandiozā Sānkalnu grēdas siena. Terekas ieleja bija iespiesta šaurā aizā. Ainava kļuva aizvien drūmāka, toties uzrakstu uz sienām gadījās aizvien vairāk. Vietā, kur klintis tā ieskāva Tereku, ka tilts bija tikai desmit asu garš, koncesionari uz klinšainajām aizas sienām ieraudzīja tik daudz uzrakstu, ka Ostaps, aizmirsis Darjala aizas majestātiskumu, iekliedzās, cenzdamies pārspēt Terekas dārdoņu un vaidus:

—   Diženi ļaudis! Skatieties, muižniecības priekšniek! Redzat? Mazliet augstāk par mākoni un drusku zemāk par ērgli! Uzraksts: «Koļa un AAika, 1914. gada jūlijs.» Neaizmirstams skats! Redzat — cik tas mākslinieciski izveidots! Katrs burts vesela metra lielumā un uzmālēts ar eļļas krāsām! Kur jūs pašreiz esat, Koļa un Mika?

—   Kisa, — Ostaps" turpināja, — iemūžināsim ari mēs savas personas. Izgriezīsim Alikam pogas. Man par laimi ir Ildzi krīts! Nudien, tūliņ rāpšos augšā un uzrakstīšu: «Seit bija Kisa un Osja.»

Un Ostaps, ilgi nedomādams, salika uz parapeta, kas atdalīja šoseju no Terekas verdošā bezdibeņa, tējdesas krājumus un saka rāpties pa klinti augšā.

Ipolits Matvejevičs sākumā vēroja, kā lielais kombinators kāpa augšā, bet vēlāk kļuva izklaidīgs un novērsies ņēmās pētīt

Tamaras pils pamatus, kas bija saglabājušies uz klints un atgādināja zirga zobu.

Sai laikā divu verstu atstatumā no koncesionariem Darjala aizā no Tiflisas puses iegāja svētais tēvs Fjodors. Viņš gāja vienmērīgā kareivja solī, raudzīdamies uz priekšu stingām, spodrām acīm un balstīdamies uz gara spieķa ar saliektu galu.

Par pēdējo naudu svētais tēvs Fjodors bija aizbraucis līdz Tiflisai un tagad diedza uz dzimteni kājām, pārtikdains no žēlastības dāvanām. Pārejot Krusta kalnu pārkāpi (2345 metri virs jūras līmeņa), viņam uzbruka un ieknāba ērglis. Svētais tēvs Fjodors padraudēja bezkaunīgajam putnam ar spieķi un devās tālāk.

Mākoņos iestidzis, viņš soļoja un murminaja:

—   Ne jau savtīgos nolūkos, bet gan izpildot savas sievas gribu!

Atstatums starp ienaidniekiem samazinājās. Apgājis asu klints stūri, svētais tēvs Fjodors uzdrāzās vecim zelta pensnejā.

Aiza pavērās svētā tēva Fjodora priekšā. Noklusa Terekas tūkstošgadīgās čalas.

Svētais tēvs Fjodors pazina Vorobjaņinovu. Pēc šausmīgās neveiksmes Batumi, pēc tam, kad visas ceribas bija zudušas, jauna iespēja gūt bagātibu svēto tēvu Fjodoru ietekmēja pavisam dīvaini.

Viņš sagrāba Ipolitu Matvejeviču aiz noliesējušā ādamābola un, pirkstus sažņaugdams, aizsmakušā balsī iekliedzās:

—   Kur liki nogalētās sievasmātes dārglietas?

Ipolits Matvejevičs, nekā tamlīdzīga negaidījis, klusēja, tik ļoti izvalbījis acis, ka tās gandrīz skāra pensneja stiklus.

—   Runā! — pavēlēja svētais tēvs Fjodors. — Nožēlo grēkus, grēcinieki

Vorobjaņinovs juta, ka viņam trūkst elpas.

Bet pēkšņi svētais tēvs Fjodors, jau sagatavojies svinēt uzvaru, ieraudzīja pa klinti lejup lecošo Benderu. Techniskais direktors laidās lejā, pilnā rīklē kliegdams:

Šķīstot pret klinšaino krastu, Viļņi verd. puto un krāc…

Svētā tēva Fjodora sirdi pārņēma lielas izbailes. Viņš vēl mechaniski turēja muižniecības priekšnieku aiz rīkles, bet kājas viņam ļodzījās.

—   Ko es redzu? — Ostaps draudzīgi iesaucās. — Konkurējošā organizacija!

Svētais tēvs Fjodors nezaudēja laiku. Paklausīdams saprātīgajam instinktam, viņš paķēra koncesionaru desu un maizi un diedza prom.

—   Sitiet viņu, biedri Bender! — kliedza no apakšas elpu atgu- vušais Ipolits Matvejevičs.

—   Ķer viņu! Turi!

Ostaps ņēmās svilpt' un rīdīt.

—   Puči! — viņš kliedza, dzīdamies pakaļ. — Kauja pie pi- ramidāni jeb Benders medibās! Kur jūs skrienat, klient? Varu jums piedāvāt labi pārmeklētu krēslu!

Svētais tēvs Fjodors neizturēja vajāšanas mokas un rāpās augšā pilnīgi stāvā klintī. Viņu augšup dzina sirds, kas bija iesprūdusi pašā kaklā, un kāda sevišķa, vienīgi zaķapastalām pazīstama kņudēšana papēžos. Kājas pašas atrāvās no granita un nesa savu pavēlnieku augšup.

—   U-ū-ū! — Ostaps sauca no apakšas. — Turi viņu!

—   Viņš aiznesa mūsu pārtikas krājumus! — brēca Ipolits Matvejevičs, pieskriedams pie Ostapa.

—   Stāt! — Ostaps nodāi dināja. — Stāt, kad tev saka!

Bet tas tikai piedeva jaunus spēkus gandrīz jau pagurušajam svētajam tēvam Fjodoram. Viņš sadūšojās un ar dažiem lēcieniem jau atradās kādas desmit asis augstāk par visaugstāko uzrakstu.

—   Atdod desu! — Ostaps lūdzās. — Atdod desu, muļķi! Es visu piedošu!

Taču svētais tēvs Fjodors nekā vairs nedzirdēja. Viņš atradās līdzenā laukumiņā, kurā līdz šim vēl nevienam cilvēkam nebija izdevies nokļūt. Svēto tēvu Fjodoru pārņēma melancholiskas šausmas. Viņš saprata, ka norāpties no šīs klints nekādi nevarēs. Klints perpendikulāri pacēlās virs šosejas, un par atpakaļceļu nebija ko domāt. Viņš paskatījās lejā. Tur plosījās Ostaps, un aizas pašā dibenā lāgiem paspīdēja muižniecības priekšnieka zelta pensnejs.

—   Es atdošu desu! — sauca svētais tēvs Fjodors. — Noceliet mani!

Atbildes vietā dārdēja Tereka un no Tamaras pils atskanēja kaisli brēcieni. Tur mita pūces.

—   Noce-ēliet mani! — žēlabainā balsī sauca svētais tēvs Fjodors.

Viņš redzēja visas kon- cesicnaru izdarības. Tie skraidīja klints piekājē un, spriežot pēc žestiem, nekrietni lamājās.

Pēc stundas, atgūlies uz vēdera un nokāris galvu pār klints malu, svētais tēvs Fjodors ieraudzīja, ka Benders un Vorobjaņinovs aiziet Krusta kalnu pārkā- pes virzienā. Atri uznāca nakts. Šausmīgā tumsā un ellišķīgā dunoņā zem pašiem padebešiem drebēja un raudāja svētais tēvs Fjodors. Viņš vairs negribi bēja pasaulīgās bagātības. Viņš vēlējās tikai vienu: nokļūt lejā, uz zemes.

Naktī viņš gaudoja tā, ka reizēm pat pārspēja Tereku, bet no rīta uzkoda tējdesu ar maizi un sātaniski smejas pa r garambraucošajiem k automobiļiem. Dienas atlikušo daļu viņš pava- Hl dīja, vērodams kalnus un debesu spīdekli — sauli. Bet nākošajā naktī viņš ieraudzīja valdnieci Tamaru. Valdniece atlidoja pie viņa no savas pils un koķeti sacīja:

—   Būsim kaimiņi.

—   Cienīgmāt, — dziļi izjusti atbildēja svētais tēvs Fjodors. — Ne jau savtīgos nolūkos . . .

— Zinu, zinu, — piezīmēja valdniece, — tikai sievas gribas dzīts.

—   Kā jūs to zināt? — brīnījās svētais tēvs Fjodors.

—   Es visu zinu. Būtu kādreiz pienācis, kaimiņ. Saspēlētu uz sešdesmit seši! Vai ne? _

Viņa iesmējās un aizlaidās, naksnīgajās debesīs bārstīdama spožas uguntiņas.

Trešajā dienā svētais tēvs Fjodors lasīja sprediķi putniem. Viņš nezin kāpēc tos gribēja pievērst luterānismam.

—   Putni, — viņš skanīgā balsī tos uzrunaja, — publiski nožēlojiet savus grēkus!

Ceturtajā dienā viņu no apakšas jau rādīja ekskursantiem.

—   Pa labi — Tamaras pils, — stāstīja pieredzes bagāti pavadoņi, — bet pa kreisi stāv dzīvs cilvēks, nav zināms, no kā tas pārtiek un kā tur nokļuvis.

—   Ir gan mežonīga tauta! — brīnījās ekskursanti. — Kalnu bērni!

Peldēja mākoņi. Virs svētā tēva Fjodora riņķoja ērgļi. Pats drosmīgākais no tiem nozaga atlikušo tējdesu un ar spārna vēzienu putošajā Terekā iemeta kādas pusotras mārciņas maizes.

Svētais tēvs Fjodors padraudēja ērglim ar pirkstu un, starojoši smaidīdams, čukstēja:

Dievputniņam nav ne miņas, Kas ir darbs un kas ir raizes. Nepiemīt tam tādas dziņas — Ilgam laikam uzkrāt maizes.

Ērglis pablenza uz svēto tēvu Fjodoru, iekliedzās «ku-ku- re-ku» un aizlaidās.

—   Ek ērglīt, ērglīt, tu esi liels maita!

Pēc desmit dienām no Vladikaukazas ieradās ugunsdzēsēju komanda ar attiecīgām ierīcēm un nocēla svēto tēvu Fjodoru.

Kad viņu nesa zemē, viņš plaukšķināja rokas un nepatīkamā balsī dziedāja:

Par pasaul's valdnieci tu kļūsi — Tu mana viena vienīgā!

Un drūmais Kaukazs daudzkārtīgi atskandēja M. Ļermontova vārdus un A. Rubinšteina muziķu.

—   Ne jau savtīgos nolūkos, — brandmeistaram sacīja svētais tēvs Fjodors, — bet tik vien . . .

Un garīdznieku, kas uz ugunsdzēsēju kāpnēm nevaldāmi smējās, aizveda uz psichiatrisko slimnīcu.

XXXIX nodaĻa ZEMESTRĪCE

— Kā jūs domājat, muižniecības priekšniek, — Ostaps jautāja, kad koncesionari tuvojās Cionas ciematam, — kādā veidā šai panīkušajā apvidū divu verstu augstumā varētu kaut ko nopelnīt?

Ipolits Matvejevičs klusēja. Vienīgā nodarbošanās, ar kura» palīdzību viņš spētu sadabūt sev iztikās līdzek|us, bija ubagošana, taču šeit, kalnu spirālēs un dzegās, nebija kam lūgt.

Starp citu, arī šeit ubagoja, taču tā bija pavisam cita ubagošana — alpiska: ikvienu ciematiem garām braucošu autobusu vai vieglo mašīnu sagaidīja bērni, kas garām aizslīdošās auditorijas priekšā izpildīja dažas tūres no lezginkas; pēc tam tie visi skrēja pakaļ mašīnai un sauca:

—   Dod naudu! Naudu dod!

Pasažieri meta pieckapeiku gabalus un aizbrauca, paceldamies Krusta kalnu pārkāpē.

—   Droša lieta, — Ostaps sacīja, — kapitali ieguldījumi nav vajadzīgi, ienākumi nelieli, taču mūsu stāvoklī ļoti vērtīgi.

Otrā dienā ap pulksten diviem Ipolits Matvejevičs lielā kombinatora uzraudzībā garāmbraucošo pasažieru priekšā izpildīja savu pirmo deju. Sī deja vairāk gan līdzinājās mazurkai, taču pasažieri, Kaukāzā kalnu mežonīgā skaistuma apstulboti, to noturēja par lezginku un apbalvoja izpildītāju ar trīs pieckapeikām. Nākošās mašīnas priekšā, kas bija autobuss un brauca no Tiflisas uz Vladikaukazu, dejoja un lēkāja pats techniskais direktors.

—   Dod naudu! Naudu dod! — viņš dusmīgi iekliedzās.

Smejošie pasažieri bagātīgi apveltīja viņa lēkāšanu. Ostaps

ceļa putekļos salasīja trīsdesmit kapeikas. Bet pēkšņi Cionas bērni apbēra savus konkurentus ar akmeņu krusu. Glābdamies no apšaudes, ceļinieki ātrā solī devās uz tuvāko aulu, kur nopelnīto naudu iztērēja par sieru un čureku.

Šādās nodarbībās koncesionari vadīja savas dienas. Pārnakšņoja viņi kalniešu sakļās. Ceturtajā dienā viņi pa līkloču šoseju nonāca Kaišauras ielejā. Seit svelmēja karsta saule un kompanjonu kauli, kas pamatīgi bija izsalušies Krusta kalnu pārkāpē, ātri atsila.

Darjala klintis, kalnu pārkāpes nemīlīgumu un aukstumu nomainīja zaļumi un visdziļākās ielejas mājīgums. Ceļinieki soļoja virs Aragvas, nokāpa ielejā, kuru apdzīvoja cilvēki un kurā bija mājlopu un ēdamā pārpilnība. Seit jau varēja šo to izlūgties, šo to nopelnīt vai vienkārši nozagt. Tas bija Aizkaukazs.

Atguvuši labo omu, koncesionari soļoja mundrāk.

Pasanauros, tveicīgā, bagātā ciematā ar divām viesnīcām un dažiem veikaliem, draugi izlūdzās čureku un apgūlās krūmos iepretim viesnīcai «Francija», kuru daiļoja dārzs un divi ķēdēs piesieti lācēni. Viņi baudīja siltumu, garšīgu maizi un pelnīto atpūtu.

Taču drīz viņu atpūtu iztraucēja automobiļu sirēnu gaudas, jaunu riepu skrapsti uz cietās šosejas un jautri izsaucieni. Draugi pašķīra krūmus. Pie «Francijas» cits pēc cita piebrauca trīs viena tipa jauni automobiļi. Automobiļi klusu apstājās. No pirmās mašīnas izlēca Persickis. Viņam sekoja «Tiesa un sadzīve», kārtodams pieputējušos matus. No visām trim mašīnām bira ārā laikraksta «Darbgalds» automobiļu kluba biedri.

—   Atpūta! — iesaucās Persickis. — Saimniek! Piecpadsmit šašlikus!

«Francijā» sakustējās nomiegojušies stāvi un atskanēja auna blēšana, kuru aiz kājām vilka uz virtuvi.

—   Jūs nepazīstat šo jauno cilvēku? — Ostaps jautāja. — Tas ir «Skrjabina» reportieris, viens no mūsu transparenta kritiķiem. Tomēr ar kādu šiku viņi piebrauca! Ko tas nozīmē?

Ostaps piegāja pie šašliku ēdējiem un ļoti eleganti sasveicinājās ar Persicki.

—   Bonžur! — sacīja reportieris. — Kur es jūs esmu redzējis, dārgais biedri? Ak jā! Atceros. «Skrjabina» mākslinieks! Vai nav tiesa?

Ostaps piespieda roku pie sirds un godbijīgi paklanījās.

—   Paga, paga, — Persickis turpināja. Viņam bija ļoti laba reportiera atmiņa. — Vai tas nebijāt jūs, kam Maskavā, Sverd- lova laukumā, uzskrēja virsū ormaņa zirgs?

—   Kā tad, kā tad! Un vēl — pēc jūsu trāpīga izteiciena es it kā tiku cauri ar vieglām izbailēm.

—   Bet ko jūs šeit darāt, darbojaties mākslas laukā?

—   Nē, esmu ekskursants.

—   Kājām?

—   Kājām. Speciālisti apgalvo, ka ceļojums pa Gruzijas Kara ceļu automobilī esot vienkārši muļķība.

—   Ne vienmēr muļķība, mans dārgais, ne vienmēr! Lūk, mēs, piemēram, nebraucam nemaz tik muļķīgi. Mašīnas, kā redzat, pašiem savas, pasvītroju — pašu, kolektiva īpašums. Tieš i satiksme Maskava—Tiflisa. Benzins nodeg par grasi. Ērts un ātrs transporta līdzeklis. Mīkstas atsperes. Eiropa!

—   Kur jūs to visu rāvāt? — Ostaps skaudīgi jautāja. — Simt tūkstošu vinnējāt?

—   Simt ne simt, bet piecdesmit vinnējām.

—   Uz acīti?

—   Uz obligāciju, kas piederēja automobilistu klubam.

—  Jā, — sacīja Ostaps, — un par to naudu jūs nopirkāt automobiļus?

—   Kā redzat!

—   Jā-ā. Varbūt jums vajadzīgs vecākais? Es pazīstu kādu jaunu cilvēku. Nedzērājs.

—   Kāds vecākais?

—   Nu, tāds . .. Vispārēja vadība, lietišķi padomi, apmācība ar uzskates līdzekļu palīdzību pēc kompleksās metodes… Ko?

—   Es jūs saprotu. Nē, nevajag.

—   Nevajag?

—   Nē. Par nožēlošanu. Un mākslinieks arī nav vajadzīgs.

—   Tādā gadījumā iedodiet desmit rubļus.

—   Avdotin, — Persickis pasauca. — Esi tik labs un izsniedz šim pilsonim uz mana rēķina trīs rubļus. Paraksta nevajag. Sī persona norēķiniem nav pakļauta.

—   Tas ir šausmīgi maz, — Ostaps iebilda, — bet es pieņemu. Es saprotu, cik grūts ir jūsu stāvoklis. Protams, ja jūs būtu vinnējis simt tūkstošu, tad droši vien man aizdotu veselus piecus rubļus. Bet jūs taču esat vinnējuši tikai piecdesmit tūkstošus rubļu nulle nulle kapeikas. Tomēr pateicos!

Benders godbijīgi pacēla cepuri. Persickis godbijīgi pacēla cepuri. Benders dziļi paklanījās. Persickis atbildēja ar ārkārtīgi laipnu paklanišanos. Benders atvadoties pamāja ar roku. Persickis, sēdēdams pie stūres, ari pamāja ar roku. Taču Persickis jautru biedru sabiedrībā lieliskā automobilī devās pretim mirdzošām tālēm, bet lielais kombinators palika uz putekļainā ceļa ar savu tūļīgo kompanjonu.

—   Vai redzējāt šo mirdzumu? — Ostaps jautāja Ipolitam Matvejevičam.

—   Aizkaukaza rūpniecības preču tirdzniecības uzņēmums vai privatbiedrība «Motors»? — lietišķi apvaicājās Vorobjaņinovs, kas dažās ceļojuma dienās bija lieliski iepazinies ar visiem autotransporta veidiem. — Es jau grasījos padejot viņu priekšā.

—   Jūs drīz kļūsiet galīgs stulbenis, mans nabaga draugs. Kas par tirdzniecības uzņēmumu? Sie ļaudis, dzirdiet, Kisa, vin-nē- ju-ši piecdesmit tūkstošus rubļu! Jūs pats redzējāt, Kisīt, cik viņi jautri un cik daudz sapirkušies dažādas mechaniskas drazas! Kad mēs dabūsim savu naudu, mēs to iztērēsim daudz racionalāk. Vai ne?

Un draugi, sapņodami par to, ko viņi nopirks, kad kļūs bagāti, atstāja Pasanaurus. Ipolits Matvejevičs dzīvi iztēlojās, kā viņš nopirks jaunas zeķes un aizbrauks uz ārzemēm. Ostapa sapņi bija plašāki. Viņa projekti bija grandiozi: viņš vai nu aizsprostos Zilo Nilu, vai arī ierīkos savrupu spēļu namu Rīgā ar filiālēm visā Limitrofijā.

Trešajā dienā pirms pusdienām, pagājuši garām garlaicīgajām un putekļainajām vietām: Ananurai, Dušetai un Cilkanai, ceļinieki tuvojās Mchetai — Gruzijas senajai galvaspilsētai. Seit Kura pagriezās uz Tiflisu.

Vakarā ceļinieki pagāja garām ZAIIES — Zemo Avčalas hidroelektrostacijai. Stikls, ūdens un elektrība mirdzēja dažādās krāsās. Tas viss atspoguļojās un vizēja straujajos Kuras ūdeņos.

Šeit koncesionari sadraudzējās ar kādu zemnieku, kas viņus savā arbā ieveda Tiflisā ap pulksten vienpadsmitiem vakarā, tieši tai laikā, kad vakara dzestrums aicināt aicina doties ārā dienas tveicē izmocītos Gruzijas galvaspilsētas iedzīvotājus.

—   Pilsētele nav slikta, — Ostaps sacīja, iznākdams Solās Rustaveli prospektā, — jūs zināt, Kisa …

Pēkšņi Ostaps, nepabeidzis teikumu, metās pakaļ kādam pilsonim, pēc desmit soļiem panāca un sāka ar viņu dzīvi sarunāties.

Ostaps drīz atgriezās un ar pirkstu iebakstīja Ipolitam Matvejevičam sānos.

—   Vai zināt, kas tas ir? — viņš ātri čukstēja. — Tas ir «Odesas kliņģeru artelis — Maskavas barankas», pilscnis Kisļarskis. Iesim pie viņa. Tagad jūs atkal esat, lai arī cik paradoksali tas izklausītos, domu gigants un krievu demokrātijās lēvs. Tikai neaizmirstiet piepūst vaigus un kustināt ūsas. Tās, starp citu, ir jau krietni ataugušas. Ak, velns parāvis! Kāda laime! Fortūna! Ja es no viņa tūdaļ neizplēsīšu piecsimt rubļu, tad piespļaujiet man acis! Iesim! Iesim!

Patiešām, netālu no koncesionariem stāvēja Kisļarskis, no bailēm zils kā vājpiens, ģērbies čičunča auduma uzvalkā un platmali galvā.

—  Jūs, liekas, esat pazīstami, — Ostaps čukstus sacīja, — lūk, domu gigants un krievu demokrātijās tēvs, ķeizaram tuvu stāvoša persona. Neskaties uz viņa uzvalku! Tas nepieciešams konspirācijai. Nekavējoties aizvediet mūs kādā drošākā vieta. Mums vajag aprunāties.

Kisļarskis, atbraucis Kaukazā, lai atpūstos no Stargorodas pārdzīvojumiem, jutās pavisam sadudzis.

Murminādams visādus niekus par kliņģeru un baranku tirdzniecības panīkšanu, Kisļarskis iesēdināja baigos paziņas ekipāžā ar sudrabotiem spieķiem un kāpsli un aizveda viņus pie Dāvida kalna. Sajā restorānu kalna virsotnē viņi nokļuva, braucot pa gaisa dzelzceļu. Tiflisa ar tūkstošiem uguņu lēnām nogrima pazemē. Sazvērnieki devās tieši pie zvaigznēm.

Restorānā galdi bija izvietoti zālē. Dobji bubināja kaukaziešu orķestris, un maza meitenite, vecāku līksmo skatienu pavadīta, starp galdiem jautri dejoja lezginku.

—   Prasiet, lai mums kaut ko atnes, — Benders pamācīja.

Pēc pieredzes bagātā Kisļarska pavēles tika pasniegts vīns,

dārzeņi un sāļais gruzinu siers.

—   Un arī kādu pamatīgāku ēdienu, — Ostaps sacīja. — Ja jūs zinātu, dārgais Kisļarska kungs, ko mums ar Ipolitu Matve- jeviču nācās pārdzīvot, jūs pabrīnītos par mūsu vīrišķību.

«Sākas!» Kisļarskis izmisis domāja. «Atkal sākas manas mocības. Un kāpēc es neaizbraucu uz Krimu? Es taču noteikti gribēju braukt uz Krimu! Un Uenrieta arī ieteica!»

Tomēr viņš pazemīgi pasūtīja divus šašlikus un pievērsa Ostapam savu iztapīgo seju.

—   Tātad, — Ostaps sacīja, skatīdamies apkārt un balsi pazeminādams, — pāris vārdos. Mums seko jau divus mēnešus, un droši vien rītā konspirativā dzīvoklī būs ierīkots slēpnis. Nāksies atšaudīties.

Kisļarskis kļuva balts kā krīts.

—   Mēs esam priecīgi, — Ostaps turpināja, — šai nemierpilnajā brīdī satiekot dzimtenei uzticīgu cīnītāju.

—   Hm … jā! — caur zobiem lepni novilka Ipolits Matvejevičs, atcerēdamies, ar kādu izsalkuša cilvēka degsmi viņš bija dejojis lezginku netālu no Cionas.

—   Jā, — Ostaps čukstēja. — Ar jūsu palīdzību mēs ceram satriekt ienaidnieku. Es jums iedošu parabellumu.

—   Nevajag, — Kisļarskis stingri sacija.

Nākamajā mirklī noskaidrojās, ka biržas komitejas priekšsēdētājs nevarēs piedalīties rītdienas kaujā. Viņš ļoti nožēlojot, bet nevarēšot. Viņam kara būšanas esot svešas. Tāpēc jau ari viņu ievēlējuši par biržas komitejas priekšsēdētāju. Viņš esot pilnīgā izmisumā, bet, lai glābtu krievu demokrātijās tēva dzīvību (viņš pats esot vecs oktobrists), viņš esot ar mieru sniegt iespējamo finansialo palīdzību.

—   Jūs esat uzticams dzimtenes draugs, — Ostaps svinīgi sacīja, smaržojošam šašlikam piedzerdams klāt saldenu kipiani. — Piecsimt rubļu var glābt domu gigantu.

—   Sakiet, lūdzu, — žēlabaini jautāja Kisļarskis, — bet divsimt rubļu nevarētu glābt domu gigantu?

Ostaps aiz prieka nenocietās un zem galda ar kāju piegrūda Ipolitam Matvejevičam.

—   Es domāju, — Ipolits Matvejevičs ieteicās, — ka tirgošanās te ir nevietā!

Un tūlīt saņēma dunku gurnos, kas nozīmēja:

«Bravo, Kisa, bravo, redz, ko nozīmē skola!»

Kisļarskis pirmo reizi mūžā dzirdēja domu giganta balsi. Tas viņu tik ļoti pārsteidza, ka viņš nekavējoties iedeva Ostapam piecsimt rubļu. Kisļarskis samaksāja rēķinu un, atstājis draugus pie galdiņa, aizgāja, atrunādamies ar galvas sāpēm. Pēc pusstundas viņš nosūtīja sievai uz Stargorodu telegramu: Braucu kā isteici uz Krimu drošības pēc sagatavo groziņu

Ilgstošās grūtības, kuras Ostaps Benders bija pārcietis, prasīja tūlītēju kompensāciju. Tāpēc tanī pašā vakarā lielais kombinators restorankalnā piedzērās kā mārks un gandrīz izkrita no gaisa dzelzceļa vagona, braucot uz viesnīcu. Otrā dienā viņš piepildīja savu senseno sapni. Nopirka brīnišķīgi pelēku lāsainu uzvalku. Sai uzvalkā bija karsti, taču viņš, sviedrus liedams, staigāja, tanī ietērpies. Vorobjaņinovam Tiflisas kooperativa gatavo apģērbu veikalā nopirka baltu piķē uzvalku un jūrnieku cepuri ar nezināma jachtkluba zeltotu nozīmi. Sai tērpā. Ipolits Matvejevičs izskatījās pēc tirdzniecības flotes admiraļa amatiera. Viņa augums braši saslējās. Gaita kļuva stingra.

—   Ah! — Benders iesaucās. — Augsta klase! Ja es būtu sieviete, tad tādam vīrišķīgam skaistulim kā jūs es nolaistu astoņus procentus no parastās cenas. Ah! Ah! Tādā izskatā mēs varam apgrozīties sabiedrībā. Vai jūs protat grozīties sabiedribā, Kisa?

—   Biedri Bender, — Vorobjaņinovs kala vienu un to pašu,— kā tad būs ar krēslu? Jāuzzina, ko dara teātris.

—   Ho-ho! — Ostaps iebilda, dejodams ar krēslu viesnīcas «Orients» lielajā mauru stilā iekārtotajā numurā. — Nemāciet mani dzīvot. Es tagad esmu dusmīgs. Man ir nauda. Tomēr esmu augstsirdīgs. Dodu jums divdesmit rubļus un trīs dienas pilsētas izlaupīšanai! Es rīkojos tāpat kā Suvorovs! Izlaupiet pilsētu, Kisa! Līksmojiet!

Un Ostaps, gūžas gorīdams, ātrā tempā sāka dziedāt:

Kad vakarzvani skanēt sāk, Tad prātā man daudz domu nāk.

Draugi nepārtraukti žūpoja veselu nedēļu. Vorobjaņinova ad- miraļa uzvalks pārklājās ar daudzkrāsainiem vīna traipiem, bet Ostapa uzvalkā tie saplūda vienā lielā, varavīkšņainā plankumā.

—   Sveicināts! — astotās dienas rītā sacīja Ostaps, kuram pēc paģirām bija ienācis prātā palasīt «Austrumu Blāzmu». — Klausieties jūs, žūpa, ko gudri cilvēki raksta avīzēs! Klausieties!

TEĀTRU CHRONIKA

Vakar, 3. septembrī, pabeidzis viesizrādes Tiflisā, Mas-, kavas Kolumba teātris aizbrauca viesizrādēs uz Jaltu. Teātris nodomājis palikt Krimā līdz Maskavas ziemas sezonas sākumam.

—  Ahā! Ko es jums teicu! — Vorobjaņinovs iesaucās.

—   Ko jūs man teicāt! — atcirta Ostaps.

Tomēr viņš apmulsa. Šī nolaidība bija ļoti nepatīkama. Varēja taču dārglietu medību kursu nobeigt Tiflisā, bet tagad vajadzēja vēl dzīties uz Krimas pussalu. Ostaps tūlīt ķērās pie lietas. Tika nopirktas biļetes līdz Batumi un pasūtītas vietas uz tvaikoņa «Pestels» otrajā klasē, kuģis atgāja no Batumi uz Odesu 7. septembrī pulksten 23 pēc Maskavas laika.

Naktī no desmitā uz vienpadsmito septembri, kad «Pestels* spēcīgas vētras dēļ neiegriezās Anapā, bet devās atklātā jūrā un uzņēma kursu tieši uz Jaltu, Ipolits Matvejevičs redzēja sapni.

Sapnī viņš redzēja, ka, tērpies admiraļa uzvalkā, viņš stāv savas Stargorodas mājas balkonā un zina, ka apakšā stāvošais pūlis no viņa kaut ko gaida. Liels ceļamais krāns nolaida pie viņa kājām melni dābolainu cūku.

Atnāca sētnieks Tichons angļu uzvalkā un, saķēris cūku aiz pakaļkājām, sacīja:

—   Fik, kaut tevi jupis! Vai tad «Nimfa» spēj dol bārkstis!

Ipolita Matvejeviča rokās gadījās duncis. Viņš iegrūda to cūkai sānos, un no lielās, platās brūces izbira un ripoja pa cementa grīdu briljanti. Tie lēkāja un grabēja arvien skaļāk. Pēdīgi to graboņa kļuva nepanesama un baiga.

Ipolits Matvejevičs pamodās no spēcīga viļņa trieciena pa iluminatoru.

Jaltā viņi iebrauca pilnīgi rāmā bezvēja laikā, saulainā, mokoši tveicīgā rītā. Atguvies no jūras slimības, muižniecības vadonis dižojās kuģa priekšgalā līdzās zvanam, kuru greznoja slavu ligatura. Dzīvespriecīgā Jalta gar pašu krastmalu bija nostādījusi savus mikroskopiskos veikaliņus un peldošos restorānus. Piestātnē stāvēja ekipāžās ar samta sēdekļiem zem robotiem audekla saulessargiem, «Krimas ceļi» un biedrības «Krimas šoferis» automobiļi un autobusi. Brūnas jo brūnas meitenes grozīja izplestos saulessargus un māja ar lakatiņiem.

Draugi pirmie izkāpa svelmainajā krastmalā. Ieraugot konce- sionarus, no sagaidītaju un ziņkārīgo pūļa izspraucās pilsonis či- čunča uzvalkā un ātri devās prom no ostas teritorijas. Bet bija jau par vēlu. Lielā kombinatora mednieka acs ātri pazina pilsoni čičunča uzvalkā.

—   Pagaidiet, Vorobjaņinov! — Ostaps uzsauca.

Un viņš metās uz priekšu tik ātri, ka desmit soļus no izejas panāca čičunča vīru. Ostaps acumirklī atgriezās ar simt rubļiem rokās.

—   Vairāk nedod. Starp citu, es sevišķi arī nespiedu, jo tad viņam nebūs ar ko atgriezties mājās.

Un tiešām Kisļarskis tūlit automobilī aizmuka uz Sevastopoli, bet no turienes trešajā klasē uz Stargorodu.

Visu dienu koncesionari pavadija viesnīcā, kaili sēdēdami uz grīdas un ik mirkli skriedami vannas istabā zem dušas. Taču ūdens tecēja silts kā pretīga tēja. No tveices nekur nebija glābiņa. Likās, ka Jalta tūlīt izkusis un ietecēs jūrā.

Ap pulksten astoņiem vakarā, nolādēdami visus krēslus uz pasaules, kompanjoni uzspīlēja kājās karstos puszābakus un devās uz teātri.

Izrādīja «Precības». Tveices izmocītais Stepans, stāvēdams uz rokām, gandrīz vai pakrita. Agafja Tichonovna skrēja pa stiepli, sasvīdušajās rokās turēdama saulessargu ar uzrakstu: «Es vclos iegūt Podkoļesinu.» Sai mirklī, tāpat kā visu dienu, viņa vēlējās tikai vienu: aukstu ūdeni ar ledu. Publikai ari gribējās dzert. Tādēļ vai varbūt arī tāpēc, ka Stepans, kas rija karstu olu kulteni, radīja pretīgumu, izrāde publikai nepatika.

Koncesionari bija apmierināti, jo viņu krēsls kopā ar trim jauniem grezniem rokoko stila atzveltnes krēsliem stāvēja savā vietā.

Paslēpušies kādā ložā, draugi pacietīgi gaidīja bezgalīgi garās izrādes beigas. Publika beidzot izklīda, un aktieri aizskrēja atvēsināties. Teātrī neviena nepalika, izņemot koncesijas uzņēmuma biedrus — paju īpašniekus. Visa dzīvā radība bija izskrējusi uz ielas zem spirdzinošā lietus, kas beidzot gaza ka ar spaiņiem.

—   Sekojiet man, Kisa, — Ostaps nokomandēja. — Ja kas gādās, mes esam teatra izeju neatraduši provincieši.

Viņi aizlavījās līdz skatuvei un, švirkstinādami sērkociņus un tomēr uzgruzdamies hidrauliskajai spiedei, pārmeklēja visu skatuvi.

Lielais kombinators uzskrēja pa kāpnēm augšā butaforiju telpas.

—   Nāciet šurp! — viņš sauca.

Un Vorobjaņinovs, rokas vicinādams, devās augšā.

—   Vai redzat? — Ostaps jautāja, uzraudams sērkociņu.

Tumsā pavīdēja Gambsa krēsla stūris un saulessarga maliņa

ar uzrakstu: «… vēlos .. .»

—   Lūk! Lūk, kur mūsu nākotne, tagadne un pagātne. Raujiet sērkociņus, Kisa. Es to tūlīt uzšķērdīšu.

Un Ostaps iebāza roku kabatā pēc instrumenta.

—   Nu-u, — viņš sacīja, izstiepis roku pret krēslu, — vēl vienu sērkociņu, muižniecības priekšniek.

Uzliesmoja sērkociņš, un zili brīnumi — krēsls pats palēca sānis un pārsteigto koncesionaru acu priekšā pēkšņi izkrita cauri grīdai.

—   Debestiņ! — iekliedzās Ipolits Matvejevičs, atsprāgdams pie sienas, kaut gan viņam nebija ne mazākās vēlēšanās to darīt.

Šķindēdami izbira stikli, un saulessargs ar uzrakstu «Es vēlos iegūt Podkoļesinu», viesuļa ķerts, izlidoja pa logu uz jūru. Ostaps gulēja uz grīdas, viegli piespiests ar finiera plāksnēm.

Pulkstenis rādīja divpadsmit un četrpadsmit minūtes. Tas bija 1927. gada Krimas zemestrīces pirmais spēcīgais grūdiens.

Deviņas balles stiprais grūdiens, kas visai pussalai sagādāja neaprakstāmu postu, no koncesionaru rokām izrāva dārglietas.

—- Biedri Bender! Ko tas nozīmē? — šausmās kliedza Ipolits Matvejevičs.

Ostaps vairs nevaldīja pār sevi: zemestrīce bija izjaukusi viņa nodomus. Tas bija vienīgais tāda veida gadījums visā viņa bagātīgajā praksē.

—   Ko tas nozīmē? — Vorobjaņinovs brēca.

No ielas atskanēja kliedzieni, zvanīšana un soļu dipoņa.

—   Tas nozīmē, ka mums nekavējoties jāmūk ārā, kamēr vē! siena nav uzgāzusies virsū. Ātrāk! Ātrāk! Dodiet roku, aitasgalva.

Un viņi metās uz izeju. Par lielu izbrīnu pie durvīm, kas veda no skatuves uz šķērsielu, augšpēdus gulēja pilnīgi vesels un nebojāts Garnbsa krēsls. Iesmilkstējies kā suns, Ipolits Matvejevičs to krampjaini sagrāba.

—   Dodiet platknaibles! — viņš uzsauca Ostapam.

—   Kraupainais idiots! — dvesa Ostaps. — Tūlīt iegrūs griesti, bet viņš te rīkojas kā prātā jucis! Ātrāk brīvā gaisā!

—   Platknaibles! — rēca prātu zaudējušais Ipolits Matvejevičs.

—   Nu, velns ar jums! Lauziet kaut sprandu šeit ar visu savu krēslu! Bet man dzīvība dārgāka par visu!

Ar šiem vārdiem Ostaps metās uz durvīm. Ipolits Matvejevičs ierējās un, paķēris krēslu, skrēja pakaļ Ostapam.

Tiklīdz viņi bija nokļuvuši šķērsielā, zeme briesmīgi sagrīļojās, no teatra jumta bira dakstiņi un tai vietā, kur nupat bija stāvējuši koncesionari, jau mētājās hidrauliskās spiedes lūžņi.

—   Nu, tagad dodiet šurp krēslu, — Benders aukstasinīgi sacīja. — Jums, es redzu, jau apnicis to turēt!

—   Nedošu! — iespiedzās Ipolits Matvejevičs.

—   Ko tas nozīmē? Dumpis uz kuģa? Atdodiet krēslu! Dzirdat?

—   Tas ir mans krēsls! — Vorobjaņinovs klaigāja kā ūpis, pārkliegdams vaidus, raudas un brīkšķus, kas atskanēja no visām pusēm.

—   Tādā gadījumā saņemiet honorāru, vecais lupatlāci!

Un Ostaps ar savu dzelžaino plaukstu iegāza Vorobjaņinovam pa kaklu.

Sai mirklī pa šķērsielu viņiem garām pabrauca ugunsdzēsēji ar lāpām, un to drebošajā gaismā Ipolits Matvejevičs ieraudzīja Bendera sejā tik šausmīgu izteiksmi, ka nekavējoties paklausīja un atdeva krēslu.

—   Nu, tagad viss kārtībā, -— Ostaps sacīja, atviegloti uzelpodams, — dumpis apspiests. Bet tagad ņemiet krēslu un sekojiet man! Jūs atbildat par to, lai mēbele būtu vesela. Kaut arī bfitu piecdesmit balles stiprs grūdiens, krēsls jāsaglabā neskarts! Sapratāt?

—   Sapratu.

Koncesionari visu nakti klīda pa ielām kopā ar panikā kritušiem ļaužu pūļiem, tāpat kā visi pārējie neuzdrošinādamies iet iekšā atstātajās mājās un gaidīdami jaunus grūdienus.

Rītausmā, kad bailes bija mazliet rimušās, Ostaps izvēlējās kādu vietiņu, kur tuvumā nebija ne sienu, kas varētu sabrukt, ne cilvēku, kas varētu traucēt, un ķērās pie krēsla uzšķēršanas.

Uzšķēršanas rezultāti pārsteidza abus konceslonarus. Krēslā nekā nebija. Ipolits Matvejevičs, neizturējis visus dienas un nakts pārdzīvojumus, iesmējās sīkiem žurkas smiekliņiem.

Sai mirklī atskanēja trešais grāviens, zeme plaši atvērās un aprija pirmā apakšzemes grūdiena paglābto, bet cilvēku roku pilnīgi sakropļoto Gambsa krēslu, kura puķītes cauri putekļu mākoņiem uzsmaidīja lecošajai saulei.

Ipolits Matvejevičs nometās četrrāpus un, pagriezis izmocīto seju pret duļķaini purpursarkano saules disku, sāka gaudot. Viņā klausoties, lielais kombinators krita ģībonī. Atguvies viņš sev līdzās ieraudzīja Vorobjaņinova violetiem rugājiem apaugušo zodu. Ipolits Matvejevičs gulēja nesamaņā.

— Galu galā, — Ostaps sacīja tāda cilvēka balsī, kas atveseļojas pēc tifa, — tagad mums ir palikušas simt iespējas no simta. Pēdējais krēsls (pie vārda «krēsls» Ipolits Matvejevičs atguva samaņu) nozuda Oktobra stacijas preču pagalmā un tātad nebūt nav izkritis zemei cauri. Kālab jānokar deguns? Sēde turpinās.

Kaut kur dārdēdami gāzās ķieģeļi. Stiepti kauca sirēna.

XL nodaja DĀRGLIETU GLABATUVE

Kādā no pēdējām lietainajām oktobra dienām Ipolits Matvejevičs bez svārkiem, ģērbies vienā mēness krāsas vestē, nobārst'tā ar sīkām, sidrabainām zvaigznītēm, rosījās Ivanopuio istabā. Ipolits Matvejevičs strādāja uz pabdzes, jo galda istabā vēl arvien nebija. Lielais kombinators bija saņēmis no dzīvokļu biedrības lielu pasūtījumu mākslas nozarē — adrešu plāksnīšu izgatavošanu. Plāksnīšu izgatavošanu pēc šablona Ostaps uzdeva Vorob- jaņinovam, bet pats gandrīz veselu mēnesi kopš ierašanās Maskavā grozījās Oktobra stacijas rajonā, ar neiedomājamu dedzību dzīdams pēdējā krēsla pēdas, kurš katrā ziņā slēpa sevī mada- mas Petuchovas briljantus.

Savilcis pieri grumbās, Ipolits Matvejevičs izkrāsoja trafaretos uzrakstus uz plāksnītēm. Pusgadu auļodams pakaļ briljantiem, viņš bija zaudējis savas agrākās ierašas.

Pa naktīm Ipolitam Matvejevičam sapņos rādījās kalnu virsotnes, ko greznoja mežonīgi transparenti, acu priekšā šaudījās Iznurenkovs, trīcinādams savas resnās, brūnās ciskas, apgāzās

laivas, slīka cilvēki, no debesīm bira ķieģeļi un, plaši atvērusies, zeme laida acīs sēra dūmus.

Ostaps, ik dienas būdams kopā ar Ipolitu Matvejeviču, ne^ manīja viņā nekādu pārmaiņu. Taču Ipolits Matvejevičs bija neparasti pārvērties. Ari gaita Ipolitam Matvejevičam vairs nebija tāda kā agrāk un acu izteiksme kļuvusi mežonīga, ataugušās ūsas vairs nestāvēja paralēli zemes virsmai, bet gan pilnīgi perpendikulāri kā vecam runcim.

Citāda kļuvusi arī Ipolita Matvejeviča daba. Viņa raksturā bija radušās agrāk nepazītas īpašības: noteiktība un cietsirdība. Sīs jaunās jūtas viņā pakāpeniski ieaudzināja trīs epizodes: brīnišķīgā izglābšanās no vasjukiešu amatieru smagajām dūrēm, pirmā ubagošanas debija pie Pjatigorskas «Puķu dārza» un beidzot zemestrīce, pēc kuras Ipolits Matvejevičs kļuva mazliet dīvains un pret savu kompanjonu glabāja slepenu naidu.

Pēdējā laikā Ipolits Matvejevičs atradās ļoti spēcīgu aizdomu varā. Viņš baidījās, ka Ostaps atplēsīs krēslu viens pats un, paņēmis visas dārglietas, aizbrauks, pametot viņu likteņa varā. Skaļi izteikt savas aizdomas viņš neuzdrošinājās, jo pazina Ostapa smago roku un nelokāmo raksturu. Ik dienas, sēdēdams pie loga un ar vecu, izrobotu bārdas nazi tīrīdams apžuvušos burtus, Ipolits Matvejevičs šausmīgi cieta. Katru dienu viņš baiļojās, ka Ostaps vairs nepārnāks un viņš, bijušais muižniecības priekšnieks, nomirs Maskavā bada nāvē pie kāda sapuvuša žoga.

Taču Ostaps pārnāca katru vakaru, kaut gan nekādas priecīgas ziņas neatnesa. Viņa enerģija un dzīvesprieks bija neizsmeļami. Cerības viņu nepameta nevienu mirkli.

Gaitenī atskanēja soļu dipoņa, kāds uzgrūdās ugunsdrošajam skapim, un finiera durvis viegli atsprāga vaļā kā vēja pāršķirta grāmatas lapa. Uz sliekšņa stāvēja lielais kombinators. Viņš bija slapjš no galvas līdz kājām, vaigi kvēloja kā sarkani āboli. Ostaps smagi elpoja.

—   Ipolit Matvejevič! — viņš iesaucās. — Klausieties, Ipolit Matvejevič!

Vorobjaņinovs jutās pārsteigts. Vēl nekad techniskais direktors viņu nebija saucis vārdā un tēva vārdā. Un pēkšņi viņš saprata …

—   Vai ir? — viņš izdvesa.

—   Tur jau ir tā lieta, ka ir. Ek Kisa, velns lai jūs parauj!

—   Nekliedziet, visu var dzirdēt.

—   Pareizi, pareizi, var vēl noklausīties, — Ostaps ātri čukstēja. — Ir, Kisa, ir, un, ja vēlaties, es tūlīt to varu jums nodemonstrēt. Tas atrodas dzelzceļnieku klubā, jaunajā klubā … Vakar bija atklāšana … Kā es atradu? Blēņas? Ārkārtīgi grūta lieta! Ģeniālā kombinācijā, spīdoši izvesta līdz galam! Piedzīvojums no antikās pasaules … Vārdu sakot, augsta klase!

Nenogaidījis, kamēr Ipolits Matvejevičs uzvilks svārkus, Ostaps izskrēja gaitenī. Vorobjaņinovs viņam piebiedrojās jau kāpnēs. Abi, satraukti apbērdami viens otru ar jautājumiem, traucās pa slapjajām ielām uz Kalančevas laukumu. Viņi pat neat- skarta, ka var aizbraukt ar tramvaju.

—  Jūs esat apģērbies kā kurpnieks! — Ostaps līksmi čaloja. — Kas tā staigā, Kisa? Jums nepieciešama stērķelēta veļa, zīda zeķes un, protams, cilindrs. Jūsu sejā ir kaut kas cēls! Sakiet, lūdzu, jūs patiešām esat bijis muižniecības priekšnieks?

Parādījis muižniecības priekšniekam krēslu, kas stāvēja ša- chistu pulciņa istabā un kam bija visparastākais Gambsa krēsla izskats, kaut gan tas sevī slēpa milzīgas vērtības, Ostaps izvilka Vorobjaņinovu gaitenī. Seit nebija nevienas dzīvas dveseles. Ostaps piegāja pie loga, kas vēl nebija aizlīmēts, gatavojoties ziemai, un attaisīja abu rāmju aizbīdņus.

—   Caur šito lodziņu, — viņš sacīja, — mēs šonakt jebkurā brīdī viegli un maigi iekļūsim klubā. Atcerieties, Kisa, trešais logs no parādes durvīm.

Draugi vēl ilgi klīda pa klubu kā ATIN[6] pārstāvji un nevarēja vien nobrīnīties par skaistajām zālēm un istabām.

—  Ja es V.asjukos būtu spēlējis, — Ostaps sacīja, — sēdēdams uz šāda krēsla, es nebūtu zaudējis nevienu partiju. Entuziasms nepieļautu. Tomēr labāk iesim, vecīt, man vēl pagiabu- šies divdesmit pieci rubļi. Iedzersim alu un atpūtīsimies pirms nakts vizites. Vai alus jūs nešokē, muižniecības priekšniek? Nav nekāda nelaime. Rīt jūs laksiet šampanieti neierobežotā daudzumā.

Ejot no dzertuves uz Sivcevo Vražku, Benders trakoti uzjautrinājās un aizskāra garāmgājējus. Viņš apņēma ap pleciem mazliet iereibušo Ipolitu Matvejeviču un liegi sacīja:

—  Jūs esat ārkārtīgi simpātisks vecītis, Kisa, bet vairāk par desmit procentiem es jums nedošu. Nudien, nedošu. Nu kālab jums, kālab jums vajadzīga tāda nauda?

—   Kāpēc tad tā? Kāpēc tad tā? — uztraucās Ipolits Matvejevičs.

Ostaps sirsnīgi smējās un piekļāvās ar vaigu pie sava koncesijas drauga slapjās piedurknes.

—   Nu ko jūs pirksiet, Kisa? Nu ko? Jums taču nav nekādas fantazijas. Nudien, piecpadsmit tūkstošu jums pietiek atliku likām. Jūs taču drīz mirsiet, jūs taču esat večukiņš. Jums taču nauda vispār nav vajadzīga … Ziniet, Kisa, es, liekas, jums nekā nedošu. Tā būtu blēņošanās. Pieņemšu jūs, Kisulīt, par privātsekretāru. Vai ne? Četrdesmit rubļu mēnesī. Kostīte mana. Četras brīvdienas .. . Vai ne? Darba tērps, dzeramnauda, sociālā apdrošināšana nāk klāt. .. Nu? Vai jūs apmierina mans priekšlikums?

Ipolits Matvejevičs atbrīvoja roku un ātri devās uz priekšu. Sie joki viņu padarīja vai ārprātīgu.

Ostaps panāca Vorobjaņinovu pie ieejas rožainajā savrupmājā.

—  Jūs patiešām apvainojāties? — Ostaps jautāja. — Es tikai pajokoju. Savus trīs procentus jūs saņemsiet. Jānudien, jums pilnīgi pietiek ar trim procentiem, Kisa.

Ipolits Matvejevičs saīdzis iegāja istabā.

—   Jā? Kisa, — Ostaps draiskuļoja, — piekrītiet saņemt trīs procentus! Nudien, piekrītiet! Cits būtu piekritis. Istaba jums nav jāpērk, Ivanopulo par laimi aizbrauca uz Tveru un paliks tur veselu gadu. Bet labāk tomēr iestājieties pie manis par kambarsulaini … Silta vietiņa.

Redzēdams, ka Ipolits Matvejevičs nekādi nav uzmundrināms, Ostaps saldi nožāvājās, ievilka savās platajās krūtīs gaisu, izstiepās vai līdz pašiem griestiem un sacīja:

—   Nu, drauģelīt, sagatavojiet kabatas! Uz klubu mēs iesim pirms rītausmas. Tas ir vislabākais laiks. Sargi guļ un redz saldus sapņus, par ko tos bieži atbrīvo no darba, neizmaksājot algu par divām nedēļām uz priekšu. Bet tagad, dārgumiņ, ieteicu jums atpūsties.

Ostaps nolikās uz trim krēsliem, kas bija sanesti no dažadām Maskavas malām, un, laizdamies miegā, nomurmināja:

—   Labāk gan par kambarsulaini! Pieklājīga alga … Kostīte … Dzeramnauda … Nu, nu, pajokoju … Sēde turpinās! Ledus ir sakustējies, zvērināto piesēdētāju kungi!

Tie bija lielā kombinatora pēdējie vārdi.

Viņš iegrima dziļā, bezrūpīgā, atspirdzinošā un smagu sapņu nenomāktā miegā.

Ipolits Matvejevičs izgāja uz ielas. Viņa sirds bija izmisuma un naida pilna. Mēness lēkāja pa mākoņu ciņiem. Savrupmāju slapjie režģi spīdēja kā ieeļļoti. Gāzu lukturi, ūdens puteklīšu vaiņaga apvīti, meta nemierīgu gaismu. No dzertuves «Ērglis» izgrūda kādu piedzērušos. Tas iebļāvās nelabā balsi. Ipolits Matvejevičs saviebās un stingriem soļiem de^ās atpakaļ. Viņam bija tikai viena vēlēšanās: kaut ātrāk viss būtu galā.

Viņš iegāja istabā, stingri paskatījās uz guļošo Ostapu, noslaucīja pensneja stiklus un paņēma no palodzes bārdas nazi. Uz tā izrobotā asmeņa bija redzamas izkaltušas eļļas krāsas zvīņas. Viņš ielika bārdas nazi kabatā, vēlreiz pagāja garām Ostapam, neskatīdamies uz viņa pusi, bet dzirdēdams viņa elpošanu, un atkal iznāca gaitenī. Seit bija klusi un miegaini. Acīm redzot visi jau gulēja. Gaiteņa pilnīgajā tumsā Ipolits Matvejevičs pēkšņi neizsakāmi dzēlīgi pasmaidīja un juta, ka uz pieres sakustējās āda. Lai pārbaudītu šo jauno sajūtu, viņš atkal pasmaidīja. Pēkšņi viņš atcerējās, ka ģimnāzijā audzēknis Pihtjajevs-Kaku- jevs prata kustināt ausis.

Ipolits Matvejevičs aizgāja līdz kāpnēm un uzmanīgi ieklausījās. Uz kāpnēm neviena nebija. No ielas atskanēja važoņa zirga pakavu klaudzēšana, demonstrativi skaļa un noteikta, it kā kāds skaitītu uz kauliņiem. Muižniecības priekšnieks klusiņām kā kaķis atgriezās istabā, izņēma no Ostapa svārkiem, kas karājās uz krēsla atzveltnes, divdesmit piecus rubļus un platknaibles, uzlika galvā netīro admiraļa cepuri un atkal ieklausījās.

Ostaps gulēja klusi, nekrāca. Viņa deguns un plaušas strādāja ideāli, lieliski ieelpojot un izelpojot gaisu. Spēcīgā roka nokarājās līdz pašai grīdai. Ipolits Matvejevičs, juzdams pulsu deniņos, lēnām uzrotīja labās rokas piedurkni mazliet virs elkoņa, aptina kailo roku ar dvieli, aizgāja līdz durvīm, izņēma no kabatas bārdas nazi un, ar acīm izmērījis attālumus istabā, pagrieza izslē- dzēju. Gaisma nodzisa, bet istabu viegli apgaismoja ielas luktura zilganā gaisma.

— Jo labāk, — nočukstēja Ipolits Matvejevičs.

Viņš tuvojās galvgalim un, tālu atvēzējis roku ar bārdas nazi, no visa spēka ietrieca visu asmeni Ostapa kaklā, tūlīt izrāva nazi un atlēca pie sienas. Lielais kombinators izdvesa tādu skaņu, kādu izdod virtuves izlietne, uzsūkdama pēdējās ūdens lāses. Ipolitam Matvejevičam palaimējās nenotraipīties ar asinīm. Berzēdams ar svārku muguru mūra sienu, viņš aizzagās līdz zilgajām durvīm un vēlreiz uzmeta acis Ostapam. Viņa augums divas reizes noraustījās un atslīga pret krēslu atzveltnēm. Ielas gaisma apspīdēja melnu peļķi, kas bija radusies uz grīdas.

«Kas tā par peļķi?» Ipolits Matvejevičs nodomāja. «Jā, jā, asinis… Biedrs Benders nomiris.»

Vorobjaņinovs notina viegli nosmērēto dvieli, nometa to zemē, pēc tam uzmanīgi nolika bārdas nazi uz grīdas un aizgāja, klusi pieverot durvis.

Izgājis uz ielas, Ipolits Matvejevičs sarauca uzacis un, murminādams: «Visi briljanti ir mani, nevis tikai seši procenti,» — aizgāja uz Kalančevas laukumu.

Nonācis pie dzelzceļnieku kluba un noskatījis trešo logu no parādes durvīm, Ipolits Matvejevičs apstājās. Jaunās celtnes spo- guļlogi kā pērles pelēcīgi vīdēja rītausmas gaismā. Valgajā gaisā atskanēja manevrējošo lokomotivju padobjās balsis. Ipolits Matvejevičs veikli uzrāpās uz karnizes, pagrūda rāmi un klusi ielēca gaitenī.

Viegli orientēdamies pelēcīgas rītausmas piestrāvotajās kluba zālēs, Ipolits Matvejevičs iekļuva šachistu kabinetā un, aizķēris ar galvu Emanuila Laskera portretu, kas karājās pie sienas, piegāja pie krēsla. Viņš nesteidzās. Viņam nebija kur steigties. Neviens viņu nevajāja. Lielmeistars O. Benders gulēja mūžīgā miegā rožainajā savrupmājā Sivcevo Vražkā.

Ipolits Matvejevičs apsēdās uz grīdas, apķēra krēslu ar savam dzīslainajām kājām un ar dentista aukstasinībuņēmās izvilkt no krēsla misiņa naglas, nevienu nepalaizdams garām. Pie sešdesmit otrās naglas viņa darbs beidzās. Angļu katūns un maša brīvi gulēja uz krēsla polsterējuma.

Atlika tikai tos pacelt, lai ieraudzītu futrāļus, futralīšus un kastītes ar dārgakmeņiem.

«Tūlīt automobilī iekšā,» nodomāja Ipolits Matvejevičs, kas bija izgājis lielā kombinatora dzīves gudrības skolu, «un uz staciju prom. Uz Polijas robežu. Par kādu akmentiņu mani pārvedīs pāri robežai, bet tur ..

Un, vēlēdamies jo ātrāk redzēt, kas notiks «tur», Ipolits Matvejevičs norāva no krēsla katunu un mašu. Viņa acis ieraudzīja atsperes, brīnišķīgas angļu atsperes un polsterējumu, lielisku pol- sterējumu, pirmskara kvalitates, kādu tagad nekur nevar atrast. Bet vairāk gan krēslā nekā nebija. Ipolits Matvejevičs mechaniski izvandīja visu polsterējumu un tā nosēdēja veselu pusstundu, ne- izlaizdams krēslu no krampjaini sažņaugtajām kājām, un truli atkārtoja:

—   Kāpēc tad te nekā nav? Tas nevar būt! Tas nevar būt!

Bija gandrīz pavisam gaišs, kad Vorobjaņinovs, atstājis jucekli šachistu kabinetā, aizmirsis tur platknaibles un neeksistējoša jachtkluba cepuri ar zeltoto nozīmi, neviena nemanīts, smagi un gurdi pa logu izlīda uz ielas.

—  Tas nevar būt, — viņš murmināja, — nogājis vienu kvar- talu. — Tas nevar būt!

Un viņš aizgāja atpakaļ pie kluba un staigāja gar tā lielajiem logiem, čāpstinādams ar lūpām:

—   Tas nevar būt! Tas nevar būt! Tas nevar būt!

Paretam viņš iekliedzās un saķēra rīta miglā norasojušo galvu. Atcerēdamies visus nakts notikumus, viņš purināja sirmās pinkas. Briljantu drudzis iedarbojās pārāk spēcīgi: Vorobjaņinovs bija novecojis piecās minūtēs.

—   Staigā te vienā gabalā visvisādi, — Vorobjaņinovs dzirdēja pie pašas auss.

Viņš ieraudzīja naktssargu brezenta darba tērpā un vieglos zābakos. Naktssargs bija ļoti vecs un, kā redzams, labsirdīgs.

—   Staigā vienā gabalā, — omulīgi pļāpāja večuks, kam bija apnikusi nakts vientulība, — un jūs, biedri, arī interesējaties. Un pareizi darāt. Klubs mums, kā sacīt jāsaka, pavisam neparasts.

Ipolits Matvejevičs kā moceklis noraudzījās uz sārto večuku.

—  Jā, — sacīja večuks, — šis klubs ir neparasts. Otra tāda nekur nav.

—   Bet kas tad šeit tik neparasts? — jautāja Ipolits Matvejevičs, sakopodams domas.

Večukiņš līksmi paskatījās Vorobjaņinovā. Acīm redzot stāsts par neparasto klubu viņam patika, un viņš to labprāt atkārtoja.

—   Nu redziet, — večuks iesāka, — es šeit kā naktssargs staigāju jau desmito gadu, bet tāda gadījuma nekad netiku piedzīvojis. Klausies vērīgi, zaldātiņ. Kā sacīt jāsaka, šeit vienmēr bijis dzelzceļa kustības dienesta pirmā iecirkņa klubs, visiem zināms, kāds tas bija. Es to apsargāju. Galīgi sačākstējis klubs … To kurināja un kurināja, un nekas nelīdzēja. Bet biedrs Krasiļņikovs neliek mani mierā: «Kur tu, saka, to malku liec?» Bet vai tad es to malku ēdu, vai? Nomocījās gan biedrs Krasiļņikovs ar to klubu — mitrums, aukstums, pūtēju orķestrim telpu nav, un teātri spēlēt tīrās mokas: aktieru kungi sala nost. Piecus gadus lūdzās kreditus jaunam klubam, bet nezinu, kas tur iznāca. Satiksmes darbinieku arodbiedrība ķreditu neapstiprināja. Šopavasar biedrs

Krasiļņikovs nopirka krēslu skatuves vajadzībām, labu krēslu, mīkstu …

Ipolits Matvejevičs klausījās, ar visu augumu mākdamies virsū naktssargam. Viņš atradās pusnesamaņas stāvoklī. Bet večuks, gardi smiedamies, pastāstīja, kā viņš reiz uzrāpies uz šī krēsla, lai izskrūvētu elektrisko spuldzi, un nogāzies zemē.

—   Es pamatīgi nobraucu no šā krēsla, pat apšuvums pārplīsa. Un skatos —- no apšuvuma apakšas birst ārā stikliņi un diedziņā savērtas baltas krelles.

—   Krelles, — Ipolits Matvejevičs noš]upstēja.

—   Krelles! — sajūsmā iespiedzās večuks. — Un nu, zaldātiņ, es skatos vēl, bet tur dažādas kastītes. Es tām kastītēm pat ne- pieskāros. Bet devos taisnā ceļā pie biedra Krasiļņikova un visu pateicu. Vēlāk to pašu arī komisijai pateicu. Tām kastītēm ne pirkstu netiku piedūris. Un labi, zaldātiņ, darīju, jo vēlāk tur atrada dārglietas, buržuāzijā bija noslēpusi…

—   Kur ir dārglietas? — iekliedzās muižniecības priekšnieks.

—   Kur, kur, — večuks ķircinājās, — te, zaldātiņ, jābūt ar saprašanu. Re, kur tās ir!

—   Kur? Kur?

—   Tepat taču tās ir! -— iesaucās sartais naktssargs, priecādamies par paša radīto efektu. — Re, kur tās ir! Brilles noslauki! Klubu par tām uzbūvēja, zaldātiņ! Redzi? Skaties, te tas ir, šis klubs! Centrālapkure, dambrete ar pulksteni, bufete, teātris — ar galošām iekšā nelaiž! …

Ipolits Matvejevičs vai ledū sasala un, nekustēdamies ne no vietas, blenza uz karnizēm.

Tad, lūk, kur atrodas madamas Petuchovas dārglietu krātuve! Lūk, kur tā stāv! Te ir viss! Visi simt piecdesmit tūkstoši rubļu nulle nulle kapeikas, kā mēdza teikt Ostaps — Suleimans — Berta — Marija Benders.

Briljanti pārvērtušies par vienlaidus fasažu stikliem un dzelzsbetona griestiem; vēsās vingrošanas zāles izbūvētas no pērlēm. Dimanta diadēma pārvērtusies teatra zālē ar griežamo skatuvi, rubina auskari izauguši par veselām lustrām, čūskveidīgas zelta aproces ar smaragdiem kļuvušas par lielisku bibliotēku, bet kaklarotas pārvērtušās par bērnu novietnēm, planieru darbnīcu, šacha kabinetu un biljarda istabu.

Dārglietu krātuve nav pazudusi, tā saglabājusies un pat lielāka kļuvusi. Tai varēja pieskarties ar rokām, bet nevarēja aiznest prom. Tā pārgājusi kalpot citiem ļaudīm.

Ipolits Matvejevičs ar rokām pieskaras granita apšuvumam. Akmens aukstums aizgāja līdz pašai sirdij.

Un viņš iekliedzās.

Viņa kliedziens, satracināts, kaisls un mežonīgs, aizšautas vilku mātes kliedziens, aizskanēja līdz laukuma vidum, metās zem tilta un, mostošās lielās pilsētas skaņu nomākts, lēnām dzisa un mirklī izplēnēja. Maskavas ielās pār slapjajiem jumtiem iesoļoja lielisks rudens rīts. Pilsēta uzsāka savas ikdienas gaitas.

PASKAIDROJUMI

[1] rkma — revolucionārās Krievijas mākslinieku asociacija.

[2] stargiko — stargorodas izpildkomitejas darbinieku veikals.

[3] trīsverstīgā karte — mērogs: trīs verstis — viena colla.

[3] SCTK — Satiksmes ce|u tautas komisariats.

[4] rabis — mākslās darbinieku arodbiedrības saīsinats nosaukums PSRS divdesmitajos gados.

15 — 5385

[5] valsts augstakas mākslās tcchniskas darbnīcas.

[6] apriņķa tautas izglītības nodala.

SATURS

DIVPADSMIT KRĒSLI

Pirmā d a ] a

Stargorodas lauva

I nodaļa. Bezenčuks un «nimfas»……………………………………………………………………… 7

II nodaļa. Madamas Petuchovas nāve…………………………………………………………. 14

III  nodaļa. Grēcinieka spogulis…………………………………………………………………… 21

IV  nodaļa. Tālo ce|ojumu muza…………………………………………………………………….. 26

V nodaļa. Lielais kombinators……………………………………………………………………….. 29

VI nodaļa. Briljantu tvans……………………………………………………………………………… 36

VII nodaļa. «Titanika» pēdas……………………………………………………………………….. 41

VIII nodaļa. Kaunīgais zaglēns…………………………………………………………………………. 45

IX nodaļa. Kur jūsu cirtas?……………………………………………………………………………. 54

X nodaļa. Atslēdznieks, papagailis un zīlētāja … 61

XI nodaļa. Alfabēts «Dzīves spogulis»………………………………………………………… 70

XII nodaļa. Ugunīga sieviete — dzejnieka sapnis . . 79

XIII  nodaļa. Elpojiet dziļāk: jūs esat uztraukts! … 89

XIV   nodaļa. «Zobena un spiļarkla savienība» …. 101

Otra daļa

Maskavā

XV nodaļa. Krēslu okeānā……………………………………………………………………………. 112

XVI nodaļa. Mūka Bertolda Svarca vārdā nosauktā

kopmītne…………………………………………………………………………………….. "3

XVII nodaļa. Pilsoņi, cieniet matračus!………………………………………………………….. 120

XVIII nodaļa. Mēbeļu muzejs………………………………………………………………………….. 125

XIX nodaļa. Eiropeiskās vēlēšanas…………………………………………………………………. 133

XX nodala. No Seviļas līdz Grenadai…………………………………………………………. 141

XXI nodaļa. Eksekūcija……………………………………………………………………………………… 150

XXII nodaļa. Elločka no kanibalu cilts………………………………………………………….. 159

XXIII   nodaļa. Absolons Vladimirovičs Iznurenkovs . . 167

XXIV   nodaļa. Automobilistu klubs……………………………………………………………….. 175

XXV nodala. Saruna ar kailo inženieri……………………………………………………………. 182

XXVI nodaļa. Divas vizites………………………………………………………………………………. 187

XXVII nodaļa. Brīnišķīgais iepriekšējas izmeklēšanas gro

ziņš……………………………………………………………………………………………… 192

XXVIII nodala. Vistiņa un Klusā okeana gailītis . . • 199

XXIX nodaļa. «Gavriliades» autors……………………………………………………………………. 206

XXX nodala. Kolumba teātrī……………………………………………………………………….. 2J2

Trešā dala

Madamas Petuchovas dārglietas

XXXI nodaļa. Volgas nakts burvība……………………………………………………………………. 222

XXXII nodaļa. Nešķīstais pāris…………………………………………………………………………… 229

XXXIII   nodaļa. Izraidīšana no paradizes……………………………………………………….. 234

XXXIV    nodaļa. Starpplanētu šacha kongress…………………………………………………. 240

XXXV nodaļa. U. c…………………………………………………………………………………………………… 252

XXXVI nodaļa. Skats uz malachita krāsas peļķi …. 255

XXXVII nodala. Zaļais rags………………………………………………………………………………… 263

XXXVIII nodaļa. Zem padebešiem……………………………………………………………………… 271

XXXIX nodaļa. Zemestrīce……………………………………………………………………………………. 277

XL nodaļa. Dārglietu glabatuve………………………………………………………………….. 288

Content

I LFS un PETROVS IĻJA un JEVGEŅIJS DIVPADSMIT KRĒSLU

PIRMĀ DAĻA STARGORODAS LAUVA

I nodaļa BEZENČUKS UN «NIMFAS»

II nodala MADAMAS PETUCHOVAS NAVE

III nodala GRĒCINIEKA SPOGULIS

IV nodaļa TĀLO CEĻOJUMU MUZA

V n o d a 1 a LIELAIS KOMBINATORS

VI nodaļa BRILJANTU TVANS

VII noda]a «TITANIKA» PĒDAS

VIII nodala KAUNĪGAIS ZAGLĒNS

IX nodaļa KUR JŪSU CIRTAS?

X nodaļa ATSLĒDZNIEKS, PAPAGAILIS UN ZĪLĒTĀJA

XI nodala ALFABĒTS «DZĪVES SPOGULIS»

XII nodaļa UGUNĪGA SIEVIETE — DZEJNIEKA SAPNIS

XIII nodala ELPOJIET DZIĻĀK: JUS ESAT UZTRAUKTS!

XIV nodaļa «ZOBENA UN SPIĻARKLA SAVIENĪBA»

OTRĀ DAĻA MASKAVĀ

XV nodaļa KRĒSLU OKEĀNĀ

XVI nodala MŪKA BERTOLDA ŠVARCA VĀRDA NOSAUKTA KOPMĪTNE

XVII nodaja PILSOŅI, CIENIET MATRAČUS!

XVIII nodaļa MĒBEĻU MUZEJS

XIX nodaļa EIROPEISKAS VELĒŠANAS

XX nodaļa NO SEVIĻAS LĪDZ GRENADAi

XXI nodala EKSEKŪCIJA

XXII nodala ELLOCKA NO KANIBALU CILTS

XXIII nodaļa ABSOLONS VLADiMIROVIČS IZNURENKOVS

XXIV nodala AUTOMOBILISTU KLUBS

XXV nodala SARUNA AR KAILO INŽENIERI

XXVI n o d aĻa DIVAS VIZĪTES

XXVII n o d a Ļ a BRĪNIŠĶĪGAIS IEPRIEKŠĒJAS IZMEKLĒŠANAS GROZIŅŠ

XXVIII nodaļa VISTIŅA UN KLUSA OKEANA GAILĪTIS

XXIX nodaļa «GAVRILIADES» AUTORS

XXX nodala  KOLUMBA TEĀTRĪ

TREŠĀ DAĻA MADAMAS PETUCHOVAS DĀRGLIETAS

XXXI noda]a VOLGAS NAKTS BURVĪBA

XXXII nodala NEŠĶISTAIS PĀRIS

XXXIII nodala IZRAIDĪŠANA NO PARADĪZES

XXXIV nodala STARPPLANĒTU ŠACHA KONGRESS

XXXV nodala u. c.

XXXVI nodaĻa SKATS UZ MALACH1TA KRĀSAS PEĻĶI

XXXVII nodala ZAĻAIS RAGS

XXXVIII nodala ZEM PADEBEŠIEM

XXXIX nodaĻa ZEMESTRĪCE

XL nodaja DĀRGLIETU GLABATUVE

PASKAIDROJUMI

SATURS